
Moment  de  seamă  în  viaţa  naţiunii 


LA  CEA  DE  A  XLII-A  ANIVERSARE  A  REVOLUŢIEI  DE  ELIBERARE 
SOCIALA  ŞI  NAŢIONALA,  ANTIFASCISTE  ŞI  ANTIIMPERIALISTE 

1944  —  23  August  —  1986 


Este  un  adevăr  axiomatic  întemeiat  pe  realitatea  obiectivă,  că  ome¬ 
nirii,  din  toate  timpurile  şi  din  toate  locurile,  i-au  fost  scumpe  acele 
idealuri  oare  au  o  însemnătate  general-umană  şi  printre  care,  la  loc  de 
frunte  se  înscriu  dreptatea,  libertatea  socială  şi  naţională,  independenţa 
şi  unitatea  tuturor  fiilor  aceluiaşi  neam.  Asemenea  obiective  au  însemnat 
permanenţe  dominante  şi  active  ale  întregii  istorii  a  poporului  român,  de 
la  naşterea  sa  şi  pînă  astăzi.  Neamul  nostru  românesc  s-a  afirmat  pe 
drumul  devenirii  sale  istorice  multimilenare  mai  ales  ca  un  popor  al 
aspiraţiilor  spre  ţinte  superioare.  Vicisitudinile  istoriei  au  făcut  ca  mă¬ 
reţele  aspiraţii  ale  vrednicilor  noştri  înaintaşi  să  fie  deosebit  de  scump 
plătite  ea  ele  să  fie  realizate  chiar  şi  numai  vremelnic.  Începînd  cu 
nemuritorii  luptători  ai  lui  Burebista  şi  Decebal  şi  pînă  la  oştenii  lui 
Ştefan  cel  Mare  şi  Sfînt  sau  ai  lui  Mihai  Viteazul  —  şi  de  la  aceştia 
pînă  la  sutele  de  mii  de  eroi  anonimi  ale  căror  vieţi  stinse  prematur  stau 
la  temelia  României  modeme  şi  contemporane  —  pe  tot  traseul  istoriei 
noastre  zbuciumate  se  aliniază  în  front  de  nemurire,  eroica  paradă  a 
numeroaselor  jertfe  cu  sîngele  cărora  este  sfinţit  acest  pămînt  de  către 
strămoşi,  în  neostoita  noastră  aspiraţie  obştească  la  o  viaţă  demnă,  liberă 
şi  independentă. 

Actul  istoric  de  la  23  August  1944  se  înscrie,  în  drumul  ascendent 
al  naţiunii  române,  pe  această  linie  a  continuităţii  luptei  poporului  român 
pentru  libertate  şi  independenţă,  pentru  o  viaţă  luminoasă  şi  fericită. 
23  August  1944  este  un  act  istoric  crucial,  cu  deosebite  semnificaţii, 
a  căror  obiectivare  a  avut  menirea  de  a  schimba  din  temelii  făgaşul 
istoriei  Patriei  noastre.  Acest  eveniment  reprezintă  încununarea  isto¬ 
riei  multimilenare  a  poporului  nostru  şi  23  August  este  sărbătoarea 
noastră  naţională. 

Stăpîniţi  de  emoţie  şi  recunoştinţă  se  cuvine  să  rememorăm  în  acest 
an  —  pentru  a  42-a  oară  —  jertfele  şi  evenimentele  înaintaşilor  care 
au  pus  temelii  vieţii  celei  noi  în  ţara  noastră. 

Este  demn  de  reţinut  că  România  a  fost  ultima  ţară  europeană  care 
a  fost  aruncată  în  orbita  Germaniei  naziste,  dar  s-a  numărat  printre 
primele  care  au  ieşit  din  Axă,  aceasta  avîndu-şi  sursa  în  concepţia  de 
viaţă  a  poporului  nostru  căruia  i-a  fost  întotdeauna  străină  tendinţa 
de  a  acapara  bunuri  şi  teritorii  străine.  în  1944,  lupta  maselor  populare 
din  ţara  noastră  împotriva  fascismului  avea  deja  o  lungă  tradiţie.  încă 
din  anul  1936  luase  fiinţă  la  noi  un  Comitet  Naţional  Antifascist,  al  cărui 
scop  era  să  realizeze  unitatea  tuturor  pentru  a  stăvili  ,, triumful  unui 
curent  care  poartă  în  el  germenul  distrugerii  a  tot  ceea  ce  este  izvor  de 
muncă  şi  gîndireu.  în  primii  ani  ai  războiului  s-a  creat  Frontul  Patriotic 
Antifascist,  iar  la  1  mai  1944  Frontul  Unic  Muncitoresc.  Deci  în  vara 
anului  1944  se  realizase  o  largă  coaliţie  a  tuturor  forţelor  antifasciste. 
Forţele  progresiste  au  intuit  planul  comandamentului  hitlerist  care  în¬ 
cepuse  să  ia  măsuri  pentru  a  transforma  teritoriul  României  în  teatrul 
unui  război  pustiitor.  Astfel  în  aceste  împrejurări,  salvarea  ţării  de  la 
dezastrul  unui  război  nimicitor  şi  total,  a  devenit  sarcina  imediată  a 
întregii  naţiuni  române. 

Actul  de  la  23  August  1944  a  fost  pregătit  îndelung  cu  măiestrie,  cu 
luarea  în  considerare  a  tuturor  factorilor  interni  şi  externi.  Revoluţia 
de  eliberare  socială  şi  naţională,  antifascistă  şi  antiimperialistă,  favori¬ 
zată  de  desfăşurarea  operaţiunilor  militare  pe  frontul  de  est,  unde  Armata 
Roşie  declanşase  o  puternică  ofensivă,  a  fost  de  la  început  şi  pînă  la 
sfîrşit  expresia  deplină  a  voinţei  poporului  român.  Armata  română  spriji¬ 
nită  de  întregul  popor  la  chemarea  guvernului  format  în  după-amiaza 
zilei  de  23  August,  la  îndemnul  forţelor  progresiste  muncitoreşti,  a 
întors  armele  împotriva  adevăraţilor  ei  duşmani.  Acest  fapt  a  determinat 
ca  balanţa  să  încline  în  favoarea  cauzei  aliate.  Revoluţia  de  eliberare 
socială  şi  naţională,  antifascistă  şi  antiimperialistă  de  la  23  August  1944 
constituia  prin  ea  însăşi  o  deosebit  de  puternică  lovitură  dată  Germaniei 
hitleriste.  Trecerea  României  alături  de  coaliţia  antifascistă  a  contri¬ 
buit  substanţial  la  scurtarea  războiului  în  Europa. 

într-o  primă  etapă  a  războiului  antihitlerist,  între  23  şi  31  august 
1944,  armata  română,  cot  la  cot  cu  formaţiunile  de  luptă  patriotice,  cu 
sprijinul  întregului  popor,  a  eliberat  prin  propriile  sale  forţe  circa 
150.000  km.p.  (adică  două  treimi  din  teritoriul  naţional).  Comandamentul 
suprem  naţional  a  conceput  şi  condus  operaţiunile  strategice  ale  armatei 
române  care  aveau  ca  scop  eliberarea  întregului  teritoriu  naţional.  Româ¬ 
nia  s-a  angajat  plenar  şi  total  în  războiul  împotriva  Germaniei  naziste 
şi  a  Ungariei  horthyste  urmărind  obiectivele  naţionale  fireşti.  Jertfele 
pe  care  poporul  român  le-a  dat  în  luptă  nu  au  fost  zadarnice.  Ele  au 
însemnat  eliberarea  şi  reîntregirea  Patriei  noastre,  ciuntită  mişeleşte 
în  acel  sumbru  an  1940  prin  nedreptul  dictat  de  la  Viena.  în  lunile 
următoare  armata  română  alături  de  care  se  afla  întreaga  naţiune  română, 
a  desăvîrşit,  printr-o  cooperare  strînsă  cu  armata  sovietică,  eliberarea 
teritoriului  naţional. 

Armata  română  a  participat  apoi,  în  modul  cel  mai  activ,  la  înfrîn- 
gerea  inamicului,  acţionînd  pe  teritoriile  Ungariei,  Cehoslovaciei  şi  Aus¬ 
triei.  Efectivul  total  al  trupelor  române  angajate  în  lupte  s-a  ridicat  la 
circa  540.000  de  militari.  De  reţinut  că  efectivele  româneşti  care  au 

înfruntat  inamicul  în  Ungaria  s-au  ridicat  —  între  4  octombrie  1944  şi 
15  ianuarie  1945  —  la  210.000  de  oameni,  iar  pierderile  cifrîndu-se  la 
42.000  de  morţi,  răniţi  şi  dispăruţi.  între  23  August  1944  şi  12  mai  1945 
oştirea  noastră  a  străbătut  prin  lupte  grele  un  spaţiu  uriaş  cuprins  între 
Marea  Neagră  şi  Boemia.  Ea  a  străbătut  1700  de  kilometri,  escaladînd 
20  de  masivi  muntoşi,  forţînd  12  cursuri  importante  de  apă,  eliberînd 
3.831  localităţi  dintre  care  53  de  oraşe  importante.  Pe  acest  traseu  al 
luptei  şi  al  onoarei  armata  română  a  pierdut  aproape  170.000  de  oameni 
(morţi,  răniţi  şi  dispăruţi).  Acestor  sacrificii  umane  România  le-a  adăugat 
o  însemnată  contribuţie  economică  estimată  la  un  miliard  de  dolari  (cursul 
valutar  din  1938).  Ţara  noastră  a  ocupat  pe  drept  locul  al  patrulea  în 
cadrul  coaliţiei  antifasciste,  după  Uniunea  Sovietică,  S.  U.  A.  şi  Marea 
Britanie. 

Toţi  cei  care  au  luptat  pentru  eliberarea  ţării  de  sub  jugul  fascist 
sînt  obiectul  recunoştinţei  noastre  netrecătoare.  Eroii  români  căzuţi 
pe  cîmpul  de  luptă  pentru  acelaşi  ideal  naţional,  au  intrat  triumfal  şi 
definitiv  în  panteonul  cinstirii  întregului  neam  românesc. 

Momentul  23  August  1944  a  întruchipat  vechile  aspiraţii  româ¬ 
neşti  de  eliberare  naţională  şi  socială,  reprezentînd  punctul  culminant 
al  luptei  de  veacuri  a  neamului  nostru  pentru  apărarea  fiinţei  naţionale, 
pentru  păstrarea  plaiurilor  noastre  străbune  şi  pentru  libertate.  Actul 
istoric  de  la  23  August  1944  a  deschis  calea  instaurării  puterii  demo¬ 
cratice  populare,  cu  toate  valenţele  sociale  pe  care  le-a  impus  mersul 
revoluţiei  conduse  de  cei  mai  vrednici  fii  ai  clasei  muncitoare  în  alianţă 
cu  ţărănimea  şi  cu  intelectualitatea  progresistă.  Acesta  este  punctul 
de  plecare  al  unor  mari  transformări  revoluţionare,  care  au  condus  la  do- 
bîndirea  adevăratei  independenţe,  acest  eveniment  şi  act  istoric  crucial 
este  filă  de  început  şi  temelie  a  unei  noi  ere. 

* 


Aniversăm  42  de  ani  de  la  Revoluţia  de  eliberare  socială  şi  naţio¬ 
nală,  antifascistă  şi  antiimperialistă  într-un  moment  în  care  poporul 
român  se  află  angajat  plenar  în  înfăptuirea  măreţelor  programe  de 
dezvoltare  multilaterală  a  ţării,  de  perfecţionare  şi  modernizare  a  acti¬ 
vităţilor  productive,  a  structurilor  organizatorice,  de  materializare  deplină 
a  potenţialului  de  muncă  şi  de  creaţie  ce-1  deţinem.  Au  trecut  42  de 
ani  de  istorie  glorioasă.  Momentul  de  răscruce  de  la  23  August  1944 
şi-a  dovedit  tot  mai  intens  înrîurirea  determinantă  în  construirea  României 
noi,  liberă,  prosperă,  conştientă  de  valoarea  şi  locul  ei  între  ţările  lumii, 
de  răspunderile  faţă  de  propriul  său  viitor,  de  puterea  de  a  şi-l  înfăptui 
la  cele  mai  înalte  cote. 

Evenimentele  din  August  1944  reprezintă  în  istoria  noastră  începutul 
unui  proces  de  înnoire  totală  a  vieţii  sociale  şi  politice,  au  fost  izvorul 
unor  mari  prefaceri  revoluţionare  în  Patria  noastră,  al  unor  remar¬ 
cabile  realizări  economico-sociale  în  opera  de  făurire  a  unei  noi  orîn- 
duiri.  în  procesul  amplu  de  transformări  radicale  în  cei  42  de  ani,  o  deo- 


6 


MITROPOLIA  ARDEALULUI 


sebită  importanţă  a  avut-o  alegerea  Excelenţei  Saleţ  Domnul  Nicolae 
Ceauşescu  în  fruntea  destinelor  ţării,  eveniment  prin  care  idealurile 
de  la  23  August  au  cunoscut  suprema  lor  traducere  în  viaţă.  în  ultimele 
două  decenii  —  de  cînd  la  cîrma  ţării  se  află  Domnul  Preşedinte  Nicolae 
Ceauşescu  —  decenii  de  mari  izbinzi  pe  care  le  numim  cu  îndreptăţită 
mîndrie  patriotică  „Epoca  Nicolae  Ceauşescu"  societatea  românească  în 
noul  său  ev  social  şi-a  pus  temelii  de  granit.  Această  perioadă  este  cea 
mai  fertilă  epocă  din  istoria  noastră  căci  s-au  realizat  „progrese  deo¬ 
sebite",  poporul  este  stăpînul  şi  beneficiarul  bogăţiilor  sale. 

Şi  în  acest  an  în  care  poporul  român  a  păşit  în  cel  de-al  8-lea  cin¬ 
cinal,  sărbătoarea  de  la  23  August  constituie  un  adecvat  prilej  de  bilanţ. 
„Drumul  pe  care  am  pornit  la  23  August  1944,  şi,  o  dată  cu  aceasta  tre¬ 
cerea  la  făurirea  socialismului  in  patria  noastră  —  arăta  magistral  Domnul 
Preşedinte  Nicolae  Ceauşescu  în  cuvîntarea  rostită  cu  prilejul  jubi¬ 
leului  din  8  mai  a.  c.  —  a  asigurat  dezvoltarea  puternică  a  forţelor  de 
producţie,  ridicarea  nivelului  de  civilizaţie  al  întregului  popor,  demon- 
strînd  cu  puterea  faptelor  de  netăgăduit,  că  numai  un  popor  deplin  stă- 
pîn  pe  destinele  sale  îşi  poate  făuri  viaţa  aşa  cum  doreşte,  în  deplină 
libertate  şi  independenţă".  în  această  etapă  istorică,  relativ  scurtă  —  42 
de  ani  —  România  a  străbătut  mai  multe  etape  istorice  de  dezvoltare. 
Dintr-o  ţară  agrară,  cu  o  industrie  slab  dezvoltată  şi  o  agricultură  îna¬ 
poiată  ţara  noastră  s-a  transformat  într-o  ţară  industrial-agrară,  cu  o 
industrie  puternică,  modernă,  dotată  în  cea  mai  mare  parte  cu  tehnica 
cea  mai  avansată,  cu  o  agricultură  socialistă  in  plin  progres. 

Dar  pentru  că  cifrele  spun  în  graiul  lor  sintetic  mai  mult  decît 
orice  demonstraţie  să  dăm  cuvîntul  cifrelor:  în  comparaţie  cu  1944,  pro¬ 
ducţia  industrială  a  fost  în  1985  de  peste  100  ori  mai  mare.  Din  aceasta, 
circa  80°/o  s-a  realizat  în  ultimii  20  de  ani.  Producţia  agricolă  a  crescut 
de  peste  patru  ori,  iar  venitul  naţional  de  peste  32  de  ori.  S-a  dezvoltat 
puternic  avuţia  naţională,  iar  fondurile  fixe  productive  au  ajuns  la  2.200 
miliarde  de  lei,  din  care  82%  s-au  realizat  în  perioada  1965 — 1985. 

Ştiinţa,  învăţămîntul  şi  cultura  au  cunoscut,  de  asemenea,  o  puter¬ 
nică  dezvoltare. 

Noul  plan  cincinal  1986 — 1990  marchează  o  nouă  etapă  de  dezvoltare 
economico-socială  a  Patriei.  Obiectivul  strategic  al  noului  cincinal  îl 
reprezintă  trecerea  pînă  în  1990  a  României  de  la  ţară  în  curs  de  dez- 
votare  la  un  stadiu  superior,  de  ţară  mediu  dezvoltată,  iar  pînă  în  2000 
să  devină  o  ţară  socialistă  multilateral  dezvoltată.  Un  accent  deosebit 
se  pune  —  potrivit  îndrumărilor  înţelepte  ale  Conducerii  superioare 
de  Stat  —  pe  dezvoltarea  intensivă  a  industriei  şi  a  agriculturii. 

Poporul  român  —  cunoscînd  din  propria  experienţă  atît  binefacerile 
păcii  cît  şi  vitregiile  războiului  —  este  vital  interesat  în  consolidarea 
păcii  şi  securităţii  internaţionale,  în  statornicirea  unui  climat  interna¬ 
ţional  de  destindere,  încredere,  bună  vecinătate  şi  colaborare  reciproc 
avantajoasă  în  edificarea  unei  noi  ordini  internaţionale.  Iniţiativele  româ¬ 
neşti  pentru  instaurarea  unui  climat  de  pace  şi  bună-înţelegere  între  toţi 
oamenii  şi  popoarele  au  fost  bine  sintetizate  de  opinia  internaţională 
în  expresiile  „România  —  Ţară  a  păcii"  şi  „Ceauşescu  —  Erou  al  păcii". 
România  —  prin  glasul  de  înaltă  autoritate  al  Preşedintelui  ei,  Domnul 

Nicolae  Ceauşescu,  prin  Declaraţia- Apel  a  Frontului  Democraţiei  şi 
Unităţii  Socialiste  ca  şi  prin  Declaraţia  Marii  Adunări  Naţionale,  cu 
privire  la  Anul  Internaţional  al  Păcii  (documente  recent  adoptate,  la 
28  martie  şi  3  aprilie  1986)  —  militează  şi  propune  dinamizarea  tuturor 
energiilor  de  pace  ale  planetei.  Conducătorul  ţării  noastre  arăta,  la 
Plenara  Consiliului  Naţional  al  Frontului  Democraţiei  şi  Unităţii  So¬ 
cialiste,  că  nimic  nu  poate  justifica  continuarea  experienţelor  nucleare, 
iar  spaţiul  extraterestru,  ca  şi  întinderile  de  apă  şi  de  pămînt  ale  Terrei 
să  fie  folosite  numai  în  scopuri  paşnice.  Iar  în  una  din  recentele  cuvîn- 
tări,  Domnia  Sa  —  adresîndu-se  conştiinţelor  umane  —  spunea:  „Indi¬ 
ferent  de  concepţiile  politice,  ideologice  sau  religioase,  trebuie  să  acţionăm 
în  deplină  unitate  pentru  apărarea  omenirii  de  la  distrugerea  nucleară, 
pentru  asigurarea  păcii  pe  planeta  noastră". 

Societatea  noastră  este  pătrunsă  de  umanismul  socialist.  Este  un 
umanism  în  acţiune,  concret  şi  practic  corelat  cu  imperativul  calităţii 
în  ordinea  obiectelor,  a  produselor  tehnice,  dar  mai  ales  la  nivelul  con¬ 
ştiinţei,  al  vieţii  spirituale  a  oamenilor.  în  acest  umanism  se  depăşesc 
astfel  unele  antinomii  fundamentale  între  dezvoltarea  economică  şi  dez¬ 
voltarea  morală,  între  mediul  tehnic  şi  tabla  de  valori  ideală,  între 
tehnicizarea  omului  şi  umanizarea  tehnicii. 

România  contemporană  se  bucură  de  un  deosebit  prestigiu  pe  plan 
mondial.  Ţara  noastră  prin  Preşedintele  ei.  Domnul  Nicolae  Ceauşescu, 
s-a  afirmat  puternic  pe  planul  vieţii  internaţionale.  Este  cunoscută  ampla 
deschidere  internaţională  a  României:  dacă  în  1965  ţara  noastră  avea 
relaţii  diplomatice  cu  67  de  ţări,  în  prezent  România  întreţine  relaţii 
diplomatice  şi  economice  cu  peste  150  de  state  de  pe  toate  continentele. 
Preşedintele  României,  Domnul  Nicolae  Ceauşescu,  a  purtat  peste  450 
de  dialoguri  la  nivel  înalt  cu  şefi  de  stat  şi  de  guvern  din  numeroase 
ţări  ale  lumii.  Frontul  Democraţiei  şi  Unităţii  Socialiste,  Marea  Adunare 
Naţională,  organizaţiile  de  masă  şi  obşteşti  au  legături  cu  peste  1700 
formaţiuni  politice,  organe  legislative,  uniuni  sindicale,  asociaţii  profe¬ 
sionale  şi  de  creaţie,  organizaţii  de  femei,  tineret,  studenţi  şi  copii,  miş¬ 
cări  pentru  pace,  precum  şi  cu  120  de  organizaţii  internaţionale  neguver¬ 
namentale.  Ca  o  expresie  a  interesului  deosebit  faţă  de  gîndirea  şi  ideile 
novatoare  ale  preşedintelui  Republicii  într-un  mare  număr  de  ţări  din 
toate  continentele  au  fost  editate  peste  150  de  lucrări  consacrate  operei 
şi  personalităţii  Domnului  Nicolae  Ceauşescu,  în  21  de  limbi. 

* 

Pentru  că  istoria  Ortodoxiei  româneşti  este  totodată  istoria  aces¬ 
tui  neam  binecuvîntat,  statornicit  pe  aceste  plaiuri  mioritice  de  milenii 
—  neam  care  a  primit  învăţătura  creştină  din  însăşi  propovăduirea 
Sfinţilor  Apostoli  şi  a  ucenicilor  lor  —  Biserica  Ortodoxă  Română  şi-a 
împletit  întotdeauna  destinul  ei  cu  viaţa  poporului. 

Biserica  noastră  strămoşească  a  fost  alături  de  poporul  român  şi  în 
evenimentele  de  acum  42  de  ani  cînd  s-au  pus  temelii  noi  societăţii 
noastre  pentru  înnoirea  chipului  ţării.  Slujitorii  Bisericii  noastre  au  înţe¬ 
les  şi  atunci  —  ca  şi  înaintaşii  lor  —  suflul  primenitor  al  vieţii. 

Fericitul  întru  pomenire  Patriarhul  Nicodim,  în  ziua  de  24  august 
1944,  a  trimis  şefului  statului,  preşedintelui  Consiliului  de  Miniştri  şi 
Ministrului  Cultelor,  telegrame  în  care  spunea  că:  „In  acest  ceas  hotă- 
rîtor  pentru  destinul  Neamului  românesc . . .  Biserica  noastră  strămo¬ 
şească  stă  ca  totdeauna  alături  de  poporul  român44  şi  că  se  roagă  Bunu¬ 
lui  Dumnezeu  „pentru  biruinţă  şi  izbîndă  deplină44. 

Tot  cu  acest  prilej  Patriarhul  Nicodim  a  adresat  clerului  şi  credin¬ 
cioşilor  Bisericii  Ortodoxe  Române  o  Pastorală  din  care  reţinem  doar 
cîteva  idei  semnificative:  „Mai  mulţi  ani  în  scumpa  noastră  Ţară,  a  dom¬ 
nit  un  regim  care  a  înăbuşit,  de  fapt,  libera  manifestare  a  gîndurilor 
şi  simţămintelor  neamului  nostru.  Dictatura  este  străină  de  sufletul  şi 
firea  poporului  român.  Ea  s-a  strecurat  de  pe  meleaguri  străine  în  Ţara 
noastră,  învăţată  să  trăiască  numai  cu  aşezăminte  constituţionale  şi  de¬ 
mocratice,  cărora  cetăţenii  se  supun  din  libera  lor  voinţă.  Dictatura  e 
străină  şi  de  spiritul  şi  învăţătura  Bisericii  creştine,  care  de  aproape 
două  mii  de  ani  propovăduieşte  şi  cere  afirmarea  drepturilor  personale 
şi  a  libertăţilor  naţionale  şi  democratice.  Prin  glasul  Sf.  Ap.  Petru,  Bi¬ 
serica  ne  îndeamnă  să  trăim  „ca  oameni  liberi,  temîndu-ne  de  Dumne¬ 
zeu  şi  iubind  unirea  dintre  fraţi44  (I,  2,  16).  Din  primul  ceas  ne-am  arătat 
adînca  noastră  bucurie  pentru  actul  istoric  săvîrşit . . .  Binecuvîntarea 
Noastră  se  îndreaptă,  întru  biruinţă  şi  izbîndă  deplină,  asupra  tuturor 
celor  săvîrşite  cu  atîta  înţelepciune  şi  smerit  implorăm  ajutorul  Bunului 
Dumnezeu . . .  Actul  istoric  de  la  23  August . . .  ne-a  redat  libertăţile 
democratice.  Fără  acestea,  un  popor  se  veştejeşte  şi  moare  asemenea 
unei  plante  lipsite  de  lumină.  Aceste  libertăţi  ne  sînt  scumpe  şi  fiind¬ 
că,  în  cea  mai  mare  măsură,  ele  sînt  rodul  învăţăturii  Mîntuitorului: 
„Daţi  Cezarului  cele  ce  sînt  ale  Cezarului  şi  lui  Dumnezeu  cele  ce  sînt 
ale  lui  Dumnezeu44  (Mt.  22,  21).  Cuvintele  acestea  formează  temeiul  şi 
sînt  izvorul  libertăţilor  individuale,  politice  şi  religioase,  bunul  cel  mai 
scump  şi  floarea  patrimoniului  popoarelor  civilizate. 

Hotărîrea  din  23  August  1944  a  pornit  din  inimă  şi  din  adîncă  con¬ 
vingere.  Ea  a  ajutat,  în  măsură  poate  neaşteptată,  să  ne  facă  să  întreză¬ 
rim  ziua  cea  mare  a  păcii ...  în  nestrămutată  convingere  că  măreţul 
act  de  la  23  August  este  un  act  de  îndurare  al  Providenţei  faţă  de  mult 
încercatul  popor  românesc,  dăm  arhipăstoreasca  noastră  binecuvîntare 
tuturor  acelora  care  muncesc  cu  suflet  şi  cu  foc  pentru  propăşirea  nea¬ 
mului  românesc,  întru  dreptate  şi  libertate44. 

In  epoca  cea  nouă  inaugurată  de  23  August  1944  Bisericii  Ortodoxe 
i  s-au  creat  condiţii  pentru  a-şi  desfăşura  activitatea  sa.  Actul  istoric  de 
acum  42  de  ani  a  avut  urmări  fericite  şi  pentru  viaţa  şi  lucrarea  Bise¬ 
ricii  noastre.  De  aceea  la  acest  popas  aniversar  —  împreună  cu  toţi 
fiii  Patriei  —  slujitorii  şi  credincioşii  Bisericii  strămoşeşti  îşi  exprimă 
lămurit  hotărîrea  de  a  conlucra,  în  strînsă  unitate,  şi  de  acum  înainte, 
pentru  înfăptuirea  binelui  comun,  pentru  fericirea  şi  prosperitatea  în¬ 
tregii  naţiuni. 

Datori  sîntem  toţi  credincioşii  şi  slujitorii  Bisericii  străbune  să  slu¬ 
jim  Patria  —  căci  este  darul  părinţilor  pe  care  trebuie  să-l  oferim  urma- 

şilor  noştri  —  să  slujim  idealurile  ei  în  acest  timp  nou  şi  măreţ  în  rea¬ 
lizări  prestigioase.  De  binele  ţării  —  ştim  —  depinde  binele  şi  fericirea 
fiecăruia  dintre  noi.  De  aceea  slujba  noastră  să  ne-o  facem  deplin  atît 
faţă  de  Dumnezeu,  cît  şi  faţă  de  Patrie,  să  sprijinim  cu  cuvîntul  şi  cu 
fapta  noastră  orice  lucrare  folositoare  poporului  român.  Numai  aşa  vom 
fi  bineplăcuţi  înaintea  lui  Dumnezeu  şi  folositori  semenilor  noştri. 

La  această  a  42-a  aniversare  a  revoluţiei  de  eliberare  socială  şi 
naţională,  antifascistă  şi  antiimperialistă  a  Patriei  noastre,  slujitorii  şi 
credincioşii  Bisericii  străbune  îşi  îndreaptă  gîndurile  spre  Milostivul  Dum¬ 
nezeu,  rugîndu-L  fierbinte  să-şi  reverse  darurile  Sale  cele  bogate  asu¬ 
pra  neamului  românesc,  asupra  acestei  Patrii  binecuvîntate. 


Redacţia 


Studii  şi  articole 


HA  V*6 

INTEGRITATEA  CREAŢIEI  PE  BAZA  REFERATULUI  BIBLIC 


Mai  înainte  de  a  trata  despre  integritatea  creaţiei  îmi  îngădui  să 
cred  necesar  a  vorbi,  în  cîteva  cuvinte,  despre  funcţionalitatea  şi  natura 
substantivului  adjectival  integritate. 

Cuvîntul  conţine  ideea  de  a  fi  unitar,  integru.  în  procesul  de 
românizare  latinescul  integritas  şi-a  păstrat  structura  iniţială  şi  nu  a  fost 
afectat  de  evoluţia  obişnuită  în  lingvistică,  la  mutaţia  cuvintelor,  tocmai 
pentru  a  se  păstra  valoarea  intrinsecă  a  cuvîntului  şi-a  ilustra  mai 
deplin  structura  calităţii. 

Verbul  integro,  care  este  sursa  substantivului  integritas,  are  înţe¬ 
lesul  de  a  aduce  în  vechea  stare,  a  restabili,  a  reface,  iar  adjectivul 
integer  (de  la  tango)  înseamnă  neatins,  nevătămat,  curat,  de  unde  in 
integrum  restituere"  a  pune  în  starea  de  mai  înainte,  a  reda  valoarea 
iniţială. 

Aceasta,  vrem  noi  s-o  adeverim,  valoarea  neschimbată  a  textului 
biblic,  a  căuta  să  aflăm  ceea  ce  autorul  a  voit  să  spună  şi  nu  ceea  ce 
vrem  să  înţelegem  noi.  Pentru  a  înlesni  găsirea  adevărului  vom  merge 
la  izvor,  unde  apa  e  mai  curată,  căci  de  ce  apa  se  îndepărtează  de  izvor, 
acumulează  tot  mai  multe  impurităţi,  tot  aşa  şi  în  cele  biblice,  textul 
original  e  reflexul  real  al  gînditorului  ca  forma  cea  dintîi  şi  cea  mai 
complexă  a  ideilor  inveşmîntate.  E  vorba  de  textul  ebraic,  original  al 
Genezei  şi  de  originalul  grecesc  al  Septuagintei. 

Numai  concluziile  ştiinţifice  rămîn  afirmaţii  necontestabile  şi  defi¬ 
nitive. 

Raportul  biblic  despre  creaţie  porneşte  de  la  premiza  că  Dumnezeu 
este  creatorul  şi  susţinătorul  lumii. 

Biblia  e  cartea  scrisă  sub  impulsul  inspiraţiei  divinei.  Geneza,  care 
face  parte  din  Biblie  conţine  un  referat  despre  creaţie,  arată,  adică,  în 
linii  mari  cum  a  decurs  opera  de  creare.  Raportul  din  capitolul  întîi  al 
Genezei  este  o  Cosmogonie  (biblică),  care  descrie  originea  lumii. 

El  se  găseşte  la  Geneza  1,  2 — 2,  2.  Problema  integrităţii  creaţiei 
este  atît  de  importantă  încît  ni  se  pare  util  să  facem  exegeza  sumară 
a  textului,  pentru  a  constata  relaţia  în  sine  şi  cu  alte  referate  biblice, 
despre  creaţie. 

Referatul  biblic  despre  creaţie  începe  cu  vorbele:  „La  început  a 
făcut  Dumnezeu  cerul  şi  pămîntulu  (Gen.  1,  1). 

Substantivul  „început"  traducerea  lui  bereşit  de  la  roş,  Cap,  are 
un  sens  derivat  indicînd  începutul  lumii,  al  timpului,  începutul  vieţii 
şi  al  omului. 

Textul  are  caracter  real,  această  structură  rezultă  din  realităţile 
descrise  şi  e  de  cuprins  general,  pentru  că  din  el  derivă  mai  multe 
sensuri  speciale:  lumea  spirituală  şi  materială,  îngerii,  oamenii,  „Toate 
printr-însul  s-au  făcut"  (In.  1,  3). 

Este  cu  totul  semnificativ  că  verbul  bara ,  a  face,  a  crea,  se 
aplică  numai  la  Dumnezeu.  Cînd  omul  înfăptuieşte  ceva  se  zice  asah ,  a 
face.  După  ce  materia  fu  creată,  în  versurile  următoare  se  foloseşte 
cuvîntul  asah,  pentru  că  bara  are  înţelesul  de:  a  crea  din  nimic,  a  aduce 
ceva  la  existenţă,  cîtă  vreme  asah  înseamnă  a  face  ceva  avînd  date  ele¬ 
mentele  de  bază,  înseamnă  mai  mult  a  modela;  Verbul  bara  presupune 
puteri  nelimitate.  Cuvîntul  e  o  premiză  la  adevărul  că  Dumnezeu  este 
atotputernic. 

Textul  spune  că  „lumea  a  fost  creată  în  timp  şi  are  existenţă  limi¬ 
tată,  conform  logicii  că  orice  început  are  un  sfîrşit. 

începutul  timpului  coincide  cu  începutul  lumii.  Lumea  a  fost  creată, 
ea  nu  este  produsul  întîmplării,  nu  s-a  creat  automat,  cum  zice  Sfîntul 
Vasile  (în  Exaimeron,  omil.  I  Migne  P.  G.  tom.  29,  col.  4)  ci  este  „efectul 
unei  cauze  primordiale,  înţelepte,  inteligente  şi  puternice".1 

Dumnezeu  este  traducerea  substantivului  nominal  Elohim,  care  derivă 
de  la  eloah  =  a  fi  tare,  puternic.  Deşi  stă  la  plural  are  un  înţeles  sin¬ 
gular  dovadă  (1,  1)  că  se  construieşte  cu  singular. 

Numele  are  înţeles  intensiv  şi  s-ar  putea  reda  cu  Cel  atotputernic. 
„E  numele  care  se  întîlneşte  mai  des  în  Vechiul  Testament,  de  219  ori 
în  Geneză  şi  de  260  ori  în  Vechiul  Testament".2 

Subiectul  frazei  e  Dumnezeu,  autorul  şi  urzitorul  cerului  şi  al  pă- 
mîntului.  „Ceriul  şi  pămîntul"  este  o  expresie  populară  pentru  ceea  ce 
noi  numim  în  termeni  ştiinţifici  univers. 

Se  indică  aici  o  prioritate  în  ordinea  creării,  adică  mai  întîi  a  fost 
creat  cerul,  lumea  spirituală  şi  apoi  pămîntul,  lumea  fizică. 

Opera  creării  este  integră.  Versul  1  din  Gen.  face  o  privire  gene¬ 
rală  a  integrităţii  creaţiei,  căci  specificarea  operei  de  creare  se  face  în 
cele  ce  urmează,  de  la  1,  2  pînă  la  2,  4,  care  încheie  eu  vorbele:  „Aceasta 
este  istoria  cerului  şi  a  pămîntului". 

Din  v.  1  al  referatului  biblic  rezultă  că  lumea  are  un  început,  dar 
şi  un  sfîrşit  pentru  că  „chipul  acestei  lumi  trece"  (I  Cor.  7,  31),  că  ea 
nu  este  rezultatul  hazardului,  că  Dumnezeu,  cel  atotputernic  şi  atotîn- 
ţelept  a  urzit-o  şi  „ceea  ce  s-a  produs  de  către  un  singur  urzitor  este 
obiectul  unei  cauze  înţelepte,  inteligente  şi  puternice",  cum  zice  Sfîntul 
Vasile .3 

Dacă  lumea  ar  fi  fost  urzită  de  mai  mulţi,  sau  dacă  ar  fi  opera 
hazardului  n-ar  avea  integritatea  pe  care  o  are. 


1  Justin  Suciu,  Ermineutica  biblică.  Arad,  1933,  p.  50. 

2  Claus  Westermann,  Theologische  Handw&rterbuch  zum  Alt  Testament ,  Mun- 
chen,  Ziirich,  1971,  p.  154. 

3  Iova  Firea,  Cosmogonia  biblică,  Caransebeş,  1943,  p.  225. 

Versul  2  arată  că  „pămîntul  era  netocmit  şi  pustiu44,  era  un  „tohu- 
vabohu“,  cum  zice  textul  original,  lipsea  flora  şi  fauna,  şi  „Era  întuneric 
deasupra  adîncului“,  pentru  că  soarele  nu  fusese  creat,  „Şi  Duhul  lui 
Dumnezeu  se  purta  deasupra  apelor44. 

Duhul  lui  Dumnezeu  este  voinţa  creatoare  a  lui  Dumnezeu,  gata 
oricînd  să  intre  în  activitate. 

Versul  3  descrie  crearea  luminii:  „Să  fie  lumină4*.  Lumina  de  aici 
este  independentă  de  cea  a  corpurilor  cereşti,  ea  a  existat  independent 
de  soare  şi  era  rezultatul  vibraţiunii  eterului. 

Textul  1,  4  afirmă  că:  „a  văzut  Dumnezeu  că  lumina  este  bună44, 
pentru  că  din  opera  de  creaţie  se  exclude  răul,  iar  opera  lui  Dumnezeu 
corespunde  intenţiei  cu  care  se  creează. 

Versul  5  informează  că  deosebirea  între  zi  şi  noapte  o  mijloceşte 
lumina. 

„Tăria44  din  versul  6  este  atmosfera,  care  ca  o  boltă  încercuieşte 
pămintul.  Menirea  tăriei  este  să  separe  apele  din  atmosferă  de  apele 
terestre. 

Intenţia  Creatorului  devine  realitate  iar  planul  creaţiei  se  desfă¬ 
şoară  progresiv  (vers  7). 

în  ziua  a  treia  (versurile  9  şi  10)  se  produce  separarea  apelor  de 
uscat. 

în  versul  11  ia  naştere  lumea  vegetală  „după  soiul  lor44.  Această 
nouă  creaţie  este  tot  bună. 

Versurile  14,  15,  16,  17,  18  indică  crearea  luminătorilor,  soare,  lună, 
stele,  şi  funcţiunea  lor:  separarea  zilelor  de  nopţi  şi  prevestirea  de  eve¬ 
nimente  extraordinare  (furtună,  fulgere). 

întrebarea  ce  se  pune  este:  Nu  cumva  integritatea  creaţiei  este  ştir¬ 
bită  de  relaţia  dintre  1,  3  şi  1,  14.19? 

Nu,  deoarece  cugetul  Urzitorului  putea  fi  acesta:  că,  lumina  aprinsă 
la  1,  3  s-a  revărsat  asupra  pămîntului  abia  după  crearea  soarelui,  descris 
la  1,  14  şi  următoarele. 

în  favoarea  acestei  interpretări  pledează  faptul  că  la  1,  3  se  folo¬ 
seşte  substantivul  or  =  lumină  şi  nu  maor  =  luminător,  cum  este  cazul 
în  1,  14 — 19.  Schimbarea  dintre  întuneric  şi  lumină,  din  1,  4  poate  fi 
considerată  o  anticipaţie  care  putea  fi  posibilă  şi  fără  acţiunea  soarelui. 
Această  poziţie  o  aflăm  şi  în  Iov  26,  16  şi  38,  12;  38,  19. 

I,  3  nu  contrastează  cu  1,  14—19,  ci  formează  mai  degrabă  etapele 
unui  progres  unitar.4 

Versurile  20 — 24  descriu  apariţia  vietăţilor  din  apă  şi  văzduh 
şi  crearea  ultimelor  specii  de  vieţuitoare,  vite,  tîrîtoare,  fiare  .  . . 

Versul  26  descrie  apariţia  omului  pereche,  „după  chipul  lui  Dum¬ 
nezeu14:  cu  natură  spirituală,  nemuritor  după  suflet,  şi  stăpîn  peste 
lumea  văzută. 

Versul  28  înzestrează  pe  om  cu  puterea  de  reproducere.  Regali¬ 
tatea  omului  în  lume,  în  urma  căreia  toate  creaturile  îi  sînt  supuse,  este 
tot  o  îndrumare  cerească  (29,  30). 

Din  mina  Creatorului  au  ieşit  toate  bune,  iar  calificativul  foarte 
bun  (din  versul  31)  se  referă  la  ultima  şi  cea  mai  nobilă  fiinţă,  la  om. 


4  Eduard  Konig,  Die  Genesis,  Giitersloh,  1925,  p.  174. 

Opera  de  creaţie  sfîrşeşte  în  ziua  a  şasea.  In  ziua  a  şaptea  „s-a 
odihnit  (Urzitorul),  a  încetat  a  mai  crea  (2,  1 — 3). 

Durata  unei  zile  de  creaţie  poate  fi  lungă,  căci  „la  Dumnezeu  o  mie 
de  ani  înaintea  ochilor  Săi  sînt  ca  ziua  de  ieri44  (Ps.  89,  4). 

Adevărurile  care  rezultă  din  tratatul  biblic  sînt  următoarele:  Exis¬ 
tenţa  lumii  începe  deodată  cu  timpul.  Creatorul  a  tot  ce  există  e  Dum¬ 
nezeu,  care  este  imaterial  şi  veşnic.  în  fruntea  tuturor  creaturilor  stă 
omul,  fiinţă  raţională  şi  socială,  îndrumat  spre  forma  de  căsătorie  mono¬ 
gamă.  Omul  a  ieşit  curat  din  mîna  Urzitorului,  se  exclude  răul  din 
opera  de  creare. 

Al  doilea  referat  cosmologic  este  Gen.  2,  4  şi  următoarele.  El  începe 
cu  vorbele:  „Aceasta  este  istoria  cerului  şi  a  pămîntului44.  In  această 
istorie  se  poate  încadra  atît  cap.  I  din  Geneză  şi  I  4  şi  următoarele. 

Un  element  nou  este  aici  (în  v.  5)  introducerea  ploii  şi  titulatura  ce 
se  dă  Urzitorului,  care  este  numit  Domnul  Dumnezeu  (Iahve  Elohim) 
şi  nu  Dumnezeu  (Elohim)  ca  în  Exaimeron  (din  cap.  1). 

între  cele  două  referate  cosmologice  există  atît  o  dosebire  de  formă 
cît  şi  de  fond,  care  însă  menţin  totuşi  integritatea  textului.  Al  doilea 
referat  biblic  2,  4  numeşte  pe  Urzitor  (Iahve  Elohim).  Această  nouă 
titulatură  a  lui  Dumnezeu  nu  afectează  integritatea  creaţiei  ci  constituie 
mai  degrabă  o  întregire  în  sensul  că:  Domnul  (Iahve,  în  care  este 
imperfect  Kal  de  la  verbul  haia,  a  fi  viu,  înseamnă  Cel  ce  este)  este 
acela  căruia  ne  închinăm,  este  unul  şi  acelaşi  cu  Dumnezeu  (Elohim 
plural  al  majestăţii,  de  la  eloah),  care  înseamnă  =  Cel  puternic),  care 
ne-a  urzit. 

Moise  stabileşte  unitatea  între  Elohim  (Dumnezeu)  şi  Iahve  (pe 
care  îl  traducem  cu  Domnul),  la  Exod  6,  2  unde  citim:  „şi  Dumnezeu 
(Elohim)  a  vorbit  cu  Moise  şi  a  zis:  „Eu  sînt  Iahve  (Domnul). 

Alteraţia  Elohim  Iahve  îşi  are  cauza  ei. 

Tertulian  discutînd  însemnarea  numelui  Elohim  şi  Iahve  afirmă 
că  cel  dintîi  ar  însemna  însăşi  substanţa  divinităţii,  cel  de  al  doilea 
(Iahve)  potestatea.5 

Aparte  trebuie  să  spunem  ceea  ce  Sfîntul  Grigorie  de  Nazianz 
afirmă,  în  una  din  cuvîntările  sale  despre  Dumnezeu:  Dumnezeu  nu 
poate  fi  exprimat  cu  vreun  nume.  Atît  cît  stă  în  putinţa  noastră  de 
înţelegere  „Cel  ce  este“  şi  „Dumnezeu14  sînt  mai  mult  oarecum  denu¬ 
miri  ale  substanţei  lui  Dumnezeu44.6 

Alteraţia  e  frecventă  şi  în  alte  texte  din  Cartea  Facerii:  Elohim 
Gen.  31;  3,  3;  3,  5;  Iahve  4,  1;  4,  3;  4,  4;  4,6;  5,  1;  5,  25;  Fiii  lui  Elohim 
6,  3;  6,  4;  Fiii  lui  Iahve  7,  1;  7,  5  etc. 

în  Geneză  apare  Elohim  de  219  ori,  Iahve  de  143  ori  şi  Iahve-Elohim 
de  20  ori44.7 

Referatul  Creaţiei  nu-şi  pierde  integritatea  pe  tema  aceasta  mai 
degrabă  aduce  o  contribuţie  preţioasă  la  lămurirea  cuvîntului  Elohim- 
Dumnezeu  „din  care  şi  prin  care  sînt  toate44  (Rom.  11,  36). 

5  Vasile  Tarnavschi,  Introducere  în  Sfintele  cărţi  ale  Vechiului  Testament , 
Cernăuţi,  1928,  p.  244. 

6  Gh.  Tilea,  Cele  cinci  cuvîntări  ale  Sfîntului  Grigorie  de  Nazianz  despre 
Dumnezeu,  Bucureşti,  1947,  p.  63. 

7  Cornely-Merk,  Manuel  dTntroduction  I  An.  Testament,  Paris,  1925,  p.  421. 

O  deosebire  între  referatele  despre  Creaţie  ar  putea  consta  în  faptul 
că  după  Geneză  1,  1 — 2,  3  omul  e  creat  în  urma  plantelor,  iar  după  2,  4 
şi  u.  situaţia  este  inversă. 

Nici  critica  biblică  şi  nici  unitatea  literară  a  textului  nu  rezolvă 
mulţumitor  toate  aspectele  ce  se  pun. 

în  tot  cazul  aceste  două  referate  biblice  despre  creaţie  sînt  în 
armonie  pe  o  temă  esenţială,  ele  lasă  să  se  vadă  relaţia  între  lumea 
văzută  şi  Urzitorul  ei  universal. 

între  cele  două  referate  biblice  sînt  deosebiri,  dar  astfel  de  deose¬ 
biri,  care  ţin  seamă  unele  de  altele,  şi  astfel  lasă  să  se  întrevadă  o  inte¬ 
gritate  a  planului.8 9 

în  ce  priveşte  ploaia,  virtual  ea  este  cuprinsă  în  Exaimeron  ,,Pă- 
mîntul  a  odrăslit  verdeaţă",  ori  nu  există  efect  fără  cauză,  verdeaţa 
este  efectul  umezelii  şi  al  luminii. 

Creaţia  nu  vorbeşte  nici  despre  aer,  tot  aşa  necesar  vieţii,  ca  şi 
apa  şi  lumina,  şi  totuşi  el  există. 

Lumea,  cu  tainele  ei,  este  sfera  de  acţiune  a  înţelepciunii  lui  Dum¬ 
nezeu. 

Cu  atotştiinţa  sa,  Dumnezeu  a  hotărît  vînturilor  putere  cu  care  să 
sufle  spre  binele  omenirii  şi  la  fel  a  hotărît  cantitatea  apelor  care  au 
să  curgă  pe  pămînt  şi  care  au  să  izvorască  din  pămînt  spre  a  forma 
izvoare,  rîuri,  mări  ş.  a. 

înţelepciunea  lui  Dumnezeu  se  vede,  din  legile  naturii,  integritatea 
creaţiei  din  însuşirile  Creatorului. 

# 

într-un  entuziasm  sărbătoresc  Creaţia  lumii  o  descrie  şi  psalmul 
103  (104)  vorbind  despre:  ,,Cel  ce  a  întemeiat  pămîntul  pe  temeliile  lui", 
„cel  ce  a  îmbrăcat  lumina  ca  un  veşmînt,  cel  ce  a  întins  cerul  ca  un 
cort,  a  ridicat  munţi,  a  coborît  văi,  cel  ce  a  trimis  izvoare  în  văi,  care 
curg  printre  munţi,  cel  ce  a  făcut  să  răsară  iarba,  a  făcut  luna  şi  soarele 
spre  vremi.  Cit  de  multe  sînt  lucrările  Tale,  Doamne,  toate  cu  înţelep¬ 
ciune  le-ai  făcut.  Plin  este  pămîntul  de  făpturile  Tale". 

Rezultă  şi  din  acest  referat  biblic  că,  creatorul  cosmosului  e  Dum¬ 
nezeu,  care  a  descoperit  adevărurile  de  creaţie  omului.  Dumnezeu  a 
creat  lumea  conform  planului  său  unitar.  Unitatea  operei  de  creare 
garantează  integritatea  ei. 

Armonia  şi  frumuseţea  creaturilor  mărturisesc  pe  Dumnezeu  în 
calitate  de  Urzitor  şi  confirmă  integritatea  referatului  biblic. 

în  cosmologia  psalmistului  intîlnim  aceleaşi  adevăruri  ale  Exaime- 
ronului,  însă  expuse  patetic  şi  poetic. 

Psalmistul  a  omis  unele  detalii  pentru  a  stărui  mai  mult  la  altele, 
care  cadrează  mai  bine  cu  planul  său,  ce  era  „de  a  celebra  măreţia", 
atotputerea  şi  mai  ales  dragostea  Urzitorului  pentru  făpturile  Sale,  cu 

bunătatea  cu  care  le-a  privit  după  ce  le-a  adus  la  existenţă  din  neant".’ 

8  Dr.  Arthur  Allgeier,  Vber  Doppelgeschichte  in  der  Genesis,  Freiburg  în 
Breisgau.  1911,  p.  19. 

9  CI.  Fillion,  Histoire  d’Isrăel  tom.  I,  Paris,  1927,  p.  22. 

Consideraţii  cosmogonice  are  şi  cap.  43  din  cartea  lui  Isus  Sirah, 
Ecclesiasticul,  care  laudă  pe  Dumnezeu  pentru  măreţia  lucrurilor  Sale  şi 
înfăţişează  un  tablou  al  cerului  înstelat,  care  nu-şi  schimbă  rînduiala 
statornicită,  încît  ori  cîte  am  spune  nu  reuşim  să-l  preamărim  deplin 
pe  Dumnezeu. 

în  ce  priveşte  Iov  28,  el  este  un  elogiu  al  înţelepciunii  lui  Dum¬ 
nezeu  care  întrece  valoarea  tuturor  mărgăritarelor  de  mare  preţ.  înţe¬ 
lepciunea  lui  Dumnezeu  se  înţelege  din  legile  naturii,  din  armonia  şi 
frumuseţile  ei. 

Raportul  biblic  despre  creaţie  constituie  un  fel  de  unicat.  Important 
ca  fond,  excepţional  ca  formă  practică:  ritm,  rimă,  el  a  fost  obiectul 
multor  analize  privind  caracterul  structurii  metrice.  Şi  din  acest  punct 
de  vedere  apare  referatul  biblic  ca  un  bloc  desprins  din  aceeaşi  stîncă, 
opera  de  creare. 

între  Creaţie  şi  cosmogoniile  vechi,  babiloniene,  egiptene,  feniciene 
sînt  elemente  comune  creaţiei  biblice.  Aceasta  nu  afectează  integritatea 
şi  credinţa  în  caracterul  inspirat  al  referatului  biblic. 

Opera  de  creaţie  este  o  acţiune  spontană  rezultată  din  atotînţelep- 
ciunea  şi  puterea  lui  Dumnezeu. 

Toate  făpturile  create  sînt  bune  iar  această  bunătate  nu  trebuie 
alterată  ci  susţinută  şi  desăvîrşită  pentru  a  se  vedea  în  ea  chipul  lui 
Dumnezeu.  Sinteza  tuturor  perfecţiunilor  este  omul,  cununa  creaţiei 
divine. 

Integritatea  raportului  biblic  despre  creare  este  piatra  de  temelie 
pe  care  se  construiesc  acţiunile  externe  şi  transitive  ale  lui  Dumnezeu, 
în  special  ale  mîntuirii  şi  ale  dogmelor  creştine  ce  stau  în  legătură 
cu  ea.10 

Caracterul  integrităţii  rezultă  din  însuşirile  intelectuale  ale  lui 
Dumnezeu.  Lipsa  integrităţii  ar  altera  caracterul  absolut  al  lui  Dum¬ 
nezeu. 

Opera  lui  Dumnezeu  nu  poate  fi  cugetată  decît  ca  un  tot  întreg  şi 
armonios,  ce  progresează  şi  se  perfecţionează  treptat.  Ordinea  progresivă 
a  creaţiei  de  la  inferior  la  superior,  de  la  firicelul  de  iarbă  la  om,  viaţa 
plantelor  şi  a  animalelor,  mersul  astrelor,  toate  produc  o  integritate 
absolută. 

Frumuseţile  lumii,  legile  ei  estetice  şi  etice,  toate  elementele  com¬ 
ponente  ale  cosmosului  sînt  esenţiale  numai  în  legătură  cu  necesitatea 
de  a  deservi  omul  pe  calea  devenirii  sale. 

Problema  fericirii,  a  mîntuirii  cum  am  zice  noi,  este  problema  cheie 
a  creaţiei.  Abia  înmulţindu-se  şi  stăpînind  pămîntul  omul  asociază  ele¬ 
mentele  cosmice  scopului  său,  de  a  făuri  din  acest  pămînt,  un  colţ  de 
rai,  inaugurînd  astfel  o  nouă  lume  cea  rezultată  din  biruinţa  binelui 
asupra  răului. 

Lumea  creată  este  arena  pe  care  se  desfăşoară  viaţa  realizărilor 
umane.  Toate  cele  văzute  trebuie  să  slujească  dezvoltarea  pămîntească 
a  omului. 

10  Hr.  Andrutsos,  Dogmatica,  în  româneşte  de  D.  Stăniloae,  Sibiu,  1949, 

p.  102. 

Creaţia  are  un  scop  unic,  aceasta  rezultă  din  structura  internă  a 
cap.  I  şi  II  din  Geneză,  căci  e  aşa  de  solidă  integritatea  că  nu  se  observă 
diferenţe  de  stil  şi  limbă. 

Exaimeronul  formează  o  lucrare  completă  compusă  de  un  singur 
autor,  un  autor  iscusit.  Nu  există  nici  o  contrazicere  între  părţi,  prin 
cuprinsul  şi  ordinea  lor  stihurile  stau  în  legătură  cu  scopul. 

Origen  spunea:  11  ,, Precum  trupul  unul  este  deşi  are  mădulare  multe 
(I  Cor,  12,  12)  tot  aşa  cred  că  trebuie  să  concepem  şi  universul  ca  pe 
un  organism  viu  şi  uriaş,  care  e  cîrmuit  de  înţelepciunea  şi  puterea  lui 
Dumnezeu,  „Cine  a  dat  greierului  lira  din  piept?*4  De  unde  au  albinele 
hărnicia  şi  dibăcia?  Multe  s-ar  putea  filozofa  despre  vederea  omului, 
despre  memoria  sa,  despre  raţiune.  Priveşte  prin  cîte  a  trecut  acest 
mic  univers,  omul: 12  idealurile  lui,  tendinţa  spre  perfecţiune,  virtuţile 
lui:  iubirea,  binele,  adevărul,  pacea  şi  dreptatea,  îi  sînt  sădite  în  fiinţă 
de  marele  autor  şi  arhitect  minunat  al  lumii,  scria  Sfîntul  Vasile  13  care 
„nici  nu  începe  nici  nu  sfîrşeşte44  (citim  la  Gr.  Teologul),14  căci  „Tu 
Doamne  trăieşti  neîncetat**  (Fer.  Augustul).15 

Marea  idee  despre  demnitatea  omului,  psalmistul  (cap.  8)  o  scoate 
din  raportul  biblic  despre  creaţie.  Ea  se  temeiniceşte  pe  trăsăturile 
chipului  divin  al  omului;  Antropologia  este  o  problemă  cheie  a  creaţiei 
biblice  şi  prin  faptul  că  avea  să  deschidă  omenirii  cheia  de  succes  în 
înfrăţire  în  temeiul  că  neamul  omenesc  are  ascendenţi  comuni  în  per¬ 
soana  primei  perechi  de  oameni. 

Omul  considerat  în  raport  cu  Dumnezeu,  este  şi  om  deplin  în  pozi¬ 
ţia  sa  cu  semenii,  pentru  că  indicînd  originea  comună  se  afirmă  fra¬ 
ternitatea  şi  egalitatea  şi  se  nivelează  deosebirile. 

Ideea  aceasta  este  mare,  cugetată  în  sens  religios  şi  mare  pentru 
toţi  oamenii  pentru  că  ea  şterge  privilegii,  nu  creează  favoruri,  gene¬ 
rează  condiţiile  îmbunătăţirii  pentru  a  realiza  o  făptură  nouă,  un  om 
care  să  fie  lumină  în  lume. 

Referatul  creaţiei  face  pe  om  capabil  de  rolul  de  asociat  al  lui  Dum¬ 
nezeu.  Edenul  din  opera  de  Creaţie  trimite  spre  construirea  unui  rai 
pămîntesc,  a  unei  creaţii  noi. 

Raportul  biblic  despre  originea  omului  este  un  argument  istoric 
pentru  refacerea  unităţii  „ca  toţi  oamenii  să  fie  una“  (In.  17,  21). 

Creaţia  este  un  act  de  viaţă  care  stimulează  reîntoarcerea  la  uni¬ 
tate.  Drumul  e  lung.  Cuvîntul  lui  Dumnezeu  ajută  pe  oameni  pentru 
refacerea  unităţii  destrămate,  dacă  Bisericile  vor  găsi  formele  şi  moda¬ 
lităţile  pentru  realizarea  ei. 

Toţi  ne-am  botezat  întru  Hristos  dar  nu  toţi  ne-am  şi  îmbrăcat 
întru  Hristos  printr-o  nouă  creaţie.  Avem  o  maximă  răspundere  pentru 
creşterea  rapidă  a  celor  mai  eficiente  mijloace  de  realizare  a  unităţii. 


11  Despre  principii  (la  Părinţi  şi  scriitori  bisericeşti,  publicate  de  P.  F.  Pa¬ 
triarh  Iustin)  Origen,  III,  de  T.  Bodogae,  Bucureşti,  1982,  p.  111. 

12  Gh.  Tilea,  op.  cit.t  p.  25. 

13  Stanislas  Giet,  Basile  de  Cesarea,  Homelies  sur  L'Hexaemeron,  Paris, 
1949,  p.  247. 

14  Iova  Firea,  op.  cit.t  p.  266. 

15  Iova  Firea,  op.  cit.,  p.  266. 

Fiecare  ar  trebui  să  fie  un  mesager  care  acţionează  în  această  direcţie. 
Filozofia  vieţii  noastre  trebuie  să  fie  o  filozofie  a  păcii  şi  a  înfrăţirii,  a 
perfecţionării. 

Dorinţa  de  perfecţionare  este,  neindoios,  o  realitate  organică,  o  va¬ 
loare  intrinsecă  a  naturii  umane  şi  unul  din  atributele  funcţionale  ale 
ideii  de  om.  Fructificînd  necontenit  valorile  morale  şi  intelectuale  ale 
trecutului  ca  şi  toate  bunurile  civilizaţiei  materiale,  omul  munceşte, 
gîndeşte,  luptă  pentru  schimbarea  şi  supunerea  naturii  şi  în  acest  proces 
măreţ  şi  eroic,  se  schimbă  pe  sine  însuşi  şi  se  perfecţionează  neîntre¬ 


rupt".16 

Anul  1986  este  un  an  internaţional  al  păcii  (proclamat  de  Adunarea 
generală  O.  N.  U.)  numai  dacă  toţi  îndrumătorii  reprezentativi  ai  nea¬ 
murilor  şi  oamenii  de  pretutindeni  acţionează  împreună  pentru  a  da 
creaţiei,  calitatea  pe  care  i-a  implantat-o  Urzitorul. 

Centralitatea  lui  Dumnezeu  aduce  cu  sine  unitatea  oamenilor.  Iubi¬ 
rea  dintre  oameni,  care  este  totdeauna  constructivă,  se  concentrează 
prin  universalitatea  în  Hristos,  care  doreşte  ca  toţi  cei  ce  cred  în  El 
„să  fie  una“  (In.  17,  21). 

Creaţia  include  atitudinea  faţă  de  lumea  înconjurătoare,  sferă  în 
care  omul  îşi  înfăptuieşte  desăvîrşirea. 

Scopul  imediat  al  lumii  este  fericirea  omului.  Dacă  lumea  a  ieşit 
bună  din  mina  Urzitorului,  omul  trebuie  să  păstreze  calitatea  ei,  s-o 
ferească  de  stricăciune,  să  conserve  lumea  şi  să  formeze  obiectul  unei 
deosebite  atenţii. 

Ideea  iubirii  porneşte  de  la  Creaţie. 

„Naţiunile  şi  popoarele  sînt  realităţi  voite  de  Dumnezeu  (F.  A.  16, 
16)  avînd  menirea  de  a  se  dezvolta  liber  şi  independent,  după  specificul 
lor,  în  armonie,  întreolaltă“.17 

Dacă  avem  un  singur  Tată  nu  ne  poate  fi  indiferent  să  vedem  pe 
fraţii  noştri  roşi  de  ravagiile  foametei,  răpuşi  de  armele  ucigătoare  sau 
sugrumaţi  de  carnetele  insuportabile  ale  creditorilor,  sau  purtînd  greaua 
povară  a  poluărilor  care  scad  calitatea  vieţii  şi  macină  fericirea  omului, 
fac  viitorul  planetei  din  ce  în  ce  mai  nesigur,  ca  sfîrşitul  lumii  să  devină 
tot  mai  inevitabil. 

„Avem  urechi,  dar  zgomotele  violente  ne  asurzesc,  respirăm  aerul 
insalubru,  care  este  nefast  pentru  noi,  avem  ochi  şi  ceea  ce  este  urît 
ne  întristează*1.18 

Iată  ce  afectează  integritatea  armonioasă  a  creaţiei! 

Dar  dimensiunile  fundamentale  ale  Creaţiei  sînt  prezente  în  mij¬ 
locul  lumii,  în  toate  organizaţiile  supranaţionale,  care  cheamă  la  pro¬ 
gresul  luminos  pe  toţi  oamenii  pămîntului,  care  înfruntă  cu  îndrăzneală 
ravagiile  şomajului,  marile  decalaje,  care  accelerează  cursa  înarmărilor, 
care  vor  ca  omenirea  să  trăiască  şi  care  nu  se  mulţumesc  cu  insinuarea 
lui  Cain:  „oare  sînt  eu  păzitorul  fratelui  meu?“ 


16  Ioan  Dodu  Bălan,  Artă  şi  ideal ,  Bucureşti,  1975,  p.  286. 

17  Aurel  Radu,  Temeiuri  morale  creştine  pentru  apărarea  naturii ,  în  rev. 
„Studii  Teologice44  nr.  9 — 10,  1984,  p.  655. 

18  Bertran  Jouvenel,  Progresul  în  om,  în  rom.  de  Ana  Gabriela  Apostol, 
Bucureşti,  1983,  p.  8. 

în  această  situaţie  a  omenirii  actuale,  Biserica  fiind  în  lume  pen¬ 
tru  lume,  are  un  rol  soteriologic,  trebuie  să  fie  prezentă  în  slujba 
omului. 

Dreptatea,  adevărul,  pacea,  buna  înţelegere,  convieţuirea  cu  natura, 
frumuseţile  inestimabile  ale  naturii  care  acoperă  planeta  noastră,  fac 
parte  din  obiectivele  misionare  ale  Bisericii. 

Prin  preoţii  şi  credincioşii  ei,  Biserica  este  chemată  să  ducă  lumea  spre 
desăvîrşirea  concepută  de  actul  Creaţiei,  s-o  apere  de  desfiinţare  şi  să 
redea  omului  demnitatea  cu  care  l-a  înzestrat  Dumnezeu  cînd  a  zis:  „Să 
facem  om  după  chipul  nostru  şi  să  fie  lumină“. 

Creaţia  declanşează  dimensiunile  fiinţei  omeneşti  îndrumînd  pe  omul 
făcut  după  chipul  şi  asemănarea  lui  Dumnezeu  spre  frăţietatea  ontolo¬ 
gică  a  tuturor  făpturilor  lui  Dumnezeu,  spre  a  fructifica  acest  pămînt 
spre  binele  şi  desăvirşirea  sa. 

Prin  Hristos  omul  este  în  stare  să  inaugureze  o  nouă  creaţie,  pentru 
ca  „Chipul  acestei  lumi  să  treacă"  (I  Cor.  7,  31),  pentru  ca  omul  să  devină 
o  făptură  nouă. 

Răstingnind  pe  omul  cel  vechi  şi  nimicind  păcatul,  aşa  încît  să  nu 
mai  fim  robi  păcatului,  vom  fi  „după  chipul  lui  Dumnezeu",  aşa  cum 
Creatorul  ne  vrea. 

Trăind  în  ascultarea  de  Dumnezeu,  în  virtute,  în  Hristos,  „care  este 
pacea  noastră"  (I  Efes.  2,  14),  ne  vom  asocia  operei  de  creaţie  a  aceluia 
care  e  stăpînul  autentic  al  tuturor  celor  văzute  şi  nevăzute. 

Dacă  trăieşte  cineva  în  Hristos,  este  o  făptură  nouă,  atunci  cele 
vechi  trec  şi  toate  se  fac  noi  (II  Cor.  5,  17). 

înnoindu-se  omul  pe  sine,  se  înnoieşte  şi  lumea,  şi  toate  vor  fi  unite 
în  Hristos,  „cele  din  ceruri  şi  cele  de  pe  pămînt"  (Col.  1,  10),  pentru  că 
sîntem  zidiţi  spre  fapte  bune,  ca  să  rămînem  întru  ele  (Efes.  2,  20).  Des- 
fiinţînd  vrăjmăşia  se  zideşte  un  om  nou  şi  se  întemeiază  pacea  (Tes.  2,  15). 

Lepădîndu-ne  de  deşertăciunile  vieţii,  pentru  a  trăi  în  libertate,  fră¬ 
ţietate  şi  într-ajutorare,  putem  spune  împreună  cu  psalmitul  „Să  se  ter¬ 
mine  cu  păcatele  pe  pămînt!"  (Ps.  103,  36),  pentru  ca  împreună  cu 
Apostolul  să  zicem:  „Iată  un  pămînt  nou"  (Apoc.  21,  li. 

Problema  omului  şi  a  pămîntului  nou  are  un  aspect  sacramental 
şi  un  aspect  moral.  Desăvîrşirea  se  reliefează  prin  credinţă  şi  fapte  bune. 
Pentru  desăvîrşire  Biserica  condiţionează  lepădarea  de  necuviinţele  care 
se  săvirşesc:  omucidere,  nedreptate,  viclenie,  ucidere  (Rom.  1,  29 — 31), 
certări,  desfrinare,  necumpătare  (Gal.  5,  20 — 21)  şi  să  se  desprindă  cu 
ajutorul  virtuţilor,  de  ele,  pentru  trai  în  iubire  frăţească  şi  dragoste 
(II  Petru  1,  7). 

învăţătura  creştină  nu  este  una  individuală,  ci  una  comunitară.  Vir¬ 
tuţile  noastre  se  răsfrîng  binevoitor  asupra  altora,  precum  se  răsfrîng 
păgubitor  şi  necuviinţele. 

Biserica  oferă  condiţiile  de  înnoire  ale  omului  şi  ale  lumii  în¬ 
conjurătoare. 

înnoirea  creaţiei  trebuie  să  aducă  stăpînirea  naturii  de  către  om, 
umanizarea  firii. 

îndrumarea:  „stăpîniţi  pămîntul"  (Gen.  1,  28)  indică  poziţia  omului 
faţă  de  creaţie. 

Dezvoltarea  Bisericii  tinde  spre  o  stare  de  desăvîrşire,  precum  într-o 
permanentă  mişcare  spre  perfecţionare  este  şi  lumea. 

In  recuperarea  acestui  viitor,  natura  cu  frumuseţile  ei  va  fi  un  izvor 
de  viaţă  şi  de  sănătate  şi  nu  un  depozit  de  poluare  şi  de  rachete  ucigă¬ 
toare,  şi  în  acelaşi  timp  oceanele  de  resursă  de  prosperitate  econo¬ 
mică  şi  nu  un  amplasament  distrugător,  progresul  ştiinţific  şi  tehnic 
un  asociat  al  securităţii,  dar  şi  un  cadru  înnoitor  de  viaţă  durabilă. 

„Pămîntul  nu  va  mai  fi  cotropit,  el  nu  va  mai  cunoaşte  tragedii, 
arestări,  bătăi,  schingiuiri,  omor  şi  masacre  de  tineri  şi  bătrîni,  copii 
şi  femei". 

Şi  atunci  putem  spune  împreună  cu  Ecclesiastul:  (7,  8)  „Mai  bun 
este  sfîrşitul  decît  începutul",  şi  va  fi  bucurie  înaintea  lui  Dumnezeu 
(Deut.  16,  18)  cum  a  fost  în  faptul  creaţiei  cînd  a  zis:  „Şi  a  văzut  Dum¬ 
nezeu  că  sînt  bune". 

Cunoaştem,  deci,  o  singură  creaţie,  pasibilă  de  toată  integritatea,  dar 
ea  are  două  aspecte:  creaţia  biblică  şi  noua  creaţie.  Cele  două  aspecte 
ale  creaţiei  se  raportează  una  la  cealaltă  cum  se  leagă  ziua  de  noapte. 
Prima  creaţie,  este  o  realitate,  noua  creaţie,  o  necesitate  posibilă  pe 
întinderea  noastră  planetară. 


Pr.  prof.  Dr.  Nicolae  Neaga 


TAINA  SFINTEI  SPOVEDANII  ŞI  TAINA  SFINTEI  EUHARISTII 

ÎN  LUCRAREA  MÎNTUIRII  OMULUI  * 


Teologia  ortodoxă,  moştenitoarea  bogatei  tradiţii  patristice  urmăreşte 
înaintarea  creştinului  pe  drumul  desăvîrşirii  în  Hristos,  prin  curăţirea 
de  patimi  şi  prin  dobîndirea  virtuţilor,  în  scopul  comuniunii  desăvîrşite 
cu  Iisus  Hristos.  Credinciosul  nu  îşi  cîştigă  mîntuirea  fără  contribuţia 
proprie,  fără  încordarea  întregii  fiinţe  în  scopul  perfecţiunii.  încadrarea 
voinţei  pe  calea  înaintării  spre  Dumnezeu  are  nevoie  de  ajutorul  harului 
divin.  Prin  harul  Sfintelor  Taine  efortul  spre  virtute  al  credinciosului 
depăşeşte  limitele  naturalului  şi  este  obiectivizat,  iar  prin  viaţa  asce¬ 
tică  credinciosul  este  din  ce  în  ce  mai  conştient  de  realitatea  vieţii  sacra¬ 
mentale.* 1  Pentru  ca  această  colaborare  a  omului  cu  harul  divin  să  fie 
un  lucru  cu  scop  precis,  ea  trebuie  să-şi  găsească  încununarea  în  această 
viaţă,  în  unirea  tainică  şi  deplină  cu  Dumnezeu  în  Sfînta  Euharistie. 

înaintarea  noastră  în  virtute  spre  unirea  cu  Hristos  nu  este  însă 
lipsită  de  eşecuri,  de  nenumărate  căderi,  determinate  de  condiţia  noastră 
de  oameni  supuşi  păcatului  (I  Ioan  1,  8 — 9),  fapt  care  presupune  dezle¬ 
garea  de  păcat,  iertarea,  şi  deci  restaurarea  în  curăţenie  în  vederea 
reluării  efortului  întrerupt  de  păcat  şi  în  vederea  împărtăşirii  cu  Trupul 
şi  Sîngele  Domnului. 

Accentuînd  consecinţele  căderii  în  păcat  a  omului  şi  văzînd  în  mîn- 
tuire  un  dar  exclusiv  al  lui  Dumnezeu  făcut  omului,  Protestantismul  de 
diverse  nuanţe  a  respins  capacitatea  de  căinţă  a  omului,  precum  şi  posi¬ 
bilitatea  reînnoirii  şi  ştergerii  păcatelor  personale  ale  omului  prin  harul 
Sfîntului  Duh.  „El  nu  vede  necesitatea  şi  posibilitatea  unei  recîştigări 
a  forţei  de  actualizare  a  comuniunii  omului  cu  Hristos  pentru  unirea 
deplină  cu  El  în  Euharistie4*.2 *  Dar  ştergerea  păcatelor  personale  nu  se 
obţine  doar  crezînd  cuvîntul  promisiunii  făcute  de  Hristos,  ea  este  mult 
mai  mult  decît  un  act  declaratoriu.  Iertarea  presupune  o  Taină  specială 
în  acest  sens,  care  să  cuprindă  mărturisirea  păcatelor,  un  efort  de  căinţă 
şi  voinţa  de  a  descoperi  păcatul,  renunţarea  la  rău  şi  hotărîrea  spre  bine. 
Iar  acestui  act  de  voinţă  îi  răspunde  în  Taina  Spovedaniei  lucrarea 
harului  lui  Dumnezeu  iar  prin  rugăciunea  preotului,  Dumnezeu  resta¬ 
bileşte  prin  iertarea  harică  pe  penitent  în  comuniunea  cu  Sine  şi  cu 
Biserica.  Astfel,  Taina  Spovedaniei  redeschide  credinciosului  calea  spre 

*  Lucrare  de  seminar  întocmită  şi  susţinută  în  cadrul  cursurilor  pentru  pre¬ 
gătirea  doctoratului  în  Teologie  la  specialitatea  Teologie  Dogmatică  şi  Simbolică, 
sub  îndrumarea  P.  C.  Pr.  Prof.  Dr.  Dumitru  Radu,  care  a  dat  şi  avizul  pentru 
publicare. 

1  P.  Evdokimov,  L’Orthodoxie,  Neuchâtel  et  Paris,  1965,  p.  95. 

2  Pr.  Prof.  Dumitru  Gh.  Radu,  Sfintele  Taine  în  viaţa  Bisericii,  în  „Studii 

Teologice**,  XXXIII  (1981),  nr.  3-^1,  p.  191. 

împărtăşirea  cu  Trupul  şi  Sîngele  Domnului,  cale  care  fusese  închisă 
de  păcat,  dar  de  asemenea,  prilejuieşte  contribuţia  proprie  a  credinciosu¬ 
lui  în  scopul  mîntuirii,  contribuţie  pecetluită  apoi  în  Taina  Sfintei  Euha¬ 
ristii.  Taina  Sfintei  Spovedanii  şi  Taina  Sfintei  Euharistii  sînt  astfel 
legate  între  ele  în  procesul  mîntuirii  şi  desăvîrşirii  creştinului  dar  numai 
întrucît  sînt  indisolubil  legate  între  ele. 

Pentru  a  avea  o  idee  justă  şi  completă  asupra  unităţii  celor  două  taine 
în  lucrarea  mînuirii  omului  este  necesar  să  analizăm  temeiurile  care  stau 
la  baza  acestei  colaborări,  adică  elementele  care  le  fac  interdependente 
în  procesul  mîntuirii. 

I.  Realitatea  şi  gravitatea  păcatului 

Prin  Botez,  adică  prin  scufundarea  în  apă  în  numele  Sfintei  Treimi 
se  produce  moartea  omului  vechi  şi  renaşterea  lui  la  viaţa  adevărată  a 
lui  Hristos.  Odată  cu  aceasta  omul  se  spală  de  păcatul  strămoşesc  şi  de 
toate  păcatele  săvîrşite  mai  înainte  şi  se  imprimă  chipul  lui  Hristos  în 
el.  Prin  aceasta,  omul  unindu-se  cu  Hristos,  este  introdus  în  Biserică.3 
Omul  cel  vechi,  stăpînit  de  păcat  este  dezbrăcat  de  faptele  lui  cele  rele 
(Colos.  3,  9;  Efes.  4,  22 — 24)  iar  omul  cel  nou  refăcut  ,,după  chipul  Celui 
ce  l-a  zidit“  (Colos.  3,  10)  îi  ia  locul,  rezultînd  „făptura  cea  nouă“  (Gal. 
6,  15;  II  Cor.  5,  17),  îmbrăcată  în  Hristos  (Gal.  3,  27).  Relaţia  personală 
cu  Hristos  în  Duhul  Sfînt  realizată  de  Botez  are  drept  consecinţă  „pă¬ 
trunderea  şi  sălăşluirea  lui  Hristos  în  adîncul  fiinţei  noastre  înainte  şi 
creşterea  noastră  în  Hristos  prin  Duhul  Lui“.4  După  Botez  se  cere  o 
continuă  creştere,  o  continuă  înaintare  în  viaţa  harică  dobîndită  prin  Botez, 
pînă  „la  starea  de  bărbat  desăvîrşit,  la  măsura  deplinătăţii  lui  Hristos1* 
(Efes.  4,  13).  De  aceea  Sf.  Apostol  Pavel  îndeamnă  ca  „cei  ce  au  crezut 
să  aibă  grijă  să  fie  în  frunte  la  fapte  bune“  (Tit  3,  8). 

Deşi  păcatul  strămoşesc  este  desfiinţat  total  în  cel  botezat,  rămîne 
totuşi  o  oarecare  înclinare  spre  păcat,  care  însă  nu  contrazice  faptul 
ştergerii  păcatului,  „căci  această  aplecare  nu  mai  are  caracter  de  păcat 
decît  dacă  voinţa  o  aprobă  şi  consimte  s-o  urmeze**.5  Prin  efort,  această 
înclinare  poate  fi  folosită  de  om  ca  imbold  de  exercitare  a  propriilor  forţe 
morale,  pentru  ca  prin  stăruinţa  în  bine,  treptat,  să  fie  atenuată  încli¬ 
narea  spre  rău;  dimpotrivă,  lipsa  unei  încordări  a  firii  în  vederea  săvîrşirii 
binelui,  nestăruinţa  în  virtute,  înseamnă  abandonarea  luptei  cu  păcatul, 
care,  în  lipsa  binelui  se  instalează  în  viaţa  .omului,  punînd  stăpînire  pe 
acesta,  căci  „oricine  săvîrşeşte  păcatul  este  rob  păcatului**  (Ioan  8,  38). 
Această  luptă  cu  păcatul  este  o  realitate  în  viaţa  credinciosului;  „Că  după 
omul  cel  lăuntric,  mă  bucur  de  legea  lui  Dumnezeu.  Dar  văd  în  mădu¬ 
larele  mele  o  altă  lege,  luptîndu-se  împotriva  legii  minţii  mele . .  .** 
(Rom.  7,  22 — 23).  Intr-adevăr,  „legea  duhului  vieţii  în  Hristos  ne-a 

3  Pr.  Prof.  D.  Stăniloae,  Teologia  Dogmatică  Ortodoxă,  voi.  III,  Bucureşti, 
1978,  p.  39. 

4  Pr.  Prof.  Dumitru  Gh.  Radu,  Caracterul  ecleziologic  al  Sfintelor  Taine  şi 
problema  comuniunii ,  teză  de  doctorat,  în  „Ortodoxia**,  XXX  (1978),  nr.  1 — 2\ 

p.  182. 

5  Teologia  Dogmatică  şi  Simbolică,  manual  pentru  Institutele  Teologice,  voi.  II, 
Bucureşti,  1958,  p.  702. 

liberat  de  legea  păcatului  şi  a  morţii“  (Rom.  8,  2),  dar  „nesocotind  po¬ 
runcile  Celui  ce  ne-a  curăţit  pe  noi,  sintem  purtaţi  de  păcat"  —  spune 
Sfintul  Marcu  Ascetul.6  „Căci  dacă  după  Sfîntul  Botez,  măcar  că  putem 
împlini  poruncile,  nu  le  împlinim,  chiar  dacă  nu  vrem,  sîntem  ţinuţi 
sub  păcat  pînă  ce,  împlinind  toate  poruncile,  vom  ruga  pe  Dumnezeu 
prin  pocăinţă  să  şteargă  păcatul  necredinţei  noastre".7 

Alunecarea  în  păcat  este,  aşadar,  un  rod  al  slăbiciunii  firii  omeneşti 
şi  al  voinţei  noastre  libere  de  a  împlini  sau  nu  poruncile.  De  aceea,  de 
păcat  nu  este  scutit  nimeni  dintre  muritori,  fiind  supuşi,  în  condiţia  pre¬ 
zentă,  păcatelor  de  tot  felul.  Această  realitate  a  fost  confirmată  de  Sf. 
Ioan  Evanghelistul  care  spune:  „De  vom  zice  că  păcat  nu  avem  ne  min¬ 
ţim  pe  noi  înşine  şi  adevărul  nu  este  întru  noi"  (I  Ioan  1,  8 — 9),  şi  de 
Fericitul  Augustin  care  afirmă  că  „viaţa  drepţilor  şi  a  sfinţilor  poate  să 
fie  lipsită  de  crime,  dar  nu  de  păcate".8 

Păcatul  este  însă  mai  mult  decit  o  simplă  realitate  în  viaţa  omului: 
el  este  o  realitate  cu  repercusiuni  grave  asupra  credinciosului  însuşi, 
precum  şi  asupra  relaţiei  sale  cu  Dumnezeu  şi  cu  aproapele.  „Păcatul 
reprezintă  refuzul  de  a  se  lăsa  purtat  de  Hristos  şi  de  a  purta  pe  Hristos 
prin  extrapolarea  reciprocă  a  eului  personal,  o  repliere  egoistă  asupra  lor 
înşile,  prin  care  credincioşii  se  iau  ca  centre  de  gravitate  ale  întregii 
existenţe  în  locul  lui  Dumnezeu  şi  al  aproapelui,  care  alienează  profund 
fiinţa  lor".9  Păcătuind,  creştinul  strică  sau  răceşte  relaţia  sa  cu  cei  ce  sînt 
în  comuniunea  credinţei  şi  a  Tainelor  cu  Hristos  în  Biserică  . . .  Căci  păca¬ 
tul  nu-1  situează  numai  împotriva  lui  Dumnezeu  ale  cărui  porunci  el  le 
calcă,  ci  şi  împotriva  Bisericii  a  cărei  misiune  de  sfinţenie  el  nu  o  îm¬ 
plineşte.10 

Păcatul  are  consecinţe  grave  şi  asupra  omului  însuşi,  căci  el  distruge, 
macină  şi  risipeşte  fiinţa  umană,  introduce  în  viaţa  omului  fenomenul  de 
dezordine,  dezmembrează  unitatea  facultăţilor  sufleteşti,  dueînd  omul 
la  limita  de  jos  a  decăderii  umane.  Fericitul  Augustin  defineşte  păcatul 
ca  o  iubire  egoistă,  „iubirea  de  sine  pînă  la  dispreţul  faţă  de  Dumnezeu"  11 
şi  desigur,  pînă  la  dispreţul  faţă  de  semen.  Tocmai  această  concentrare 
egoistă  asupra  sa  însăşi  face  ca  păcatul  să  fie  o  experienţă  gravă  şi  dure¬ 
roasă  în  viaţa  omului,  prin  faptul  că  omul  se  lipseşte  de  iubirea  în 
comuniune  care  face  parte  din  condiţia  existenţei  sale. 

Deşi  este  o  realitate  gravă  în  viaţa  creştinului,  păcatul  nu  este  o 
realitate  ontologică  şi  nu  reprezintă  o  existenţă  de  sine-stătătoare,  un 
fenomen  de  neînlocuit.  El  este  obstacolul  care  intervine  în  calea  înaintării 
omului  spre  unirea  cu  Dumnezeu,  zădărnicind  la  un  moment  dat  această 


6  Sf.  Marcu  Ascetul,  Despre  Botez,  în  Filocalia,  voi.  I,  trad.  rom.  de  Pr.  D.  Stă- 
niloae,  Sibiu,  1947,  p.  277. 

7  Ibidem,  p.  279. 

8  Manual  către  Laurenţiu,  cap.  LXIV,  17,  P.  L.  40,  262,  apud  Magistrand 
Ştefan  C.  Alexe,  Concepţia  Fericitului  Augustin  despre  păcat  şi  har ,  în  „Studii 
Teologice44,  VIII  (1956),  nr.  5—6,  p.  335. 

9  Pr.  Asist.  D.  Popescu,  Pocăinţa  ca  refacere  a  legăturii  credinciosului  cu 
Dumnezeu  şi  cu  semenii,  în  „B.  O.  R.,  LXXXIX  (1971),  nr.  9 — 10,  p.  1022 — 1023. 

10  Pr.  Prof.  Dumitru  Gh.  Radu,  Preotul  ca  săvîrşitor  al  Tainei  Spovedaniei, 
în  „B.  O.  R.“,  C  (1982),  nr.  9—10,  p.  818. 

11  De  civitate  Dei,  P.  L.  XLI  436,  la  Magistrand  Ştefan  C.  Alexe,  op.  cit.,  p.  331. 

înaintare.  Mai  mult  decît  atît,  păcatul  răpeşte  omului  însuşi  ţelul  suprem 
al  creşterii  sale  în  Hristos,  împărtăşirea  cu  Trupul  şi  Sîngele  Domnului 
în  Taina  Sfintei  Euharistii,  căci  aceasta  trebuie  să  fie  încununarea  efor¬ 
tului,  iar  unde  este  paralizată  voinţa  pentru  efort  este  pierdută  şi  încu¬ 
nunarea.  De  aceea,  ,,nu  ne  putem  apropia  de  Sf.  Euharistie  decît  după  ce 
ne-am  curăţit  de  toată  fărădelegea  şi  prin  mărturisirea  greşelilor,  a 
datoriilor  neîmplinite  şi  a  păcatelor,  şi  iertarea  tuturor  acestora  de  către 
Hristos  însuşi  în  Taina  Spovedaniei4*.12  Realitatea  păcatului  şi  gravitatea 
urmărilor  sale  fac  ca  primirea  Trupului  şi  Sîngelui  Domnului  în  Taina 
Sfintei  Euharistii  să  fie  condiţionată  de  eliberarea  omului  de  păcat,  de 
iertarea  harică,  act  împlinit  cu  ajutorul  lui  Dumnezeu,  în  Taina  Pocăin¬ 
ţei,  instituită  de  Hristos  însuşi  (Ioan  20,  21 — 22). 


II.  Spovedania,  Taină  restauratoare 

Puterea  de  a  rezista  în  'lupta  împotriva  răului  ne  este  dată  prin 
harul  Sfintelor  Taine,  împărtăşit  nouă  în  Biserică.  Dar  ,, biruinţa  şi 
mîntuirea  însăşi  trebuie  să  fie  şi  a  noastră  înşine,  colaborînd  cu  harul 
dumnezeiesc44.13  Se  cere  după  botez  un  început  de  afirmare  a  persoanei, 
de  opţiune  personală  pentru  ridicarea  peste  păcat.  Lupta  pe  care  o  dă 
credinciosul  în  continuare  împotriva  slăbiciunilor  firii  care  îl  duc  uşor 
la  păcat,  e  o  întărire  în  continuare  a  caracterului  personal  al  omului; 
este  acea  acţiune  de  personalizare  a  omului  care  înseamnă  o  imprimare  tot 
mai  deplină  a  Ipostasului  lui  Hristos  în  persoana  omului  în  vederea 
unirii  lor.14 

Dovada  afirmării  persoanei  se  găseşte  în  împlinirea  poruncilor. 
„Drept  aceea,  o,  omule,  care-ai  fost  batezat  în  Hristos  —  îndeamnă 
Sfîntul  Marcu  Ascetul  —  dă  numai  lucrarea  pentru  care  ai  luat  puterea 
şi  te  pregăteşti  ca  să  primeşti  arătarea  celui  ce  locuieşte  întru  tine.  Şi 
astfel  ţi  se  va  arăta  ţie  Domnul,  potrivit  făgăduinţei,  în  chip  duhovnicesc, 
precum  însuşi  ştie.  Iar  Domnul  este  Duhul;  şi  unde  este  Duhul  Domnului 
acolo  este  libertatea  (II  Cor.  3,  17).  Atunci  vei  înţelege  ceea  ce  s-a  spus 
că:  Împărăţia  cerurilor  înlăuntrul  vostru  este44  (Lc.  17,  21). 15  Dacă  credin¬ 
ciosul  ar  înainta  constant  pe  această  cale  încă  începînd  din  momentul 
Botezului  prin  necontenit  efort,  punîndu-şi  permanent  în  acord  voinţa 
proprie  cu  harul  divin  primit  la  Botez,  această  statornicie  în  bine  pre¬ 
cum  şi  lipsa  totală  a  vreunui  păcat  personal  l-ar  învrednici  de  împărtă¬ 
şirea  cu  Sfintele  Taine.  Dar  noi  „sîntem  datori  să  aducem  în  fiecare  zi 
lui  Dumnezeu  atîta  evlavie,  cită  poate  aduce  firea  noastră  în  baza  puterii 
ce  i  s-a  dat44  —  zice  Sfîntul  Marcu  Ascetul.  Iar  din  faptul  că  virtutea 
de  azi  este  mai  mare  decît  cea  de  ieri  „te-ai  dovedit  dator  pentru  ziua 
de  ieri,  făcînd  arătată  puterea  firii.  Fiindcă  prin  sporul  de  azi  s-a  dovedit 


12  Pr.  Prof.  Dumitru  Gh.  Radu,  Preotul  ca  sâvîrşitor . . .,  p.  818. 

13  Idem,  Caracterul  ecleziologic . . .,  p.  298. 

14  Pr.  Prof.  D.  Stăaiiloae,  Teologia  Dogmatică . . .,  voi.  II,  Bucureşti,  1978, 
p.  351 — 352. 

15  Sfîntul  Marcu  Ascetul,  op.  cit.,  p.  290. 

că  nu  există  un  spor  sau  un  seăzămînt  al  firii,  ci  al  voinţei  şi  de  aceea 
sîntem  biruiţi  de  păcat".16 

Astfel,  slăbiciunea  voinţei  face  biruitor  păcatul,  iar  acesta  parali¬ 
zează  voinţa,  aşa  incit  păcătuind,  creştinul  nu  mai  poate  înainta  în  viaţa 
duhovnicească.  Ar  fi  trebuit  să  rămînem  în  starea  de  jertfă  de  la  Botez, 
murind  păcatului  şi  trăind  lui  Hristos,  căci  sacrificiul  şi  moartea  noastră 
sînt  o  renunţare  şi  o  distrugere  a  oricărei  tendinţe  spre  păcat,  spre  egoism, 
iar  între  umanitatea  lui  Hristos  care  s-a  jertfit  şi  e  mereu  în  poziţie 
de  jertfă  şi  umanitatea  noastră  personală  trebuie  să  existe  un  contact 
„crucial",  o  rană  deschisă  de  ambele  părţi,  pentru  ca  sîngele  lui  Hristos 
să  pătrundă  în  organismul  omenesc. 

Acum,  odată  cu  teama  pentru  neîmplinirea  vreunei  porunci  apare 
şi  sentimentul  înstrăinării  lăuntrice  a  credinciosului  de  lumina  şi  iubirea 
lui  Dumnezeu  prin  patimile  pe  care  păcatul  le-a  produs  în  fiinţa  sa,17  pre¬ 
cum  şi  setea  după  acea  stare  de  fericire  realizată  prin  împlinirea  porun¬ 
cilor  şi  pierdută  prin  păcat,  iar  acestea,  cu  ajutorul  harului  generează 
căinţa,  care  realizează  primul  pas  în  scopul  obţinerii  iertării.  Căinţa 
ca  act  personal  este  recomandată  de  toţi  marii  duhovnici,  dar  ea  este  o 
lucrare  cu  totul  subiectivă  ce  nu  se  poate  ridica  la  lucrarea  harică  a 
Tainei  Pocăinţei.18 

Prin  căinţă,  păcatul  este  „ţintuit  la  pămînt",  dar  abia  prin  mărturi¬ 
sirea  acestuia  el  este  cu  totul  alungat  din  împărăţia  sufletului  nostru.11* 
Desigur,  şi  simpla  căinţă  exprimă  adeziunea  noastră  şi  dorinţa  de  înain¬ 
tare  spre  Hristos,  dar  ea  nu  ne  poate  scoate  din  subiectivitate  şi  nesigu¬ 
ranţă,  nu  ajunge  singură  căinţa  ca  act  subiectiv  pentru  restaurarea  în 
curăţenie.  Ea  este  doar  unul  din  elementele  care  constituie  contribuţia 
credinciosului  în  Taina  Pocăinţei.  Din  căinţa  profundă  trebuie  să  rezulte 
mărtursirea  sinceră  şi  deplină  a  păcatelor  săvîrşite,  ura  faţă  de  păcatele 
comise,  hotărîrea  de  îndreptate,  împlinirea  epitimiei,  postul  şi  rugăciu¬ 
nea  ca  manifestări  văzute  ale  căinţei,  dar  toate  acestea  nu  rămîn  ele¬ 
mente  disparate  ci  toate  fac  parte  din  Taina  Pocăinţei,  care  prin  harul 
lui  Dumnezeu  asigură  împlinirea  scopului  lor  şi  le  scoate  din  subiecti¬ 
vitate.  Astfel,  constituită  din  efortul  subiectiv  al  credinciosului,  Taina 
Pocăinţei  prin  harul  iertării  dăruit  de  Hristos  prin  preotul  Bisericii  ne 
dă  „semnul  vădit,  obiectiv  de  iertare,  comunicat  nouă  de  Dumnezeu  prin 
persoana  care  înalţă  cererile  Bisericii  către  El  şi  obţine  împlinirea  lor".20 
Aportul  subiectiv  al  credinciosului  adus  de  el  în  Taina  Pocăinţei  repre¬ 
zintă  în  procesul  mîntuirii  sale  efortul  propriu  depus  în  vederea  înain¬ 
tării  în  viaţa  duhovnicească,  adeziunea  sa  liberă  şi  conştientă  la  unirea 
cu  Iisus  Hristos  în  Sfinta  Euharistie  iar  prezenţa  preotului  mărturisitor 
asigură  controlul  asupra  acestui  progres  moral,  conferă  certitudinea  ier- 

16  Ibidem,  p.  297. 

17  Pr.  Asist.  D.  Popescu,  op.  cit.,  p.  1024. 

18  Pr.  Prof.  Dumitru  Gh.  Radu,  Sfintele  Taine  ale  Bisericii  după  Tradiţia 
Apostolică  din  punct  de  vedere  ortodox,  în  „B.O.  R.“,  XCVIII  (1980),  nr.  11 — 12, 
p.  1135. 

19  Pr.  Prof.  N.  Balca,  Etapele  psihologice  ale  mărturisirii,  în  „Studii  Teologice'1, 
VII  (1955),  nr.  1—2,  p.  36. 

20  Pr.  Prof.  D.  Stăniloae,  Din  aspectul  sacramental  al  Bisericii,  în  „Studii 
Teologice11,  XVIII  (1966),  nr.  9—10,  p.  552. 

tării  şi  reintrării  în  comuniune  cu  Dumnezeu  şi  cu  semenii  şi  deci  a 
redeschiderii  drumului  spre  Hristos. 

în  acest  sens,  putem  spune  că  Taina  Spovedaniei  devine  „o  adevă¬ 
rată  asceză  prin  care  noi  ne  exersăm  vigilenţa  asupra  păcatului  şi  ispi¬ 
telor  noastre,  asupra  rîvnei,  asupra  adevăratei  bucurii  şi  păci  în  sigu¬ 
ranţa  . . .  iubirii  lui  Hristos“.21  Numai  după  aceste  străduinţe  prin  care 
ne-am  exprimat  dorinţa  şi  rîvna  noastră  de  unire  deplină  cu  Hristos  cel 
jertfit  şi  înviat  sîntem  chemaţi  să  ne  apropiem  „cu  frică  de  Dumnezeu, 
cu  credinţă  şi  cu  dragoste . . .“.  După  cum  observă  Nicolae  Cabasila,  „ago¬ 
niseala  aceasta  pe  care  ne-o  dă  ospăţul  cel  minunat,  nu  ne  poate  veni 
pe  degeaba  şi  pe  nemuncite,  ci  după  grele  strădanii.  Căci  dacă  Sf.  Pavel 
îndepărtează  pe  cei  leneşi  chiar  şi  de  la  mîncarea  obişnuită,  spunîndu-le: 
„Cine  nu  lucrează,  nici  să  nu  mănînceu  (II  Tes.  3,  10),  apoi  cîte  strădanii 
nu  va  trebui  noi  să  depunem  spre  a  ne  învrednici  de  o  masă  sfîntă  ca 
aceasta1*?22  De  aceea  „se  cuvine  ca  întru  sudoarea  frunţii  să  ne  cîştigăm 
această  Pîine  (Sfînta  împărtăşanie)  ce  pentru  noi  s-a  frînt  şt  numai  pen¬ 
tru  fiinţele  cuvîntâtoare  s-a  rînduit;  căci  Domnul  a  zis  sâ  ne  sîrguim 
pentru  hrana  nepieritoare  care  durează  pentru  viaţa  veşnică  (Ioan  6,  27). 
S-a  poruncit  adică  să  ne  apropiem  de  această  cină  nu  fără  nici  o  grijă 
şi  fără  a  face  nimic,  ci  străduindu-ne141.23 

Numai  astfel  pregătiţi  —  prin  eforturi  şi  renunţări,  prin  căinţă  şi 
hotărîre,  prin  actul  voluntar  şi  bărbătesc  al  mărturisirii,  iertaţi  de  Dum¬ 
nezeu  prin  rugăciunea  preotului  duhovnic  —  ne  aflăm  în  stare  de  jertfă 
curată  gata  pentru  întîlnirea  cu  Hristos  cel  jertfit,  pentru  că  numai 
Taina  Pocăinţei  realizează  începutul  restaurării  credinciosului  în  com¬ 
uniunea  cu  Dumnezeu  şi  cu  Biserica.  Starea  de  jertfă  a  lui  Hristos  pe 
care  ne-o  însuşim  şi  noi  este  o  moarte  tainică  a  omului  cu  Hristos,  o 
îngropare  în  El.  Fiind  o  scufundare  în  izvorul  infinit  al  vieţii,  moartea 
tainică  cu  Hristos  este  în  acelaşi  timp  şi  înviere  sau  primire  de  viaţă 
nouă,  inalterabilă,  din  Hristos  sau  din  Duhul  lui  Hristos  care  îmbibă 
Trupul  şi  Sîngele  Său  euharistie.24 

Păcatul  a  făcut  imposibilă  jertfirea  în  comun  a  celor  ce  doresc  să 
se  împărtăşească,  identificarea  totală  cu  Hristos  şi  întreolaltă  în  cre¬ 
dinţă,  pentru  că  prin  el  credinciosul  s-a  rupt  de  comuniunea  de  cre¬ 
dinţă  a  Bisericii.  Prin  Taina  Spovedaniei  credinciosul  este  restabilit  în 
această  comuniune  de  credinţă  şi  deci  în  comuniunea  Sfîntului  Duh, 
pentru  ca  să  poată  lua  parte  la  aducerea  jertfei  lui  Hristos  şi  să  se  împărtă¬ 
şească  de  ea.25 

în  Taina  Spovedaniei  aducem  acest  mănunchi  de  fapte  bune  desigur 
în  scopul  dobîndirii  acelei  adaptabilităţi  cu  starea  de  jertfă  a  lui  Hristos, 
dar  implicit  în  aceste  eforturi  se  dezvăluie  năzuinţa  noastră  spre  perfec- 

21  Max  Thurian,  La  Confession,  sacrament  de  la  Reconciliation,  Taize,  1968, 

p.  116. 

22  Nicolae  Cabasila,  Dinspre  viaţa  în  Hristos,  trad.  rom.  de  Pr.  Prof.  Dr.  T. 
Bodogae,  Sibiu,  1946,  p.  102 — 103. 

23  Apud  Pr.  Prof.  Petre  Vintilescu,  Dumnezeiasca  Liturghie  comentată ...  — 
împărtăşirea  la  Sf.  Liturghie  privită  sub  aspectul  spiritualităţii  creştine,  în  „B.  O.  R.“, 
LXXXI  (1963),  nr.  9—10,  p.  974. 

24  Pr.  Prof.  Dumitru  Gh.  Radu,  Caracterul  ecleziologic . . .,  p.  274. 

25  Pr.  Prof.  D.  Stâniloae,  Teologia  Dogmatică  Ortodoxă,  voi.  III,  p.  137. 

ţiune  şi  se  realizează  înaintarea  noastră  în  virtute  spre  Hristos.  Căci 
atunci  cînd  omul  credincios  primeşte  graiurile  iertării  în  Sfînta  Taină  — 
te  iert  şi  te  dezleg  —  el  devine  dezlegat  în  cer  şi  deschis  în  el  iertarea 
sărbătorească  a  harului,  iar  conştiinţa  deodată  se  simte  curată  împli¬ 
nind  iarăşi  cu  veselie  faptele  sfinte  ale  iubirii,  dreptăţii,  păcii,  credincio- 
şiei,  bucuriei  etc.  (Gal.  5,  22).26 

Aici  începe  lucrarea  Sfintei  Euharistii,  căci  înaintarea  noastră  spre 
Hristos  are  drept  scop  unirea  cu  Hristos,  iar  Sf.  Euharistie  prilejuieşte 
atragerea  noastră  în  starea  de  jertfă  dobîndită  de  noi  în  Taina  Pocăinţei 
şi  întîlnirea  cu  jertfa  lui  Iisus  Hristos. 


III.  împărtăşirea  cu  Trupul  şi  Singele  Domnului 
şi  obligativitatea  vredniciei 

Necesitatea  Tainei  Spovedaniei  înainte  de  Sfînta  împărtăşanie  este 
determinată  insă  şi  de  faptul  că  ceea  ce  primesc  credincioşii  în  Sfînta 
împărtăşanie  nu  este  un  har  sau  o  putere  oarecare,  ci  însuşi  Trupul  şi 
Sîngele  Domnului.  Dacă  in  celelalte  Taine  Hristos  este  prezent  prin 
lucrarea  Sa,  în  Euharistie  este  prezent  prin  însuşi  Trupul  şi  Sîngele 
Său.  Prezenţa  reală  a  Domnului  în  Euharistie  este  o  urmare  a  prefacerrii 
darurilor  de  pîine  şi  vin  în  Trupul  şi  Sîngele  Său,  act  împlinit  prin  Duhul 
Sfînt  invocat  de  preot  împreună  cu  comunitatea  credincioşilor  în  numele 
lui  Hristos.  Despre  aceasta  spune  Sf.  Chirii  al  Ierusalimului:  „Noi  rugăm 
pe  Dumnezeu  cel  iubitor  de  oameni  ca  să  trimită  pe  Sfîntul  Duh  peste 
darurile  ce  sînt  puse  înainte,  pentru  a  face  pîinea  Trup  al  lui  Hristos, 
iar  vinul  Sînge  al  lui  Iisus.  Intr-adevăr,  s-au  sfinţit  şi  s-au  prefăcut 
acelea  de  care  s-a  atins  Sfîntul  Duh".27 

Această  prefacere  are  loc  în  momentul  epiclezei,  punct  central  al 
jertfei  euharistice.  „Duhul  Sfînt  preface  Agneţul  oferit  de  comunitate 
în  Trupul  lui  Hristos,  dar  totodată  strînge  şi  preface  şi  comunitatea 
însăşi,  reprezentată  prin  Agneţ,  într-un  mod  reînnoit  în  Trupul  lui  Hris¬ 
tos.  între  aceste  două  lucrări  este  o  legătură  foarte  strînsă,  nu  numai 
pentru  că  sînt  săvîrşite  de  acelaşi  Duh  în  Trupul  aceluiaşi  Hristos  (Trup 
personal  şi  Trup  bisericesc),  ci  şi  pentru  interacţiunea  dintre  Trupul 
personal  şi  Trupul  bisericesc,  datorită  aceluiaşi  Duh...".28  De  aceea,  epi- 
cleza  ca  mister  al  prefacerii  Darurilor  şi  comunităţii,  cere  comuniunea 
de  credinţă  şi  iubire  a  celor  ce  participă  şi  a  celor  ce  se  împărtăşesc. 

Prefacerea  Darurilor  în  Trupul  şi  Sîngele  lui  Hristos  şi  sfinţirea  cre¬ 
dincioşilor,  sînt  cele  două  roade  ale  coborîrii  Duhului  Sfînt  în  momentul 
epiclezei.  Duhul  Sfînt  este  chemat  de  comunitate  ca  prefăcînd  Darurile 
oferite  să  le  transforme  ca  fiind  oferite  şi  de  ea,  să  o  asimileze  şi  pe  ea 
în  mod  reînnoit  în  Trupul  Domnului,  în  legătură  cu  prefacerea  celor  ofe¬ 
rite  de  ea  şi  prin  aceasta  să  o  înalţe  mereu.29  Epicleza  euharistică  îşi  împli- 

26  Pr.  magistr.  Constantin  Galeriu,  Pronie,  har  şi  libertate  după  Teofan,  fostul 
episcop  de  Vladimir ,  în  „Ortodoxia1*,  XI  (1959),  nr.  3.  p.  412. 

27  Cateheza  V  Mistagogică .  10.  P.  G.  XXXIII,  1117  A. 

28  Pr.  Prof.  D.  Stâniloae,  Din  aspectul  sacramental . . .,  p.  547. 

29  Pr.  Prof.  Dumitru  Gh.  Radu,  Caracterul  ecleziologic  . . .,  p.  294. 

neşte  întru  totul  lucrarea  de  sfinţire  şi  înălţare  a  comunităţii  participante 
la  aducerea  jertfei  nesîngeroase  numai  dacă  aceasta  posedă  acea  sfinţenie 
prealabilă,  rod  al  iertării  harice  din  Taina  Pocăinţei,  întărită  prin  efortul 
propriu  depus  în  continuare  de  credincios.  Propriu-zis,  după  restabi¬ 
lirea  sa  în  comuniunea  cu  Dumnezeu  şi  Biserica,  în  Taina  Pocăinţei,  cre¬ 
dinciosul  se  aduce  pe  siine  şi  darurile  sale  ca  jertfă  curată  lui  Hristos  în 
comuniune  cu  Biserica,  este  sfinţit  şi  întărit  în  această  comuniune  prin 
coborîrea  Duhului  Sfînt  la  epicleză,  iar  apoi  primeşte  în  sine  pe  Hristos 
—  sub  forma  pîinii  şi  vinului,  prefăcute  în  cadrul  aceleiaşi  epicleze  în 
Trupul  şi  Sîngele  Domnului  —  desăvîrşindu-se  astfel  încorporarea  sa 
în  Hristos  ca  mădular  al  Bisericii. 

Prezenţa  epiclezei  euharistice  impune  deci  necesitatea  unei  „vred- 
nicii“  care  nu  se  poate  dobîndi  obiectiv  decît  în  Taina  Spovedaniei. 

Prefacerea  darurilor  în  Trupul  şi  Sîngele  Domnului  în  momentul 
epiclezei  este  actul  de  o  importanţă  fundamentală  în  ce  priveşte  problema 
împărtăşirii  şi  condiţiile  acestei  împărtăşiri.  Dacă  această  prefacere  îl 
face  pe  Hristos  real  prezent  şi  face  posibilă  unirea  adevărată  cu  noi  după 
cuvîntul  Domnului:  ,,Cel  ce  mănîncă  Trupul  Meu  şi  bea  Sîngele  Meu 
rămîne  întru  Mine  şi  Eu  întru  el4*  (Ioan  6,  56)  —  înseamnă  că  tocmai 
această  prefacere  obligă  pe  credincios  la  actul  „cercetării  de  sine4*. 

Pe  baza  prezenţei  reale  a  Domnului  Hristos  în  Sfînta  Euharistie, 
Ortodoxia  afirmă  că  prin  actul  împărtăşirii,  Hristos  intră  în  atingere  şi 
unire  atît  cu  trupul  cît  şi  cu  sufletul,  deci  cu  omul  în  integritatea  fiinţei 
sale,  căci  ceea  ce  primim  este  materia  Trupului  şi  Sîngelui,  nu  spirit  sau 
o  putere  oarecare.  Acest  adevăr  are  profunde  implicaţii  asupra  curăţe¬ 
niei  trupeşti  şi  sufleteşti  necesare  celui  ce  se  apropie  de  „focul  cel  dum¬ 
nezeiesc4*.  De  aceea  Biserica  nu  împărtăşeşte  pe  toţi  cu  această  dumne¬ 
zeiască  Taină,  oricum  şi  fără  cercetare,  ci  pe  cei  care  sînt  pregătiţi  pen¬ 
tru  împărtăşire.30 

Sfîntul  Apostol  Pavel  precizează  mai  întîi  prezenţa  reală  sau  reali¬ 
tatea  prefacerii  repetînd  cuvintele  Mîntuitorului  rostite  la  Cina  cea  de 
Taină:  „Luaţi,  mîncaţi,  acesta  este  trupul  Meu  care  se  frînge  pentru 
voi4*  . . .  Acest  pahar  este  legea  cea  nouă  între  sîngele  Meu.  Aceasta  să 
faceţi . . .  spre  pomenirea  Mea.  Căci  de  cîte  ori  veţi  mînca  această  pîine 
şi  veţi  bea  acest  pahar,  moartea  Domnului  vestiţi  pînă  cînd  va  veni44  (I  Cor. 
11,  24 — 26).  Iar  apoi,  legat  de  această  realitate  a  prefacerii,  îndeamnă  pe 
credincios  să  reflecteze  la  măreţia  darurilor  pe  care  le  va  primi  ca  mîncare 
şi  băutură:  „Oricine  va  mînca  pîinea  aceasta  sau  va  bea  paharul  Domnu¬ 
lui  cu  nevrednicie  va  fi  vinovat  faţă  de  trupul  şi  de  sîngele  Domnului. 
Să  se  cerceteze  însă  omul  pe  sine  şi  aşa  să  mănînee  din  pîine  şi  să  bea  din 
pahar.  Căci  cel  care  mănîncă  şi  bea  cu  nevrednicie,  osîndă  îşi  mănîncă  şi 
bea,  nesocotind  trupul  Domnului.  De  aceea  mulţi  dintre  voi  sînt  nepu¬ 
tincioşi  şi  bolnavi  şi  mulţi  au  murit**  (I  Cor.  11,  27 — 30).  Ni  se  descoperă 
aici  ca  limită  de  jos  realitatea  nevredniciei  noastre  cauzate  de  păcat,  iar 
ca  limită  de  sus,  prezenţa  reală  a  lui  Hristos  în  Sfînta  împărtăşanie  prin 


30  Mărturisirea  lui  Mitrofan  Kritopoulos ,  apud  Pr.  Prarf.  Petre  Vmtilescu, 
Sfînta  Împărtăşanie  în  spiritualitatea  creştină,  în  „Studii  Teologice4*,  V  (1953),  nr. 
5 — 6,  p.  401. 

prefacerea  darurilor  de  pîine  şi  vin.  Unirea  noastră  cu  Hristos  nu  se  poate 
face  însă  în  această  stare  de  nevrednicie.  Posibilitatea  depăşirii  acestei 
distanţe  este  dată  în  acea  „cercetare"  de  sine,  adică  în  Taina  Mărturisirii: 
„Dacă  mărturisim  păcatele  noastre,  El  este  credincios  şi  drept,  ca  să  ne 
ierte  păcatele  şi  să  ne  curăţească  pe  noi  de  toată  nedreptatea"  (I  Ioan  1,  9). 

Plecînd  de  la  aceste  premise,  Biserica  Ortodoxă  a  acordat  întotdeauna 
Sfintei  Euharistii  importanţa  cuvenită,  condiţionînd  administrarea  ei  de 
primirea  în  prealabil  a  Tainei  Pocăinţei:  „Căci  mare  fiind  preţul  dumne¬ 
zeiesc  al  mîntuirii  noastre,  care  e  jertfa  lui  Iisus  Hristos,  mare  trebuie 
să  fie  şi  dorinţa  şi  rîvna  noastră  de  a  ne  învrednici  de  dumnezeiasca 
jertfă  dăruită  nouă  de  Hristos,  prin  continua  noastră  îndreptare  şi  întă¬ 
rire  sufletească,  prin  continua  cercetare,  curăţire  şi  îmbunătăţire  sufle¬ 
tească"/1 


IV.  Unitatea  lucrării  celor  două  Taine 

O  serie  de  mărturii  din  perioada  apostolică,  postapostolică  şi  patris¬ 
tică  vin  să  confirme  legătura  organică  dintre  cele  două  taine  în  lucrarea 
mîntuirii  credinciosului.  Astfel,  învăţătura  celor  doisprezece  Apostoli 
spune:  „Duminica  adunaţi-vă,  frîngeţi  pîinea  şi  săvîrşiţi  Sfînta  Euha¬ 
ristie,  după  ce  mai  întîi  v-aţi  mărturisit  greşelile,  pentru  ca  să  fie  curată 
jertfa  voastră.  Iar  oricine  este  certat  cu  aproapele  său,  să  nu  vină  la 
un  loc  cu  voi,  pînă  ce  nu  se  vor  fi  împăcat  amîndoi,  pentru  ca  să  nu  se 
pîngărească  jertfa  voastră".32  Iar  Epistola  Sfîntului  Barnaba  porunceşte: 
„Să-ţi  mărturiseşti  păcatele.  Să  nu  vii  la  rugăciune  cu  cugetul  rău".33 
Sinodul  din  Laodiccea  în  canonul  9  porunceşte  păstorilor  Bisericii  să 
primească  la  împărtăşire  pe  toţi  cei  care  se  pocăiesc  şi  se  mărturisesc, 
dacă  au  greşit.34  Sfîntul  Simion,  Arhiepiscopul  Tesalonicului  (t  1430) 
recomandă  credincioşilor  mireni  ca  „adesea",  prin  spovedanie  cu  zdro¬ 
birea  inimii  şi  cucernicia  sufletului,  să  se  cuminece".35  Sfîntul  Atanasie 
al  Antiohiei  precizează  că  numai  după  ce  ne-am  curăţit  şi  eliberat  de 
toată  fapta  vrăjmaşă  se  cuvine  să  ne  apropiem  de  dumnezeiasca  slujbă 
tainică,  pentru  ca  nu  cumva  primirea  ei  să  ne  fie  spre  pieirea  sufletului 
şi  a  trupului.36 

Referindu-se  la  cuvintele  Sfîntului  Apostol  Pavel  de  la  I  Cor.  11,  29, 
Sfîntul  Ioan  Gură  de  Aur  se  întreabă  de  ce  spune  Apostolul  că  cel  ce 
nesocoteşte  Trupul  Domnului  „îşi  mănîncă  şi  bea  lui  osîndă"?  Cu  privire 
la  aceasta  el  observă  că  a  nesocoti  cineva  Trupul  Domnului  înseamnă  a 
nu  aprecia,  cum  ar  trebui  s-o  facă,  la  justa  valoare,  măreţia  bunurilor 
care  ne  sînt  oferite.  „Dacă  însă  vă  veţi  da  osteneala  să  înţelegeţi  cine  este 

31  Pr.  Prof.  Teodor  M.  Popescu,  Despre  pocăinţă ,  în  „B.O.  R.“,  XCVIII  (1980), 
nr.  5 — 6,  p.  573. 

32  Cap.  XIV.  1 — 2;  în  voi.  Scrierile  Părinţilor  Apostolici,  trad.  rom.  de  Pr. 
D.  Fecioru.  Bucureşti,  1979,  p.  31. 

33  Cap.  XIX,  12;  în  voi.  Scrierile  Părinţilor  Apostolici,  p.  136. 

34  Silvestru,  Episcop  de  Canev,  Teologia  Dogmatică  Ortodoxă,  trad.  rom.  de 
arhim.  Gher.  Miron  şi  Prof.  T.  Gliga,  voi.  V,  Bucureşti.  1906,  p.  42. 

35  Despre  slujba  îngropării ,  cap.  360,  P.  G.  XLV,  672,  apud  Pr.  Prof.  Petre  Vin- 
tilescu,  op.  cit.,  p.  395. 

36  Cf.  Prot.  Nicodim  Belea,  Funcţiunea  soteriologică  şi  educativă  a  Tainei 
Spovedaniei ,  în  „B.  O.  R.“,  C  (1982),  nr.  5 — 6,  p.  491. 

cel  ce  se  dă,  nu  veţi  mai  avea  nevoie  de  alt  argument.  Această  reflexie 
va  fi  suficientă  pentru  a  vă  pune  în  gardă  ca  să  nu  cădeţi  într-o  amor¬ 
ţeală  şi  mai  profundă4*.37  De  aceea  —  învaţă  acelaşi  Sfînt  Părinte  —  în  faţa 
dumnezeieştii  Euharistii  trebuie  să  se  vină  cu  iubire  de  Dumnezeu.  Trupul 
şi  Sîngele  Domnului  trebuie  mîncat  şi  băut  numai  de  iubitorii  Lui  şi 
iubitori  ai  Lui  nu  pot  fi  cei  care  urăsc  şi  trec  cu  vederea  pe  aproapele 
lor.38  Fiind  jertfă  de  împăcare  între  Dumnezeu  şi  oameni,  dumnezeiasca 
Euharistie  cere  de  la  primitorii  ei  jertfă  de  pace  şi  de  iubire:  „să  lepă¬ 
dăm  orice  mînie  şi  cu  conştiinţa  curată,  cu  toată  blîndeţea  şi  buna 
cuviinţă  să  ne  apropiem  de  Masa  lui  Hristos**.39  întrucît  Domnul  nu 
se  poate  lipi  de  noi  în  momentul  cînd  în  sufletul  nostru  mai  trăieşte  păcat, 
pentru  că  tocmai  acesta  este  cel  care  ne  deosebeşte  de  El,40  Sfîntul  Ioan 
Gură  de  Aur  observă  că  Sfîntul  Apostol  „nu  recunoaşte  decît  un  timp 
în  care  se  cuvine  a  ne  apropia  pentru  ca  să  ne  împărtăşim:  atunci  cînd 
conştiinţa  noastră  este  curată**.41 

La  Cuviosul  Nichita  Stithatul  găsim  antiteza  dintre  împărtăşirea 
cu  vrednicie  şi  împărtăşirea  cu  nevrednicie:  „Drept  aceea  —  zice  el  — 
dacă  ne  vom  apropia  să  mîncăm  din  pîinea  aceasta  şi  să  bem  din  potirul 
acesta  prin  cele  două  puteri  ale  firii,  după  ce  ne-am  făcut  cercaţi 
întru  ostenelile  virtuţilor  şi  ne-am  curăţit  prin  lacrimi,  Cuvintul  îndoit 
se  amestecă  cu  noi  întreg,  întru  blîndeţe,  prefăcîndu-ne  în  ai  Săi,  ca  unul 
ce  e  întrupat  şi  de-o  fiinţă  cu  noi,  după  omenitate  . . .  Dar  dacă  se  apro¬ 
pie  de  noi,  aflîndu-ne  amestecaţi  cu  conţinutul  patimilor  şi  pătaţi  de  înti- 
năciunea  păcatului,  ne  arde  şi  ne  topeşte  întregi  cu  focul  care  mistuie 
în  chip  firesc  păcatul  şi  taie  viaţa  noastră  nu  cu  voia  bunătăţii  Sale,  ci 
silit  de  dispreţul  nesimţirii  noastre**.42 

Hristos  nu  sălăşluieşte  decît  în  omul  golit  de  păcat,  de  egoism,  de 
părerea  mîndră  de  sine  şi  slava  deşartă,  în  omul  care  renunţînd  la  toate 
acestea  se  redeschide  prin  voinţă  proprie  harului  lui  Dumnezeu.  „Să  nu  te 
apropii,  deci,  o,  omule,  aducînd  cu  tine  paie,  lemne  şi  fîn,  ca  nu  cumva 
să  măreşti  focul . . .  Apropie-te  aducînd  pietre  preţioase,  aur,  argint, 
lucruri  prin  care  să  faci  tot  mai  curată  materia  acestui  loc**,  spune  Sfîntul 
Ioan  Gură  de  Aur.43 

Avînd  conştiinţa  nevredniciei  sale  şi  cunoscînd  măreţia  ospăţului 
dumnezeiesc  de  care  trebuie  să  se  împărtăşească,  credinciosul  nu  este 
totuşi  copleşit  de  imensitatea  drumului  care  trebuie  străbătut,  nu  se  con¬ 
sideră  un  infirm  —  care  nu  mai  poate  fi  în  stare  decît  „să  dorească  şi 
să  aştepte  să  primească  pe  Duhul  Sfînt**  44  din  cauza  lipsei  oricărei  vred¬ 
nicii  —  ci,  deşi  îndurerat  de  nevrednicia  sa,  este  atras  totodată  de  măre- 


37  Saint  Jean  Chrysostome,  Oeuvres-complâtes,  trad.  en  franpais,  Bar-Le-Duc, 
1863,  voi.  IX:  Homâlie  XXVIII  sur  la  I-ere  âpitre  aux  Corinthiens,  p.  481. 

38  Ibidem,  p.  481. 

39  Sf.  Ioan  Gură  de  Aur,  De  proditione  Judae  I,  6,  P.  G.  XLIX,  381,  apud  Pr. 
Gh.  Tilea,  Evlavia  euharistică  după  Sfîntul  Ioan  Gură  de  Aur,  în  „Studii  Teologice**, 
IX  (1957),  nr.  9—10,  p.  640. 

40  Nicolae  Cabasila,  op.  cit.,  p.  91. 

41  Saint  Jean  Chrysostome,  Homâlie  sur  . . .,  p.  480. 

42  Filocalia  voi.  VI,  trad.  rom.  de  Pr.  Prof.  D.  Stâniloae,  Bucureşti,  1977,  p.  299. 

43  De  beato  Philogonia  VI,  3,  P.  G.  XLVIII,  755—756,  apud.  Pr.  Gh.  Tilea, 
op.  cit.,  p.  643. 

44  Karl  Barth,  Dogmatique,  t.  III,  Genăve,  1967,  p.  5. 

ţia  bunurilor  făgăduite  şi,  încrezător  în  „iubirea  lui  Dumnezeu  care  se 
înclină  spre  pămînt  şi  însoţeşte  elanul  omului  care  urcă",45  face  primul 
pas  spre  întîmpinarea  acestei  iubiri.  Acum  crediniciosul  îşi  canalizează 
voinţa  in  direcţia  creşterii  în  virtute  spre  Hristos.  Fiecărui  act  de  voinţă 
i  se  adaugă  harul  Duhului  Sfînt  şi  astfel,  treptat,  omul  este  pătruns  de 
lucrarea  lui  Dumnezeu,  realizînd  astfel  un  şir  de  nevoinţe  şi  eforturi 
al  căror  scop  este  unirea  cu  Hristos  în  Taina  Sfintei  Euharistii. 

Pe  această  bază  putem  afirma  că  Taina  Sfintei  Euharistii  este  un 
puternic  imbold,  temeiul  cel  mai  învederat  al  progresului  duhovnicesc  al 
credinciosului  in  vederea  mîntuirii.  Fără  perspectiva  euharistică  însăşi, 
Taina  Spovedaniei  —  de  care  se  leagă  toate  eforturile  voinţei  —  apare 
ca  un  lucru  fără  scop  precis.  Comuniunea  realizată  în  Taina  Pocăinţei  se 
cere  prelungită  şi  desăvîrşită  în  comuniunea  deplină  euharistică,  cel  mai 
intim  mod  de  unire  a  noastră  cu  Hristos  în  această  viaţă.  Cel  ce  se  stră¬ 
duieşte  să  se  elibereze  de  păcat  are  în  mod  actual  puterea  harului,  dar 
este  atras  şi  de  ţinta  spre  care  aleargă.  Căci  „Hristos  cel  eu  care  ne  împăr¬ 
tăşim  nu  este  numai  o  putere  curăţitoare  şi  împreună  luptătoare  cu  noi, 
ci  şi  o  răsplată  pe  care  o  luăm  numai  după  mari  străduinţe"  —  zice 
Nicolae  Cabasila.46 

Lucrarea  de  transformare  a  credinciosului  începută  în  Taina  Pocăin¬ 
ţe:  este  continuată  şi  desăvîrşită  în  Taina  Sfintei  Euharistii,  unde  „fiind 
amestecaţi  cu  Trupul  şi  Sîngele  lui  Hristos  prin  împărtăşire  noi  „sîntem 
prefăcuţi  din  ceea  ce  e  mai  mic  în  ceea  ce  e  mai  mare  şi  uniţi  în  chip 
îndoit  cu  Cuvintul  îndoit . .  .,  ca  să  nu  mai  fim  ai  noştri,  ci  ai  Celui  ce 
ne-a  unit  pe  noi  cu  Sine,  prin  hrana  nemuritoare  şi  ne-a  făcut  să  fim 
prin  lucrare  ceea  ce  este  El  prin  fire"  —  spune  Cuviosul  Nichita  Stit- 
hatul.47  Printr-un  adevărat  transfer  de  energie  îndumnezeitoare  „noroiul 
care  primeşte  vrednicie  de  împărat  nu  mai  este  noroi,  ci  se  preface  în 
însuşi  Trupul  împăratului".48 

Ajuns  la  ţinta  năzuinţelor  creşterii  sale  în  Hristos,  credinciosul 
mărturiseşte  asemenea  Sfîntului  Apostol  Pavel:  „Nu  mai  trăiesc  eu,  ci 
Hristos  trăieşte  în  mine"  (Gal.  II,  20)  şi  asemenea  Sfîntului  Simeon  Noul 
Teolog:  „Eu  ştiu  că  nu  voi  mai  muri,  deoarece  am  în  mine  viaţa,  sim¬ 
ţind-o  deja  deplin  pulsînd  în  mine".49  Aceasta  este  —  în  condiţia  pămîn- 
tească  —  suprema  răsplată  dată  de  Hristos  celor  ce  au  alergat  spre  ţintă 
prin  efort  şi  încordare  duhovnicească,  urmînd  în  Biserică  drumul  lui  Hris¬ 
tos  prin  Sfintele  Taine. 

* 

întrucît  nu  există  om  care  să  nu  greşească,  sau  să  dezvolte  deplin 
puterile  ce  i  s-au  dat  odată  cu  încorporarea  lui  în  Hristos  prin  Botez, 
Mirungere  şi  Euharistie,50  in  viaţa  omului  intervine  păcatul  cu  urmări 
grave  asupra  credinciosului  însuşi  şi  asupra  relaţiei  sale  cu  semenii  şi 

45  P.  Evdokimov,  Les  ciges  de  la  vie  spirituelle ,  Paris,  1964,  p.  266. 

46  Op.  cit.,  p.  105. 

47  Filocalia,  voi.  VI,  p.  298. 

48  Nicolae  Cabasila,  op.  cit.,  p.  81. 

49  Apiid  Olivier  Clement,  Life  in  the  Body,  în  „The  ecumenioal  review“  33, 
nr.  2,  1981,  p.  146. 

50  Pr.  Prof.  D.  Stăniloae,  Teologia  Dogmatică  . . .,  voi.  III,  p.  122. 

cu  Dumnezeu.  Datorită  păcatului,  împărtăşirea  credinciosului  cu  Trupul 
şi  Sîngele  Domnului  în  Taina  Sfintei  Euharistii  este  condiţionată  de 
mărturisirea  păcatelor  şi  iertarea  acestor  păcate  prin  preot  sau  episcop 
în  Taina  pocăinţei. 

împreună-lucrarea  celor  două  Taine  în  procesul  mîntuirii  credin¬ 
ciosului  este  determinată  însă  şi  de  faptul  că  înainte  de  împărtăşirea 
cu  Trupul  şi  Sîngele  Domnului  este  necesară  adeziunea  liberă  şi  con¬ 
ştientă  a  credinciosului  spre  unirea  cu  Hristos,  iar  aceasta  se  realizează 
în  Taina  Spovedaniei.  Contribuţia  subiectivă  a  credinciosului  (căinţa 
pentru  păcatele  săvîrşite,  mărturisirea  acestora,  hotărîrea  de  îndreptare, 
împlinirea  epitimiei,  postul  şi  rugăciunea)  exprimă  această  adeziune  şi 
constituie  efortul  real  al  credinciosului  de  înaintare  spre  Hristos,  efort 
care  defineşte  Taina  Pocăinţei  ca  taină  a  creşterii  noastre  în  Hristos. 

Necesitatea  iertării  harice  ca  urmare  a  păcatului  şi  această  creştere 
în  Hristos  realizate  în  Taina  Spovedaniei  sînt  cele  două  inele  prin  care 
Taina  Pocăinţei  şi  Taina  Sfintei  Euharistii,  sînt  strîns  legate  între  ele 
în  lucrarea  mîntuirii  credinciosului. 

Privită  de  jos  în  sus,  această  legătură  este  cerută  de  condiţia  noas¬ 
tră  de  oameni  supuşi  păcatului  şi  de  necesitatea  contribuţiei  proprii  la 
mîntuirea  personală,  iar  privită  de  sus  în  jos,  această  legătură  este  deter¬ 
minată  de  faptul  că  ceea  ce  primim  în  Sfînta  împărtăşanie  este  Trupul 
şi  Sîngele  Domnului. 

Dar  şi  Taina  Pocăinţei  are  nevoie  în  lucrarea  ei  de  Taina  Sfintei 
Euharistii  pentru  că  starea  de  curăţie  şi  comuniunea  cu  Dumnezeu  şi 
cu  Biserica  dobîndite  în  cea  dintîi  se  cer  desăvîrşite  în  cea  de  a  doua. 
Altfel,  roadele  primite  în  Taina  Pocăinţei  ar  rămîne  nedepline.  Taina 
Spovedaniei  reprezintă  un  şir  de  nevoinţe  care  exprimă  cinstea  ce  se 
dă  Trupului  şi  Sîngelui  Domnului,  iar  Taina  Sfintei  Euharistii  este  încoro¬ 
narea  nevoinţelor,  cinstea  arătată  de  Hristos  nouă.  Cea  dintîi  este  mij¬ 
locul  de  progres  duhovnicesc  al  credinciosului,  cea  de-a  doua  este  în¬ 
suşi  scopul  acestui  progres,  împlinirea  năzuinţelor  spre  Hristos  manifes¬ 
tate  de  credincios  prin  strădanii. 

în  Taina  Pocăinţei  are  loc  moartea  omului  vechi  ţinut  în  îngustimea 
păcatului,  în  Taina  Sfintei  Euharistii  înviem  la  o  viaţă  nouă,  care  este 
viaţa  lui  Hristos,  intrăm  din  nou  pe  calea  spre  slavă. 

Această  împreună-lucrare  are  loc  în  Biserică  a  cărei  viaţă  o  dinami¬ 
zează,  o  întreţine  şi  îmbogăţeşte  continuu,  pentru  că  permanent  Biserica 
are  nevoie  de  înnoire  şi  înviorare  a  vieţii  sale  în  Duh  şi  din  Duh. 

Lucrarea  unitară  a  celor  două  taine  este  esenţială  în  procesul  mîntuirii 
şi  desăvîrşirii  credinciosului  şi  nu  ia  sfîrşit  decît  la  moartea  lui  trupească, 
pentru  că  ori  de  cîte  ori  „apa  neînfrînată  a  gindurilor  pătimaşe  ale 
minţii  va  fi  stăvilită  de  venirea  Sfîntului  Duh  şi  sărătura  cugetărilor  ne¬ 
cuviincioase  şi  adîncul  prăpăstios  al  amintirilor  va  fi  astupat  prin  înfrî- 
narea  gîndurilor  morţii,  Duhul  dumnezeiesc  al  pocăinţei  va  sufla  şi  se 
vor  coborî  apele  umilinţei  cu  care  Dumnezeu  şi  Stăpînul,  vărsîndu-le 
în  vasul  de  spălat  al  pocăinţei,  va  spăla  picioarele  noastre  cele  cunoscute 
cu  mintea  şi  le  va  face  vrednice  să  calce  în  curtea  împărăţiei  Sale“  (Cu¬ 
viosul  Nichita  Stithatul). 


Pr.  drd.  Vasile  Citirigă 


PRINCIPII  CANONICE  ORTODOXE  DE  ORGANIZARE 
BISERICEASCĂ  ÎN  OPERA  LUI  PETRU  MAIOR 


I.  Scurtă  prezentare  a  vieţii  şi  operei  lui  Petru  Maior. 

Opere  cu  conţinut  canonic 

începutul  secolului  al  XVIII-lea  a  inaugurat  un  nou  capitol  de  sufe¬ 
rinţă  şi  jertfă  în  istoria  atit  de  frămîntată  a  Transilvaniei.  Această  pro¬ 
vincie  şi  aşa  numitele  Partium,  care  fuseseră  eliberate  treptat  de  sub  pu¬ 
terea  otomană,  ajung  sub  stâpînirea  habsburgică,  schimbînd  astfel  ,, ju¬ 
gul  de  lemn  al  turcilor,  cu  cel  de  fier  al  nemţilor14.* 1 

Odată  cu  noua  stăpînire,  pe  lingă  exploatarea  economico-socială, 
românii  transilvăneni  au  fost  supuşi  unei  continue  acţiuni  de  violentare 
a  conştiinţei  religioase  prin  prelungite  presiuni,  începute  încă  din  secolul 
precedent,  pentru  aderarea  la  catolicism.  Toate  aceste  silnicii  au  dus  în  cele 
din  urmă  la  dezbinarea  Bisericii  Ortodoxe  Române  din  Transilvania  prin 
unirea  unei  părţi  a  clerului  ortodox  cu  Biserica  Romano-Catolică,2  nâs- 
cîndu-se  astfel  „aşa-zisul  uniatism  român  cu  un  compromis  artificial  şi 
hibrid  între  presiunile  exercitate  asupra  poporului  român  din  Transil¬ 
vania  şi  între  forţa  lui  de  rezistenţă44.3 

Este  un  lucru  cunoscut  şi  dovedit,  că  pentru  atingerea  scopului  urmă¬ 
rit,  iezuiţii  s-au  folosit  de  mijloace  necinstite  ca  falsul  în  acte  publice, 
şantajul,  făgăduielile  care  nu  au  fost  îndeplinite  etc. 

Urmările  acestui  act  au  fost  cît  se  poate  de  dureroase:  Biserica 
românească  din  Transilvania  şi-a  pierdut  independenţa;  episcopul  unit 
era  controlat  şi  supraveghiat  de  un  „teolog44  unit  impus  în  acest  scop: 
viitorii  episcopi  erau  numiţi  de  către  împărat;  tipografia  mitropolitană 
din  Alba  Iulia  şi-a  încheiat  activitatea;  s-au  rupt  legăturile  culturale- 
bisericeşti  cu  Mitropolia  Ungro-Vlahiei;  s-a  produs  dezbinare,  ură  şi  ne¬ 
încredere  intre  fiii  aceluiaşi  popor  român.4 

*  Această  lucrare  de  seminar,  susţinută  în  cadrul  pregătirii  doctoratului  în 
teologie,  a  fost  alcătuită  sub  îndrumarea  D-lui  Prof.  Dr.  Iorgu  D.  Ivan,  care  şi-a 
dat  avizul  să  fie  publicată. 

1  Pr.  Prof.  Şt.  Lupşa,  Biserica  ardeleană  şi  „ unirea  în  anii  1697 — 1701 ",  în 
„Biserica  Ortodoxă  Română*4,  LXVI  (1948),  nr.  9 — 10,  p.  466. 

2  In  problema  uniatismului  a  se  vedea:  Pr.  Prof.  Ştefan  Lupşa,  art.  cit.;  Prof. 
S.  Dragomir,  Istoria  dezrobirii  religioase  a  românilor  din  Ardeal  în  sec.  XVIII , 
Sibiu,  voi.  I,  1920;  voi.  II  1930;  Idem,  Românii  din  Transilvania  şi  unirea  cu  Biserica 
Romei ,  in  „Biserica  Ortodoxă  Română**,  LXXX  (1962),  nr.  9 — 10  şi  în  special 
Pr.  Prof.  D.  Stăniloae,  Uniatismul  din  Transilvania,  încercarea  de  dezmembrare  a 
poporului  român ,  Editura  Institutului  Biblic  şi  de  Misiune  Ortodoxă,  Bucureşti,  1973. 

3  Pr.  Prof.  Dumitru  Stăniloae,  op.  cit.,  p.  11. 

4  Pr.  Prof.  Dr.  Mircoa  Păcurariu,  Istoria  Bisericii  Ortodoxe  Române ,  Editura 
Institutului  Biblic  şi  de  Misiune  al  Bisericii  Ortodoxe  Române,  Bucureşti,  1981,  voi. 
II,  p.  312. 

Dar  obştea  cea  mare  a  românilor  transilvăneni,  conştientă  de  peri¬ 
colul  pe  care  îl  reprezenta  uniatismul  pentru  fiinţa  lor  etnică  cît  şi  pentru 
credinţa  strămoşească,  au  reacţionat  în  masă  împotriva  acestei  silnicii, 
dînd  glas  simţirii  româneşti  şi  acţionând  sub  diferite  forme  pentru  apă¬ 
rarea  „Legii“  şi  a  independenţei  Bisericii  ortodoxe  române  din  Tran¬ 
silvania. 

Pentru  apărarea  conţinutului  spiritual  tradiţional  şi  pentru  indepen¬ 
denţa  Bisericii,  s-a  angajat  cu  toată  hotărîrea  mai  întîi  însuşi  episcopul 
Inocenţiu  Micu  Clain  şi  după  el,  cei  trei  fruntaşi  ai  Şcolii  ardelene:  Sa- 
muil  Micu,  Gheorghe  Şincai  şi  Petru  Maior. 

între  cei  trei,  Petru  Maior  este  , personalitatea  cea  mai  complexă 
şi  care  a  avut  cea  mai  mare  influenţă  asupra  contemporanilor  şi  poste¬ 
rităţii44.5  Vremurile  pline  de  evenimente  nu  dintre  cele  mai  fericite  pentru 
poporul  transilvănean,  au  umbrit  copilăria  lui  Petru  Maior.  Acţiunea 
generalului  de  cavalerie,  Nicolae  Adolf  Bukow,  trimis  de  curtea  din  Viena 
să  pacifice  pe  românii  ardeleni  cu  tunurile  (1761),  nu  a  putut  să  treacă 
ca  un  fapt  neremarcat  de  către  Petru  Maior  şi  care  să  nu  determine  în¬ 
treaga  sa  atitudine  de  viitor. 

Anul  naşterii  lui  Petru  Maior  este  controversat.  După  ultimele  cer¬ 
cetări  se  pare  că  acesta  s-a  născut  în  anul  1760.  Asupra  locului  de  naştere 
părerile,  de  asemenea,  sînt  împărţite:  Căpuşul  de  Cîmpie  (o  localitate 
lîngă  Tg.  Mureş),  sau  chiar  în  Tg.  Mureş.6 

Familia  tatălui  său  îşi  avea  originea  în  localitatea  Diciosînmărtin, 
bunicul  Gheorghe  Maior  aparţinînd  nobilimii  formată  din  oameni  liberi, 
titlu  moştenit  şi  de  Petru  Maior  şi  exprimat  prin  atributul  „de  Dicio-Sîn- 
mărtin44.  Mama  sa  era  fiica  preotului  din  Iclandul  Mic.  Petru  Maior  a 
avut  şase  fraţi. 

Tatăl  său  a  fost  protopop  (1751 — 1762)  al  districtului  Niraşteu,  apoi 
la  Iclandul  Mare,  cu  scaunul  la  Căpuşul  de  Cîmpie  (1762 — 1782),  unde 
Petru  Maior  şi-a  petrecut  primii  ani  ai  copilăriei. 

Petru  Maior  îşi  face  studiile,  mai  întîi  trei  clase  elementare,  la  Că¬ 
puşul  de  Cîmpie,  apoi  la  gimnaziul  romano-catolic  din  Tg.  Mureş.  A  mai 
studiat  la  gimnaziile  din  Cluj  şi  Blaj.  în  ultimul  an  şcolar  de  la  Blaj, 
intră  în  ordinul  călugăresc  Sf.  Vasile  cel  Mare,  primind  numele  de  Paul. 
Pleacă  apoi  la  Roma  la  institutul  „De  propaganda  fide“,  împreună  cu 
Gheorghe  Şincai  şi  Ioachim  Pop,  unde  între  anii  1774 — 1779  studiază  teo¬ 
logia,  dreptul  canonic,  filozofia  şi  istoria.  în  anul  1775  depune  jurămîntul 
de  intrare  în  Congregaţie. 

în  perioada  1779 — 1780,  împreună  cu  cei  doi  colegi,  urmează  cursuri 
de  drept  canonic  la  Colegiul  greco-terezian  de  la  Sfînta  Barbara,  cursurile 
Şcolii  normale  „Sf.  Ana“  şi  ale  Facultăţii  Juridice  din  Viena,  după  care  se 
întoarce  în  ţară,  instalîndu-se  la  mănăstirea  „Sfînta  Treime44  din  Blaj. 
Apoi,  timp  de  patru  ani  (1780 — 1784),  predă  logica,  metafizica  şi  dreptul 

5  D.  Macrea,  Lingvişti  şi  filologi  români.  Bucureşti,  1959,  p.  48. 

6  Pentru  documentare,  a  se  vedea:  N.  Iorga,  Istoria  literaturii  române,  voi.  II, 
Bucureşti,  1901,  p.  234;  Pr.  Dr.  Gr.  T.  Marcu,  Procanonul  lui  Petru  Maior,  ediţia 
a  Il-a,  Sibiu,  1948,  p.  XX;  D.  Macrea,  Lingvişti  şi  filologi  români.  Bucureşti,  1959, 
p.  47;  Mag.  Armând  Munteanu,  Opera  canonică  a  lui  Petru  Maior;  Maria  Protase, 
Petru  Maior,  Bucureşti,  1973,  p.  19 — 20;  Florea  Fugariu,  Petru  Maior  —  Scrieri, 
Bucureşti,  1976,  voi.  I,  p.  XLVII. 

natural  la  Şcoala  superioară  teologică  din  Blaj.  După  multe  frămintări. 
solicită  Congregaţiei  să  fie  hirotonit.  Primeşte  hirotonia  în  preot  la  data 
de  2  iulie  1785,  devenind  paroh  al  Reghinului  Unguresc,  slujind  din  cînd 
în  cînd  şi  în  Reghinul  Săsesc,  iar  incepind  cu  15  august  acelaşi,  an  este 
numit  protopop  al  Gurghiului.  Din  1792  a  funcţionat  şi  ca  profesor  la 
Seminarul  teologic  din  Blaj,  iar  în  anul  1808  primeşte  funcţia  de  cenzor 
şi  corector  al  cărţilor  româneşti  la  Tipografia  din  Buda.  Moare  la  14  fe¬ 
bruarie  1821,  în  suburbia  sîrbească  din  Buda,  fiind  înmormîntat  în  cimiti¬ 
rul  parohiei  catolice  la  16  februarie  anul  respectiv.7 

Despre  activitatea  sa  cărturărească,  Sextil  Puşcariu  ne  spune  că  „mai 
puţin  omul  izvoadelor,  Petru  Maior  este  mai  mult  omul  argumentelor 
izvarîte  dintr-o  minte  genială.8 9  Dedicindu-şi  studiile  sale  vechimii  poporu¬ 
lui  ronvân  pe  meleagurile  transilvănene,  precum  şi  ridicării  din  punct  de 
vedere  Cultural  al  românilor  ardeleni,  Petru  Maior  a  dus  o  luptă  susţinută 
pentru  apărarea  credinţei  noastre  strămoşeşti  împotriva  catolicizării  şi 
pentru  întărirea  unităţii  sale  naţionale.  El  a  abordat  în  scrierile  sale 
aspecte  din  domeniul  bisericesc,  istoric,  filologic  şi  al  dreptului  canonic. 

în  cele  ce  urmează  vom  face  o  prezentare  foarte  succintă  a  operelor 
în  care  Petru  Maior  tratează  despre  principiile  canonice  de  organizare 
bisericească,  şi  anume: 

PROCANONUL  —  este  prima  lucrare  a  lui  Petru  Maior,  scrisă  in 
anul  1783,  cu  un  titlu  întreg  „Procanon  ce  cuprinde  în  sine  cele  ce  sînt 
de  lipsă  spre  înţelesul  cel  deplin  şi  desăvîrşit  al  canoanelor  şi  a  toată 
tocmeala  bisericească,  spre  folosul  mai  cu  seamă  al  românilor,  alcătuit 
şi  întocmit  de  Petru  Maior.  Anul  de  la  Hristos  1783“. l) 

Cuvîntul  „Procanon44  vine  de  la  grecescul  7upoxavcov  care  înseamnă 
„tratat  despre  canoane.  Procanonul  tratează  în  mare  despre  dreptul  Bise¬ 
ricii  de  a  pune  legi,  fiind  o  societate  cu  înfăţişare  văzută  şi  înfiinţată  de 
Mîntuitorul  nostru  Iisus  Hristos.  Petru  Maior  pledează,  de  asemenea, 
pentru  separarea  puterii  laice  de  cea  bisericească.  De  asemenea,  autorul, 
aducînd  numeroase  argumente  din  Sfînta  Scriptură,  combate  primatul 
papal  susţinut  de  Biserica  Romano-Catolică. 

Importanţa  majoră  a  lucrării  constă  în  aceea  că  Petru  Maior  a  găsit 
cele  mai  propice  mijloace  pentru  autonomizarea  vieţii  spirituale  politice 
a  poporului  transilvănean  şi  pentru  afirmarea  existenţei  sale  ca  naţiune, 
în  cadrul  instituţiilor  legale.10 

7  Pentru  date  biografice  a  se  cerceta  lucrările  citate  mai  sus. 

8  SextU  Puşcariu,  Părerile  lui  Petru  Maior  despre  limba  română,  Cluj,  1921,  p.  36. 

9  Manuscrisul  se  găseşte  la  Biblioteca  Academiei  R.  S.  R.  S-a  şi  tipărit  în  două 
ediţii:  prima  cu  titlul  „ Procanonul  lui  Petru  Maior,  după  manuscrisul  autograf 
existent  la  Academia  Română,  transcris  şi  publicat  de  C.  Erbiceanu  în  Bucureşti, 
la  1 894*4 ;  a  doua  ediţie  a  apărut  sub  Îngrijirea  P.  C.  Prof.  Dr.  Grigorie  T.  Marcu, 
cu  titlul  „Procanonul  lui  Petru  Maior,  după  ediţia  din  1894,  publicată  în  Bucureşti 
de  Constantin  Erbiceanu,  confruntată  cu  manuscrisul  autograf  existent  în  Biblio¬ 
teca  Academiei  Române",  Sibiu,  1948;  Florea  Fugariu,  în  opera  citată,  publică 
unele  capitol  după  manuscrisul  menţionat  şi  anume  capitolele:  1,  7,  12,  15,  16,  17, 
19,  20  din  titlul  I;  capitolul  4  din  titlul  II;  capitoll  1  şi  3  din  titlul  III  şi  capitolele 
2,  3,  4  şi  6  din  titlul  IV. 

10  Florea  Fugariu,  op.  cit.,  voi.  I,  p.  1 — 5;  Maria  Protase,  op.  cit.,  p.  80 — 88; 
Armând  Munteanu,  op.  cit.,  p.  793. 

PROTOPOPADICHIA,  tipărită  in  Întregime,  a  fost  alcătuită  în  anul 
1795. 11 

„Protopopadichia“  este  un  cuvînt  grecesc  pe  care  Petru  Maior  îl 
traduce  cu  „drepturile  sau  privilegioanele  protopopeşti“.  Lucrarea  tra¬ 
tează  în  prima  parte  despre  horepiscopi,  iar  în  cea  de  a  doua  parte  despre 
protopopi  şi  drepturile  lor.  Această  operă  a  lui  Petru  Maior,  constituie 
o  reacţie  la  schimbările  intenţionate  de  episcopul  Bob  în  cadrul  vechilor 
rînduieli  bisericeşti,  autorul  dorind  cu  orice  preţ  păstrarea  tradiţiei  orto¬ 
doxe  în  Biserică.12 

ISTORIA  BISERICII  ROMÂNILOR,  cu  titlul  complet:  „Istoria  Bise¬ 
ricii  Românilor  atît  acestor  din  coace,  precum  şi  a  celor  din  colo  de  Dunăre, 
întocmită  de  Petru  Maior  de  Dicio-Sînmărtin,  Protopop  şi  la  înălţatul 
Crăescul  Consilium  Locumtenentiale  al  Ungariei  Crăesc  a  cărţilor  revizor. 
La  Buda.  în  crăiască  Typografie  a  Universităţii  din  Peşta.  Anul  Domnu¬ 
lui  1813“. 13 

Istoria  Bisericii  Românilor  —  este  o  lucrare  prin  excelenţă  istorică, 
dar  cuprinde  într-o  bună  parte  şi  probleme  de  ordin  canonic.  Afirmînd 
apartenenţa  poporului  ardelean  la  credinţa  răsăriteană,  cu  argumente 
doveditoare,  Petru  Maior  arată  că  Biserica  unită  trebuie  să  urmeze  rîn- 
duielile  Bisericii  răsăritene  greceşti,  adică  ale  Bisericii  Ortodoxe.14 

II.  Vechimea  şi  forma  de  organizare  a  Bisericii  creştine 
pe  teritoriul  de  astăzi  al  Republicii  Socialiste  România 

învăţătura  creştină  a  fost  cunoscută  în  Dacia  încă  din  primele  trei 
secole  ale  erei  noastre,  adusă  prin  colonişti,  militari  şi  negustori  sau  captivi 
aduşi  de  goţi  în  Dacia.  în  teritoriile  dintre  Dunăre  şi  Mare  ea  a  fost 
propovăduită  de  Sf.  Apostol  Andrei,  generalizarea  creştinismului  făcîn- 
du-se  pe  cale  lentă  în  secolul  al  IV-lea. 

Terminologia  noastră  bisericească,  cit  şi  mărturiile  arheologice,  arată 
că  la  începutul  secolului  al  IV-lea,  creştinismul  era  adînc  înrădăcinat  pe 
teritoriul  Daciei  şi  că  exista  deja  o  organizare  bisericească  temeinică, 
cu  episcopi,  preoţi,  diaconi.  Astfel,  procesul  formării  poporului  român 
a  mers  paralel  cu  procesul  încreştinării  lui  şi,  de  aceea,  se  poate  spune  că 
poporul  român  s-a  născut  creştin. 

Chiar  din  secolul  al  IV-lea,  în  istorie  este  întîlnită  episcopia  Tomi- 
sului,  a  cărei  jurisdicţie,  desigur  s-a  extins  şi  peste  teritorii  de  dincolo 
de  Dunăre,  adică  în  sudul  Moldovei  şi  în  răsăritul  Munteniei.15 

Pînă  la  sfîrşitul  secolului  al  Vl-lea,  pe  teritoriul  Patriei  noastre  a 
existat  o  puternică  viaţă  bisericească  cu  episcopi  (Tomis),  horepiscopi, 

11  La  îndemîna  noastră  a  fost  numai  ediţia  tipărită  de  Gheorghe  Silaglii  în 
gazeta  „Sionul  românesc1*  din  Viena,  nr.  10 — 11/1865  şi  nr.  2,  4 — 6  şi  9 — 16/1866. 

12  Maria  Pretase,  op.  cit.,  p.  341;  Mag.  Armând  Munteainu,  op.  cit.,  p.  801. 

13  Pentru  această  scriere  ne-am  folosit  de  ediţia  publicată  de  Florea  Fugariu 
in  op.  cit.,  voi.  II,  p.  94 — 197. 

14  Mag.  Armând  Munteainu,  art.  cit.,  p.  811. 

15  A  se  vedea  Pr.  Prof.  Dr.  Mircea  Păcurariu,  op.  cit.,  voi.  I,  p.  51 — 143;  Prof. 
Emilian  Popescu,  Organizarea  eclesiasticâ  a  provinciei  Scythia  Minor,  în  „Studii 
Teologice**,  XXXII  (1980),  nr.  7 — 10,  p.  591 — 605. 

preoţi,  călugări  (călugări  sciţi)  şi  credincioşi,  unii  dintre  ei  fiind  oameni 
învăţaţi,  autori  de  lucrări  teologice  (Dionisie  Exiguul,  Ioan  Casian),  lăca¬ 
şuri  de  rugăciune,  cu  obiecte  de  cult  etc. 

Odată  cu  secolul  al  VH-lea  s-au  pus  bazele  primelor  alcătuiri  poli¬ 
tice  sub  forma  cnezatelor  şi  voievodatelor,  din  care  s-au  născut  apoi  cele 
trei  state  feudale:  Transilvania,  Ţara  Românească  şi  Moldova.  în  secolele 
VII — X  viaţa  creştină  a  continuat  să  dăinuiască,  prin  biserici  de  lemn,  în 
care  slujeau  preoţi  de  neam  român,  îndrumaţi  de  episcopi  sau  horepiscopi, 
prin  sihaştrii  care  trăiau  retraşi  în  schiturile  codrilor,  prin  credincioşii 
care  se  rugau  şi  se  mărturiseau  preoţilor  în  limba  română,  deşi  în  cult 
s-a  introdus  limba  slavă.  Şi  după  aceste  secole  viaţa  bisericească  a  cunos¬ 
cut  o  puternică  manifestare,  existînd  scaune  episcopale  proprii,  în  care  au 
păstorit  vlădici  de  neam  român  şi  care  hirotoneau  pe  preoţi.16 

Incepînd  cu  secolul  al  XlV-lea  au  luat  fiinţă  statele  feudale  româ¬ 
neşti  şi  , corespunzător  acestora,  organizaţii  bisericeşti  bine  închegate,  cu 
statornice  tradiţii  canonice-bisericeşti  pe  întreg  teritoriul  locuit  de 
români  de  o  parte  şi  de  alta  a  Carpaţilor,  şi,  în  acelaşi  timp  strîns  legate 
cu  acelea  ale  bisericilor  mari  unite  în  jurul  Bisericii-Ecumenice  din  cen¬ 
trul  Imperiului  Bizantin  din  Constantinopol“.17 

După  întemeierea  statelor  independente  Ţara  Românească  şi  Mol¬ 
dova,  a  urmat  şi  organizarea  bisericească  a  acestora  prin  întemeierea  Mi¬ 
tropoliei  Ungrovlahiei,  recunoscută  de  Patriarhia  Ecumenică  în  anul 
1359  şi  Mitropolia  Moldovei,  în  anul  1401 — 1402. 18  în  aceeaşi  perioadă 
exista  şi  în  Transilvania  o  mitropolie  românească  ortodoxă. 

A  urmat  o  perioadă  de  consolidare  şi  organizare  treptată  a  Bisericii 
Ortodoxe  Române,  culminînd  cu  obţinerea,  în  anul  1885,  a  autocefaliei, 
iar  în  anul  1925  cu  ridicarea  la  rang  de  patriarhat. 

III.  Principii  canonice  ortodoxe  de  organizare  bisericească 

în  opera  lui  Petru  Maior 

Preocupat  de  unitatea  poporului  român  şi  de  unitatea  Bisericii,  în 
„Istoria  Bisericii  Românilor../*,19  Petru  Maior  a  ţinut  să  scoată  în  evi¬ 
denţă  permanenta  legătură  între  cele  trei  provincii  româneşti,  afirmată 
şi  de  principiul  unităţii  bisericeşti,  ale  cărei  vechi  orînduiri,  au  fost 
dintotdeauna  şi  niciodată  legea  strămoşească  nu  a  fost  înlăturată  de  vreo 
altă  rînduială.20 

Principiile  canonice  ortodoxe  de  organizare  bisericească,  conţinute 
în  opera  lui  Petru  Maior,  nu  sînt  altele  decît  cele  pe  care  Biserica  româ¬ 
nească  le-a  păstrat  dintru  începuturi  şi  pe  care  le-a  apărat  cu  sfinţenie. 

1.  Principiul  ierarhic 

întemeind  Biserica,  Mîntuitorul  a  lăsat  drept  rînduială  ca  lucrarea 
sfinţitoare  a  Duhului  Sfînt  să  fie  exercitată  prin  mijlocirea  ierarhiei,  adică 

16  Pr.  Prof.  MLrcea  Păcurariu,  op.  cit.,  p.  145 — 236. 

17  Ioan  N.  Floca,  Originile  dreptului  scris  în  Biserica  Ortodoxă  Română , 
teză  de  doctorat  în  teologie,  în  „Mitropolia  Ardealului",  XIV  (1969),  nr.  1 — 3,  p.  39. 

18  Pr.  Prof.  Mircea  Păcurariu,  op.  cit.,  p.  240 — 267. 

19  Ibidem,  p.  282. 

20  Ibidem,  p.  25  şi  93. 

a  acelor  persoane  promovate  pm  taina  hirotoniei  ca  subiecte  ale  puterii 
bisericeşti. 

Toate  lucrările  sfinte  nu  pot  fi  săvîrşite  decît  de  membrii  ierarhiei  de 
drept  divin:  episcop,  presviter  (preot)  şi  diacon  „rînduiţi  canonic  şi  legal 
prin  hirotonie  validă  şi  îndreptăţită  să  exercite  puterea  primită  prin 
hirotonie,  în  baza  unui  act  jurisdicţional  dat  de  autoritatea  compe¬ 
tentă44.21  _ 

Puterea  bisericească  deplină,  Mîntuitorul  a  transmis-o  mai  întîi 
Sfinţilor  Apostoli,  în  mod  egal,  pe  care  la  rîndul  lor  au  dat-o  prin  succe¬ 
siune  urmaşilor  lor  pînă  astăzi.  De  aceea,  numai  acel  episcop  are  hirotonie 
validă,  care  poate  face  dovada  succesiunii  apostolice.  Iar  preoţii  sau  dia¬ 
conii  sînt  hirotoniţi  canonic  numai  primind  hirotonia  de  la  episcop  cu 
succesiune  apostolică. 

Ca  urmare,  principiul  ierarhic  implică  existenţa  unor  oficii  bisericeşti, 
cu  competenţă  deosebită  fiecare,  dar  în  strînsă  dependenţă  unele  de  altele. 
Intre  aceste  oficii,  eparhia  şi  parohia  s-au  dovedit  indispensabile  în  orga¬ 
nizaţia  bisericească. 

în  Biserica  Ortodoxă,  principiul  ierarhic  mai  este  afirmat  prin  de¬ 
pendenţa  episcopului  de  mai  mulţi  episcopi  cu  privire  la  alegerea  şi 
hirotonia  lui,  precum  şi  prin  necesitatea  ca  preoţii  şi  diaconii  să  fie  aleşi 
şi  hirotoniţi  de  episcopii  respectivi.  Iar  aplicarea  lui,  se  întinde  la  toţi 
membrii  Bisericii,  clerici  şi  mireni  şi  la  toate  instituţiile  care  au  luat 
fiinţă  şi  funcţionează  în  organizaţia  Bisericii,  îndeplinind  anumite  atri- 
buţiuni  din  conţinuatul  puterii  bisericeşti44  .  22  In  acest  context  se  înscrie 
şi  faptul  că  episcopul  nu-şi  poate  extinde  activitatea  în  afara  limitelor 
eparhiei,  de  asemenea  şi  preotul  şi  diaconul,  în  afara  parohiei  sale. 

Totodată,  principiul  ierarhic  impune  ascultarea  canonică,  care  con¬ 
stă  în  respectul  şi  ascultarea  pe  care  şi  le  datorează  membrii  Bisericii. 

în  opera  sa  canonică,  Petru  Maior  afirmă  cu  destulă  claritate  acest 
principiu  ierarhic,  în  felul  în  care  este  cunoscut  de  Biserica  Ortodoxă. 

Invocînd  texte  scripturistice  (Faptele  Apostolilor  16,  4;  Tit  2,  14), 
Petru  Maior  arată  că  Biserica  are  putere  rînduită  de  Mîntuitorul  de  a 
pune  legi  pentru  păstrarea,  trăirea  şi  transmiterea  învăţăturii  dumne¬ 
zeieşti  şi  că  arhiereii  care  fac  parte  din  Biserică  şi  au  deci  succesiune 
apostolică,  au  dreptul  de  a  exercita  puterea  Bisericii  şi  de  a  pune,  de 
asemenea,  legi.23  Petru  Maior  conchide  că  puterea  deplină  bisericească 
s-a  dat  numai  prin  intermediul  Apostolilor,  în  mod  egal  lor,  şi  tuturor 
urmaşilor  din  sfera  de  putere  a  Apostolilor.24 

Concluzia  lui  Petru  Maior  este  aceea  că  dreptul  de  a  lega  şi  dezlega 
pe  pămînt,  a  fost  dat  tuturor  Apostolilor,  în  mod  egal. 


21  Prof.  Dr.  Iorgu  D.  Ivan,  Importanţa  principiilor  fundamentale  canonice 
de  organizaţie  şi  administraţie  pentru  unitatea  Bisericii ,  în  „Mitropolia  Moldovei 
şi  Sucevei41,  XLV  (1969),  nr.  1—2,  p.  156. 

22  Ibidem,  p.  158. 

23  Procanonul,  p.  3,  4. 

24  Ibidem,  p.  119 — 120. 

2.  Principiul  sinodal 

Un  alt  principiu  fundamental  în  organizaţia  şi  forma  de  conducere 
a  Bisericii,  oglindit  în  opera  canonică  a  lui  Petru  Maior,  este  principiul 
sinodal  cu  toate  aspectele  pe  care  le  implică. 

în  baza  autorităţii  lor  proprie  şi  deplină,  Sfinţii  Apostoli  au  organizat 
şi  condus  primele  comunităţi  creştine  în  strînsă  legătură  unii  cu  alţii,  adu- 
nîndu-se,  discutînd  şi  hotărînd  împreună  asupra  problemelor.  Apostolii 
n-au  lucrat  izolat  unii  de  alţii,  comportîndu-se  în  toată  activitatea  pe 
care  au  desfăşurat-o,  cu  acel  sentiment  de  egalitate  în  putere  între  ei, 
întreaga  putere  bisericească  putînd  fi  exercitată  numai  de  toţi,  împreună. 

Canonul  34  apostolic,  afirmă  principiul  egalităţii  în  putere  a  episco- 
pilor,  fiecare  conducîndu-şi  în  mod  independent  eparhia  şi  că  în  Biserică 
nu  poate  fi  unitate  decit  numai  dacă  toţi  episcopii  se  pun  de  acord.  Şi 
canonul  37  apostolic,  prevede  că  puterea  deplină,  bisericească,  o  deţine 
şi  o  exercită  întreg  episcopatul  adunat  în  sinod.  Acelaşi  conţinut  îl  au  şi 
canoanele  5  al  Sinodului  I  Ecumenic,  19  al  Sinodului  IV  Ecumenic,  8  al 
Sinodului  VI  ecumenic,  6  al  Sinodului  VII  Ecumenic,  20  al  Sinodului 
local  din  Antiohia,  40  al  Sinodului  din  Laodiceea,  18,  73,  76  ale  Sinodului 
din  Cartagina  etc.25 

învăţătura  că  puterea  deplină  trebuie  exercitată  de  către  ierarhia 
bisericească,  întrunită  în  sinoade,  ierarhii  fiind  egali  întreolaltă  precum 
altădată  Sfinţii  Apostoli  ai  căror  urmaşi  sînt,  este  de  asemenea,  susţi¬ 
nută  de  Petru  Maior,  afirmînd  că  Mîntuitorul  a  dat  tuturor  Apostolilor 
aceeaşi  putere  în  mod  egal.26 

Această  egalitate  a  fost  transmisă  episcopilor  care  numai  întruniţi 
în  sobor,  exercită  puterea  centrală  in  Biserică  aşa  cum  permanent  s-a 
exercitat  începînd  de  la  Apostoli.  El  citează  în  sprijinul  acestei  afirmaţii, 
faptul  că  în  disputa  privitoare  la  obligativitatea  legii  mozaice  s-a  apelat 
la  sinod  şi  nu  la  vreun  alt  Apostol.  Acelaşi  lucru  s-a  făcut  şi  pentru  serba¬ 
rea  Paştelui  şi  botezului  ereticilor.27 

Petru  Maior  prescriind  principiul  sinodal  arată  că  sinoadele  sînt 
necesare  şi  singure  sînt  investite  cu  puterea  de  a  lua  hotărîri  în  probleme 
de  dogmă  religioasă.  El  înţelege  prin  sobor  „adunarea  arhiereilor44  şi 
că  acesta  are  însuşirea  infailibilităţii,  primită  de  la  Biserică.28 

Afirmînd  practica  sobornicităţii,  Petru  Maior  remarcă  necesitatea 
ca  hotărîrea  sinodului  să  fie  luată  în  conformitate  cu  Sfînta  Scriptură  şi 
Sfînta  Tradiţie.  De  asemenea,  el  arată  că  autoritatea  sinodului  este  con¬ 
diţionată  de  unanimitatea  hotărîrilor  şi  de  lipsa  de  constrângere  sau 
înşelăciune.29 

în  contextul  egalităţii  episcopilor  şi  al  exercitării  puterii  depline 
numai  de  către  întreg  episcopatul.  Petru  Maior  arată  că  deşi  Sfîntul 
Petru  apare  de  nenumărate  ori  la  locul  întîi  în  listele  Sfinţilor  Apostoli, 

25  Prof.  Dr.  Iorgu  Ivan,  art .  cit.,  p.  161 — 162. 

26  Procanonul,  p.  18 — 19,  21.  24,  25,  26. 

27  Ibidem,  p.  57,  59. 

28  Ibidem,  p.  62,  92. 

29  Ibidem.  p.  82,  119—120,  122. 

nu  constituie  un  argument  în  sprijinul  primatului  şi  al  întîietăţii  în  cu- 
vînt.30  El  dovedeşte  istoric  faptul  că  papii  n-au  avut  un  primat  în  Bise¬ 
rică  şi  nici  n-a  fost  necesar  un  asemenea  primat,  combătînd  teoria  latină 
că  primatul  papii  ar  fi  fost  aşa,  cînd  se  ivea  vreo  dispută  dogmatică  în 
Biserică,  creştinii  ar  fi  alergat  la  papă.  Dar  acest  lucru  nu  se  întîmpla, 
sinodul  fiind  acela  care  hotăra.  El  afirmă  că  de  la  rînduiala  stabilită  în 
Biserica  Creştină,  latinii  s-au  abătut  odată  cu  preluarea  de  către  papă 
şi  a  puterii  politice.31  Din  pricina  acestei  învăţături  , .blestemate**,  s-a  ajuns 
la  despărţirea  Bisericii  în  1054.  Biserica  ortodoxă  românească  a  respins 
şi  ea,  împreună  cu  toată  Biserica  răsăritului,  această  învăţătură. 

Petru  Maior  admite  pentru  papă  o  întîietate  onorifică,  o  întîietate 
frăţească  între  episcopi  egali  cu  el.  „Unitatea  e  menţinută  de  această 
frăţietate  a  episcopilor  nu  de  papă.  Faptul  că  unul  are  o  întîietate  de 
onoare  e  numai  semnul  unităţii  între  episcopi  sau  al  unităţii  Bisericii; 
nu  acela  e  creatorul  şi  susţinătorul  unităţii.  Din  această  întîietate  nu 
rezultă  nici  măcar  un  rol  de  preşedinte  al  papii  în  sinod".32  Pretenţia 
papei  de  a  sta  numai  el  pe  scaunul  cel  mai  întîi  în  sobor,  nu  poate  fi  ast¬ 
fel  întemeiată. 

3.  Principiul  autocefaliei 

Acest  principiu  stabileşte  independenţa  ierarhiei  unei  Biserici  Orto¬ 
doxe,  organizată  în  cuprinsul  unui  stat  suveran,  putînd  exercita  puterea 
bsericească  deplină  în  toate  laturile  ei  de  manifestare,  fără  nici  un  ames¬ 
tec  din  partea  ierarhiei  altei  Biserici.  Singura  autoritate  superioară  este 
sinodul  ecumenic.  Bisericile  autocefale  sînt  egale  între  ele.  Întîietatea 
recunoscută  episcopilor  titulari  ai  scaunelor  din  oraşele  mari,  importante, 
cît  şi  întîietatea  acordată  unor  Biserici  autocefale,  nu  înseamnă  recu¬ 
noaşterea  unor  drepturi  în  pluş,  ci  numai  o  precădere  de  onoare.  Aceste 
criterii  sînt  fixate  prin  canoanele  apostolice  34  şi  37  şi  alte  canoane  ale 
sinoadelor  ecumenice  sau  locale.33 

Petru  Maior,  conducîndu-se  după  principiile  Bisericii  Ortodoxe,  a 
scos  în  evidenţă  tot  aşa  de  clar  şi  principiul  autocefaliei  Bisericii,  potrivit 
căruia  fiecare  naţiune  are  dreptul  să  se  organizeze  şi  administreze,  res- 
pectînd  doctrina,  cultul  şi  canoanele  stabilite  ca  obligatorii  de  sinoadele 
ecumenice,  prin  ierarhia  Bisericii  sale,  fără  amestecul  altei  Biserici 
naţionale.34 

în  contextul  principiului  autocefaliei,  Petru  Maior  contestă  o  întîie¬ 
tate  jurisdicţională  a  episcopului  Romei  asupra  întregii  Biserici.  Invocînd 
pe  unii  dintre  Sfinţii  Părinţi  şi  scriitori  bisericeşti,  italienii,  cum  îi  numeşte 
Petru  Maior  în  general  pe  romano-catolici,  sprijină  supremaţia  papei  pe 
expresii  ca  „episcop  al  episcopilor",  „părinte  al  părinţilor".  Petru  Maior 
atrage  atenţia  că  atunci  cînd  scriau  arhiereii  la  Roma,  unii  îi  dădeau 


30  Ibidem,  p.  36,  51. 

31  Ibidem,  p.  47. 

32  Pr.  Prof.  D.  Stăndiloae,  Comemorarea  a  150  de  ani  de  la  moartea  lui  Petru 
Maior,  în  „Biserica  Ortodoxă  Română44,  LXXXIX  (1971),  nr.  1 — 2,  p.  180. 

33  Pr.  Prof.  Dr.  Iorgu  Ivan,  art.  cit.,  p.  162 — 163. 

34  Istoria  Bisericii  Românilor ,  p.  315. 

titluri  mari  papei  fie  pentru  că  Roma  acelea  le  poftea  şi  le  aştepta  şi 
Sfinţii  Părinţi  nu  se  puneau  împotrivă  ca  să  nu  se  împiedice  alte  lucruri 
mai  mari,  fie  pentru  că  uneori  unii  i  le  dădea  pentru  că  papa  era  om  cu 
viaţă  sfîntă  şi  vitejeşte  în  problema  ereticilor4*.35  „El  osîndeşte  apoi  în 
repetate  rînduri  categorisirea  de  schismatici  sau  eretici  a  creştinilor  care 
nu  admit  primatul  jurisdicţional  al  papei,36  în  primul  rînd  al  oamenilor  care 
nu  aveau  să  admită  acest  primat  el  se  declară  în  chestiunea  aceasta  soli¬ 
dar  cu  românii  neuniţi  şi  vrea  ca  toţi  românii  să  gîndească  la  felu.37 

în  „Istoria  Bisericii  Românilor../4,  Petru  Maior  afirmă  că  românii 
„alipiţi  cu  inima  de  strămoşeasca  lege44,  socoteau  că  mai  bine  ar  fi  de 
cu  bună  vreme  să  rupă  unirea  făcută  cu  Biserica  Romei,  decît  strămo¬ 
şeasca  lege  şi  rînduielile  ei  să  sufere  schimbare.  De  aceea,  deşi  la  început 
numai  unii  s-au  împotrivit  unirii,  mai  pe  urmă  numărul  adversarilor 
acesteia  a  devenit  foarte  mare.38 


4.  Principiul  autonomiei 

Principiul  canonic  al  autonomiei  se  referă  la  raporturile  Bisericii 
cu  celelalte  societăţi  omeneşti,  inclusiv  statul.  „Deosebită  de  acestea, 
prin  origine,  scop  şi  mijloacele  de  realizare  a  scopului  pentru  care  a 
fost  înfiinţată,  Biserica  este  autonomă,  in  sensul  că  în  cadrul  statului 
în  care-şi  desfăşoară  activitatea,  ea  îşi  reglementează,  conduce  şi  admi¬ 
nistrează  în  mod  independent,  prin  organe  proprii,  chestiunile  sale  reli¬ 
gioase,  culturale,  fundaţionale  şi  epitropeşti44.3' 

în  acest  înţeles,  autonomia  este  numită  externă,  spre  deosebire  de 
autonomia  numită  internă  în  virtutea  căreia  unităţile  bisericeşti  de 
acelaşi  grad  se  administrează  în  mod  independent  una  de  alta  ca  egale 
(eparhia  cu  altă  eparhie,  parohia  cu  altă  parohie),  dar  toate  sub  îndru¬ 
marea  şi  controlul  autorităţii  ierarhic  superioare.40 

Examinînd  tendinţele  de  supremaţie  politică  ale  papalităţii,  Petru 
Maior  se  declară  partizan  hotărît  al  principiului  separaţiei  puterilor,  sta¬ 
bilit  de  Mîntuitorul  (Matei  XXII,  21).  El  zice  că  trebuie  să  facem  deose¬ 
bire  între  hotarele  puterii  bisericeşti  şi  hotarele  puterii  laice. 

în  capitolul  III  al  Procanonului,  Petru  Maior  pledează  pentru  dreptul 
Bisericii  „de  a  hotărî  numai  în  problemele  de  ordin  bisericesc.  Nu  este 
îngăduit  Bisericii  de  a  se  amesteca  în  treburile  vremelnice,  deoarece  acest 
lucru  poate  duce  la  neînţelegeri  şi  pricini  dăunătoare44.41 

De  asemenea,  Petru  Maior  afirmă  principiul  autonomiei  eparhiale, 
prin  aceea  că  episcopii,  horepiscopii  sau  preoţii  au  îndatorirea  de  a  se 


35  Procanonul,  p.  82. 

36  Ibidem,  p.  51. 

37  Pr.  Prof.  D.  Stăniloae,  art.  cit.t  p.  180. 

38  Istoria  Bisericii  Românilor  . . .,  p.  93. 

39  Pr.  Prof.  Dr.  Iorgu  Ivan,  art.  cit.,  p.  163 — 164. 

40  Ibidem. 

41  Procanonul,  p.  98 — 99,  100,  110. 

îngriji  numai  de  turma  încredinţată  lor,  adică  de  eparhia  sau  parohia 
respectivă,  păstrînd  o  independenţă  în  problemele  administrative.42 


5.  Principiul  colaborării  mirenilor  la  exercitarea  puterii  bisericeşti 

Acest  principiu  s-a  afirmat  în  Biserică  încă  de  la  început  şi  s-a 
păstrat  neîntrerupt  de-a  lungul  vremurilor.  Mirenii  pot  participa  la  exer¬ 
citarea  puterii  învăţătoreşti  şi  de  conducere,  alături  de  clerici,  sub  îndru¬ 
marea  şi  controlul  permanent  al  acestora  din  urmă.  Mirenii  formează 
elementul  cel  mai  numeros  de  al  căror  sprijin  este  nevoie  efectivă.43 

Petru  Maior  afirmă  participarea  mirenilor  la  exercitarea  puterii  bise¬ 
riceşti,  dar  insistă  în  a  atrage  atenţia  că  ei  nu  pot  şi  nu  trebuie  să  fie 
implicaţi  în  probleme  de  ordin  dogmatic,  sau  cu  atît  mai  mult  să  slujească 
alături  de  preoţi.  Biserica  nu  trebuie  să  îngăduie  acest  lucru  mirenilor, 
care  nu  au  această  menire  de  la  Dumnezeu  şi  al  căror  rol  în  Biserică 
este  bine  determinat.  Biserica  este  cea  care  stabileşte  locul  mirenilor  în 
Biserică,  dar  ei  nu  trebuie  să  fie  consideraţi  ca  un  element  adiacent  ci 
ca  un  element  de  bază  în  componenţa  ei  teandrică. 

Petru  Maior  nu  exclude  rolul  mirenilor  în  Biserică  dar  atrage  atenţia 
că  Biserica  trebuie  să-l  definească  şi  să-l  stabilească  cu  claritate.44 

6.  Principiul  dreptului  de  control  al  statului 

Acest  principiu  îşi  are  ca  bază  învăţătura  trasată  de  Mîntuitorul 
cînd  a  spus:  „împărăţia  Mea  nu  este  din  lumea  aceasta41  (Ioan  XVIII,  36); 
„daţi  Cezarului  cele  ce  sînt  ale  Cezarului  şi  lui  Dumnezeu  cele  ce  sînt 
ale  lui  Dumnezeu11  (Matei  XXII,  21). 

Dintotdeauna,  Biserica  Ortodoxă  a  recunoscut  că  statul  are  dreptul 
de  a  recunoaşte  orice  organizaţie  sau  asociaţie  care  activează  pe  teritoriul 
său,  pentru  garanţia  ordinei  şi  siguranţei  acestuia.  „Dar  acest  drept  de 
control  nu  se  poate  întinde  la  chestiunile  strict  interne  ale  Bisericii, 
fiindcă  pe  acestea  şi  le  rezolvă  Biserica  singură  în  virtutea  autonomiei, 
prin  organe  proprii. 

Petru  Maior  afirmă  acest  drept  menţionînd  datoria  puterii  laice  de  a 
realiza  fericirea  şi  liniştea  vremelnică  a  oamenilor  şi  de  a  îndepărta  orice 
fapt  sau  lucru  care  ar  dăuna  acestor  idealuri. 

De  aceea,  Petru  Maior,  în  Procanon,  afirmă  că  puterea  laică  are 
dreptul,  nu  ca  să  hotărască  asupra  dogmelor  ci  ca  să  ia  aminte  de  cele 
hotărîte  şi  să  fie  vestite  întocmai.45 

Rezultă  că  şi  Petru  Maior,  în  opera  sa,  conform  principiilor  Bisericii 
Ortodoxe,  afirmă  dreptul  puterii  laice  de  a  supraveghea  şi  controla  cul¬ 
tele  de  pe  teritoriul  său  în  vederea  păstrării  liniştei  şi  ordinii. 


42  Protopopadichia,  p.  113  ş.  u. 

43  Prof.  Dr.  Iorgu  Ivan,  art.  cit.,  p.  164. 

44  Procanon,  p.  98 — 99,  100,  110. 

45  Ibidem,  p.  136. 


42 


MITROPOLIA  ARDEALULUI 


IV.  Contribuţia  operelor  lui  Petru  Maior 
pentru  păstrarea  concepţiei  canonice  ortodoxe 

în  organizarea  şi  funcţionarea  Bisericii  fostă  Greco-Catolică 

Analizînd  opera  canonică  a  lui  Petru  Maior,  se  constată  străduinţa 
autorului  de  a  apăra  „tocmelele"  de  demult  ale  Bisericii  strămoşeşti,  con- 
siderînd-o  în  epoca  lui  ca  un  mijloc  de  apărare  a  independenţei  poporului 
român'1.4*  De  asemenea,  el  se  dovedeşte  un  „adine  cunoscător  al  rîndu- 
ielilor  canonice  ortodoxe,  un  om  de  vastă  cultură  şi  luptător  pentru  drep¬ 
turile  poporului  din  care  s-a  ridicat  şi  pentru  păstrarea  ferită  de  inovaţii 
a  fiinţei  şi  lucrării  Bisericii  române  din  Ardeal". 47 

Petru  Maior  este  preocupat  permanent  de  unitatea  Bisericii,  de 
apărarea  împotriva  inovaţiilor  papalităţii  şi  de  păstrarea  independenţei 
Bisericii  strămoşeşti.  Prin  toate  acestea  Petru  Maior  viza  şi  apărarea 
drepturilor  şi  a  fiinţei  naţionale.  „Dacă  am  fi  atacaţi  numai  în  ceea  ce 
priveşte  religia  poate  că  Biserica  ar  trebui  să  se  încredinţeze  capului  lui 
Hristos  (evident,  e  vorba  de  Biserica  „românească",  nu  de  cea  dispusă 
să  se  catolicizeze;  aceasta  nu  era  ameninţată  cu  distrugerea  de  puterile 
străine,  ci  ajutată  să  se  dezvolte)  şi  noi  am  fi  scutiţi  de  sarcini  private 
(speciale);  însă  sîntem  atacaţi  ca  valahi".48 

Petru  Maior  îndeamnă  la  stăruinţa  în  „legea  românească",  ca  „să 
păzim,  să  apărăm,  să  senţim,  nici  robi  nimănui  să  nu  ne  facem  că  spre 
slobozenie  ne-a  chemat  Dumnezeu  şi  fii  şi  moşteni  sîntem".49 

Pr.  drd.  Gheorghe  I.  Roşescu 


46  Pr.  Prof.  D.  Stăniloae,  art.  cit.,  p.  186. 

47  Mag.  Armând  Munteami,  art.  cit.,  p.  815. 

48  NicuLae  Albu,  Petru  Maior.  Scrieri  şi  documente  inedite,  1968,  p.  29. 

49  Procanon,  p.  75. 

PREOŢIA  GENERALA  ŞI  SLUJIREA  CREDINCIOSULUI 

ÎN  LUME 

+ 

Preoţia  Noului  Legămînt  prezintă  un  întreit  aspect.  Este  vorba  în 
primul  rînd  de  preoţia  Mîntuitorului,  care  a  înlocuit  preoţia  Legii  Vechi. 
Iar  preoţia  Mîntuitorului  se  actualizează  în  Biserică  prin  preoţia  de 
hirotonie  şi  prin  preoţia  împărătească  a  tuturor  credincioşilor. 

în  primul  rînd,  Mîntuitorul  Iisus  Hristos  este  „preot  în  veac  după 
rînduiala  lui  Melchisedec".  El  este  Arhiereul  desăvîrşit  Care,  prin  jertfa 
Sa  cu  deplină  eficienţă  mîntuitoare,  a  intrat  în  Sfînta  Sfintelor  cea  ne¬ 
făcută  de  mînă,  în  ceruri.  Preoţia  sau  arhieria  este  una  dintre  cele  trei 
slujiri  prin  care  Fiul  lui  Dumnezeu  întrupat  a  mîntuit  neamul  omenesc. 
Preoţia  lui  Hristos,  corespunzătoare  Noului  Legămînt  al  lui  Dumnezeu 
cu  oamenii  —  pecetluit  prin  sîngele  jertfei  de  pe  Cruce  —  a  pus  capăt 
preoţiei  levitice,  care  avea  caracter  nedesăvîrşit  şi  trecător  (vezi  „Mitro¬ 
polia  Ardealului",  XXVI,  1981,  nr.  10 — 12,  p.  769  urm.). 

în  al  doilea  rînd,  Noul  Testament  ne  arată  că  Biserica  creştină  şi-a 
avut  de  la  început  preoţii  săi.  Mîntuitorul  Hristos  a  ales  pe  cei  doispre¬ 
zece  Apostoli  precum  şi  grupul  celor  şaptezeci  de  ucenici,  pe  care  i-a 
deosebit  de  mulţimea  credincioşilor,  conferindu-le  o  misiune  specială. 
După  Pogorîrea  Sf.  Duh,  Sf.  Apostoli  au  întemeiat  biserici  creştine, 
rînduind  în  fiecare  din  ele  slujitori  bisericeşti  prin  taina  „punerii  mîi- 
nilor“  sau  prin  hirotonie.  Noul  Testament  ne  oferă  mărturii  suficiente  că 
în  epoca  apostolică  Biserica  avea  o  preoţie  specială  sau  sacramentală,  cu 
trei  trepte:  episcopi,  preoţi  (prezbiteri)  şi  diaconi  (vezi  „Mitropolia  Ardea¬ 
lului",  XXVIII,  1983,  nr.  1—2,  p.  37  urm.). 

în  al  treilea  rînd,  în  Noul  Testament  se  vorbeşte  şi  de  o  preoţie  a 
tuturor  credincioşilor  creştini,  de  o  „preoţie  împărătească".  Membrii 
preoţiei  sacramentale  primesc  o  consacrare  specială  prin  Taina  Hirotoniei. 
Această  consacrare  este  însă  precedată  de  consacrarea  preoţiei  împără¬ 
teşti.  Sf.  Ioan  Gură  de  Aur  relevă  aceeaşi  succesiune  în  viaţa  Mîntuito¬ 
rului,  cînd  zice:  „Întîi  este  cea  împărătească  şi  numai  după  aceea  cea 
sacerdotală  (ieratică)  după  cum  s-a  petrecut  şi  cu  Hristos.  Căci  El  e 
împărat  de-a  pururi,  pe  cînd  Arhiereu  a  devenit  cînd  a  luat  trup;  şi  a 
exercitat  preoţia  Sa  cînd  S-a  adus  jertfă"  ( Omilia  XIII  la  Evrei,  tradu¬ 
cere  de  Theodosie  Athanasiu,  Bucureşti,  1923,  p.  187). 


44 


MITROPOLIA  ARDEALULUI 


1.  Preoţia  generală  sau  „ împărătească " 

Toţi  membrii  Bisericii  posedă  o  chemare  şi  o  demnitate  deosebită, 
vieţuind  în  strînsă  comuniune  cu  Iisus  Hristos  Cel  proslăvit.  Mîntuitorul 
ilustrează  această  comuniune  prin  alegoria  viţei  şi  a  mlădiţelor:  „Rămî- 
neţi  in  Mine  şi  Eu  in  voi.  Precum  mlădiţa  nu  poate  să  aducă  roadă  de 
la  sine,  dacă  nu  rămîne  în  viţă,  tot  aşa  nici  voi,  dacă  nu  rămîneţi  în 
Mine.  Eu  sînt  viţa,  voi  sînteţi  mlădiţele.  Cel  ce  rămîne  în  Mine  şi  Eu 
în  el,  acesta  aduce  roadă  multă,  căci  fără  Mine  nu  puteţi  face  nimic“ 
(In.  15,  4 — 5;  cf.  Rom.  11,  16 — 18).  Credincioşii  creştini  sînt  membre  ale 
Trupului  lui  Hristos,  care  este  Biserica  (Rom.  12,  4—5;  I  Cor.  6,  15 — 17; 
12,  12  u;  Ef.  1,  22 — 23;  5,  23.30;  Col.  1,  24),  fii  ai  lui  Dumnezeu  (Rom. 
8,  16;  Gal.  4,  6 — 7)  şi  temple  ale  Duhului  Sfînt  (I  Cor.  6,  19;  cf. 
Rom.  8,  9). 

Toate  aceste  expresii  ale  demnităţii  deosebite  a  credincioşilor  creş¬ 
tini  se  cuprind  în  denumirea  de  „preoţie  împărătească". 

Cinci  texte  din  Noul  Testament  vorbesc  despre  această  preoţie. 
Sf.  Apostol  Petru  zice  despre  credincioşi:  „Şi  voi  înşivă,  ca  pietre  vii,  să 
fiţi  zidiţi  casă  duhovnicească,  spre  preoţie  sfîntă  (ei;  leparsupLa  aYiov\  ca 
să  aduceţi  jertfe  duhovniceşti,  plăcute  lui  Dumnezeu,  prin  Iisus  Hristos" 
(I  Pet.  2,  5)  şi:  „Iar  voi  sînteţi  seminţie  aleasă,  preoţie  împărătească 
(paaiXeiov  lepaTeuiia),  neam  sfînt,  popor  agonisit  de  Dumnezeu,  ca  să 
vestiţi  în  lume  bunătăţile  Celui  ce  v-a  chemat  din  întuneric  la  lumina 
Sa  cea  minunată"  (I  Pet.  2,  9).  Celelalte  trei  texte  sînt  din  Apocalipsă: 
„Şi  ne-a  făcut  pe  noi  împărăţie,  preoţi  lui  Dumnezeu  şi  Tatălui  Său" 
(Apoc.  1,  6);  „Şi  i-ai  făcut  (pe  cei  răscumpăraţi  prin  jertfa  de  pe  Cruce) 
Dumnezeului  nostru  împărăţie  şi  preoţi . .  ."  (Apoc.  5,  10);  „Peste  aceştia 
moartea  cea  de-a  doua  nu  are  putere,  ci  vor  fi  preoţi  ai  lui  Dumnezeu  şi 
ai  lui  Hristos  şi  vor  împărăţi  cu  El . . ,Apoc.  20,  6). 

Toate  aceste  texte  afirmă  acelaşi  lucru:  toţi  cei  ce  se  împărtăşesc  de 
harul  răscumpărării  lui  Hristos,  în  Biserică,  posedă  o  „preoţie"  şi  for¬ 
mează  împreună  o  „preoţie  împărătească",  adică  o  împărăţie  de  preoţi,  un 
nou  popor  al  lui  Dumnezeu. 

Dacă  expresia  „preoţie  împărătească"  din  I  Pet.  2,  9  poate  fi  inter¬ 
pretată  în  sens  colectiv,  în  schimb  textele  citate  din  Apocalipsă  aplică 
direct  credincioşilor,  denumirea  de  „preoţi".  „Preoţia  împărătească"  are 
astfel  atît  sens  colectiv,  aplicîndu-se  Bisericii  în  ansamblu,  cît  şi  sens 
individual,  caracterizînd  pe  fiecare  dintre  membrii  Bisericii. 

Textele  citate  preiau,  din  perspectiva  plinirii  în  Hristos,  unele  ex¬ 
presii  cu  caracter  profetic  din  Vechiul  Testament.  Legea  Veche  vorbea 
despre  o  „împărăţie  preoţească"  la  timpul  viitor:  „îmi  veţi  fi  împărăţie 
preoţească  (Septuaginta:  paaiXeiov  lepaTeuţia)  şi  neam  sfînt"  (leş.  19,  6); 
„De  vei  asculta  cu  luare  aminte  glasul  său  . . .,  îmi  veţi  fi  popor  ales 
dintre  toate  neamurile,  că  al  meu  este  tot  pămîntul.  iar  voi  îmi  veţi  fi 
preoţie  împărătească  (PaaiXeiov  lepaTeujjux)  şi  neam  sfînt"  (leş.  23,  22). 

Dacă  israeliţii  posedau  alegerea  ca  popor  sfînt  şi  preoţia  împărătească 
în  mod  nedesăvîrşit,  în  sens  tipic  (prefigurativ),  acestea  apar  desăvîrşit 
realizate  de  Hristos  şi  aparţinînd  în  mod  real  şi  deplin  Bisericii  şi  credin- 

cioşilor  ei.  După  Sf.  Apostol  Pavel,  Biserica  este  „Israelul  lui  Dumnezeu" 
(Gal.  6,  16)  sau  Israelul  după  Duh  (cf.  I  Cor.  10,  18),  iar  credincioşii  ei 
sînt  adevăraţii  fii  ai  lui  Avraam,  prin  credinţă  (Gal.  3,  7.29;  4,  31  ş.  a.), 
şi  adevărata  tăiere  împrejur  (Rom.  2,  28 — 29;  Fii.  3,  3;  Col.  2,  11;  cf. 
Rom.  9,  6).  Epistola  lui  Barndba  (XIV,  4)  şi  Sf.  Iustin  Martirul  ( Dialogul 
cu  iudeul  Trifon,  c.  119)  precizează  că  Biserica  este  „poporul  moştenirii", 
în  acest  cadru,  apare  firească  aplicarea  la  Biserică  şi  la  membrii  ei,  a 
afirmaţiilor  din  Vechiul  Testament  referitoare  la  „preoţia  împărătească". 
Dacă  israeliţii  posedau  această  preoţie  numai  ca  pe  o  făgăduinţă,  credin¬ 
cioşilor  creştini  ea  le  este  conferită  în  mod  real.  Hristos  Cel  proslăvit  şi-i 
asociază  pe  credincioşii  Săi  la  exercitarea  preoţiei  şi  a  împărăţiei  Sale, 
făcînd  din  ei  „poporul  lui  Dumnezeu"  (Xoto<;  8-soo),  de  unde  şi  denumirea 
de  „laici",  adică  membri  ai  poporului  lui  Dumnezeu,  dată  creştinilor;  deşi 
astăzi  sînt  numiţi  „laici"  cei  nehirotoniţi,  după  sensul  etimologic  al  ter¬ 
menului  sînt  „laici"  toţi  membrii  Bisericii,  inclusiv  preoţii). 

Despre  consacrarea  sau  sfinţirea  credincioşilor  spre  a  fi  „preoţie 
sfîntă"  vorbeşte  Mîntuitorul  în  Rugăciunea  arhierească:  „Pentru  ei  Eu 
Mă  sfinţesc  pe  Mine  însumi,  ca  şi  ei  să  fie  sfinţiţi  întru  adevăr"  (In. 
17,  19).  Arhiereul  Hristos  se  sfinţeşte  pentru  jertfă  şi  conferă  credin¬ 
cioşilor  sfinţirea,  ca  rod  al  acestei  jertfe. 

Actualizarea  sfinţirii  lui  Hristos  în  viaţa  credincioşilor  se  reali¬ 
zează  prin  Tainele  de  iniţiere:  Botezul,  Mirungerea  şi  Euharistia.  Prin 
Botez  ne  îmbrăcăm  în  Hristos  (Gal.  3,  27),  devenim  una  cu  El  în  moarte 
şi  înviere  (Rom.  6,  3  u).  Taina  Mirungerii  este  pentru  cei  botezaţi  ungere 
împărătească  şi  preoţească.  Un  teolog  ortodox  remarcă:  „De  fapt  singura 
consacrare  preoţească  prin  ungere  este  aceea  a  ungerii  harismale  a 
preoţiei  împărăteşti"  (Paul  Evdokimov,  L’Orthodoxie ,  Paris,  1959,  p.  15). 
Prin  Mirungere,  cei  botezaţi  devin  „unşi"  şi  se  pot  numi  în  sens  propriu 
„creştini".  Aceste  două  Taine  sînt  însă  nedespărţite  de  Euharistie.  De 
aceea  în  Ortodoxie,  Botezul  şi  Mirungerea  sînt  urmate  imediat  de  împăr¬ 
tăşirea  celui  ce  a  primit  primele  două  Taine,  cu  Sf.  Euharistie.  Suc¬ 
cesiunea  celor  trei  Taine  este  subliniată  şi  în  rugăciunea  de  la  Taina 
Mirungerii  în  care,  după  ce  se  arată  că  Dumnezeu  a  născut  din  nou  pe  cel 
ce  s-a  botezat,  dăruindu-i  iertare  de  păcate,  se  cere  pentru  el  să  i  se 
dăruiască"  şi  pecetea  darului  Sfîntului  şi  întru  tot  puternicului  şi  închi¬ 
natului  Tău  Duh  şi  cuminecarea  Sfîntului  Trup  şi  a  scumpului  Sînge"  al 
lui  Hristos.  Prin  aceste  trei  Sfinte  Taine  primeşte  creştinul  „preoţia  împă¬ 
rătească"  şi  devine  „iconom  al  harului  celui  de  multe  feluri  al  lui  Dum¬ 
nezeu"  (I  Pet.  4,  10),  fiind  consacrat  spre  a  sluji  lui  Dumnezeu  şi  seme¬ 
nilor  (vezi  Pr.  Ioan  Mircea,  Preoţia  harică  şi  preoţia  obştească,  în  „Orto¬ 
doxia",  XXXI,  1979,  nr.  2,  p.  241). 

Sf.  Irineu  evidenţiază  caracterul  trinitar  al  consacrării  credincioşilor. 
Consacrarea  preoţiei  împărăteşti  se  face  în  numele  lui  Hristos;  dar  „în 
numele  lui  Hristos  se  subînţelege  Cel  care  este  uns  şi  ungerea  însăşi  pe 
care  o  primeşte.  Tatăl  a  uns,  Fiul  a  fost  uns,  în  Duhul  Sfînt,  Care  este 
Ungerea"  (Sf.  Irineu,  Adversus  haereses,  III,  XVIII,  P.  G.  VII,  934). 

în  general,  Sf.  Părinţi  confirmă  realitatea  „preoţiei  împărăteşti"  a 
credincioşilor.  Origen  zice:  „Preoţia  împărătească  este  dată  tuturor  creş- 

tinilor,  adică  întregii  Biserici  a  lui  Dumnezeu*4,  ea  exercitindu-se  în 
multe  chipuri,  pină  la  martiriu  (Omilia  IX  la  Levitic ,  P.  G.  XII,  509  şi 
521 — 522).  Sf.  Ambrozie  al  Milanului  zice:  „Noi  toţi  sîntem  preoţi  după 
dreptate,  căci  am  fost  sfinţiţi  prin  ungerea  bucuriei  pentru  împărăţie  şi 
pentru  preoţie**  (In  Lzic.,  V,  33;  P.  L.  XV,  1645).  Sf.  Ilarie  din  Pictavium 
scrie:  „Cuvîntul  întrupat  locuieşte  în  noi,  care  sîntem  şi  fraţii  Săi  şi  casă 
duhovnicească  şi  seminţie  împărătească**.  Sfinţii  Părinţi  „întemeiază  şi 
explică  această  preoţie  ca  una  reală  şi  accentuează  cu  deosebire  jertfa 
sau  jertfirea,  putinţa  şi  datoria  de  a  jertfi,  ca  notă  caracteristică  a  preo¬ 
ţiei  laice.  Dumnezeu  nu  primeşte  jertfele  decît  prin  preoţi,  ori  mirenii 
înşişi  ii  aduc  jertfe  şi  El  le  primeşte,  deci  sînt  şi  mirenii  preoţi.  Mirenii 
sînt  apoi  preoţi  adevăraţi  ca  părtaşi  preoţiei  lui  Hristos**  (Pr.  prof.  dr. 
Liviu  Stan,  Mirenii  în  Biserică.  Studiu  canonic -istoric,  Seria  Teologică, 
nr.  13,  Sibiu,  1939,  p.  49). 

2.  Preoţia  împărătească  şi  preoţia  sacramentală 

Preoţia  împărătească  nu  anulează  preoţia  sacramentală. 

Mîntuitorul  a  conferit  Sf.  Apostoli  harul  preoţiei  sacramentale,  cu 
întreita  putere  de  a  învăţa  Evanghelia,  de  a  săvîrşi  lucrările  sfinţitoare 
şi  de  a  conduce  pe  credincioşi  la  mîntuire  (Mt.  28,  18 — 20;  Mc.  16,  15 — 16; 
In.  20,  21 — 23).  Sf.  Apostoli,  la  rîndul  lor,  deşi  au  afirmat  realitatea 
preoţiei  împărăteşti  sau  universale,  totuşi  au  rinduit  în  Biserică  diaconi 
(F.  Ap.  6,  3;  Fii.  1,  1;  I  Tim.  3,  8),  preoţi  (F.  Ap.  14,  23;  I  Tim.  3,  lu; 
Tit  1,  5  u;  cf.  F.  Ap.  11,  30;  15,  2.4.6.22.23;  21,  18;  Fii.  1,  1;  I  Tim.  5, 
17.19;  Iac.  5,  14;  I  Pet.  5,  1)  şi  episcopi  (cum  au  fost:  Sf.  Iacov  la 
Ierusalim,  cf.  F.  Ap.  15,  13  u;  21,  18;  Timotei  în  Efes,  cf.  I  Tim.  3,  1  u; 
şi  Tit  în  Creta,  cf.  Tit  1,  5  u).  Acestora  li  s-a  conferit  harul  preoţiei  spe¬ 
ciale  sau  sacramentale  prin  Taina  Hirotoniei  (F.  Ap.  14,  23;  I  Tim.  4,  14; 
5,  22;  II  Tim.  1,  6). 

Deşi  toţi  credincioşii  posedă  „preoţia  împărătească**,  totuşi  în  Noul 
Testament  se  face  distincţie  între  aceştia  şi  membrii  preoţiei  ierarhice. 
Credincioşii  sînt  numiţi  „ucenici**,  „fraţi**  sau  „sfinţi**,  dar  întotdeauna 
se  face  deosebire  între  ei  şi  diaconii,  preoţii  şi  episcopii  Bisericii.  Credin¬ 
cioşilor  li  se  dă  denumirea  de  „preoţi**  (ispsic;),  Apoc.  1,  6;  5,  10;  20,  6) 
şi  de  „preoţie**  (I  Pet.  2,  5.9),  dar  niciodată  nu  li  se  aplică  denumirea  de 
„prezbiteri**  (7cpeaP’jTepoi),  folosită  pentru  membrii  preoţiei  ierarhice. 
Vorbind  despre  diferitele  categorii  de  membri  ai  Bisericii,  autorul  cărţii 
Faptele  Apostolilor  zice:  „Apostolii  şi  preoţii,  cu  toată  Biserica**  (15,  22) 
sau  „Apostolii  şi  preoţii  şi  fraţii**  (15,  23;  cf.  15,  2.4.6).  Sf.  Apostol  Pavel 
face  distincţie  netă  între  păstori  şi  turmă,  între  preoţi  şi  credincioşi,  cînd, 
adresindu-se  preoţilor  din  Efes,  zice:  „Drept  aceea,  luaţi  aminte  de  voi 
înşivă  şi  de  toată  turma ,  intru  care  Duhul  Sfînt  v-a  pus  pe  voi  episcopi, 
ca  să  păstoriţi  Biserica  lui  Dumnezeu,  pe  care  a  cîştigat-o  cu  însuşi  sîn- 
gele  Său“  (F.  Ap.  20,  28).  Textul  acesta  este  important  nu  numai  pentru 
distincţia  menţionată,  ci  şi  pentru  afirmarea  clară  a  originii  divine  a 
preoţiei  ierarhice:  „Duhul  Sfînt  v-a  pus  pe  voi  episcopi4*.  Preoţii  nu  sînt 
delegaţi  ai  credincioşilor,  cum  susţine  protestantismul,  ci  sînt  rînduiţi  în 

slujba  lor  de  Duhul  Sfînt.  Aceeaşi  distincţie  între  păstori  şi  păstoriţi  o 
face  şi  Sf.  Apostol  Petru:  „Pe  preoţii  cei  dintre  voi  îi  rog  ca  unul  ce 
sint  împreună  preot  şi  martor  al  patimilor  lui  Hristos  . . Păstoriţi  turma 
lui  Dumnezeu ,  cea  dată  în  paza  voastră  . . (I  Pet.  5,  1 — 2). 

Distincţia  între  preoţia  împărătească  şi  preoţia  sacramentală  nu  tre¬ 
buie  să  ducă  însă  la  minimalizarea  locului  şi  rolului  laicilor  în  Biserică. 
Biserica  nu  o  constituie  ierarhia  singură,  precum  nu  o  poate  constitui 
nici  poporul  credincios  singur.  Biserica  este  constituită  deopotrivă  din 
clerici  şi  laici  şi  este  de  neconceput  fără  unul  dintre  aceste  două  ele¬ 
mente.  Ierarhia  nu  are  nici  un  sens,  nici  o  raţiune  de  a  fi  fără  credin¬ 
cioşi;  ea  există  pentru  credincioşi  şi  împreună  cu  credincioşii.  Ca  ele¬ 
ment  constitutiv  al  Bisericii,  laicii  nu  pot  fi  socotiţi  simplu  obiect  pasiv 
al  lucrării  preoţiei  ierarhice.  Laicii  sînt  factor  viu,  element  activ,  care 
participă  intens  la  viaţa  bisericească,  avînd  atît  îndatoriri  cît  şi  drepturi 
în  Biserică  (vezi  Pr.  prof.  dr.  Liviu  Stan,  op.  cit.t  p.  24  urm.). 

Reprezentarea  Bisericii  ca  Trup  al  lui  Hristos  şi  a  celor  ce  compun 
Biserica,  preoţi  şi  credincioşi,  ca  membre  ale  acestui  Trup,  evidenţiază 
pregnant  rolul  activ  al  tuturor  la  viaţa  şi  creşterea  Bisericii  (I  Cor.  12, 
12  u).  De  altfel,  chiar  textele  neotestamentare  care  vorbesc  despre  preoţia 
împărătească  relevă  aportul  dinamic  al  tuturor  credincioşilor  la  buna  des¬ 
făşurare  a  vieţii  bisericeşti.  Ei  sînt  chemaţi  să  aducă  jertfe  duhovniceşti 
(I  Pet.  2,  5),  să  vestească  în  lume  bunătăţile  lui  Dumnezeu  (I  Pet.  2,  9);  ei 
sînt  ca  nişte  „pietre  viiu  care  se  zidesc  pe  Piatra-Hristos,  spre  a  fi 
împreună  casă  duhovnicească  (I  Pet.  2,  4 — 5). 

Credincioşii  nu  sînt  oaspeţi  în  Biserică.  Biserica  nu  este  numai  a 
preoţilor,  ci  şi  a  credincioşilor;  şi  unii  şi  alţii  sînt  chemaţi  la  conlucrarea 
cu  Dumnezeu  (I  Cor.  3,  9),  la  zidirea  Trupului  lui  Hristos  (Ef.  4,  12). 

Intre  toţi  membrii  Bisericii,  preoţi  şi  credincioşi,  trebuie  să  existe 
unire  deplină.  Sf.  Ignatie  Teoforul  relevă  temeiurile  acestei  uniri  cînd 
zice:  „Sînteţi,  aşadar,  cu  toţii  tovarăşi  de  drum  şi  purtători  de  Dumne¬ 
zeu  şi  purtători  de  temple  şi  purtători  de  Hristos  şi  purtători  de  cele 
sfinte,  în  toate  împodobiţi  cu  poruncile  lui  Iisus  Hristos4*  ( Epistola  către 
Efeseni ,  IX,  2,  în  „Scrierile  Părinţilor  Apostolici44,  trad.  de  Pr.  D.  Fecioru, 
col.  „Părinţi  şi  scriitori  bisericeşti44,  1,  Bucureşti,  1979,  p.  160).  Aceste 
caracteristici  comune  nu  anulează  însă  distincţia  dintre  preoţi  şi  cre¬ 
dincioşi.  „Preoţia  sacramentală,  primită  prin  Taina  Hirotoniei  săvîrşite 
de  episcop,  constituie  o  vocaţie  distinctă  şi  unică,  dar  ea  nu  se  exercită 
ca  o  slujire  autonomă.  Preoţia  generală,  primită  în  Tainele  de  iniţiere 
—  Botezul,  Mirungerea  şi  Euharistia  —  este  de  asemenea  o  răspundere 
esenţială  pentru  ansamblul  Bisericii.  Fiecare  are  locul  şi  slujirea  sa:  preo¬ 
tul  nu  poate  să  înlocuiască  pe  credincioşi,  după  cum  aceştia  nu  pot  să 
celebreze  în  locul  preotului.  Există  deci  o  singură  responsabilitate  de 
ansamblu,  care  se  realizează  în  mod  solidar44  (Pr.  prof.  dr.  Ion  Bria, 
Curs  de  teologie  şi  practică  misionară  ortodoxă ,  Geneve,  1982,  p.  47). 

3.  Slujirea  preoţiei  împărăteşti 

% 

Ca  şi  preoţia  sacramentală,  preoţia  împărătească  posedă  şi  desfă¬ 
şoară,  la  nivelul  ei,  o  întreită  slujire.  Credincioşii  laici  participă  la  întreaga 

activitate  a  ierarhiei  de  propovăduire  a  Evangheliei,  de  liturghisire  şi 
de  îndrumare  duhovnicească. 

Slujirea  învăţătorească  a  credincioşilor  se  arată  în  rîvna  lor  de  a 
cunoaşte,  a  mărturisi  şi  a  apăra  —  prin  cuvînt  şi  faptă  —  învăţătura 
ortodoxă.  Canonul  64  al  Sinodului  VI  ecumenic  interzice  laicilor  să  pre¬ 
dice  în  Biserică.  Iar  Sf.  Grigorie  Teologul  atrage  atenţia  asupra  faptului 
ca  in  Biserică  ,,unul  să  fie  auz,  altul  limbă,  .  . .  unul  să  înveţe,  iar  altul 
să  se  înveţe"  ( Omilia  26,  cit.  la  Pr.  prof.  dr.  Liviu  Stan,  op.  cit.,  p.  85). 
Prin  aceasta  nu  se  neagă  însă  credincioşilor  laici  orice  rol  la  propovăduirea 
Evangheliei.  Toţi  credincioşii  mărturisesc  adevărul  dumnezeiesc  în  Bise¬ 
rică,  rostind  Simbolul  credinţei.  Mărturisirea  lor  nu  se  restrînge  însă 
la  contextul  liturgic.  Cuvintele  „Cu  pace  să  ieşim  —  întru  numele 
Domnului",  de  la  sfîrşitul  Sf.  Liturghii,  înseamnă  trimiterea  credincioşi¬ 
lor  la  mărturisirea  credinţei  în  afara  zidurilor  Bisericii.  „Liturghia  nu 
se  termină  cu  distribuirea  anaforei  şi  miruirea,  ci  ea  continuă,  în 
altă  formă,  cu  plecarea  credincioşilor  în  lume,  imitînd  faptele  Apostoli¬ 
lor.  Se  remarcă  deci  două  mişcări  în  liturghie:  una  centripetală,  de 
revenire,  din  lume,  a  Bisericii,  în  sine,  în  jurul  Potirului;  şi  o  alta, 
centrifugală,  de  ieşire  în  lume.  „Cu  pace  să  ieşim",  adică  poporul  adunat 
se  răspîndeşte  în  lume  ca  martor  al  Evangheliei,  nu  pentru  a  rămîne 
în  lume,  ci  pentru  a  aduce  lumea  în  Biserică"  (Pr.  prof.  dr.  Ion  Bria, 
op.  cit.,  p.  43). 

Slujirea  sfinţitoare  este  exercitată  de  credincioşii  laici  atît  prin  par¬ 
ticiparea  la  slujbele  sfinte,  la  întreaga  viaţă  sacramentală  a  Bisericii, 
cît  şi  prin  „jertfele  duhovniceşti"  (I  Pet.  2,  5)  pe  care  le  aduc  lui 
Dumnezeu. 

Toate  slujbele  ortodoxe  şi  în  primul  rînd  Sf.  Liturghie  apar  ca  un 
dialog  între  preot  şi  credincioşi.  Chiar  şi  în  ce  priveşte  formulele  sa¬ 
cramentale,  pe  care  numai  preoţii  sînt  îndreptăţiţi  a  le  rosti,  le  revine 
un  rol  şi  credincioşilor,  care  se  asociază  preotului  zicînd  sau  cîntînd 
Amin  (  =  aşa  este,  aşa  să  fie).  Lucrările  sfinţitoare  sînt  săvîrşite  de 
preot,  dar  în  unire  cu  credincioşii.  Pe  de  altă  parte,  credincioşii  sînt  bene¬ 
ficiari  ai  lucrărilor  sfinţitoare,  ei  se  împărtăşesc  cu  Sf.  Taine,  primesc 
harul  Tainelor.  Un  teolog  ortodox  zice:  „Laicii  nu  au  acces  la  săvîrşirea 
mijloacelor  harului;  dar  sfera  lor  este  viaţa  harului,  penetrarea  ei  în 
lume"  (Paul  Evdokimov,  Sacrament  de  Vamour,  Paris,  1962,  p.  122).  Ca 
preot  împărătesc  şi  luînd  putere  din  jertfa  adusă  de  preotul  slujitor  la 
Sf.  Liturghie,  credinciosul  „continuă  acest  act  extra  muros,  oficiind 
liturghia  prin  viaţa  de  toate  zilele  . . .  Prezenţa  lui  în  lume  e  ca  o  epi- 
cleză  perpetuă.  E  o  chemare  a  Duhului  Sfint  peste  el  şi  peste  ziua 
care  începe,  peste  munca  sa  şi  roadele  pămîntului"  ( lbidem ,  p.  124). 

Sensul  slujirii  sfinţitoare  a  preoţiei  împărăteşti  este  evidenţiat  şi  de 
înconjurarea  pe  care  o  face  preotul  cu  pruncul,  după  Botez  şi  Mirungere, 
în  jurul  analogului.  „Dacă  candidatul  la  preoţie  înconjoară  Sfînta  Masă, 
arătînd  hotârîrea  lui  de  a  aduce  toată  viaţa  lui  pe  Hristos  ca  jertfă 
pentru  credincioşi  şi  de  a  săvîrşi  Tainele  şi  de  a  învăţa  în  Biserică, 
mireanul  sau  membrul  preoţiei  generale  e  închinat  slujirii  neîntrerupte 
a  lui  Hristos  în  afara  altarului,  în  lume,  prin  alte  mijloace  decît  prin 

săvîrşirea  Tainelor,  dar  căutînd  să  ţină  şi  el  lumea  în  jurul  lui  Hristos, 
ca  pe  sine  însuşi**  (Pr.  prof.  dr.  Dumitru  Stăniloae,  Teologia  Dogmatică 
Ortodoxă ,  voi.  III,  Bucureşti,  1978,  p.  161). 

Tocmai  în  această  slujire  continuă  a  lui  Dumnezeu,  în  această  ofe¬ 
rire  de  sine  lui  Dumnezeu  constau  „jertfele  duhovniceşti**  de  care 
vorbeşte  Apostolul  (I  Pet.  2,  5).  Despre  ofranda  persoanei  şi  a  vieţii 
proprii  ca  o  jertfă  lui  Dumnezeu  vorbeşte  şi  Sf.  Apostol  Pavel:  „Vă 
îndemn,  deci,  fraţilor,  pentru  îndurările  lui  Dumnezeu,  să  înfăţişaţi  trupu¬ 
rile  voastre  ca  pe  o  jertfă  vie,  sfîntă,  bine  plăcută  lui  Dumnezeu,  ca  închi¬ 
narea  voastră  cea  duhovnicească**  (Rom.  12,  1).  Iar  Origen  zice:  „Toţi 
aceia  care  au  fost  imprimaţi  de  ungerea  cu  Sfîntul  Mir  au  devenit  preoţi . . . 
Fiecare  poartă  în  el  însuşi  arderea  cea  de  tot  şi  el  însuşi  aprinde  focul 
pe  altar  . . .,  ca  să  se  consume  fără  sfîrşit.  Dacă  eu  renunţ  la  tot  ce  posed, 
dacă  eu  port  crucea  mea  şi  urmez  lui  Hristos,  am  adus  o  ardere  de  tot 
pe  altarul  lui  Dumnezeu . . .  Dacă  eu  iubesc  pe  fraţii  mei  pînă  la  a-mi 
dărui  viaţa  mea  pentru  ei,  dacă  lupt  pentru  dreptate  şi  adevăr  pînă  la 
moarte,  dacă  mă  mortific . . .,  dacă  lumea  s-a  răstignit  mie  şi  eu  lumii,  am 
oferit  o  jertfă  lui  Dumnezeu  şi  mă  fac  preotul  propriei  mele  jertfe** 
(P.  G.,  XII,  521 — 522;  cit.  după  Pr.  prof.  dr.  D.  Stăniloae,  op.  cit.,  p.  160). 

Slujirea  împărătească  o  exercită  creştinii  prin  dominarea  patimilor, 
prin  lupta  biruitoare  împotriva  păcatului  şi  a  diavolului  (Ef.  6,  11 — 18; 
Evr.  12,  4;  I  Pet.  5,  8 — 9),  precum  şi  în  conlucrarea  cu  ierarhia  biseri¬ 
cească  la  bunul  mers  al  vieţii  Bisericii.  Sf.  Ioan  Gură  de  Aur,  vorbind 
de  pecetea  Mirungerii  care  dă  „arvuna  în  inimi**  (II  Cor.  1,  21 — 22),  zice: 
„Şi  tu  (creştine)  devii  prin  Botez  (şi  Mirungere)  şi  împărat  şi  preot  şi 
prooroc;  împărat  devii  aruncînd  jos  toate  faptele  cele  rele  şi  jertfind 
păcatele;  preot,  aducîndu-te  pe  tine  însuţi  lui  Dumnezeu  şi  jertfindu-ţi 
trupul  şi  pe  tine  însuţi;  iar  prooroc  devii  aflînd  cele  viitoare,  devenind 
entuziasmat  şi  insuflat  de  Dumnezeu  şi  pecetluit**  ( Omilia  III  la  II  Corin - 
teni,  trad.  de  Theodosie  Athanasiu,  Bucureşti,  1908,  p.  48). 

De  slujirea  împărătească  a  credincioşilor  ţine  şi  grija  lor  pentru 
binele  sufletesc  şi  trupesc  al  aproapelui,  responsabilitatea  pentru  alţii. 
Sf.  Ioan  Scărarul  insistă  asupra  acestei  responsabilităţi  a  tuturor  creşti¬ 
nilor,  cînd  zice:  „Izbăveşte  şi  tu,  cel  ce  ai  fost  izbăvit  de  Dumnezeu. 
Mîntuieşte,  tu  cel  ce  ai  fost  mîntuit,  pe  cel  dus  la  moarte  şi  nu  cruţa 
nimic  ca  să  răscumperi  pe  cei  omorîţi  de  draci.  Că  aceasta  e  marea  luptă 
înaintea  lui  Dumnezeu,  mai  presus  de  toată  lucrarea  şi  contemplarea 
oamenilor  şi  a  îngerilor.  Cel  ce  spală  şi  curăţă,  cu  curăţia  dată  lui  de  la 
Dumnezeu,  întinăciunea  altora  şi,  din  cele  prihănite,  face  daruri  nepri¬ 
hănite  pe  care  le  aduce  lui  Dumnezeu  se  dovedeşte  împreună-lucrător 
al  Puterilor  netrupeşti  şi  înţelegătoare**  ( Scara ,  Cuvîntul  XXXI:  Către 
Păstor ,  XIII,  76 — 77,  în  „Filocalia**,  voi.  IX,  traducere  de  Pr.  prof.  dr. 
Dumitru  Stăniloae,  Bucureşti,  1980,  p.  449). 

Slujirile  preoţiei  împărăteşti  nu  se  pot  exercita  decît  în  deplină 
unire  cu  ierarhia  bisericească.  Dependenţa  preoţilor  şi  a  credincioşilor 
de  episcop  şi  comuniunea  dintre  episcopii  diferitelor  eparhii  asigură 
desfăşurarea  imitară  a  vieţii  Bisericii,  potrivit  învăţăturii  evanghelice. 

In  concluzie,  preoţia  lui  Hristos  se  actualizează  în  Biserică  prin 
preoţia  ierarhică  şi  prin  preoţia  împărătească. 

După  învăţătura  ortodoxă,  întemeiată  pe  cuvîntul  Sf.  Scripturi,  toţi 
membrii  Bisericii  posedă  demnitatea  preoţiei  împărăteşti,  astfel  incit 
se  poate  vorbi  de  o  preoţie  universală  a  credincioşilor  creştini.  Această 
preoţie  se  conferă  in  Biserică,  prin  Tainele  de  iniţiere  (Botezul,  Mirun- 
gerea  şi  Euharistia).  Din  faptul  că  aceste  Sfinte  Taine  pot  fi  săvîrşite 
numai  de  membrii  preoţiei  sacramentale  rezultă  dependenţa  preoţiei 
universale  de  preoţia  de  hirotonie. 

Preoţia  împărătească  implică  un  rol  activ  al  credincioşilor  laici  la 
buna  desfăşurare  a  vieţii  bisericeşti,  la  „zidirea"  Bisericii  lui  Hristos  pe 
toate  planurile.  Se  poate  astfel  vorbi,  pe  drept  cuvînt,  de  un  apostolat 
al  laicilor,  de  dreptul  inalienabil  al  credincioşilor  mireni  de  a  participa 
la  misiunea  integrală  a  Bisericii.  Slujirea  preoţei  împărăteşti  sau  univer¬ 
sale  trebuie  însă  să  se  desfăşoare  în  deplină  armonie  cu  slujirea  preoţiei 
sacramentale.  Astfel,  afirmarea  preoţiei  universale  nu  înseamnă  negarea 
preoţiei  ierarhice.  între  cele  două  există  deplină  coordonare,  rosturile 
uneia  definindu-se  în  raport  cu  rosturile  celeilalte. 

Slujirea  preoţiei  sacramentale  întemeiază  şi  determină  slujirea  preo¬ 
ţiei  universale,  sub  aspectul  ei  întreit  de  promovare  a  adevărului  reve¬ 
lat,  de  sfinţire  şi  de  îndrumare  pe  calea  mîntuirii.  Ţinînd  strîns  la  uni¬ 
tatea  Trupului  lui  Hristos,  garantată  prin  ierarhia  bisericească  de  suc¬ 
cesiune  apostolică,  toţi  credincioşii  creştini,  îmbrăcaţi  cu  demnitatea 
preoţiei  împărăteşti,  pot  şi  trebuie  să-şi  aducă  contribuţia  „la  desăvîr- 
şirea  sfinţilor,  la  lucrul  slujirii,  la  zidirea  Trupului  lui  Hristos,  pînă 
vom  ajunge  toţi  la  unitatea  credinţei  şi  a  cunoaşterii  Fiului  lui  Dumne¬ 
zeu,  la  starea  bărbatului  .  desăvîrşit,  la  măsura  virstei  deplinătăţii  lui 
Hristos"  (Ef.  4,  12—13). 


Pr.  prof.  Vasile  Mihoc 


Din  Sfinţii  Părinţi 


SFÎNTUL  MAXIM  MĂRTURISITORUL 
EPISTOLE  DUHOVNICEŞTI 

(ep.  28—31,  8,  21,  25) 

—  prezentare  şi  traducere  — 


Chiar  şi  la  o  lectură  superficială,  ep.  28 — 31  şi  8 '  din  ediţia  princeps  a 
operelor  maximiene  datorată  dominicanului  Fr.  Combefis  (Paris,  1675),  reluată 
de  J.  P.  Migne  în  „Patrologia  Greacă4*  91  (1865),  620  C — 625  D  şi  440  C — 445  B, 
constituie  —  în  baza  circumstanţelor  relatate,  a  conţinutului  şi  tonului  general 
comun  —  o  evidentă  unitate,  fiind  adresate  cu  probabilitate  maximă  aceluiaşi  cores¬ 
pondent.  Numele  lui  este  indicat  expres  însă  numai  în  suprascrierea  a  două  dintre 
ele  (ep.  28  şi  30)  —  celelalte  purtînd  doar  suprascrierea  stereotipă  „a  aceluiaşi 
către  acelaşi4*;  este  vorba  de  „episcopul  Kyrisikios44  (ep.  28)  şi  de  „Ioan  episcopul44 
(ep.  30).  Unitatea  generală  a  celor  cinci  epistole  ne  obligă  să  recunoaştem  în  cele 
două  suprascrieri  manuscrise  diferite  un  acelaşi  personaj.  Aşa  cum  sugera  încă 
Combefis1  2  —  sugestie  acceptată  în  epoca  noastră  de  „maximologi44  avizaţi  ca  V.  Gru- 
mel,  H.  U.  von  Balthasar,  P.  Sherwood,  etc.  —  „Kyrisikios44  trebuie  considerat 
ca  o  lectură  mânuse risă  coruptă  a  lud  „Kyzikinos44  şi  în  misteriosul  episcop  „Ioan44 
„Kyrisikios44  trebuie  recunoscută  personalitatea  episcopului  Ioan  al  Cyzikului  în 
a  cărui  comunitate  monahală  Maxim  a  vieţuit  între  624 — 626  şi  căruia  ulterior 
—  între  628 — 630  —  i-a  şi  dedicat  partea  a  II-a,3 4  cronologic  însă  prima,  şi  cea  mai 
voluminoasă  din  celebrele  sale  „Ambigua44  destinate  respingerii  origenismului,  cel 
mai  profund  opus  speculativ  maximiain. 

In  toate  cele  cinci  epistole  menţionate,  Maxim  apare  ca  vieţuind  într-o  comu¬ 
nitate  monahală  de  dincolo  de  mare,  pe  care  a  traversat-o  de  teama  incursiunilor 
barbarilor,  şi  dorind  în  mod  arzător  reîntoarcerea  din  exilul  forţat  la  mănăstirea 
sa,  sub  conducerea  spirituală  încercată  a  episcopului  Ioan.  Ori  circumstanţele 
acestea  sînt  verificate  doar  o  singură  dată  în  viaţa  Sf.  Maxim.  Ele  se  referă  la 
fuga  precipitată  şi  împrăştierea  comunităţii  monahale  Sf.  Gheorghe  din  Cyzik 
(625  C).  Aici  între  624 — 626,  Maxim  petrecuse  o  perioadă  de  intensă  activitate  duhov¬ 
nicească  şi  teologică  în  discuţii  continue  cu  arhiepiscopul  Ioan,4  discuţii  din  care  au 
rezultat  ulterior  pătrunzătoarele  sale  tratate  teologico-spirituale  din  .Ambigua44  II. 


1  Pentru  prezentare  utilizăm  observaţiile  şi  cronologia  aproximativă  a  scrie¬ 
rilor  maximiene,  general  acceptată  pînă  acum  de  specialişti,  propusă  de  P.  Sher¬ 
wood,  An  Annotated  Date-List  of  the  Works  of  Maximus  the  Confessor  (Studia 
Anselmiana  30),  Roma,  1952,  p.  27 — 30  (nr.  16 — 20). 

2  Vezi  notele  (m)  şl  99,  P.  G.  91,  619  sq  şi  624. 

3  Ambigua  II,  6 — 71,  P.  G.  91,  1961 — 1417,  trad.  rom.  de  prof.  D.  Stăniloae,  P.  S.  B. 
80,  Bucureşti,  1985,  p.  65 — 353;  primele  5  capitole,  Ambigua  I,  1 — 5,  P.  G.  91,  1032 — 
1060;  tr.  rom.  p.  45 — 64  redactate  ulterior,  între  634 — 635,  sînt  dedicate  avei  Toma 
şi  sînt  consacrate  în  principal  respingerii  monoenergismului  hristologic. 

4  Cf.  Amb.  11,  prolog.  P.  G.  91,  1064  B;  tr.  rom.  cit.,  p.  65. 

Dispersarea  comunităţii  Sf.  Gheorghe  din  Cyzik  trebuie  pusă  în  legătură  cu  marele 
atac  conjugat  al  avarilor  şi  perşilor  asupra  Constantinopolei  din  anul  626.  Episto¬ 
lele  28 — 31  şi  8  se  întind  aşadar  pe  o  perioadă  ce  cuprinde  anii  imediat  următori: 
626 — 632.  Ultima  dată  apare  explicit  în  finalul  inedit  al  ep.  8,  păstrat  numai  în 
cîteva  manuscrise,  şi  publicat  acum  cîteva  decen/ii  de  Devreese;5  din  el  se  constată 
că.  scriind  ep.  8,  Maxim  se  află  la  Rusaliile  anului  632  la  Cartagina.  Datat  şi 
localizat  precis,  finalul  ep.  8  reprezintă  prima  atestare  documentară,  certă  şi  directă, 
a  prezenţei  Sf.  Maxim  în  Africa  proconsulară,  şedere  ce  se  va  prelungi  pînâ  după 
iulie  645,  data  marii  sale  dispute  publice  cu  Pyrrhus,  expatriarhul  monotelit  al 
Constantinopolei,  după  care  va  pleca  la  Roma. 

Ordinea  cronologica  reală  a  ep.  28 — 31  şi  8  pare  perturbată  în  colecţia  manu- 
scrisă  editată  de  Combefis.  Pe  baza  criteriilor  interne,  evidente  la  o  lectură  atentă, 
ea  a  fost  restituită  de  Sherwood  după  cum  urmează:  28,  30,  29,  8,  31.  Intr-adevăr, 
în  vreme  ce  ep.  28  şi  30  conţin  doar  cereri  de  acceptare  a  permisiunii  de  reîn¬ 
toarcere  (la  Cyzik),  în  ep.  29,  episcopul  loan  reprimeşte  deja  o  parte  a  comunităţii 
exilate  sub  conducerea  avvei  Gheorghe  preotul  (624  A).  Ep.  29  prezintă,  în  plus, 
paralele  literale  cu  ep.  8  —  aceleaşi  aluzii  la  „lupii“  eretici  (444  A,  621  D)  şi  la 
„trestia  învăţăturii4*  (441  D,  521  C)  —  fiind  redactate  probabil  la  un  interval  de 
timp  relativ  scurt  între  ele.  Mai  elaborată,  conţinind  o  interpretare  teologică  a 
oficiului  pastoral  al  preoţiei  sub  forma  unei  exegeze  anagogice  a  Ps.  22,  ep.  8 
conţine.  în  finalul  inedit  menţionat  mai  sus,  şi  o  relatare  despre  botezul  forţat  din 
ordin  imperial  al  iudeilor  şi  samarinenilor  din  Cartagina  şi  Africa  preconsulară, 
eveniment  petrecut  la  Rusaliile  anului  632  şi  comentat  cu  vădită  amărăciune  şi 
dezaprobare  de  Maxim.  în  manuscrise,  ep.  8  poartă  suprascrieri  diferite:  redacţia 
scurtă,  fără  final,  pare  adresată  aceluiaşi  Iordanes  căruia  îi  e  adresată  şi  ep.  7 
(P.  G.  91,  433 — 440);  versiunea  lungă,  cu  final,  indică  drept  corespondent  pe  Sofro- 
nie  Eukratas,  iar  două  manuscrise  (Barroc.  128,  sf.  sec.  11;  Marc.  136,  sec.  13)  pe 
loan  preotul.  Date  fiind  însă  data  şi  conţinutul,  este  imposibil  ca  ep.  8  să  fie  adre¬ 
sată  lui  Sofronie,  şi  cu  totul  problematic  să-i  fi  fost  adresată  lui  Iordanes,  adre¬ 
santul  ep.  7,  epistolă  cu  o  cu  totul  altă  problematică  şi  tonalitate.  Singura  alter¬ 
nativă  verosimilă  şi  care  întruneşte  toate  condiţiile  verificabile  indică,  ca  şi  cores¬ 
pondent  la  Sf.  Maxim  in  ep.  8  pe  loan  episcopul.  Circumstanţele  la  care  face  aluzie 
ep.  8  se  verifică  din  plin  doar  în  cazul  lui  loan  al  Cyzikului  şi  deloc  în  cazul  lui 
Sofronie;  apoi,  ep.  8  este  probabil  o  amplificare,  la  o  dată  relativ  apropiată,  a  ep. 
29,  mai  telegrafică  şi  concisă,  amplificare  justificată  parţial  şi  de  prezenţa  finalului 
referitor  la  botezul  forţat  al  iudeilor  la  Cartagina,  632,  final  omis  în  manuscrise 
de  mulţi  copişti,  fiind  considerat  probabil  ca  un  colofoniu  mult  prea  circumstanţial 
şi  contextual.  Ep.  31  încheie  grupajul  celor  5  epistole  adresate  lui  loan  al  Cyzikului: 
loan  apare  ca  reprimind  recent,  pe  lingă  comunitatea  de  monahi  a  awei  Gheorghe, 
şi  comunitatea  de  monahii  a  maicii  Eudokia  (625  B);  dezolat,  Maxim  este  obligat 
de  împrejurări  necunoscute  mai  îndeaproape,  să  rămînă  departe  de  loan  şi  de 
Cyzik,  tonul  scrisorii  arătînd  un  grad  mai  mare  de  resemnare  şi  de  acceptare  de 
către  Maxim  a  exilului  ca  pe  o  realitate  irevocabilă  a  existenţei  sale. 

Intr-adevăr,  părăsind  Cyzikul  în  626,  după  ciţiva  ani  de  peregrinări  (xeniteia) 
—  care  l-au  dus  probabil  prin  Creta,  unde  a  avut  o  dispută  cu  episcopii  seve- 
rieni,ft  Cipru,  unde  l-a  cunoscut  pe  Marin  monahul  şi  Libia  unde  a  făcut  cunoş¬ 
tinţă  cu  preotul  şi  egumenul  Talasie  Libanul,1 8 9  căruia  îi  va  dedica  între  630 — 632 
celebrele  65  de  exegeze  spirituale  din  ,. Răspunsuri  către  Talasie “ 9  —  Maxim  s-a 
stabilit,  pe  cît  se  pare,  în  Africa  proconsulară,  vieţuind  cîţiva  ani  —  cc.  630 — 633  — 
sub  experimentata  călăuzire  spirituală  a  bătrînului  Sofronie  Eukratas  (550 — 698), 
viitorul  patriarh  al  Ierusalimului  şi  luptător  contra  monoenergismului,  într-o  comu¬ 
nitate  monahală  bizantină  de  exil  de  lingă  Cartagina,  cunoscută  sub  denumirea 
de  „ hoi  Eukratades" ,10  de  la  supranumele  lui  Sofronie.  în  toţi  aceşti  ani  Maxim 

5  R.  Devreese,  La  fin  inedite  d’vne  lettre  de  S.  Maxime  le  Confesseur  „Revue 
des  Sciences  Religieuses44,  17  (1937),  p.  23 — 35,  inaccesibilă  însă  nouă. 

6  Cf.  Op.  Th.  Pol  3,  P.  G.  91,  49  C. 

7  Cf.  Ep.  20,  P.  G.  91,  597—604;  cf.  şi  Op.  Th.  Pol  1—3,  7,  19,  20;  ihid  col.  9—56, 
69 — 89,  216 — 228,  228 — 245  şi  Sherwood,  op.  cit.,  p.  34  (nr.  33). 

8  Ep.  9,  P.  G.  91,  445—449;  cf.  Sherwood,  op.  cit.,  p.  33  (nr.  31). 

9  P.  G.  90,  241 — 785;  tr.  rom.  pr.  prof.  D.  Stăniloae,  Filocalia  III,  Sibiu,  1947. 

10  Ep.  12,  P.G.  91,  461  A. 

a  fost  un  discipol  fidel  aii  lui  Sofronie,  a  cărui  influenţă  spirituală  şi  teologică 
asupra  sa,  mai  cu  seamă  în  perspectiva  apropiatelor  controverse  hristologice,  pare 
a  fi  fost  considerabilă.11  Cu  toate  acestea,  el  nu  pare  a  fi  părăsit  în  aceşti  ani  nici 
gîndul  reîntoarcerii  la  Cyzik,  la  arhiepiscopul  Ioan,  căruia  acum  şi  de  aici  îi 
dedică  „ Ambigua “  II,  fructul  discuţiilor  lor  din  anii  624 — 626.  Im  633,  Sofronie 
pleacă  la  Alexandria  şi  C ons  tan/tân opol  spre  a-i  convinge  pe  patriarhii  Cyr  şi 
Serghie  să  renunţe  la  formula  şi  doctrina  monoeuergistă.  iar  în  634,  devenit  patriarh 
al  Ierusalimului  (634 — 638),  le  adresează  celebra  sa  „Epistolă  sinodală44 12  în  oare 
combate  explicit  dar  nepolemic  monoenergismul  hristologic.  Probabil  ca  urmare 
a  morţii  arhiepiscopului  Ioan  şi  a  declanşării  controverselor  hristologice.  Maxim 
renunţă  definitiv  la  revenirea  la  Cyzik,  chiar  şi  după  plecarea  lud  Sofronie  din 
Africa,  acceptînd  resemnat  exilul  african  ca  pe  o  realitate  irevocabilă  în  con¬ 
diţiile  date. 

Ep.  25  (P.  G.  91,  613  AD)  n  nd-1  arată  pe  Maxim  sub  conducerea  spirituală  a 
preotului  şi  egumenului  Conon.  După  Sherwood  acest  Conon  este  probabil  condu¬ 
cătorul  comunităţii  bizantine  în  exil  din  Africa  după  plecarea  lui  Sofronie  la 
Alexandria  în  633.  Epistola  25  este  o  scurtă  notă  prin  care  Maxim  se  scuză  şi  justi¬ 
fică  în  faţa  avei  Conon  pentru  imposibilitatea  în  care  se  afla  de  a  reveni  la  timp 
în  comunitate,  fiind  reţinut  de  o  boală.  Nostalgia  reîntoarcerii  la  Cyzik,  evidentă 
în  ep.  28 — 31  şi  8  este  absentă;  pe  această  bază,  Sherwood  sugerează  ca  dată  anul 
633  sau  puţin  după  aceasta. 

Ep.  21  (P.  G.  91,  604  B — 605  B) 14  este  adresată  unui  nenumit  episcop  al  Kydoniei, 
important  oraş  al  Cretei.  Episcopul  poate  fi  o  cunoştinţă  a  lui  Maxim  de  pe  vremea 
peregrinărilor  oare  l-au  dus  după  626  în  Africa,  şi  în  care  a  trecut  şi  prin  Creta. 
Prin  urmare  scrisoarea  poate  fi  datată  ipotetic  în  anii  imediat  următori:  627 — 633. 
Ocazia  acestei  scurte  note,  ce  ilustrează  pregnant  geniul  epistolar  maximian,  pare 
a  fi  fost  o  cerere  a  episcopului  cretan  prin  care  acesta  solicita  de  la  Maxim  cuvînt 
de  învăţătură  sau  un  tratat  doctrinar,  cerere  pe  oare,  pe  cît  se  pare,  Maxim  n-a 
satisfăcut-o.  Epistola  este  „un  exemplu  remarcabil  de  artă  fină  de  a  întoarce  un 
compliment  ce  are  cu  toate  acestea,  un  solid  conţinut  teologic44 ,15 

Valoroase  surse  istorice  pentru  reconstituirea  datelor  biografice,  destul  de 
sumare,  ale  biografiei  Sf.  Maxim,  şi  a  relaţiilor  sale  duhovniceşti  cu  personalită¬ 
ţile  spirituale  ale  vremii  sale,  şi  excelente  ilustrări  ale  virtuozităţii  stilistice  şi 
frumuseţii  artistice  a  corespondenţei  maximiene,  epistolele  incluse  în  prezentul 
grupaj  se  disting  în  acelaşi  timp  nu  mai  puţin  printr-un  profund  conţinut  teologic, 
prezent  invariabil  sub  forma  unor  excelente  digresiuni  doctrinare  ca  valoare  gene¬ 
rală  principală,  rapid  schiţate  şi  inserate  intr-un  mesaj  personal  şi  contextual. 
Reţin  astfel  atenţia  în  special  valoroasele  excursuri  teologice  referitoare  la: 

—  itinerarul  vieţii  spirituale  autentice  desfăşurate  sub  călăuzirea  oficiului  pas¬ 
toral  al  preoţiei  sacramentale  şi  prezentat  sub  forma  unor  exegeze  amagogice  ale 
unor  texte  şi  paradigme  iconomice  veterotestamentare,  mai  ales  a  Ps.  22,  în  ep.  8; 

—  credinţa  dezvoltată  etic-aiscetic  în  viaţa  fiecăruia  ca  o  realizare  existenţială 
personală  a  misteriulud  pascal 16  al  Crucii,  Morţii,  Mormântului  şi  învierii  lui  Hristos, 
în  ep.  25; 

—  relaţia  dintre  iconomia  pastoral -duhovnicească  a  preoţiei  sacramentale  şi 
Iconomia  misterului  lui  Hristos,  în  ep.  21  şi  31: 


11  în  scrierile  maximiene  există  3  importante  referinţe  la  Sf.  Sofronie:  ep.  13, 
P.  G.  91,  532  D;  Op.  Th.  Pol.  12 ,  143  CD;  disp.  c.  Pyrrho ,  333  AB.  cf.  discuţia  lor  la 
Sherwood,  op.  cit.,  p.  28 — 29,  şi  mai  pe  larg  în  monografia  lud  Chr.  von  Schonbom, 
Sophrone  de  Jerusalem.  Vie  monastique  et  confession  dogmatique  (Theologie  histo- 
rique  20),  Paris,  1972,  pp.  72 — 78. 

12  P.  G.  87,  3148—3200. 

13  Cf.  Sherwood,  op.  cit.,  p.  40  (nr.  45). 

14  lbid.,  p.  30  (nr.  45). 

15  Ibidem. 

16  Cf.  Amb.  II,  47 — 65;  P.  G.  91,  1357 — 1393,  tr.  rom.  cit.,  p.  305 — 335;  Cent. 
gnost.  I,  59—67;  P.  G.  90,  1104  D— 1108  A  tr.  rom.  Filoc.  II,  Sibiu,  1947,  p.  145—147 
şi  H.  U.  von  Balthasar,  Kosmische  Liturgie.  Dos  Weltbild  des  Maximus  des  Be - 
kenners,  2.  Aufl.,  Einsiedln,  1961,  p.  624 — 631. 

Ep.  21:  preoţia  (hierosyne)  prin  hirotonie  este  orinduitâ  de  Dumnezeu  pe 
pămînt  în  locul  Lui  (anth'heautou)  pentru  ca  intru  ea  şi  lucrările  iconomiei  ei, 
misterele  Iconomiei  Sale  să  poată  fi  văzute  trupeşte  (somatikds).  Ori  misterul  lui 
Hristos  este  misterul  unirii  şi  manifestării  paradoxale  a  infinitului  divin  prin 
finitul  uman  şi  a  finitului  uman  prin  infinitul  divin,  misterul  manifestării  înălţimii 
neînţelese  a  slavei  divine  prin  adîncul  incomprehensibilei  Sale  pogorîri  iconomice 
şi  invers,  în  identitatea  şi  egalitatea  de  Sine  a  Aceluiaşi  Subiect  divin.  Prin  modu¬ 
rile  divine  (theois  trâpois)  de  existenţă  a  acestui  unic  şi  identic  Subieot  divin  în 
două  firi,  umanitatea  lui  Hristos  s-a  supus  cu  docilitate  lui  Dumnezeu  ca  o  ceară 
unei  peceţi  devenind  prin  intipărirea  (ektyposis)  integrală  a  Acestuia  întru  sine, 
asemănare  exactă  (aridelon  mîmema)  a  fericirii  divine.  In  mod  înţelept  (sophos), 
Hristos  a  amestecat  astfel  prin  Virtute  (di'  aretâs)  în  smerenia  firii  înălţimea  vred¬ 
niciei,  iar  prin  Gnoză  (diă  gnâseos)  a  înălţat  împreună  cu  înălţimea  vredniciei  şi 
smerenia  firii.  Misterul  Iconomiei  lui  Hristos,  mister  al  înălţării  şi  îndumnezeirii 
omului  prin  Kenoza  smereniei  —  întru  care  se  manifestă  cele  două  direcţii  aparent 
contradictorii  ale  Iubirii  agapice  divine  —  constituie  modelul  fundamental  al  icono¬ 
miei  oficiului  pastoral  al  preoţiei  sacramentale  a  Bisericii  ca  actualizare  sacra- 
mental-existenţială  a  misterelor  Iconomiei  lui  Hristos. 

Ep.  31:  preoţia  este  efigie  ( charakter ,  cf.  Evr.  1,  3)  terestră  a  dumnezeirii.  Ea 
are  drept  ţel  şi  sfirşit  (lelos)  al  lucrărilor  iconomiei  sale,  aceea  de  a  fi  îndumnezeită 
şi  de  a  îndumnezei  (td  theopoieîsthai  te  kai  theopoiein).  Ca  şi  o  rază  de  soare 
(hâsper  aktis)  preoţiei  i  se  comunică  (metadidosi)  Gnoza  (gnosis),  Pacea  (eirene)  şi 
Iubirea  agapică  (agape)  divine.  Harismele  gnozei,  păcii  şi  iubirii  divine  împlinesc 
ţelul  divin  al  cercetării  (zâtesis),  dorul  (pothos)  şi  luptelor  (agânes)  omului,  ce  repre¬ 
zintă  la  rîndul  lor  lucrările  naturale  (energeîai)  corespunzătoare  celor  3  facultăţi 
psihice  fundamentale:  raţională  (logiwă),  irascibilă  (thymike)  şi  concupiscentă  (epi- 
thymetike). 

II. 

EPISTOLA  28 

A  aceluiaşi  către  episcopul  Cyzicului 

Hărăzit  potrivit  harului  arhieriei  dat  ţie,  cinstite  Părinte,  să  fii  imitator  al 
bunătăţilor  dumnezeieşti  pe  pămînt,  nu  ai  lăsat  neîmplinit  nici  unul  din  modurile 
(de  comportare)  ce  o  caracterizează  pe  aceasta,  ci,  avîndu-le  pe  toate  însoţite  între 
ele  unul  după  altul,  te-ai  străduit  să  înfrumuseţezi  misterul  arhieriei  prin  cămaşa 
virtuţilor  cea  ţesută  de  sus  de  către  Duhul,  cămaşă  pe  care  nu  o  pot  nicicînd 
sfîşia  prin  mulţimea  ispitelor  demonii  ce  Vă  răstignesc  (cf.  In.  19,  23 — 24).  Stră- 
duieşte-te  deci,  „să  aduni  laolaltă  în  una  pe  fiii  lui  Dumnezeu  cei  împrăştiaţi*4 
(In.  11.  52)  —  căci  şi  aceasta  este  o  notă  caracteristică  a  bunătăţii  dumnezeieşti  — 
şi  —  în  caz  că  aşteptarea  (şi  teama  incursiunilor)  vrăjmaşilor,  pentru  care  ne-am 
înstrăinat  atit  de  departe  de  pămîntul  patriei,  a  fugit  şi  a  pierit  cu  totul  —  ca 
unul  ce  ai  ajuns  cap  al  cinstitului  trup  al  sfintei  lui  Dumnezeu  Biserici,  potriveşte 
bine  la  un  loc  şi  întreolaltă  mădularele  (lui)  prin  arhitectura  Duhului,  iar  ca  unul 
ce  eşti  vestitor  al  dumnezeieştii  învăţături,  cheamă  cu  glas  mare  atît  pe  cei  de 
departe  cît  şi  pe  cei  aproape,  şi  leagâ-i  de  tine  însuţi  cu  legătura  indisolubilă  a 
Iubirii  agapice,  pentru  ca  şi  tu  să  poţi  spune  în  mod  vrednic,  ca  Hristos:  „Iată  Eu 
şi  pruncii  pe  care  mi  i-a  dat  mie  Dumnezeu  (Is.  8,  18;  Evr.  2,  13)“.  Ci  învredniceşte 
sfinte  Părinte,  în  cinstitele  tale  scrisori,  de  lucrul  acesta  şi  pe  smeritul  şi  nevred¬ 
nicul  tău  rob  şi  rugător,  şi  nu  privi  ca  pe  ceva  nevrednic  faptul  de  a-1  încredinţa 
şi  pe  el,  atunci  cînd  aduci  jertfa  laudei,  prin  rugăciuni  lui  Dumnezeu. 

EPISTOLA  30 

A  aceluiaşi  către  loan  Episcopul 

Zic  cei  ce  cercetează  raţional  natura  celor  ce  sînt  că  focul  are  puterea  de  a 
«trage  întreg  substratul  (materiei  lui).  Cu  acesta  comparîndu-1  în  mod  simbolic 
exegeţii  dumnezeieştilor  mistere  pe  Dumnezeu,  zic  că  şi  El  are  puterea  de  a  atrage 
la  Sine  pe  toţi  cei  ce  vor  să  asculte  de  legile  Lui  şi  se  ataşează  a  îmbrăţişa 
vieţuirea  în  chip  cuvios.  Zicînd  apoi  că  preoţia  este  ca  o  icoană  ce  poartă  înscrisă 

întru  ea  imitaţia  lui  Dumnezeu  mai  afirmă  că  şi  aceasta  are,  prin  legea  egală  a 
compasiunii  după  har,  puterea  de  a  atrage  la  sine  pe  toţi  cei  aflaţi  sub  aceeaşi  fire. 
Hărăzit  aşadar  şi  tu  sfinte  Părinte,  să  porţi  această  icoană  a  lui  Dumnezeu  pe 
pămînt,  cheamă  la  tine  însuţi  prin  cuvîntul  şi  modurile  (de  comportare)  ale  com¬ 
pasiunii  pe  cei  ce  doresc  să  revină  la  tine  şi  poftesc  potrivit  cu  voturile  lor  a  fi 
păstoriţi  de  tine,  şi  —  în  caz  că  a  trecut  aşteptarea  (şi  teama)  rău  mirositoare  a 
(incursiunilor)  vrăşmaşilor,  pentru  care  cei  ce  au  socotit  a  urma  neclintit  legea  lui 
Dumnezeu,  care  strigă  lămurit:  „Dacă  vă  urmăresc  pe  voi  în  cetatea  aceasta, 
fugiţi  în  cealaltă"  (Mt.  10,  23)  au  răbdat  o  asemenea  fugă  preferind  îndrăznelii 
teama  cea  lăudată  —  încredinţează  (şi  adevereşte)  prin  cinstitele  tale  scrisori,  cu 
făgăduinţe  adevărate,  purtarea  ta  de  grijă  (pronia)  cu  Dumnezeu  faţă  de  ei  întru 
toate,  pentru  ca,  crezînd  ei  după  Dumnezeu  cuvintelor  tale,  neînfricoşată  să  li  se 
facă  întoarcerea  şi  să  afle  ca  lăsare  (şi  mîngîiere)  a  chinurilor  cu  care  au  fost 
apăsaţi  în  această  înfricoşată  înstrăinare  pentru  virtute  şi  ascultarea  de  Dumnezeu, 
Care  porunceşte  să  fugim  de  cei  ce  ne  urmăresc,  milostiva  ta  asistenţă  în  jurul 
lor  întru  toate.  Nu  privi  aşadar  ca  pe  ceva  nevrednic,  sfinte  Părinte,  faptul  de  a 
primi  pe  rugătorul  şi  robul  tău,  ci  cinsteşte  cu  scrisorile  tale,  ca  un  cinstit,  pe  cel 
ce  nu  este  vrednic  de  nici  o  cinste,  şi  încredinţează-1  prin  rugăciunile  tale  lui 
Hristos,  Cel  singur  vrednic  de  cinste  Care  a  cinstit  prin  Sine  însuşi  cu  multă  cinste 
pe  omul  cel  lipsit  de  cinste,  pe  Care  Stăpîn  şi  Domn  imitîndu-1  întru  toate,  te-ai 
făcut  prin  harul  Duhului  pe  tine  însuţi  pentru  cei  ce  văd  un  alter-ego  al  Aceluia. 

EPISTOLA  29 
A  aceluiaşi  către  acelaşi 


Dumnezeu,  căutînd  oaia  cea  pierdută,  a  pogorît  din  cer,  iubindu-o  s-a  îmbră¬ 
cat  în  ea,  şi  astfel  mîntuind-o  a  întors-o  cu  compasiune,  purtînd-o  pe  umerii  Lui, 
la  tovarăşele  ei.  Iar  tu,  preasfinte  Părinte  şi  păstorule,  umplînd  numai  trestia  cu 
învăţătura  Duhului,  ai  întors  înapoi  la  tine  însuţi  deplină  turma  oilor  celor  raţio¬ 
nale  cea  izgonită  fără  de  voie  din  patrie  şi  (iarăşi)  de  bună  voie  alergînd  (înapoi) 
la  glasul  tău,  al  păstorului  celui  bun  şi  iscusit,  ca  una  ce  are  cunoştinţă  desăvîr- 
şită  de  ceea  ce  îi  este  de  folos.  Căci  n-a  trecut  întinsul  lung  al  mării  rătăcindu-se 
ori  nesocotind  păşunea  dumnezeiască,  ci  de  dragul  salvării  în  siguranţă  a  dumne¬ 
zeieştilor  ofrande  din  suflet.  Primeşte  dar,  o  turmă  ce  nu  numai  că  a  rămas 
neatinsă  de  lupi  dar  s-a  făcut  şi  pierzanie  lupilor  şi  s-a  îmbogăţit  cu  multe  lucruri 
bune  în  suflet,  şi  „întinde,  propăşeşte  şi  împărăţeşte  pentru  adevăr,  blîndeţe  şi 
dreptate"  (Ps.  44,  5 — 6)  ca  un  învăţător  al  dumnezeieştilor  dogme  ale  evlaviei,  ca 
un  călăuzitor  al  vieţii  curate  şi  conduitei  venerabile,  ca  un  leguitor  al  dreptului 
discernămînt  întru  toate,  primind  împreună  cu  mai  sus  zisa  sfîntă  turmă  mai  cu 
seama  pe  sfinţitul  domn  awă  Gheorghe  preotul,  om  sfînt,  ce  şi-a  cîştigat  viaţa 
egală  cu  cuvîntul  şi  prin  amîndouă  acestea  (prin  viaţă  şi  cuvînt)  este  nimicitor  al 
puterii  celei  rele  (a  diavolului).  Ci  întrucît  sînt  mistuit  de  o  mare  tristeţe  nesu- 
portînd  despărţirea  de  aceştia,  fie  primiţi-mă,  şi  odihniţi-mă  şi  pe  mine  sub  aripile 
Voastre,  fie  întăriţi-mă  prin  rugăciuni  în  a  purta  cu  vitejie  durerea  pentru  des¬ 
părţirea  de  cei  iubiţi. 


EPISTOLA  8 
A  aceluiaşi  către  acelaşi 

Dorul  (afecţiunea)  după  trup  se  vestejeşte  în  mod  natural  în  timp  la  cei  ce 
prin  el  îşi  au  unirea  unii  cu  alţii,  părăsind  deopotrivă  şi  pe  cei  despărţiţi  în  mod 
spaţial.  Căci  constituţia  sa  este  centrată  în  jurul  simţirii,  care  nu  poate  nicidecum 
sesiza  pe  cei  ce  nu  sînt  prezenţi  de  faţă.  Dar  dorul  (afecţiunea)  după  duh  pururea 
are  prezenţi  împreună  unii  cu  alţii  în  mod  mintal  pe  cei  uniţi  prin  el,  chiar  dacă 
trupeşte  sînt  despărţiţi  unii  de  alţii,  neadmiţînd  circumscrierea  după  timp  sau 
loc.  Căci  existenţa  sa  este  centrată  în  jurul  minţii  care  nicidecum  nu  e  împărţită 
sau  ferecată  jur  împrejur  împreună  cu  trupurile  împărţite  unele  de  altele  în  mod 
spaţial.  învrednicit  fiind  dintru  început  să  am  acest  dor  (afecţiune)  faţă  de 
Preasfinţia  Voastră,  pururea  mi  se  pare  a  Vă  vedea  prezent  de  faţă  şi  a  Vă  simţi 
grăind  împreună  şi  nu  este  vreme  sau  loc  care  să  mă  poată  depărta  de  amintirea 

Voastră,  care,  arătîndu-Vă  pururea  prezent  în  mod  spiritual,  toate  gîndurile  cele 
rău-mirositoare  dintru  mine  sînt  alungate  nesuferind  multa  bună-mireasmă  a 
dumnezeiescului  har  care  este  întru  Voi.  Şi  sînt  convins  că  amintirea  nu  Vă  în¬ 
chipuie  doar  pur  şi  simplu  pe  Preasfinţia  Voastră  ci  vă  simte  cu  adevărat  prezent 
de  faţă,  faptele  însăşi  oferind  certitudinea  exactă  a  prezenţei  Voastre.  Căci  pute¬ 
rea  eficace  dintru  Voi  potrivit  harului  lui  Dumnezeu,  alungind  deodată  cu  amin¬ 
tirea  şi  demonii  tulburători,  oferă  o  evidenţă  foarte  limpede  a  prezenţei  Voastre. 
Şi  nu  e  nimic  de  mirare,  dacă  Dumnezeul  semnelor  şi  al  lucrurilor  minunate  — 
şi,  precum  însuşi  ştie,  şi  cei  puşi  în  lucrare  de  El  în  mod  vrednic  de  Dumnezeu 
să  facă  unele  ca  acestea  —  face  pe  cei  absenţi  trupeşte  să  fie  prezenţi  în  mod 
mintal,  şi  mai  mult  încă  decît  prezenţa  trupurilor  unele  cu  altele  în  mod  spaţial. 
Şi  dacă  numai  prin  simpla  amintire  a  Voastră,  cinstiţi  Părinţi  venind  în  mod  ne¬ 
văzut  in  duhul,  oferiţi  atîta  pedeapsă  gîndurilor  mele  lipsite  de  cinste,  cu  cît  mai 
mult  fiind  prezenţi  înaintea  ochilor,  sfinţind  auzul  meu  prin  viu  grai  cu  dum¬ 
nezeieşti  cuvinte  şi  învăţînd  în  mod  strălucit  virtutea  prin  modurile  voastre  (de 
comportare)? 

De  aceea,  merg  plîngînd  şi  întristindu-mă,  dorind  şi  căutîndu-te  pe  tine, 
păstorul  şi  învăţătorul  cel  bun,  cel  care  ştie  să  mă  „sălăşluiască"  pe  mine  oaia 
cea  rătăcită  „la  loc  cu  păşune4*  (Ps.  22)  zic  adică  la  deprinderea  Virtuţii  ce  depăr¬ 
tează  prin  Făptuire  arşiţa  patimilor;  cel  care  poate  să  mă  „hrănească**  „la  apa 
odihnei**,  zic  adică  la  harul  Cunoştinţei  care  stropeşte  mintea  prin  Contemplaţie; 
cel  care  „întoarce  sufletul  meu"  de  la  răutate  la  virtute  prin  dumnezeieşti  cuvinte 
şi  exemple  şi  „(mă)  povâţuieşte  pe  căile  dreptăţii**  arătînd  modurile  (de  compor¬ 
tare)  mîntuitoare  potrivit  evlaviei,  şi  cel  care  „mîngîie**  în  mod  înţelept  cu  „toiag** 
şi  cu  „vargă“,  adică  depărtind  de  la  răutate  pe  cel  începător  prin  amintirea  pedep¬ 
selor  veşnice  ca  şi  cu  o  „vargă“  şi  întărind  pe  cel  ce  înaintează  prin  nădejde  spre 
virtute  cu  impulsul  bunătăţilor  viitoare  ca  şi  cu  un  „toiag**,  lucru  pe  care  l-a 
sugerat,  pe  cît  socot,  în  mod  simbolic  şi  Domnul  şi  Mîntuitorul  turnînd  peste  rănile 
celui  căzut  întru  tîlhari  „vin**  şi  „untdelemn**  (cf.  Lc.  10,  34  şi  Ps.  22,  6).  Căci  dorul 
împărăţiei  cerurilor  fiind  amestecat  cu  frica  de  gheena  focului  veşnic,  păzeşte 
sufletul  nevătămat  legîndu-1  strîns  de  Iubirea  Creatorului,  şters  fiind  el  prin 
contracţie  de  toată  cugetarea  împătimită. 

Ci  umple,  cinstite  Părinte,  şi  tu  însuţi  trestia  cu  învăţătura  dumnezeiescului 
Duh  şi  cheamă,  ca  un  păstor  şi  iubitor  de  oameni,  oaia  rătăcită,  lipsită  de  păstor 
fiind,  pe  munţii  neştiinţei  şi  pe  dealurile  răutăţii  şi  fă-o  să  fie  sub  dreapta  ta; 
leagă  cu  compasiune  pe  cel  sfîşiat  de  multe  muşcături  ale  „lupilor  Arabiei**  (Avac. 
1,  8),  adică  ai  „Apusului**,17  căci  „Apus4*,  arată,  după  cum  se  zice,  tîlcuit  în  graiul 
elin,  numele  „Arabiei4*.  Potrivit  însă  raţiunilor  anagogice,  prin  „Arabia*  înţeleg,  şi 
poate  nu  în  mod  greşit,  trupul  acesta,  cel  ce  tiranizează  întru  cele  ale  mele  dum- 
nezeieştile  legi  ale  duhului,  cel  care  hrăneşte  cu  adevărat  mulţi  lupi  neruşinaţi  şi 
cruzi,  cel  ce  se  face  în  mod  real  şi  este  numit  cu  adevărat  din  pricina  păcatului 
„apus**  (al  duhului).  Asupra  lui  „a  venit**  (Ps.  67,  4)  ca  un  bun  şi  iubitor  de  oameni, 
„Păstorul  cel  bun*'  (cf.  In.  10,  11  şi  Ps.  22,  1)  Dumnezeul  „Cel  ce  paşte  pe  Israel44 
(Ps.  79,  1)  şi  Cuvintul  lui  Dumnezeu,  „Cel  ce  şade  pe  Heruvimi"  (Ps.  79,  2),  luînd 
aminte  adică  şi  privind  primejdia  noastră  şi  pentru  aceasta  arătîndu-se  pe  Sine 
însuşi  şi  sculînd  puterea  Sa  şi  venind  în  trup  ca  să  mîntuiască  pe  cei  ce  pier  şi  să 
omoare  fiarele  cele  rele  ce  se  hrăneau  cu  el  şi  să-l  facă  ţinut  al  păcii  şi  păşune 
pentru  oile  raţionale  întoarse  prin  făptuire  spre  Dumnezeu.  Legea  lui  (a  trupului) 
eu  n-am  depăşit-o  încă  prin  Contemplaţie  spirituală  ca  şi  Israel  muntele  Seir 
(cf.  Dt.  1,  2),  nici  n-am  străbătut  în  mod  nepătimaş  poftele  lui  prin  Făptuire  gnos¬ 
tică,  precum  cei  din  neamul  lui  Iacob  pe  fraţii  lor,  fiii  lui  Esau  cei  ce  locuiau  în 
Arabia,  prin  Moise,  ci  locuiesc  încă  în  Arabia  potrivit  fiilor  lui  Esau,  în  apus, 
adică  în  trup  —  nemaiaşteptînd  din  pricina  poftelor  trupului,  după  viaţa  pre- 


17  „Septuaginta"  (LXX)  are  pt.  Avac.  1,  8  expresia  „tdn  lykon  tes  Arabias,\ 
„lupii  Arabiei",  textul  ebraic  şi  „Vulgata4*  au  în  loc  „lupii  de  seară",  „lupos  vesper- 
tinos",  cf.  nota  (m)  a  lui  Combefls,  col.  413  sq:  iysic  LXX  lupos  Arabiae  reddiderunt 
quod  Vulg.  „lupos  vespertinos";  hommonymia  scilicet  vocis,  tantisper  mutatis 
punctis,  communique  rădice  quae,  „miscere,  confundere,  obscurare"  significat,  et 
si  quid  ejusmodi  est". 

zentă,  altă  (viaţă)  —  pe  care  nu  este  îngăduit  a-1  locui  nici  un  Israelit  adevărat, 
adică  cel  care  vede  pe  Dumnezeu,  zorind  să  iasă  din  trup  prin  Virtuţi,  şi  doritor 
să  iasă  prin  Cunoştinţă  la  Domnul,  Cel  care  este  în  mod  real  şi  e  numit  în  mod 
tainic  „pămînt  al  făgăduinţei4*  bunătăţilor  negrăite,  „în  care  curge  lapte  şi  miere“ 
(leş.  3,  17).  Căci  Domnul  este  hrănitor  al  celor  ce  sînt  prunci  potrivit  Lui,  şi  îmbu¬ 
curător  al  celor  ce  sînt  bărbaţi  potrivit  Lui,  ca  Unul  ce  hrăneşte  pe  cei  ce  se  tem 
El  cu  Virtuţi  prin  Făptuire  ca  şi  cu  nişte  „lapte**,  şi  îndulceşte  pe  cei  ce-L  iubesc 
pe  El  cu  Cunoştinţe  tainice  prin  Contemplaţie  spirituală  ca  şi  cu  nişte  „miere4*. 

Aşadar,  nu  lipsi,  cinstite  Părinte,  a  mă  păstori  cu  compasiune  şi  cu  cuvinte 
dumnezeieşti  pe  mine  cel  prins  de  fiare;  nu  înceta,  a  mă  izbăvi  de  patimile  cele 
din  trup  împreună  şi  de  duhurile  răutăţii  care  le  iscă  şi  care  mă  mănîncă  şi 
devoră  cu  răutate  omul  meu  cel  din  afară;  cheamă-mă  la  tine  şi  sâlăşluieşte-mă 
sub  aripile  tale,  în  caz  că  a  trecut  cu  adevărat  toată  frica  de  barbarii  cei  din 
afară  (sensibili)  —  din  pricina  cărora  am  străbătut  atîta  distanţă  a  mării  pe  cît 
de  iubitor  de  viaţă  sînt  —  lucru  despre  care  mai  cu  seamă  rog  pe  Preasfinţia 
Voastră  ca,  după  însemnarea  consacrată  a  preastrălucitei  mele  întăriri  de  către  Voi 
potrivit  lui  Dumnezeu,  să-mi  arate  foarte  exact  şi  toată  starea  (lucrurilor)  care 
domneşte  în  prezent  acolo,  cum  este,  şi  să  mi-o  înfăţişeze  prin  scrisori.  Căci  ne¬ 
putincios  cu  gîndul  şi  slăbit  foarte,  şi  cu  anevoie  putînd  fi  cu  trezvie  şi  în  pace 
fie  şi  într-o  mică  parte  şi  a-mi  aduna  mintea  cea  scindată  în  jurul  multor  lucruri, 
vreau  să  fac  călătoria  în  siguranţă  întrucît  sînt  nedesăvîrşit  în  cugetare,  şi  nu 
sînt  în  stare  a  intra  în  raţiunile  Providenţei  celui  ce  conduce  totul  cu  înţelepciune, 
ca  nu  cumva,  istovit  fiind  din  ignoranţă  gîndul  întru  cele  ce  se  întîmplă  şi  lăsînd 
din  slăbiciune  luptele  răbdării,  să  fiu  păgubit  de  cununile  care  vin  de  la  ele,  ca 
unul  ce  a  ajuns  dezertor  în  încercarea  celor  ce  se  cuvin.  îmbrăţişez  prin  scrisoare 
ca  fiind  prezent  de  faţă  pe  Preasfinţia  Voastră  şi  pe  toţi  cei  împreună  cu  Voi, 
cerînd  să  fiu  încredinţat  prin  sfintele  şi  bineprimitele  Voastre  rugăciuni,  lui  Hristos, 
Dumnezeului  şi  Mîntuitorului  a  toate. 

EPISTOLA  31 
A  aceluiaşi  către  acelaşi 

Precum  o  rază  (de  soare)  atrage  la  sine  în  mod  plăcut  privirea  sănătoasă,  care 
prin  fire  se  bucură  de  lumină,  şi  îi  împărtăşeşte  strălucirea  ei,  aşa  şi  adevărata 
preoţie,  fiind  pentru  cei  de  pe  pămînt  întru  toate  o  efigie  a  fericitei  Dumnezeiri, 
atrage  la  sine  tot  sufletul  iubitor  de  Dumnezeu  şi  dumnezeiesc  în  deprindere  şi  îi 
împărtăşeşte  Cunoştinţa,  Pacea  şi  Iubirea  (agapică)  proprie,  pentru  ca,  purtînd 
fiecare  din  facultăţile  sufletului  spre  capătul  lucrării  ei,  să  înfăţişeze  pe  cei  ini¬ 
ţiaţi  (în  taine)  de  ea  lui  Dumnezeu  îndumnezeiţi  întru  toate.  Căci  sfîrşitul  (şi  ţelul) 
lucrării  Raţionale  a  sufletului  este  Cunoştinţa  adevărată,  al  celei  Poftitoare  (con¬ 
cupiscente)  este  Iubirea  agapică,  iar  al  celei  Irascibile  este  Pacea,  după  cum  cel  al 
preoţiei  adevărate  este  aceea  de  a  fi  îndumnezeită  şi  de  a  îndumnezei  prin  acestea. 
Căci  prin  natură  (în  mod  natural)  posedăm  facultatea  de  a  raţiona  pentru  a  căuta 
pe  Dumnezeu,  am  primit  pofta  pentru  a-L  dori  numai  pe  El  şi  ni  s-a  dat  iuţimea 
numai  pentru  a  ne  lupta  pentru  El.  Iar  sfîrşitul  căutării  este  Cunoştinţa  adevărată, 
al  doririi  Iubirea  agapică  necontenită  şi  înflăcărată,  iar  al  luptelor  dumnezeieşti 
este  „Pacea  care  covîrşeşte  toată  mintea4*  (cf.  Filip,  4,  7). 

Cunoscîndu-Vă  pe  Voi,  Preasfinte  şi  Preafericite,  a  fi  făcător  şi  dascăl  al  aces¬ 
tor  bunuri  supreme,  roaba  lui  Dumnezeu  cu  adevărat,  fiica  şi  maica,  doamna 
Eudokia  cea  închisă,  împreună  cu  sfînta  ei  turmă,  a  revenit  la  Voi,  arătîndu-Vă 
pe  Voi,  de  Dumnezeu  preţuitule,  biruitor  asupra  tuturor  celorlalţi  Părinţi  ce 
rîvneau  să  o  aibă  pe  lîngă  ei.  Căci  este  cu  adevărat  roabă,  ca  una  ce  este  plinitoare 
a  poruncilor  dumnezeieşti;  fiică,  ca  una  ce  are  prin  deprindere  identică  întru 
toate  asemănarea  cu  Dumnezeu;  şi  maică,  ca  una  ce  naşte  deprinderea  în  virtute  şi 
în  ceilalţi.  în  rest,  bucuraţi-Vă  şi  Vă  veseliţi  primind  înapoi  cea  mai  cinstită  parte 
a  sfintei  Voastre  turme,  şi  mai  cu  seamă  primind  şi  pe  sfinţitul  meu  domn 
Gheorghe  preotul,  ogorul  cel  cu  adevărat  dumnezeiesc  şi  cultivator  al  marelui  şi 
dumnezeiescului  (Mucenic)  Gheorghe,  îndeajuns  de  încercat  în  faptă  şi  cuvînt, 
înaintea  lui  Dumnezeu  şi  a  întregului  popor,  în  ştiinţa  cultivării  sufletelor,  şi 
pentru  aceasta  preaiubit  tuturor  celor  ce  iubesc  pe  Domnul.  Ci  întrucît,  smuls  din 

tovărăşia  lor  folositoare,  am  ajuns  pînă  acum  deja  pe  jumătate  mort  şi  pe  jumă¬ 
tate  tăiat,  fie  primiţi-mâ  şi  pe  mine  şi  mă  îngrijiţi  ca  pe  un  mădular  bolnav,  fie 
Lncurajaţi-mâ  prin  rugăciuni  şi  convingeţi-mă  să  suport  separaţia  cu  nepătimire. 
Căci  şi  acest  lucru  este  propriu  preoţiei  dumnezeieşti  şi  adevărate. 


EPISTOLA  25 

A  aceluiaşi  către  Conon,  preotul  şi  egumenul 

Cred,  precum  am  primit  şi  am  fost  învăţat,  că  , .Dumnezeu  este  iubire**  (1.  In, 
4,  16)  şi  că,  precum  însuşi  este  unul  neîncetînd  vreodată  a  fi  unul,  tot  aşa  şi  pe 
cei  ce  vieţuiesc  potrivit  Iubirii  lui  agapice  îi  face  una  şi  le  dăruie  „o  inimă  şi  un 
suflet"  (F.  A.  4,  32)  măcar  de  sînt  mulţi,  pentru  ca  să-şi  cunoască  inimile  unii 
altora,  ca  unii  ce  au  un  suflet,  şi  să  nu  sufere  de  neştiinţă  cercetînd  despre  cele 
nu  apar  cu  evidenţă,  ci  fiecare  intuind  dispoziţia  aproapelui  faţă  de  el  însuşi.  Pen¬ 
tru  aceasta  crezînd,  sfinte  Părinte,  prin  harul  lui  Hristos  care  se  mişcă  întru  tine, 
că  nu  eşti  in  neştiinţă  de  lucrurile  din  inima  mea,  după  cum  deopotrivă,  măcar 
că  este  lucru  cutezător  a  o  zice,  nici  eu  nu  (ignor)  cele  dintru  tine,  îndrăznesc  să 
refuz  pinâ  acum  sosirea  mea  la  Voi,  ştiind  că  nu  credeţi  că  refuzul  este  din  neas¬ 
cultare,  ci  întrucît  o  pătimire  trupească  mă  împiedecă  cu  de-a  sila  de  la  drum  şi 
nu-mi  îngăduie  să  traduc  rîvna  sufletului  în  faptă.  Dar  măcar  că  sînt  pururea 
prezent  în  duhul  şi  nicicînd  separat  de  Voi  după  suflet,  fiind  absent  (acum)  cu 
trupul,  te  îmbrăţişez  prin  prezenta  scrisoare  pe  tine,  părintele  şi  apărătorul  meu 
după  Dumnezeu  şi  purtătorul  de  grijă  al  mintuirii  mele,  şi  sfînta  ta  turmă  cea 
vrednică  de  împărăţia  lui  Hristos  şi  te  rog  să  faci  cereri  pentru  mine  la  Domnul 
ca  să-mi  cîştig  credinţa  întru  El  vie  şi  înfăptuitoare,  neomorîtă  prim  patimi,  ci 
avînd  puterea  Crucii  Morţii,  Mormîntului  şi  învierii  Lui:  a  Crucii  prin  nefăptuirea 
păcatului,  a  Morţii  prin  înlăturarea  deplină  a  răutăţii,  a  Mormîntului  prin  îndepăr¬ 
tarea  închipuirilor  clin  suflet  în  jurul  lucrurilor  sensibile  şi  a  învierii,  prin  bogă¬ 
ţia  Virtuţilor,  prisosul  Cunoaşterii  Lui  celei  adevărate  şi  scularea  întru  înălţime  a 
înţelegerii  din  cele  stricăcioase,  ca  să  devin  un  trup  şi  un  suflet  (concorporal  — 
cf.  Ef.  3,  6  —  şi  conpsihic)  cu  El,  şi,  simplu  zis,  „asemenea  Lui“  (1.  In.  3,  2)  întru 
toate,  potrivit  făgăduinţei  Lui,  afară  de  identitatea  cu  El  după  fire.  Ca  nu  cumva, 
omorind  prin  faptele  necinstei  viaţa  cea  dăruită  de  El  mie  prin  cele  (mai  sus)  zise, 
să  am  osinda  după  dreptate  a  celor  ce-şi  omoară  propria  lor  viaţă,  pe  Domnul 
nostru  Iisus  Hristos.  Căci  înfricoşător  cu  adevărat  şi  mai  presus  de  orice  osîndă 
este  faptul  de  a  omorî  de  bună  voie,  prin  iubirea  faţă  de  cele  stricăcioase,  viaţa 
dăruită  nouă  de  Dumnezeu  ca  dar  al  Duhului  Sfînt.  Cunosc  întru  totul  această 
frică  cei  care  s-au  îngrijit  să  cinstească  mai  presus  de  iubirea  (trupească)  de  sine, 
Adevărul. 


EPISTOLA  21 

A  aceluiaşi  către  Preasfinţitul  episcop  al  Kydoniei 

Cunoscînd  de  Dumnezeu-păzitul  meu  stăpîn,  prin  cercetare  evlavioasă  a 
misterului  Iconomiei  Lui  pentru  noi,  pe  însuşi  Dumnezeu  egal  cu  Sine  însuşi  atît 
in  înălţime  cit  şi  în  adîncime,  şi  mirîndu-se  în  ce  mod  s-a  unit  în  jurul  Lui  finitul 
de  infinitate  —  ce  sînt  contrarii  şi  neamestecate  —  a  avut  evidenţierea  (acestuia)  de 
la  una  prin  cealaltă:  infinitatea  limitindu-se  în  mod  negrăit  împreună  cu  finitul, 
iar  finitul  dezvoltîndu-se  în  mod  mai  presus  de  fire  împreună  cu  infinitatea.  însuşi 
Cel  în  jurul  Căruia  sînt  acestea,  identic  fiind  cu  Sine  în  ambele  privinţe  şi 
neabandonînd  absolut  nimic  al  Său  însuşi  în  ce  priveşte  infinitatea  ca  unul  ce  după 
fire  este  şi  se  cunoaşte  mai  presus  de  infinit  iar  după  Iconomie  incomprehensibil, 
avînd  înălţimea  dumnezeieştii  sale  slave  negîndită,  iar  adîncimea  pogorîrii  sale 
iconomice  neînţeleasă,  de  bunăvoie  s-a  supus  pe  Sine  însuşi  cu  bucurie  în  mod 
docil,  ca  o  ceară  unei  peceţi,  lui  Dumnezeu,  pe  Care  primindu-L  întipărindu-se 
adînc  şi  în  întregime  întru  Sine  s-a  făcut  pe  Sine  însuşi  asemănare  exactă  a  feri¬ 
cirii  dumnezeieşti.  Căci  schimbîndu-se  pe  Sine  cu  înţelepciune  prin  modurile 
dumnezeieşti,  in  smerenia  firii  a  amestecat  prin  Virtute  înălţimea  vredniciei,  şi 
iarăşi.  Împreună  cu  înălţimea  vredniciei  a  înălţat  prin  Cunoştiinţă  smerenia  firii, 

şi  a  făcut  ca  fiecare  să  fie  contemplată  în  mod  paradoxal  în  cealaltă.18  Căci  s-a 
păzit  pe  Sine  identic  cu  Sine  însuşi  în  ambele  privinţe,  neabandonînd  în  nici  una 
din  ele  nimic  din  măreţia  (Lui),  ci  arătînd  mai  degrabă  în  mod  limpede,  prin  cele 
prin  care  a  avut  nefalsificată  asemănarea  cu  Dumnezeu,  că  Dumnezeu  a  orînduit 
pe  pămînt  în  locul  Lui  însuşi  prin  hirotonie,  preoţia,  întru  care  (însuşi)  este  văzut 
trupeşte  şi  misterele  Lui  nu  lipsesc  a  fi  arătate  celor  ce  au  puterea  de  a  vedea. 
De  aceea  şi  stăpînul  meu,  purtat  fiind  în  chip  dumnezeiesc  de  raţiune  dimpreună 
cu  modurile  ei  (de  comportare),  mi-a  dat  naştere  la  multă  mîntuire.  Căci  aşa  pre¬ 
cum  îndemna  Domnul  pe  oameni  să  se  împace  cu  Dumnezeu  Tatăl  mai  degrabă 
ca  unii  ce  au  suferit  decît  lucrat  greşelile  (lor),  după  cum  mărturiseşte  dumne¬ 
zeiescul  Pavel  zicînd:  „Pentru  Hristos  solim,  ca  şi  cum  Dumnezeu  v-ar  îndemna 
prin  noi.  Rugămu-vă  deci,  pentru  Hristos,  împăcaţi-vă  cu  Dumnezeu44  (2.  Cor.  5,  20), 
pentru  ca,  ruşinîndu-se  de  măreţia  facerii  (Lui)  de  bine,  să  vină  la  cunoştiinţa 
învîrtoşârii  proprii;  tot  aşa  şi  stăpînul  meu,  subjugîndu-mă  cu  iscusinţă  prin  lăsarea 
lui  de  la  sine  de  bunăvoie  —  în  aceea  că  părea  a  voi  să  înveţe  el  de  la  mine 
prin  scrisori  cele  puse  înainte  a  le  învăţa  el  (pe  alţii)  pentru  vrednicia  Sa  —  a 
ajuns  să  recunoască,  chiar  dacă  mai  tîrziu,  propria  mea  lipsă  de  învăţătură.  Măr¬ 
turisesc  deci,  stăpînului  meu  recunoştinţa  mea,  mă  laud  cu  modul  prin  care  cu 
delicateţe  a  împrăştiat  norul  părerii  mele  de  sine,  şi-i  cer  ca  nicicînd  să  înceteze 
a  îndruma  cu  regularitate  pe  robul  lui  cu  astfel  de  cuvinte  şi  moduri  (de  com¬ 
portare). 

prezentare  şi  traducere 
de 

Drd.  îoan  /.  Ică 


18  Nota  94  a  lud  Combefis,  col.  604  redă  aici  scolia  marginală:  Mathois  hdson 
pejphyken  hierosyne,  „învaţă  cît  stă  în  firea  preoţiei44. 


îndrumări  omiletice 


CU  PRIVIRE  LA  PREDICA 


Despre  predică  s-a  discutat  şi  se  discuta  mult,  exprimîndu-se  opinii  dintre 
cele  mai  variate.  Valoarea  ei  rezultă  din  necesitatea  întregului  conţinut  al  dreptei 
credinţe  pentru  dobindirea  mîntuirii.  Actualitatea  predicii  este  evidenţiată  şi  de 
dorinţa  fierbinte  a  popoarelor  intru  a  rezolva  marile  contradicţii  contemporane, 
numai  prin  puterea  cuvîntului.  Predica  trebuie  să  slujească,  prin  conţinut  şi  formă, 
şi  acestui  nobil  şi  sfînt  ţel  şi  să  răspundă  la  întrebările:  ce,  cum  şi  pentru  cine 
predicăm? 

1.  Ce  este  predica?  In  ce  constă  rostul  şi  importanţa  ei?  Există,  oare,  un 
criteriu  de  verificare  a  valorii  unei  predici?  Incercind  să  răspundem,  ne  dăm 
seama  că,  de  la  text  şi  adresă,  introducerea,  cuprinsul,  împărţirea  ideilor  prin¬ 
cipale,  epilogul,  sufletul  propovăduitorului,  totul  este  important  în  reuşita  unei 
predici.  In  limitele  acestui  articol  vom  accentua,  îndeosebi,  unele  aspecte  privitoare 
la  rolul,  fondul,  forma  şi  susţinerea  predicii. 

2.  în  ce  constă  rolul  predicii? 

a)  In  tot  trecutul  Bisericii,  predica  a  fost  unul  din  principalele  mijloace  de 
propovâduire.  Ea  are,  şi  astăzi,  o  funcţie  revelatoare.  Rolul  ei  cel  mai  caracteristic 
constă  in  a  arăta  locul  şi  rostul  pe  care-1  are  omul  în  lume  ca  fiu  iubit  al  lui  Dum¬ 
nezeu.  Predica  face  clară,  explicită,  învăţătura  de  credinţă  spre  îndreptarea  vieţii. 
Este  ilustrativă,  în  acest  sens.  formularea  diaconului  Coresi:  „Cartea  ce  se  cheamă 
Evanghelie  cu  învăţătură  să  se  cetească,  către  dreptarea  sufletului  şi  a  trupului'*. 

b)  Importanţa  predicii  rezultă,  mai  ales,  din  strînsa  legătură  dintre  cunoaş¬ 
terea  privitoare  la  Dumnezeu  şi  mîntuire.  Căci  „aceasta  este  viaţa  cea  veşnică:  să 
Te  cunoască  pe  Tine  singurul  Dumnezeu  adevărat  şi  pe  Iisus  Hristos,  pe  care  Tu 
L-ai  trimis"  (Ioan  17,  3). 

Predica  mediază  cunoaşterea  lui  Dumnezeu  prin  credinţă  şi  conturează  căile 
acestei  cunoaşteri.  „Credinţa  vine  prin  auz,  iar  auzul  vine  prin  vestirea  cuvîntului 
lui  Dumnezeu"  (Rom.  IU,  17).  „Cum  vor  crede  in  Acela  de  care  n-au  auzit?  Şi  cum 
vor  auzi  fără  propovăduitori?  (Rom.  10,  14). 

c)  Prin  împlinirea  inaltului  ei  scop,  predica  este  drum  spre  Dumnezeu,  poartă 
spre  viaţa  veşnică.  Ea  este  un  popas  de  reculegere,  de  mîngiiere  şi  de  întărire  în 
lupta  vieţii.  In  această  înţelegere,  „învăţătorul"  este  chemat  să-şi  aducă  ascultă¬ 
torul  în  situaţia  de  a-şi  dezbate  destinul,  de  a  înţelege  de  ce  este  creştin. 

3.  Esenţialul,  în  predică,  îl  constituie  fondul,  doctrina.  Ea  dă  consistenţa 
predicii.  De  aceea,  chiar  dacă  conţinutul  unor  studii  de  exegeză  a  Evangheliei  este 
turnat  într-un  tipar  stilistic  depăşit  de  progresul  lingvistic,  acesta  îşi  păstrează 
valoarea  prin  fondul  de  idei. 

a)  Fondul  este  substanţa,  mesajul  pe  care  vrem  să-l  transmitem  ascultăto¬ 
rilor.  Acesta  trebuie  să  răspundă  la  întrebarea:  ce  am  de  spus?  Ceea  ce  avem  a 
spune  apare  ca  tensiune  spre  o  finalitate  de  esenţă  teologică  ce  deschide  drumul 
comuniunii  cu  Dumnezeu. 

Ascultătorii  dornici  de  răscolire  sufletească,  de  rpotolire  a  nostalgiei  cerului, 
urmăresc  în  primul  rînd,  învăţătura  dreptei  credinţe.  Prin  însăşi  misiunea  noastră 
de  trimişi  ai  lui  Hristos  (Marcu  16,  15)  sintem  obligaţi  să-^i  ajutăm  pe  oameni  să 
creadă  şi  să  vieţuiască  potrivit  adevărului.  Iar  adevărul  este  învăţătura  şi  viaţa 
lui  Iisus  Hristos.  „Eu  sînt  calea,  adevărul  şi  viaţa",  zice  M  în  tui  torul. 

Pentru  ca  predica  să-şi  ajungă  scopul,  fondul  ei  trebuie  să  se  întemeieze  pe 
Sfînta  Scriptură  şi  Sfînta  Tradiţie.  întregul  ei  conţinut,  să  izvorască  din  dreapta 
credinţă  în  Dumnezeu.  Existenţa  sufletului  nemuritor,  a  vieţii  celei  veşnice,  cre¬ 
dinţa  într-o  răsplată  desăvîrşită  sub  forma  a  două  stări,  raiul  şi  iadul,  trebuie 
mereu  presupuse  în  lucrarea  de  propovăduite.  Creştinul  este  fericit  să  ştie  că  Dum¬ 
nezeu,  Creatorul  tuturor  văzutelor  şi  nevăzutelor,  este  iubire,  că  Iisus  Hristos  este 
Mîntuitorul  şi  că  Duhul  Sfînt  este  „Dătătorul  de  viaţâ“. 

b)  Desigur,  în  Biserica  Ortodoxă,  Hristos  Domnul  „Cel  cu  cruce44  (I  Cor.  1,  23), 
se  află  în  centrul  întregei  propovăduiţi.  Prin  Tradiţia  şi  rînduielile  cultului  divin, 
în  special  Sfînta  Liturghie,  Biserica  susţine  credinţa.  Ea  introduce  precizie  şi  sigu¬ 
ranţă  în  interpretarea  Evangheliei.  Biserica  dă  vrednicia  de  crezare  a  adevărului 
evanghelic.  Ea  „este  stîlp  şi  temelie  a  adevărului  mîntuitor“  (I  Tim.  3,  15). 

c)  în  esenţă,  predica  trebuie  să  orienteze,  în  orice  împrejurare  şi  în  orice  loc 
ar  fi  rostită,  spre  Sfintele  Taine.  Tainele  fac,  din  doctrină,  o  forţă  în  direcţia 
vieţii  „din  belşug44  (Ioan  10,  10).  Din  punct  de  vedere  ortodox,  fondul  predicii 
creşte  din  duhul  Tainelor  şi  conduce,  la  sfinţirea  vieţii  omului,  prin  Taine. 

d)  In  această  interpretare,  miezul  predicii  slujeşte  înnobilarea  relaţiilor  din¬ 
tre  oameni.  Cînd  spunem,  de  pildă,  că  Dumnezeu  este  Ziditorul  omului,  afirma¬ 
ţia  aceasta  cuprinde  şi  ideea  unităţiii  ontologice  a  neamului  omenesc.  Fraternitatea 
în  Hristos  Domnul  netezeşte  răspunsul  la  atîtea  întrebări  privitoare  la  dialogul 
dintre  om  şi  societate,  dintre  state  şi  popoare.  în  numele  Sfintei  Treimi,  predica¬ 
torul  îndeamnă  la  respectul  persoanei,  la  pace  şi  prosperitate  cu  autoritatea 
„voinţei  lui  Dumnezeu44  (cf.  Rom.  12,  2). 

4.  Puterea  predicii  nu  stă  în  geniul  omenesc,  nici  în  silogisme  lingvistice. 
Cu  toate  acestea,  elaborarea  predicii  este  susceptibilă  de  o  necontenită  perfecţio¬ 
nare  în  raport  cu  progresul  culturii,  cu  mersul  înainte  al  istoriei.  De  aceea  predica, 
deşi  importantă  prin  conţinutul  ei,  nu  trebuie  neglijată  nici  sub  aspectul  formei. 
Nu  numai  lucrurile  sau  adevărul  despre  care  vorbim  au  însemnătate,  ci  şi  chipul 
în  care  înfăţişăm  întreaga  învăţătură. 

a)  în  predică  proclamăm  public,  „pe  faţă44  (Ioain  18,  20),  adevărurile  Revelaţiei 
primite  prin  credinţă.  Prezentarea  publică,  profesională,  a  Descoperirii  dumnezeieşti, 
este  unul  din  atributele  predicii.  Din  acest  motiv  predica  nu  trebuie  confundată  cu 
o  vorbire  întîmplătoare.  Ea  nu  este  o  discuţie  oarecare.  In  predică  nu  ne  putem 
îngădui  folosirea  unor  cuvinte  banale,  de  toată  ziua.  Expresiile  cotidiene,  simpliste, 
neglijente,  transformă  predica  într-o  hiroglifă. 

Predica  nu  este  nici  verbiaj  impresionant  în  care  vorbitorul  se  lasă  copleşit  de 
emoţii.  Ea  trebuie  să  fie  caldă,  mîngiietoare,  dar  nu  dulceagă.  Ideile,  faptele  pe  care 
le  descriem,  să  fie  alese  cu  multă  grijă,  într-o  alcătuire  verbală  clară,  bine 
închegată.  în  această  osteneală  trebuie  să  fim  nişte  neîmpăcaţi  cu  noi  înşine. 

b)  Forma  predicii  este  mult  mai  mult  decît  o  simplă  îmbrăcăminte  a  conţi¬ 
nutului  ei.  Ea  este  SEMNIFICANTUL,  evocatorul  fondului.  Conţinutul  predicii  tinde 
firesc  spre  o  anume  formă.  Ea  constă  în  suma  modalităţilor  şi  procedeelor  prin  care 
Be  exprimă  conţinutul.  Prin  formă  se  răspunde  la  întrebarea:  Cum  înfăţişăm  con¬ 
ţinutul  predicii? 

Intre  fondul  şi  forma  predicii  există  o  tensiune  permanentă.  Noţiunile,  idee 
şi  formă  sînt,  în  cadrul  predicii,  inseparabile.  Perfecţionarea  formelor  de  exprimare 
maturizează  ideile  predicii.  Relaţia  strinsă  dintre  fond  şi  formă  impune,  în  întoc¬ 
mirea  predicii,  o  muncă  de  sistematizare  şi  organizare  în  ansamblu  şi  în  detalii. 

c)  Cuvintele,  aşa  cum  sînt  ele  orînduite  în  dicţionar  au,  oarecum,  o  valoare 
neutră.  Selectarea  presupune  respectarea  unor  metode  verificate,  o  disciplină  a 
cuvîntului.  Este  necesară  o  nuanţare,  proporţie,  sinteză  pentru  a  se  evita  frazeolo¬ 
gia  goală.  Să  alegem  acele  cuvinte  care  se  potrivesc  mai  bine  cu  sentimentele 
noastre,  cu  preocupările  ascultătorilor  atît  de  diferiţi  sufleteşte. 

d)  Fiecare  cuvînt  trebuie  să  fie  direct  la  obiect  şi  să  se  afle  în  legătură  logică 
cu  cel  dinainte.  Fiecare  frază  să  fie  o  revărsare  a  celei  precedente,  s-o  cheme 
pe  cea  care  urmează  şi  să  adauge  ceva  la  aprofundarea  ideii  în  relaţie  cu  întregul. 
Siguranţa  frazei,  conciziunea  exprimării,  gradaţia  expunerii,  respectarea  formelor 
introductive  şi  finale,  specifice  predicii,  denotă  unitate.  Fără  unitate  predica  apare 
alcătuită  din  bucăţi  aşezate  una  lingă  alta,  dar  nearticulate  între  ele.  Deviza  să 
fie  aceasta:  cît  mai  puţine  cuvinte,  dar  mult  şi  esenţial  înţeles!  Esenţialul  poate  fi 

spus  in  aşa  fel  incit,  întregul  conţinut,  să  se  consitituie  intr-un  singur  trup  spre 
îmbogăţire  teoretică  şi  practică. 

e)  Expresiile  sânt  lămurite  sau  întunecate  după  cum  înţelegem  nod  înşine, 
ceea  ce  voim  să  predicăm.  In  acest  sens,  avem  datorita  să  ne  îmbogăţim  zi  de  zi, 
vibraţia,  experienţa.  Lucrul  de  mântuială  este  incompatibil  cu  responsabilitatea 
predicatorului.  Mulţumirea  de  sine  anchilozează,  superficializează  gândul  şi  expre¬ 
sia.  Pentru  prevenirea  acestei  nedorite  ipostaze,  sîntem  datori  să  citim  şi  să 
replămâdim  ceea  ce  citim.  Căci,  cărţile,  scrise  cu  multă  osteneală  şi  meşteşug, 
sînt  un  dar  care  oferă,  „de-a  gata  multă  muncă  şi  scumpă"  (Antologhion  1643). 
Acestea  insă  trebuie  valorificate  in  laboratorul  propriului  nostru  suflet.  Altcum, 
cuvintele  sînt  lipsite  de  personalitate,  şovăielnice,  neconvingătoare.  Iar  dacă  faţă 
de  cuvânt,  în  genere,  se  cere  cinstire,  cu  atit  mai  mult  pentru  cuvântul  lui  Dumnezeu. 
Căci  „nu  cuvânt  omenesc,  ci  cuvîntul  lui  Dumnezeu  care  şi  lucrează  în  noi  cei  ce 
credem"  (cf.  I  Tes.  2,  13),  încredinţăm  oamenilor. 

f)  Prin  predică,  sîntem  slujitori  ai  Cuvântului  (Luoa  1,  2),  colaboratori  ai  lui 
Dumnezeu  (I  Cor.  3,  9).  De  aceea,  exprimarea  trebuie  să  ne  fie  precisă,  pentru 
a  preîntimpina  orice  răstălmăcire,  deviere  sau  alterare  a  adevărului.  „Ia  aminte 
la  tine  însuţi  şi  la  învăţătură,  stăruie  în  acestea,  căci  fâcînd  aceasta,  şi  pe  tine 
te  vei  mintui  şi  pe  cei  ce  te  ascultă"  (I  Tim.  4,  16),  zice  Sf.  Apostol  Pavel. 

5.  In  strădania  de  propovăduire  clerul  Bisericii  noastre,  a  slujit  şi  slujeşte 
frumuseţea  limbii  române.  Să  ne  gindim,  de  pildă,  la  predicile  mitropolitului 
Antim  Ivireanul.  Ele  sînt,  In  substanţă  şi  expresie,  un  fel  de  elită  a  cuvîntărilor 
bisericeşti  şi  a  literaturii  noastre.  Autorul  Didahiilor  dovedea,  la  sfîrşitul  veacului 
al  XVII-lea,  că  limba  română  devenise  capabilă  să  exprime  gînduri,  sentimente, 
aspiraţii  şi  atitudini  printr-o  mare  supleţe  în  utilizarea  figurilor  de  stil. 

Cuvîntările  ierarhilor  Bisericii  Ortodoxe  Române  se  înscriu  în  aceeaşi  edifi¬ 
catoare  apreciere.  Aşa,  spre  exemplu,  înalt  Prea  Sfinţitul  nostru  Mitropolit  Antonie 
cu  liniştea  pe  care  o  dă  siguranţa  în  mânuirea  cuvântului,  ia  de  mînă  pe  ascultă¬ 
tor  şi  răspunde  întrebărilor  şi  căutărilor  lui.  Cuvîntul  său  este  şi  o  apologie  a 
ÎNŢELESULUI.  întreaga-i  propovăduire  este  subordonată  dorinţei  ca  „cine  citeşte 
să  înţeleagă". 

Este  indicat  să  valorificăm  conţinutul  predicii  şi  prin  mantia  terminologiei 
bisericeşti.  Aceasta  îmbogăţeşte  dreapta  tîlcuire  a  învăţăturii  şi  reliefează  spiri¬ 
tualitatea  românească  în  profunzimea  ei.  Prea  Sfinţitul  Episcop  Vasile  al  Oradiei, 
ca  să  luăm  alt  exemplu,  antrenează,  prin  dulceaţa  termenilor  bisericeşti,  concepte 
de  bază  ale  credinţei  strămoşeşti. 

6.  Reuşita  predicii  depinde  însă,  nu  numai  de  ceea  ce  afirmăm,  ci  şi  de  modul 
cum  afirmăm  sau  reproducem  conţinutul  predicii. 

a)  Predicatorul  trebuie  să  ia  în  considerare  cui  i  se  adresează  şi  să  se  stră¬ 
duiască  să  insufle  ideile  predicii  în  sufletul  ascultătorilor.  In  această  strădanie, 
o  agitaţie  neprevăzută,  dispoziţia  sau  indispoziţia  sufletească  de  moment,  influen¬ 
ţează  calitatea  împărtăşirii  mesajului  divin. 

b)  Ascultătorii  aşteaptă,  cu  interes,  articularea  primelor  cuvinte.  Este  prudent 
ca.  rostirea  acestora,  să  fie  înceată  pentru  a  produce  o  atmosferă  de  acomodare 
a  credincioşilor.  Apoi,  să  se  treacă  la  un  ton  moderat.  Epilogul  insă,  să  fie  expri¬ 
mat  printr-o  voce  plină,  energică,  menita  să  angajeze  adîncul  voinţei.  Să  nu  lăsăm 
impresia  oboselii,  ci  expresiile  să  ne  fie  vii,  cu  respect  pentru  valoarea  acustică 
pînă  la  ultimul  cuvînt.  Tăria  vocii  să  fie  potrivită  cu  mărimea  bisericii,  cu  locul 
în  care  vorbim,  cu  împrejurarea  care  ocazionează  predica.  Să  ne  modificăm  vocea 
potrivit  cu  ceea  ce  anunţăm. 

c)  Fiecare  cuvînt  să  ţîşnească  şi  din  idealul  care  ne  guvernează  convin¬ 
gerile.  Convingem  prin  propria  noastră  certitudine  şi  participare  spirituală  la 
adevărul  pe  care-1  exprimăm.  In  cuvîntul  pe  care-1  rostim  să  fie  prezentă  şi  con¬ 
ştiinţa  şi  credinţa  noastră.  Predicatorul  transmite  ascultătorilor  şi  nezdruncinata 
sa  certitudine  în  mesajul  prezentat.  El  comunică,  odată  cu  învăţătura,  şi  credinţa 
sa  în  înţelesul,  infinit  de  bjgat,  al  cuvin tului  sacru.  Predica  ilustrează  şi  ideile  şi 
sentimentele  celui  ce  comunică  şi  se  comunică. 

d)  In  susţinerea  predicii,  gesticulaţia  trebuie  să  fie  potrivită  cu  fondul  ei. 
Importantă  este  şi  privirea.  In  ochi  se  zugrăvesc  sentimentele  sufletului:  bucuria, 
tristeţea  etc.  Este  nepotrivit  să  ţinem  ochii  închişi  sau  să  avem  o  privire  fixă. 
Aceasta  scade  efectul  ziditor  al  predicii. 

7.  Evident,  criteriul  de  verificare  a  reuşitei  unei  predici  îl  constituie,  în 
final,  rezonanţa  conţinutului  în  sufletul  ascultătorilor.  Gradul  în  care  fiinţa 
ascultătorilor  se  orientează  spre  dreapta  vieţuire,  reprezintă  norma  de  apreciere 
a  reuşitei  sau  nereuşitei  unei  predici.  Efectul  ziditor  în  viaţă  şi  în  muncă,  în  reali¬ 
zarea  sensului  în  această  lume,  constituie  măsura  valorii  predicii.  De  aici  şi  preocu¬ 
parea  de  a  nu  umplea  capul  ascultătorilor  cu  noţiunii  şi  teorii  fără  legătură  cu 
viaţa.  Căci  o  predică  poate  fi  valoroasă,  în  sine,  cerebrală,  dar  fără  putere  de 
înrîurire  a  sufletului  omenesc.  Or,  calitatea  predicii,  constă  în  brazda  pe  care  o 
trage  ea  în  ogorul  sufletului  pentru  a  aduce  conştiinţa  creştină  în  faţa  obligaţiilor 
impuse  de  numele  de  om  şi  de  creştin. 

8.  Din  cele  prezentate  reţinem,  sub  titlu  de  concluzii  şi  deziderate,  următoarele: 

a)  Predica  este,  în  esenţă,  o  vorbire  care  constă  din  ideile  desprinse  din 
Revelaţia  divină  şi  din  mijloacele  de  exprimare. 

b)  Intre  fondul  şi  forma  unei  predici  există  un  raport  ca  de  la  cauză  la 
efect.  Forma  împodobeşte  şi  însufleţeşte  ideile  predicii. 

c)  îngemănarea  competentă,  structurală,  între  fondul  de  idei  şi  relieful  sti¬ 
listic  al  predicii,  reclamă  muncă,  pregătire  continuă. 

d)  Vom  face  deci,  din  predică,  o  misiune  de  îmbogăţire  spirituadă  şi  perfec¬ 
ţionare  morală.  Procedînd  astfel,  ne  aflăm  în  duhul  sfinţilor  Părinţi  care,  şi  prin 
predică  au  arătat  drumul  mîntuirii  în  Hristos,  în  Biserica  Lui  cea  sfîntă. 


Pr.  Gh.  Răţulea 


FRATELE  DE  DEPARTE 

I 

Cînd  vorbim  despre  fraţi,  ne  gîndim  în  primul  rînd  la  cei  născuţi  din  aceiaşi 
părinţi. 

fntr-un  înţeles  mai  larg  fraţi  sînt  şi  cei  ce  aparţin  uneia  şi  aceleiaşi  naţiuni, 
unuia  şi  aceluiaşi  popor.  In  înţelesul  cel  mai  extins  apelativul  frate  se  «atribuie 
tuturor  oamenilor,  indiferent  de  spaţiul  geografic  pe  care-1  locuiesc,  indiferent  de 
naţionalitate,  de  rasă,  de  concepţii  religioase,  filozofice,  politice. 

Ştim  cu  toţii  că  relaţiile  dintre  fraţi  se  caracterizează  prin  accentul  de 
apropiere,  de  bună  înţelegere,  de  dragoste.  Experienţa  cea  mai  comună  ne  arată  că 
în  mod  obişnuit  fraţii  ţin  unii  la  alţii,  se  preţuiesc,  se  ajută,  se  înconjoară  cu  dra¬ 
goste.  Acelaşi  lucru  se  petrece  şi  cu  conaţionalii.  Cei  ce  sînt  de  aceeaşi  apartenenţă 
etnică,  locuiesc  acelaşi  teritoriu,  cu  aceleaşi  tradiţii,  aceleaşi  aspiraţii,  îşi  dez¬ 
voltă  relaţiile  sub  semnul  preţuirii,  respectului  şi  al  iubirii  reciproce. 

Dar  dacă  relaţiile  dintre  consîngeni  şi  conaţionali,  le  putem  caracteriza  ca 
fiind  în  general  relaţii  de  iubire  mutuală  ce  vom  putea  spune  despre  legăturile  cu 
cei  de  dincolo  de  confiniile  etnice? 

Care  trebuie  să  fie  atitudinea  noastră  faţă  de  fraţii  de  alt  neam,  de  altă 
rasă,  de  altă  concepţie?  Cu  alte  vorbe,  cum  trebuie  să  ne  comportăm  faţă 
de  străini? 

II 

Vom  spune  de  la  început  că  nu  ne  e  îngăduit  să  rămînem  indiferenţi  faţă  de 
cei  ce  trăiesc  în  alte  regiuni  geografice,  cu  alte  concepţii  decît  noi.  Argumentul 
că  depărtarea  spaţială  şi  apartenenţa  la  alte  etnii  şi  culturi  ne  înstrăinează  pe  unii 
de  alţii,  azi  nu  mai  e  valabil.  Mijloacele  de  care  dispunem  azi  facilitează  în  gradul 
cel  mai  înalt  apropierea  dintre  populaţiile  globului  nu  numai  din  punct  de  vedere 
geografic,  ci  şi  din  punct  de  vedere  cultural  spiritual.  Mijloacele  tehnice  care 
înlesnesc  procesul  de  apropiere  fizică,  să  zicem  aşa,  între  oameni  e  dublat  de  un 
complex  de  instrumente  menite  să  asigure  vehicularea  conţinuturilor  spirituale 
dintr-o  parte  în  alta  a  globului. 

Dacă  nu  ne  e  permis  să  fim  indiferenţi  faţă  de  străini,  şi  mai  puţin  ar  putea 
fi  îndreptăţită  o  atitudine  de  desconsiderare.  Toate  popoarele,  toate  naţiunile, 
toate  rasele  sînt  în  mod  egal  voite  de  Dumnezeu.  Cincizecimea  constituie  un  argu¬ 
ment  hotărîtor  în  această  privinţă.  Virgulele  de  foc  ale  Duhului  Sfînt  coborîte 

separat,  dar  deodată,  asupra  reprezentanţilor  atîtor  neamuri  exprimă,  între  altele, 
şi  aprobarea  lui  Dumnezeu  adresată  popoarelor  pâmîntului  (Fapte  2,  1 — 12). 

In  calitatea  noastră  de  următori  ai  lui  Iisus  Hristos  nu  numai  că  nu  ne  e  îngă¬ 
duit  să  desconsiderăm  pe  nimeni  oricît  de  străin  ar  fi  el,  dar  dimpotrivă  avem 
obligaţia  de  a-i  cuprinde  pe  toţi  în  unda  caldă  a  dragostei  noastre  creştineşti. 

Noi  nu  sîntem  datori  cu  iubire  numai  faţă  de  cei  din  familia  şi  din  neamul 
nostru,  dar  şi  faţă  de  orice  străin  de  pe  întinsul  lumii.  Sîntem  obligaţi  să  ne  manifestăm 
dragostea  nu  numai  faţă  de  vecinul,  consîngen  sau  conaţional,  dar  şi  faţă  de 
fratele  care-şi  duce  viaţa  undeva  în  alt  mediu  etnic,  rasial,  geografic,  cultural, 
spiritual. 

Vom  insista  cîteva  clipe  asupra  temeiurilor  iubirii  faţă  de  omul  din  depăr¬ 
tare,  faţă  de  fratele  străin. 

Mai  întîi  străinul,  oricine  ar  fi  şi  de  indiferent  ce  apartenenţă  şi  obedienţă, 
beneficiază  de  aceeaşi  origine  ca  şi  noi.  Precum  noi  aşa  şi  el  este  creatură  a  lui 
Dumnezeu  (Fapte  17,  26).  Este  un  unicat,  o  realitate  de  neinlocuit  prin  nimeni  şi 
prin  nimic  din  lumea  aceasta.  Străinul,  oricine  ar  fi  el,  întruchipează  un  gînd,  un 
plan,  un  proiect  al  lui  Dumnezeu,  proiect  pe  care  Domnul  şi-a  propus  să-l  împli¬ 
nească  prin  persoana  respectivului  străin. 

Pe  de  altă  parte,  semenul  străin  este  şi  el  precum  orice  om,  obiect  al  pur¬ 
tării  de  grijă  a  lui  Dumnezeu  în  sensul  că,  energii  divine  se-ndreaptă  in  perma¬ 
nenţă  şi  înspre  el,  nu  numai  spre  noi,  în  scopul  luminării,  întăririi  şi  călăuzirii  lui. 
Cu  alte  cuvinte,  toţi  oamenii,  nu  numai  noi,  sînt  cuprinşi  în  activitatea  pronia- 
toare  a  Tatălui  ceresc. 

Punctul  culminant  al  manifestării  activităţii  proniatoare  îl  constituie  întru¬ 
parea  Fiului  lui  Dumnezeu. 

Prin  întrupare  s-a  înarticulat  ceva  cu  totul  nou  în  dimensiunea  umană  a 

existenţei.  In  adîncurile  fiinţei  sale  nu  numai  credinciosul  creştin,  ci  orice  om 
primeşte  prin  intermediul  elementului  corporal  al  lui  Iisus  Hristos  un  spor  de 

lumină  şi  putere  necesar  dezvoltării  pînă  ia  limită  a  potenţialităţilor  pozitive  înscrise 
în  individualitatea  sa. 

Se  cuvine  să  amintim  că  prin  activitatea  Sa  mîntuitoare,  Domnul  nu  a  avut 
în  vedere  numai  o  parte  sau  numai  o  categorie  de  oameni,  ci  întregul  neam 

omenesc. 

Dumnezeieşti  le  Scripturi  vorbesc  nu  arareori  despre  purtarea  de  grijă  a  lui 
Dumnezeu  îndreptată  nu  numai  spre  credincioşi,  dar  şi  asupra  păginilor.  Din 

Vechiul  Testament  amintim  Cartea  Proorocului  Iona.  Scrierea  constituie  un  exemplu 
mişcător  privind  grija  acordată  de  Dumnezeu  ninivitenilor. 

Primind  porunca  de  Sus  să  meargă  la  Ninive,  capitala  Asiriei,  proorocul 
Iona  a  vrut  la-nceput  să  se  eschiveze,  dar  încercarea  de  dezerţiune  nu  i-a  reuşit. 
Prin  presiunea  unor  împrejurări,  el  a  fost  oarecum  silit  să-şi  asume  misiunea  de 
a  merge  la  niniviteni  spre  a-i  determina  la  o  schimbare  şi  o  nouă  orientare  a 
vieţii  lor  în  acord  cu  legile  de  bază  ale  vieţii. 

Roluri  oarecum  asemănătoare  au  Împlinit  Moise  şi  Iosif  între  egipteni;  Elisei 
între  sirieni,  Daniil  între  caldei  şi  perşi. 

în  Noul  Testament  se  arată  limpede  că  aşa  de  mult  a  iubit  Dumnezeu  lumea, 
cu  toţi  oamenii  ei,  încît  şi  pe  Fiul  Său,  cel  unul  născut  l-a  dat  pentru  ea  (In.  3,  16; 
4,  42).  Domnul  voieşte  ca  nimeni  să  nu  piară  (II  Petru  3,  9).  în  acest  scop  s-a  dat  pe 
sine  preţ  de  răscumpărare  pentru  toţi  (I  Tim.  2,  6)  şi  a  pus  Harul  Său  mîntuitor 
la  indemîna  tuturor  oamenilor  (Tit  2,  11). 

Dar  Noul  Testament  ne  arată  cum  Domnul  prin  însăşi  atitudinea  Sa  ne-a 
indicat  ce  atitudine  să  avem  faţă  de  străini,  faţă  de  păgîni. 

Cînd  centurionul  îl  roagă  pe  Iisus  pentru  vindecarea  slugii,  Domnul  nu  ezită: 
îi  împlineşte  cererea  adăugind  în  auzul  tuturor:  „Nici  întru  Israel  n-am  găsit 
atîta  credinţa**  (Mt.  8,  10). 

Aceeaşi  atitudine  binevoitoare  o  arată  Domnul  şi  faţă  de  femeia  canaaneancă, 
despre  care  ne-a  istorisit  pericopa  de  azi  (Mt.  15,  21 — 28). 

Canaaneanca  făcea  parte  dintr-un  neam  abhorat  de  evrei,  din  pricina  idola¬ 
triei  şi  moravurilor  lor  laxe.  La  cererea  de  a-i  vindeca  fiica,  Domnul  nu-i  răspunde 
la  început.  Gestul  îşi  are  tîlcul  său.  Prin  tăcere.  Domnul  a  urmărit  două  lucruri, 
întîi,  a  urmărit  să  ofere  canaanencii  prilejul  de  a-şi  manifesta  tăria  credinţei, 

repetîndu-şi  cererea  către  Iisus.  Dacă  credinţa  i-aT  fi  fost  slabă,  femeia  nu  ar  mai 
fi  perseverat  în  cererea  ei  şi  s-ar  fi  întors  în  drama  sa.  Dar  ea  a  stăruit,  formu- 
lîndu-şi  repetat  cererea,  răspunzînd  cu  fermitate  obiecţiilor  Domnului  şi  exteriori- 
zîndu-şi  astfel  marea  ei  credinţă. 

In  al  doilea  rînd,  prin  tăcerea  Sa  iniţială  Domnul  a  urmărit  a  -d  determina  pe 
Apostoli  ca  ei  înşişi  să  ia  iniţiativa  depăşirii  acelei  bariere  artificiale  ridicate  între 
credincioşii  evrei  şi  între  păgîni.  „Ci  venind  aproape  ucenicii  lui  îl  rugau  şi  ziceau: 
slobozeşte-o  pe  ea,  că  strigă  în  urma  noastră"  (Mt.  15,  23).  Prin  glasul  Apostolilor 
evreii  înşişi  îl  rugau  pe  Iisus  să  dea  ascultare  cererii  canaanencii.  Prin  glasul 
canaanencii,  păgînii  înşişi  respingeau  obstacolele  ridicate  de  către  evrei  în  calea 
intercomunicării  dintre  ei  şi  păgîni. 

Prin  lauda  adresată  canaanencii:  „O,  femeie,  mare  este  credinţa  ta,  facă-se 
după  cum  voieşti"  (Mt.  15,  28),  Domnul  îşi  exprimă  dorinţa  că  nu  numai  cei  din 
apropierea  noastră,  nu  numai  cei  de  o  credinţă  cu  noi  ci  orice  om,  toţi  oamenii  să 
fie  cuprinşi  în  sfera  de  manifestare  a  dragostei  noastre  creştineşti. 

Cum  vom  face  aceasta  în  concret? 

Căile  sînt  mai  multe. 

Vom  asculta,  în  primul  rînd  îndemnului  îndreptat  spre  noi  de  către  marele 
Apostol  Pavel:  „Vă  îndemn,  deci,  înainte  de  toate  să  faceţi  cereri,  rugăciuni,  mul¬ 
ţumite  pentru  toţi  oamenii ...  Că  acesta  este  lucru  bun  şi  primit  înaintea  lui  Dum¬ 
nezeu,  Mîntui torul  nostru,  care  voieşte  ca  toţi  oamenii  să  se  mîntuiască  şi  să  vie 
la  cunoştinţa  adevărului"  (I  Tim.  1,1,  3 — 4). 

Rugîndu-ne  şi  pentru  străini  ne  înviorăm  şi  mai  mult  conştiinţa  obligaţiilor 
oe  avem  faţă  de  ei  pe  de  o  parte;  pe  de  alta  putem  îndupleca  pe  Dumnezeu  să 
reverse  cu  şi  mai  multă  îmbelşugare  energiile  Sale  asupra  acelora  spre  a-i  face 
şi  mai  hotărîţi  în  încordările  lor  spre  înălţare 

In  al  doilea  rînd  avem  obligaţia  de  a  stărui  în  eforturile  de  a  ne  informa 
cît  mai  temeinic  asupra  condiţiilor  de  viaţă  ale  semenilor  străini.  Asemenea  efor¬ 
turi  ne  pot  arăta  ce  imense  mulţimi  de  oameni  suferă  de  foame,  de  boli,  de  igno¬ 
ranţă,  de  nedreptăţi  strigătoare  la  cer. 

Odată  cunoscute  aceste  lipsuri,  nu  vom  încrucişa  braţele,  ci  în  măsura  posi¬ 
bilităţilor  vom  căuta  să  le  venim  efectiv  în  ajutor  spre  a-şi  ameliora  condiţiile 
de  trai. 

Printr-o  muncă  mai  susţinută  şi  prelungită  şi  dincolo  de  orele  reglementare; 
prin  reţinere  voită  de  la  anumite  lucruri;  prin  contribuţii  benevole  putem  acumula 
mijloace  care  prin  intermediul  factorilor  competenţi  pot  fi  îndrumate  spre  regiu¬ 
nile  mai  avizate  la  ajutor. 

Un  bun  sprijin  se  poate  da  fraţilor  străini  prin  trimiterea  de  utilaje  şi  spe¬ 
cialişti  în  misiunea  de  a-i  iniţia  într-o  tehnică  de  muncă  mai  avansată.  De  fapt 
ţara  noastră  şi  face  lucrul  acesta. 

De  un  indiscutabil  folos  poate  fi  şi  sprijinirea  tuturor  acelor  mulţimi  de 
semeni  străini  care  se  organizează  şi  iniţiază  mişcări  menite  să  înlăture  rînduie- 
iile  învechite  şi  nedrepte,  cu  altele  mai  corespunzătoare  aspiraţiilor  legitime  ale 
oamenilor  la  o  viaţă  mai  demnă. 

Sînt  astăzi  în  lume  mulţimi  mari  de  oameni  care  sîngerează  pentru  apărarea 
drepturilor  lor  la  libertate.  Putem  râmîne  oare  indiferenţi  faţă  de  semenii  angajaţi 
în  grele  încleştări  pentru  a-şi  dobîndi  dreptul  să  respire  şi  să  muncească  liber? 

Ne-am  îngădui  calitatea  de  următori  ai  lui  Hristos  dacă  am  rămîne  pasivi 
faţă  de  fraţii  din  depărtare  care  refuză  să  mai  suporte  rînduieli  nedrepte.  Ca 
fii  ai  lui  Dumnezeu  noi  sîntem  fii  ai  libertăţii  şi  ad  dreptăţii  şi  apărăm  libertatea 
şi  dreptatea  oriunde  aceasta  se  află  în  primejdie. 

Milioane  de  oameni  suferă  din  pricina  discriminărilor  rasiale.  N-am  mai 
avea  dreptul  să  purtăm  numele  de  creştin  dacă  nu  ne-am  opune  cu  îndîrjire  tutu¬ 
ror  încercărilor  de  a  menţine  în  continuare  împărţirea  etniilor  şi  raselor  în 
superioare  şi  inferioare. 

III 

Extinzînd  calitatea  de  semen  asupra  tuturor  oamenilor,  Domnul  ne-a  arătat 
prin  însuşi  acest  fapt  că  porunca  iubirii  cuprinde  nu  numai  pe  consîngeni  şi 
conaţionali,  ci  şi  pe  străini  oricare  ar  fi  ei  şi  de  oriunde  ar  fi  ei.  Practic  însă  noi 

ne-am  manifestat  iubirea  în  chip  foarte  limitat.  Ne-am  mărginit  s-o  practicăm  în 
cadrul  familiei  şi  al  comunităţii  etnice.  A  venit  vremea  să  ne  dilatăm  iubirea  pînă 
la  a  cuprinde  chiar  şi  pe  cel  din  urmă  om  de  pe  glob.  Niciodată  oa  acum  oamenii 
n-au  avut  posibilitatea  să  vină  mai  strîns  în  contact  unii  cu  alţii,  să-şi  cunoască 
lipsurile,  calităţile,  suferinţele,  aspiraţiile. 

Invăţîndu-ne  că  nu  numai  cei  de  lîngă  noi,  dar  şi  cei  de  departe  sînt  semenii 
noştri,  Domnul  a  avut  grijă  să  îndrume  desfăşurarea  evenimentelor  în  aşa  fel  ca 
oamenii  să  se  poată  apropia  tot  mai  mult  unii  de  alţii,  să  fie  tot  mai  conştienţi 
că  alcătuiesc  o  singură  mare  familie:  familia  neamului  omenesc. 

Dacă  în  trecut  ne  socoteam  îndeplinită  datoria  iubirii  prin  practicarea  ei  numai 
faţă  de  cei  din  jur  şi  faţă  de  conaţionali,  acum  nici  unul  dintre  noi  nu  se  mai  poate 
limita  numai  la  atît.  Pe  umerii  fiecăruia  din  noi  apasă  imensa  responsabilitate 
faţă  de  toţi  fraţii  de  pe  pămînt. 

Gazete,  cărţi,  reviste,  radio-ul,  televiziunea  şi  alte  mijloace  ne  prezintă  zilnic 
cîte  ceva  din  viaţa  semenilor  de  pe  alte  meleaguri. 

Să  fim  cît  mai  receptivi  faţă  de  chemarea  celor  din  imediata  apropiere,  dar  şi 
faţă  de  glasul  fraţilor  din  depărtare.  Să  ne  străduim  a  le  cunoaşte  mai  bine  lipsu¬ 
rile,  suferinţele,  aspiraţiile.  Suferinţele,  lipsurile  lor  sînt  un  strigăt  de  ajutor  îndrep¬ 
tat  către  noi  cei  care  avem  privilegiul  de  a  ne  afla  pe  o  treaptă  mai  avansată  de 
viată.  Să  nu  rămînem  insensibili  la  strigătul  de  ajutor  al  fraţilor  din  depărtare. 
Sâ-i  sprijinim  cu  hotărîre  prin  rugăciunile,  prin  munca,  prin  exemplul,  prin  aju¬ 
tor  direct  acordat  cu  generozitate. 

Nu  trebuie  să  uităm  că,  iubirea  noastră  creştinească  faţă  de  oameni  o  putem 
practica  nu  numai  individual,  de  la  om  la  om,  dar  şi  în  comun,  de  la  colectivitate  la 
colectivitate. 

Să-i  sprijinim  deci,  în  comun  în  eforturile  lor  de  a-şi  birui  rămînerea  în  urmă, 
lipsurile  şi  suferinţele.  Să  fim  alături  de  ei  în  încordările  lor  tinzînd  la  instaurarea 
unei  ordini  sociale  mai  bune  şi  la  înlăturarea  structurilor  învechite  şi  nedrepte. 

Practicînd  o  iubire  activă  şi  faţă  de  cei  de  departe  şi  îndeosebi  faţă  de  cei 
ţinuţi  în  robie  şi  în  stare  de  înapoiere,  îi  vom  face  să  înţeleagă  mai  curînd  sau 
mai  tîrziu,  că  o  asemenea  iubire  consecventă  şi  împinsă  pînă  la  sacrificiul  dezinte¬ 
resat  nu-şi  poate  avea  izvorul  ei  cel  mai  adînc  decît  în  Iisus  Hristos  Domnul,  căruia 
se  cuvine  slavă,  cinste  şi  închinăciune  în  veci.  _ 

1  Pr.  pyrof.  D.  Belu  [ 

PILDĂ  DE  ADEVĂRATĂ  POCĂINŢA 

In  molitva  de  mărturisire  auzim  citindu-se:  „Dumnezeule . . .  Cela  ce  prin 
proorocul  Tău  Tatan  ai  dăruit  lui  David  iertare  de  păcatele  sale...*4;  la  rugăciu¬ 
nea  dinaintea  Sfintei  împărtăşiri,  auzim  reproduse  cuvintele  Sfîntului  Apostol 
Pavel:  „...Care  ai  venit  in  lume  să  mîntuieşti  pe  cei  păcătoşi,  dintre  care  cel 
dintîi  sînt  eu“.  In  aceeaşi  rugăciune,  auzim  reproduse  şi  cuvintele  tîlharului  de  pe 
cruce:  „Pomeneşte-mă,  Doamne,  cînd  vei  veni  întru  împărăţia  Ta“. 

Acestea  şi  multe  altele  sînt  îndemnuri  la  adevărata  pocăinţă,  adică  la  ade¬ 
vărate  întoarceri  de  pe  calea  păcatului,  de  plîngere  a  păcatelor  şi  trăire  a  vieţii 
după  voia  şi  legea  lui  Dumnezeu. 

Dorind  şi  noi  să  ajungem  la  îndreptare  în  viaţă,  simţim  nevoia  să  avem 
înaintea  ochilor  chipul  unei  persoane  pe  care  s-o  avem  pildă  de  felul  cum  s-a 
întors  de  pe  calea  păcatului,  cum  a  făcut  pocăinţă.  Astfel  de  persoane  sînt  multe, 
dar  parcă  cea  mai  potrivită  este  cea  a  proorocului  David,  care  omeneşte  adine 
a  căzut,  dar  care  cu  mare  căinţă  s-a  ridicat  pînă  în  rîndul  aleşilor  lui  Dumnezeu. 

In  faţa  pildei  vieţii  lui  aş  dori  să  ne  oprim  sufleteşte  şi  să  analizăm  trei 
stări  deosebite  ale  vieţii  sufleteşti  ale  aceluia  şi  anume: 

1.  Asupra  căderii; 

2.  Recunoaşterea  căderii; 

3.  întoarcerea  prin  pocăinţă. 

1.  Căderea  lui  David. 

Poporul  evreu  condus  de  regele  David,  se  afla  în  război  cu  amoniţii.  In  acest 
timp,  David  se  afla  la  Ierusalim.  Intr-o  zi,  stînd  pe  terasa  palatului,  văzu  în 
in  grădina  învecinată  o  femeie  făcînd  baie.  Frumuseţea  acestei  femei  l-a  ispitit,  de 
aceea  s-a  interesat  cine  este.  Astfel,  el  a  aflat  că  acea  femeie  este  soţia  lui  Urie, 
unul  dintre  distinşii  lui  ofiţeri,  oare  se  aifla  în  război.  Căzînd  în  mrejele  ispitei,  el 
o  chemă  la  sine  şi  alunecă  în  păcat.  Dar  acest  păcat  era  doar  începutul  călcării 
poruncilor  dumnezeieşti,  deoarece  în  scurtă  vreme  a  fost  urmat  de  altul,  tot  atît  de 
monstruos:  călcarea  poruncii  a  şasea:  „Să  nu  ucizi4'  (Exod  20,  13). 

Prin  săvîrşirea  păcatului  adulterului,  David  nu  numai  că  se  face  vinovat  de 
călcarea  poruncii  a  Vil-a,  dar  se  face  pasibil  de  pedeapsa  cu  moartea,  consecinţa 
acestui  păcat.  Situaţia  devine  şi  mai  gravă,  cînd  Batşeba,  femeia  lui  Urie,  îl 
vesteşte  pe  rege  că  va  da  naştere  unui  prunc,  fructul  nelegiuirii  lor,  şi  prin  aceasta 
fapta  lor  condamnabilă  va  fi  cunoscută  de  întreg  poporul.  David  abuzînd  de  pute¬ 
rea  sa  împărătească,  a  recurs  la  o  viclenie  mîrşavă,  a  cărei  victimă  urma  să  fie 
Urie,  soţul  Batşebei. 

David  îl  cheamă  pe  soţul  ei  la  Ierusalim,  sub  pretextul  că  vrea  să  se  infor¬ 
meze  asupra  mersului  războiului  şi  îi  îngăduie  să  stea  cîtva  timp  acasă  (II  Regi, 
11.5 — 8).  Urie  însă,  credincios  regelui  şi  poporului,  potrviti  conştiinţei  sale,  nu 
merge  acasă  la  soţie,  ci  doarme  la  porţile  palatului.  Auzind  David  despre  aceasta, 
îl  întreabă  de  ce  nu  merge  acasă,  dar  el  răspunde:  „Chivotul  Domnului  e  pe 
cîmp  de  război.  Generalul  meu  Ioab  e  în  tabără,  ostaşii  stăpînului  meu  duc  greul 
în  război,  deci  nu  mi  se  cuvine  să  dorm  acasă  şi  să  mă  veselesc  cu  soţia  mea44 
(II  Regi,  11,  11). 

Orbit  de  patima  sa,  David  hotărăşte  cea  mai  inumană  sentinţă  şi  anume 
moartea  lui  Urie.  Această  hotărîre  nedreaptă,  rod  al  păcatului,  îi  este  dată  în 
mînă  lui  Urie,  într-o  scrisoare  către  generalul  Ioab,  în  care  regele  cere  moartea 
lui  Urie:  „Să  fie  pus  în  prima  linie,  în  locul  cel  mai  greu,  ca  să  fie  lovit  şi  să 
moară44  (II  Regi,  11,  15). 

Ioab  îndeplineşte  porunca  primită  şi  îl  anunţă  pe  David  despre  moartea  lui 
Urie.  David  laudă  ascultarea  şi-i  trimite  vorbă:  „Nu-ţi  fie  inima  grea  de  această 
pierdere,  căci  sabia  doboară  cînd  pe  unul,  cînd  pe  altul44  (II  Regi,  25),  ceea  ce 
înseamnă  că  nu  el  îl  are  pe  conştiinţă,  ci  el,  regele. 

După  trecerea  zilelor  de  doliu,  Batşeba  este  chemată  la  palat  şi  astfel  devine 
soţia  lui  David. 

2.  Recunoaşterea  căderii 

Dumnezeu  nu  voieşte  moartea  păcătosului,  ci  să  se  întoarcă  de  la  cădere  şi 
să  fie  viu.  Fapta  aceasta  a  lui  David  a  rămas  ascunsă  de  ochii  lumii,  dar  n-a  putut 
fi  ascunsă  de  Dumnezeu.  Dumnezeu  trimite  la  David  pe  proorocul  Natan,  care  îi 
pune  în  faţă  regelui  fapta  cea  ascunsă.  Proorocul  nu-1  acuză  direct,  ci  îl  face  ca 
el  singur  să-şi  judece  fapta.  Astfel,  profetul  îi  pune  în  faţă  o  întîmplare,  cu  un  om 
bogat  care  avea  o  sută  de  oi,  dar  care  fură  singura  mieluşea  pe  care  o  avea  un 
om  sărac  şi  o  taie  ca  să-şi  ospăteze  nişte  prieteni.  David  îi  zice:  „Un  asemenea  om 
să  fie  dat  morţii44  (II  Regi  12,  5).  Abia  acum  proorocul  descoperă  taina,  zicînd:  „Tu 
eşti  omul  care  a  făcut  aceasta ...  Pe  Urie  Heteul  tu  l-ai  lovit  cu  sabia,  pe  femeia 
lui  ţi-ai  luat-o  de  soţie,  iar  pe  el  l-aii  ucis  cu  sabia  amoniţilor44  (II  Regi  12,  7 — 9). 

Şi  a  răspuns  David  lui  Natan:  „Am  păcătuit  împotriva  Domnului44!  Şi  Natan 
a  zis  lui  David:  „Domnul  îţi  iartă  păcatul,  nu  vei  muri44  (II  Regi  12,  13). 

Iertarea  acestui  odios  păcat  al  lui  David  a  urmat  căinţei  sincere  pe  care  a 
făcut-o  împăratul:  David  şi-a  recunoscut  păcatul  şi  l-a  mărturisit;  întreaga  lui 
fiinţă  s-a  umplut  de  căinţă.  Cu  inima  îndurerată,  cu  conştiinţa  împovărată,  cu 
gura  rostindu-şi  vinovăţia,  cu  ochii  plini  de  lacrimi,  cu  trupul  încovoiat  spre 
pămînt,  îşi  cere  iertare.  Dumnezeu,  prin  proorocul  Natan,  îi  vesteşte  iertarea,  dar 
cu  o  pedeapsă:  copilul,  rodul  nelegiuirii,  va  muri.  Ceea  ce  s-a  şi  întîmplat. 

Prin  proorocul  Natan,  Dumnezeu  l-a  deşteptat  pe  David  ca  dintr-un  vis  deşert. 
David  îşi  plînge  căderea  şi  arată  căinţă  pentru  nelegiuirile  săvîrşite.  In  lacrimi 
alcătuieşte  psalmul  50.  Ca  să  te  poţi  căi,  trebuie  să-ţi  recunoşti  păcatele.  A  păcătui 
înseamnă  a  călca  legile  Domnului,  a  rupe  legătura  cu  Dumnezeu  şi  a  rămîne  sub 


5* 


68 


MITROPOLIA  ARDEALULUI 


robia  patimilor.  David  şi-a  dat  seama  de  uriciunea  păcatului,  de  aceea,  în  sufletul 
lui  s-a  născut  dorinţa  de  a  fi  din  nou  bineplăcut  lui  Dumnezeu. 

3.  Întoarcerea  prin  pocăinţă  a  lui  David. 

Psalmul  50  este  rodul  căinţei  turnat  în  cuvinte  omeneşti,  fiind  stropit  cu 
lacrimi.  Cele  20  de  versete  înseamnă  o  predică  vie  despre  cădere,  pocăinţă  şi 
îndreptare.  Să  ne  gîndim  asupra  primelor  cuvinte:  „Miluieşte-mă,  Dumnezeule, 
după  mare  mila  Ta...4'.  El  apelează  la  mila  părintească,  strigînd:  miluieşte-mă, 
adică  fie-ţi  milă  de  starea  în  care  mă  găsesc  acum.  El  nu-1  numeşte  pe  Domnul, 
ca  pină  acum,  Dumnezeul  meu,  ci  Dumnezeule,  deoarece  ştie  că  păcatul  a  rupt 
legătura  ce  era  intre  ei;  apelează  la  mulţimea  îndurărilor  dumnezeieşti  arătate  faţă 
de  întreaga  lume,  ca,  din  marea  Lui  iubire  şi  milostivire,  sâ-1  curâţeascâ  de  fără¬ 
delegea  lui. 

Să  ne  întrebăm  acum:  Ce  este  pocăinţa?  Pocăinţa  este  căinţa  adevărată  pe 
care  o  simte  păcătosul  pentru  pâcatele  sâvîrşite,  este  sentimentul  de  nemulţumire, 
de  ruşine,  pentru  faptele  rele  pe  care  le-a  făcut  şi  pe  care  le  condamnă  conştiinţa 
sa,  judecata  aproapelui  şi  dreptatea  lui  Dumnezeu. 

Fiecare  dintre  noi  ştim  că  de  Dumnezeu  nu  te  poţi  apropia  cînd  eşti  încăr¬ 
cat  cu  munţi  de  păcate  şi  că  nici  darul  tău  adus  la  altar  nu  este  primit,  atîta 
vreme  cit  sintem  in  stare  de  vrăjmăşie  cu  aproapele.  Ca  să  te  apropii  de  Dum¬ 
nezeu,  îţi  trebuie  o  inimă  curată,  6  inimă  curăţită  de  păcate.  David  se  roagă  ca 
Dumnezeu  să-i  zidească  întru  cele  dinăuntrul  lui  o  astfel  de  inimă  şi  să-l  înnoiască 
cu  un  duh  drept.  Această  inimă,  curăţită  prin  pocăinţă  şi  zidită  de  Domnul 
înăuntrul  său,  s-a  străduit  David  să  o  păstreze  în  toată  viaţa  sa.  Aşa  şi-a  recu¬ 
noscut  David  pâcatele,  s-a  pocăit  şi  s-a  înnoit  sufleteşte. 

O  inimă  curată  e  tot  ce  poate  fi  mai  de  preţ  pentru  om.  Ea  e  veşmîntul  curat 
al  sufletului,  e  liniştea  conştiinţei,  e  ogorul  în  care  semănăm  şi  cultivăm  roadele 
faptelor  bune;  e  izvorul  sfintelor  dorinţe,  e  focul  care  arde  rugina  patimilor;  e 
apa  curată  pe  a  cărei  oglindă  se  imprimă  bolta  cerului  şi  chipul  originar  al  omului. 
Pentru  curăţirea  inimii,  în  psalmul  6  el  zice:  „Ostenit-am  suspinînd.  în  toate  nop¬ 
ţile  îmi  spăl  patul  şi  ud  aşternutul  meu  cu  lacrimi*4  (Ps.  6,  6),  iar  în  psalmul  101 
mărturiseşte:  „Inima  îmi  este  rănită  şi  ca  iarba  se  usucă.  Din  pricina  suspinelor 
mele  mi  s-au  lipit  oasele  de  piele44  (Ps.  101,  5 — 6). 

Iată  adevărata  căinţă.  Pe  lîngâ  jertfa  lacrimilor,  David  aduce  ca  jertfă  pro¬ 
pria  lui  inimă,  înfrîntă  şi  smerită,  ca  Dumnezeu  să  nu-1  urgisească.  E  o  pildă  şi 
un  învăţământ  pentru  noi.  Fără  căinţă,  poate  oare  fi  un  chin  mai  mare  decît  glasul 
care  te  întreabă  zi  şi  noapte:  Ce-ai  făcut?  Acest  strigăt  te  face  străin  in  propria-ţi 
casă,  iţi  ia  dragostea  de  muncă.  E  amarnică  o  astfel  de  viaţă,  încît  am  voi  să  fugim 
de  noi  înşine,  dacă  n-am  şti  că  prin  căinţă  putem  dobindi  iertarea. 

Avem  şi  alte  pilde  de  căinţă:  să  le  luăm  ca  modele.  A  păcătui  e  omeneşte; 
a  persevera  in  păcat  e  diavoleşte;  a  te  ridica  din  păcat  e  dumnezeieşte. 

Spre  a  ne  curăţi  de  păcate,  nouă  credincioşilor,  Sf.  Biserică  ne  pune  la  înde¬ 
mână  un  mijloc  mai  eficace  decît  celor  din  Vechiul  Testament  şi  anume:  Taina 
Pocăinţei.  De  aceea,  ori  de  cîte  ori  ne  simţim  sufletul  împovărat  de  păcate,  să 
alergăm  la  biserică,  să  ne  mărturisim  pâcatele  preotului  duhovnic,  spre  a  primi 
dezlegare  şi  iertare.  în  acest  fel,  aducem  jertfa  cea  bineplăcută  lui  Dumnezeu:  duh 
umilit,  inimă  înfrîntă  şi  smerită.  Amin. 


Arhim.  Serafim  Man 


PANEGIRIC  1 


Pe  neaşteptate,  fulgerător,  adormitul  în  Domnul  s-a  stins  din  viaţă  şi  pără¬ 
seşte  pentru  totdeauna  meleaguri  ce-i  erau  nespus  de  dragi,  aşa  cum  acestea  ne 
sint,  de  altfel,  şi  nouă  tuturora.  Se  rupe  dintre  noi  un  semen  de  prestanţă  morală 
deosebită,  un  prieten  sincer  şi  mult  iubit,  un  credincios  creştin  bine  cunoscut  pentru 

atitudinea  sa  totdeauna  demnă  şi  apreciată  pozitiv,  fără  nici  o  rezervă,  de  noi 
toţi  cîţi  l-am  cunoscut.  Este  explicabil  ca  în  aceste  momente  să  fim  cutremuraţi  de 
durere  şi  să  ne  domine  adinei  regrete  deodată  cu  intervenirea  unui  fapt,  după  a 
noastră  socotinţă,  destul  de  rar.  Dar  chiar  prin  raritatea  lui,  acest  fapt  ne  oferă 
prilej,  dureros  prilej,  însă  în  acelaşi  timp  şi  oarecum  edificator,  să  apreciem  că 
plecarea  dintre  noi  a  unui  semen  de  o  rară  nobleţe  sufletească  ne  obligă  să  cuge¬ 
tăm  la  şubrezenia  vieţii  noastre  pâmînteşti,  la  o  viaţă  asemenea  ceţei  ce  se 
destramă  şi  piere  deodată  cu  ivirea  primelor  raze  ale  soarelui;  o  viaţă  asemenea 
cu  rouă  dimineţii  de  primăvară  ce  se  usucă  la  adierea  vîntului. 

Un  prilej  dureros,  cum  ziceam,  cum  este  cel  de  faţă  ne  îndeamnă  însă  la  o 
cît  mai  atentă  şi  mai  serioasă  meditare  asupra  rostului  nostru  în  înfruntarea 
vieţii  pămînteşti,  asupra  trăirii  noastre  cu  nimb  de  provizorat,  ca  şi  mai  ales, 
asupra  înţelesului  creştin  al  acestei  vieţi. 

Cînd  ne  parvine  ştirea,  că  un  semen  de-al  nostru  s-a  săvîrşit  din  viaţă, 
zicem,  cum  de  altfel  zice  toată  lumea,  simplu  de  tot,  că  el  a  murit.  Dar  poate 
însemna  un  asemenea  caz  doar  o  înregistrare  în  memoria  noastră,  o  simplă  înre¬ 
gistrare  ce-şi  găseşte  spaţiu  şi  număr  într-un  registru  comun  tuturor  celor  ce  trec 
pragul  acestei  vieţi?  Să  considerăm  că  acesta  ar  putea  fi  sfîrşitul  tuturor  stră¬ 
daniilor,  tuturor  năzuinţelor  pe  care  un  om,  oricare  ar  fi  acela,  le-a  adunat  în 
întinderea  unei  vieţi  întregi?  Ne  mulţumeşte,  ne  poate  mulţumi,  în  mod  deosebit 
pe  noi,  pe  noi  creştinii,  pe  cei  care  sîntem  ai  lui  Hristos?  Adică  pe  noi,  care  sîntem 
arvuniţi  Celui  care  „pentru  noi  oamenii  şi  pentru  a  noastră  mîntuire  S-a  pogorît 
din  cer  şi  S-a  întrupat  de  la  Duhul  Sfînt  şi  S-a  făcut  om?“  Cel  „care  S-a  răstignit 
pentru  noi,  ...  a  pătimit  şi  S-a  îngropat,  şi  a  înviat  a  treia  zi“?  Să  nu  fie! 

Tocmai  pentru  aceste  pricini,  nouă,  „celor  rămaşi**,  moartea  unuia  din  cei 
mai  iubiţi  şi  stimaţi  semeni  de-ai  noştri  ne  este  un  dascăl,  care  ne  învaţă  limpede, 
în  primul  rînd,  că  tot  ceea  ce  este  pămîntesc  în  noi  poartă  pecetea  provizoratului; 
că,  atunci  cînd,  adesea,  nici  nu  ne  aşteptăm,  această  stare  ne  aruncă  în  nefiinţă. 
Frumuseţea  şi  podoaba  noastră,  oricît  de  lăudată  ar  fi  ea,  la  momentul  sorocit 
păleşte,  se  ofileşte  ca  floarea  de  primăvară,  mai  apoi  se  usucă  şi  cade  în  ţărîna 
pămîntului.  Bogăţia,  de-ar  fi  ea  asemenea  aceleia  a  dreptului  Iov,  ori  strălucirea 
şi  măreţia  înţeleptului  Solomon,  ca  să  nu  mai  amintim  şi  faima  marilor  cuceritori 
ai  lumii  din  toate  vremurile,  precum  şi  multe  altele  asemenea  acestora,  ...  —  toate 
acestea  se  spulberă,  sub  pecetea  distrugătoare  a  morţii;  ne  părăsesc  şi  alunecă  în 
neant,  ca  şi  cînd,  cei  care  s-au  bucurat  de  ele,  nici  măcar  nu  le-ar  fi  avut  în  vre¬ 
mea  vieţii  lor  pâmînteşti.  Ne  aflăm  astfel,  dintr-un  asemenea  unghi  de  apreciere, 
sub  puterea  distrugătoare  a  morţii,  sîntem  sortiţi  doar  să  ne  întoarcem  în  ţărîna 
din  care  am  fost  luaţi,  să  trecem  în  stricăciune,  cum  auzim  pe  alocurea  şi  din 
cîntările  prohodului. 

Dar  tocmai  cugetînd  la  nimicnicie,  la  lucruri  înşelătoare,  lucruri  atît  de  ne¬ 
plăcute  şi  întru  totul  nemîngăietoare,  în  conştiinţa  fiecăruia  din  noi,  şi  chiar  din 
această  pricină,  în  cugetul  nostru  îşi  face  loc  un  glas  tainic,  protestator,  care  ne 
cheamă  să  privim  spre  alte  meleaguri,  tărîmuri  mai  senine  decît  cele  atît  de 
şubrede  şi  înşelătoare  ale  lumii  pămînteşti;  ne  cheamă  să  nu  ne  lăsăm  robiţi  gîn- 
dului  după  care  omul,  cea  mai  aleasă  făptură  zidită  de  mîna  lui  Dumnezeu,  ar  fi 
menit  doar  a  se  bucura  de  cele  pămînteşti.  Cea  mai  adîncă  şi  specific  umană 
simţire  din  fiinţa  noastră  se  împotriveşte  în  a  cugeta  că  ar  fi  cu  putinţă  să  ne 
încheiem  viaţa  aceasta  fără  a  nădăjdui  în  dobîndirea  unei  alte  vieţi,  o  viaţă 
hărăzită  alesului  lui  Dumnezeu:  omului. 

Este  în  firea  lucrurilor  ca  pămîntescul  din  om  să  se  întoarcă  în  lutul  din 
care  a  fost  plăsmuit;  să  se  întoarcă  la  maica  sa  originară.  Dar,  nu  mai  puţin 
firesc  lucru  este  acela  ca  ceea  ce  constituie  esenţa  fiinţei  umane,  adevărata  valoare 
a  omului,  care  nu  este  de  natură  materială,  să  nu  se  întoarcă  în  cenuşă,  căci  maica 
sa  nu  este  de  esenţa  cenuşei.  Sf.  Scriptură  relatează  cu  limpezime,  că  Dumnezeu 
însuşi  „a  luat  ţărînă  din  pămînt“,  „a  făcut  pe  om“,  dar  „a  suflat  în  faţa  lui  suflare 
de  viaţă  şi  s-a  făcut  omul  fiinţă  vie“  (Facere  2,  7),  fiinţă  destinată  vieţii  celei 
veşnice,  „luminii  celei  pururea  fiitoare**.  Cu  alte  cuvinte  „suflarea  de  viaţă4*,  divinul 
din  om,  din  fiecare  om  se  întoarce  acolo  de  unde  şi-a  luat  existenţa;  se  întoarce 
la  izvorul  lui. 

Două  realităţi  distincte  se  împlinesc  şi  constituie,  deocamdată,  temporal,  ceea 
ce  se  cheamă  om:  OMUL.  O  asemenea  realitate  s-a  realizat  desăvîrşit  în  per- 

soana  divin-umană,  în  Dumnezeu-Omul,  în  Fiul  Omului,  în  Mîntuitorul  nostru 
Iisus  Hristos.  El,  Hristos,  prin  întruparea  Sa,  a  sfinţit  şi  sfinţeşte  în  veşnicie  şi 
partea  materială  din  unitatea  om,  din  tot  omul,  acesteia  însă  rînduindu-i  chema- 
marea  să  se  supună  părţii  spirituale,  ca  astfel  zidirea  cea  mai  aleasă  din  lume 
să  se  apropie,  cît  mai  mult  cu  putinţă  de  Dumnezeu.  Primind  totul  în  dar,  omul 
va  trebui,  tot  în  chip  firesc,  să  dea  cîndva  mărturie  de  felul  cum  a  fructificat,  în 
vremea  vieţii  sale  pămînteşti,  ceea  ce  i  s-a  încredinţat  de  Creatorul  tuturor. 

După  ce  îşi  îndeplineşte  menirea  sa  în  această  lume,  partea  materială  se  în¬ 
toarce,  cum  mai  ziceam,  în  pâmintul  din  care  a  fost  luată,  rămînînd  acolo  pînă 
cînd  va  suna  trîmbiţa  obşteştei  învieri  şi  judecăţi.  Partea  spirituală,  întorcîndu-se 
la  izvorul  ei,  va  sta  şi  ea  în  aşteptarea  Judecăţii  celei  mari,  ca  atunci,  reunită 
cu  sora  ei,  să  dea  mărturie  de  felul  cum  a  ştiut  să  împlinească  voia  lui  Dumnezeu 
în  lume,  aci  pe  pămînt. 

Dar  acum  să  zăbovim  mai  în  direct  la  ceea  ce  adormitul  în  Domnul  a  exte¬ 
riorizat  în  vremea  vieţii  sale  pămînteşti.  Să  vedem  adică  în  ce  fel  a  gospodărit,  a 
fructificat  talanţii  încredinţaţi  lui  de  Părintele  Ceresc.  Zicem  talanţii,  pentru  că 
acest  semen  al  nostru  s-a  dovedit  a  fi  fost  împodobit  cu  multe  şi  alese  calităţi 
de  o  nedezminţită  valoare  morală  şi  religioasă;  a  concretizat,  printr-o  atitudine 
constantă,  ce  înseamnă  trăirea  virtuţilor  morale,  creştine  şi  în  general  umane 
mărturisind,  în  mod  cu  totul  deosebit,  un  rar  simţ  de  omenie  şi  de  nefăţarnică 
iubire  creştinească  către  toţi  semenii  săi.  Căci  vedea  în  fiecare  om  un  frate  al 
său.  Privit  dintr-o  asemenea  perspectivă,  am  putea  zice,  pe  bună  dreptate,  că  s-a 
dovedit  asemenea  unui  luptător,  care  a  purtat  o  adevărată  luptă  cu  sine  însuşi, 
realizînd  o  victorie  împotriva  oricărui  orgoliu  şi  rost  mărunt,  victorie  asupra 

micimii  din  om.  Dar,  în  felul  acesta,  s-a  putut  bucura  de  o  victorie  care  îl  face  pe 

om  strălucitor  şi  demn  de  vieţuirea  lui  în  această  lume;  a  intuit  ce  înseamnă 
dragostea  omului  către  oameni,  bunătatea  râsfrîntă  asupra  acestora,  adică  tocmai 
ceea  ce  rămîne  în  veac  cea  mai  autentică  faţă  a  sufletului  omenesc. 

Un  scriitor  de  mare  talent,  auzind  de  săvîrşirea  din  viaţă  a  unui  bun  şi 
sincer  prieten  al  său,  a  ţinut  să  exprime:  „Nu  mai  am  nimic,  nu  mai  cer  nimic, 
nu  mai  doresc  nimic.  Pot  muri  mîine;  a  dispărut  singura  frămîntare  a  vieţii  mele: 

bunătatea,  dragostea,  existentă  în  inima  omului*4.  Referind  aceste  cuvinte  la  ador¬ 

mitul  în  Domnul,  putem  să  le  completăm  prin  a  zice  că  a  murit  omenia.  Ori  să 
zicem  împreună  cu  un  mare  poet  al  neamului  nostru,  portretizînd  mai  întîi  o  viaţă 
de  om  adevărat,  care  parcă  s-ar  referi  la  omul  pe  care  îl  prohodim  în  momentul 
de  faţă: 


Iar  popii  nostru-ntîmplător 
Vreun  oaspe-atunci  să-i  vie: 
,,Pe  cine-ngropi,  părinte,  azi? 
„Pe-un  om  de  omenie*4.2 


Atunce,  împăcat  cu  rostul 
Acestei  lumi  deşarte, 

Să  mor,  să-mi  zică  satu-ntreg 
Un  „Dumnezeu  să-l  ierte!44 


Intr-adevăr,  semenul  pe  care-1  prohodim  azi  a  vădit,  în  toată  vremea  vieţii 
sale  pămînteşti,  trezvie  în  toate  acţiunile  şi  tot  timpul,  manifestînd,  în  cercul  fami¬ 
liei  sale,  ca  şi  la  locul  de  muncă,  excepţională  corectitudine  şi  conştiinciozitate, 
fâcîndu-se  pe  sine  model  vrednic  de  imitat.  In  societatea  prietenilor  şi  cunos- 
cunoscuţilor,  căci  mulţi  şi  adevăraţi  prieteni  şi-a  cîştigat  pe  urma  ţinutei  sale 
umane,  a  semănat  multe  clipe  roditoare  în  bine. 

Către  toţi  şi-a  deschis  inima  sa  curată,  largă  şi  sinceră,  mergînd  pînă  la  cea 
mai  dezinteresată  dăruire  către  semeni.  In  societatea  lui,  prietenii  şi  cunoscuţii  se 
simţeau  înălţaţi  şi  recreaţi  duhovniceşte,  mai  ales  că  îi  întîmpina  cu  multă  bună¬ 
tate  de  suflet,  ca  şi  puternica  credinţă  în  Dumnezeu,  credinţă  moştenită  de  la  bunii 
înaintaşi.  Răposatul  în  Domnul  cucerea  şi  printr-o  vervă  deosebită,  ca  şi  printr-un 
umor  sănătos  şi  constructiv.  Către  Biserica  strămoşească  a  vădit  ataşament  sincer, 
ca  fiu  credincios  al  ei,  cucerit  fiind  de  cuvintele  Mîntuitorului:  „Nu  oricine  îmi  zice: 
Doamne,  Doamne,  va  intra  în  împărăţia  cerurilor,  ci  cel  ce  face  voia  Tatălui  Meu 
Celui  din  ceruri44  (Matei  7,  21)  A  iubit  binele  şi  a  arătat  puterea  binelui  către 
tot  omul,  exteriorizînd  o  bunătate  de  nuanţă  aproape  proverbială.  Fără  a  fi  fost 


2  O.  Goga,  Dorinţa 

preot,  el  a  intuit  totuşi,  prin  faptă  şi  vorbă,  cele  asociate  chemării  preoţeşti.  Astfel, 
prin  viaţa  sa  a  predicat  omenia;  prin  ţinuta  sa  de  fiecare  zi  a  intuit  modestia;  cu 
vorba  a  risipit  bune  învăţături;  cu  simpatia  şi-a  atras  stimă  şi  prietenii  adevărate. 

Prin  toate  acestea,  acum  la  dureroasa  despărţire,  în  loc  de  plîns  şi  tînguire,  să 
amintim  pericopa  evanghelică  după  care  Iisus,  în  drum  spre  Betania,  aflînd  de 
moartea  prietenului  Său  Lazăr,  le-a  grăit  ucenicilor;  „Lazăr,  prietenul  nostru,  a 
adormit;  dar  merg  să-l  trezesc . . .  Iar  Marta,  cum  a  auzit  că  vine  Iisus,  a  ieşit  în 
întîmpinarea  Lui,  iar  Maria  şedea  în  casă.  Şi  a  zis  Marta  către  Iisus:  Doamne, 
dacă  ai  fi  fost  aici,  fratele  meu  n-ar  fi  murit.  Dar  şi  acum  ştiu  că  oricîte  vei  cere 
de  la  Dumnezeu,  Dumnezeu  îţi  va  da.  Iisus  i-a  zis:  Fratele  tău  va  învia.  Marta  i-a 
zis:  Ştiu  că  va  învia  la  înviere,  în  ziua  cea  de  apoi.  Şi  Iisus  i-a  zis:  Eu  sînt  învierea 
şi  viaţa;  cel  care  crede  în  Mine,  chiar  dacă  va  muri,  va  fi  viu.  Şi  oricine  trăieşte 
şi  crede  în  Mine  nu  va  muri  niciodată.  Crezi  tu  aceasta?  Zis-a  Lui:  Da,  Doamne. 
Eu  am  crezut  că  Tu  eşti  Hristosul,  Fiul  lui  Dumnezeu,  Care  a  venit  în  lume*1 2 3 4 
(Ioan  11,  11;  11,  20—27). 

Şi  prietenul  nostru  a  crezut  cu  tărie  în  Hristos.  Iar  noi  să  credem  tot  cu  o 
asemenea  tărie  că  el  a  adormit,  dar  şi  că  Hristos  veni-va  în  vremea  cea  de  apoi 
să-l  trezească  din  somnul  cel  lung,  atunci,  la  răsăritul  cel  spre  viaţa  veşnică.  Pînă 
la  acel  răsărit,  Dumnezeu  să-l  odihnească  împreună  cu  aleşii  SăiI 

Preot  prof.  Dumitru  Călugăr 

Şi 

Preot  Ioan  Chioaru 


PREDICA  LA  SCHIMBAREA  LA  FAŢA 

Motto: 

„ Cit  timp  aveţi  lumină 
credeţi  în  lumină  ca  să  fiţi  fii 
ai  luminii "  (Ioan  12,  36) 

1.  Schimbarea  la  Faţă  a  Mîntui<torulm  pe  muntele  Tabonrlui,  este  o  sărbătoare 
foarte  importantă  pentru  viaţa  noastră  creştină,  cu  toate  că  în  aparenţă  s-ar  putea 
crede  şi  contrariul.  Unii  ar  putea  să  spună  că  e  mai  importantă  pentru  mîntuirea 
lumii  vindecarea  unui  bolnav,  rostirea  unei  predici  de  către  Mîntuitorul,  sau  a  unei 
parabole  etc.  Totuşi,  deşi  la  prima  vedere  Schimbarea  la  Faţă  pare  un  act  legat 
direct  şi  numai  de  viaţa  şi  persoana  Mîntuitorului,  ea  nu  este  lipsită  deloc  de 
implicaţii  în  viaţa  noastră  creştină. 

2.  In  primul  rînd  evenimentul  Schimbării  la  Faţă  sau  al  Transfigurării  Dom¬ 
nului,  cum  obişnuim  să  mai  zicem,  este  relevant  în  ceea  ce  priveşte  dumnezeirea 
persoanei  Sale,  temei  al  credinţei  noastre  prin  faptul  că  în  acest  eveniment  Iisus 
Hristos  se  arată  îmbrăcat  în  slava  dumnezeiască,  în  comuniune  de  natură  şi  slavă 
cu  Dumnezeu,  chiar  dacă  era  coborît  la  nivelul  omului  prin  luarea  naturii  omeneşti. 

Dumnezeirea  Sa,  Iisus  Hristos  şi-a  arătat-o,  de  altfel,  „In  multe  rînduri  şi 
în  multe  chipuri*',  cum  ar  zice  Sf.  Ap.  Pavel.  De  exemplu  prin  cuvîntul  pe  care-1 
rostea:  „El  vorbea  ca  unul  care  avea  putere*',  ne  spun  Sf.  Evanghelişti.  (Matei  7, 
29;  Luca  3,  32).  „Şi  toţi  se  mirau  de  cuvintele  darului  care  ieşeau  din  gura  lui", 
sună  o  altă  mărturisire  (Luca  4,  22),  şi  se  mai  pot  da  numeroase  exemple  de  acest 
fel.  De  asemenea  şi-a  arătat  dumnezeirea  prin  faptele  săvîrşite,  mai  ales  prin 
minunile  făcute  asupra  oamenilor,  a  firii  înconjurătoare  sau  asupra  propriei  sale 
persoane,  categoric  în  care  se  înscrie  şi  evenimentul  ce-1  sărbătorim  azi.  Despre 
mmund,  ca  şi  despre  puterea  Sa  în  genera/1  se  relatează  că  „Era  puternic  în  lucru  şi 
în  cuvînt  înaintea  lui  Dumnezeu  şi  a  tot  norodul"  (Luca  24,  19). 

In  toatea  ceste  feluri  de  activitate  Hristos  Mîntuitorul  îşi  arată  pe  de  o  parte 
deci  dumnezeirea  Sa,  pe  de  altă  parte,  mărirea  slavei,  fapt  ce  în  afară  de  înviere, 
culminează  în  actul  Transfigurării. 

3.  In  contextul  celor  subliniate  pînă  acum,  se  poate  remarca  legătura  ce  există 
între  Schimbarea  la  Faţă  a  Mîntuitorului  şi  învierea  Sa.  Şi  din  această  legătură 

reiese  şi  importanţa  praznicului  pentru  noi  cei  ce  întemeiem  credinţa  şi  viaţa 
noastră  pe  faptul  învierii  Domnului  din  morţi. 

Schimbarea  la  Faţă  a  Domnului  este  o  prefigurare,  o  anticipare  a  învierii 
Sale,  minune  unică  în  istorie  şi  care  a  schimbat  cursul  acesteia.  Trupul  transfi¬ 
gurat  al  Mântuitorului  după  înviere  a  fost  văzut  pe  Tabor  de  martorii  eveni¬ 
mentului  de  aici,  Petru,  Iacob  şi  Ioan. 

Pe  Tabor  ucenicii  îl  văd  pe  Fiul  lui  Dumnezeu  altfel  decît  erau  obişnuiţi  a-L 
vedea,  într-un  fel  care  confirmă  cuvintul  spus:  „Iată  eu  fac  toate  lucrurile  noi“ 
(Apoc.  21,  5),  căci  pe  Tabor  Hristos  înnoieşte  şi  transformă  firea  omenească  pe 
care  a  luat-o  pentru  noi  şi  pentru  a  noastră  mîntuire. 

Dacă  învierea  Domnului  este  pentru  creştini  o  provocare,  un  imbold  la  reîn¬ 
viere,  la  înnoire  duhovnicească,  la  regenerare  morală,  Schimbarea  la  Faţă  a 
Domnului  Hristos  ne  sugerează  înainte  de  înviere,  acelaşi  lucru:  Schimbarea  cali¬ 
tativă  a  vieţii  noastre,  a  modului  nostru  de  a  fi,  de  a  vedea  lucrurile,  de  a  lucra 
în  lume.  j 

4.  în  aceiaşi  timp,  Schimbarea  la  Faţă  a  Domnului  este  o  prefigurare  a 
indumnezeirii  omului,  proces  început  de  Fiul  lui  Dumnezeu,  văzut  de  martirii 
Taborului  şi  ai  celorlalte  evenimente  din  viaţa  lui  Hristos,  la  care  lucrare  sintem 
cu  toţii  chemaţi  să  participăm  şi  de  care  vorbesc  atît  de  frumos  Sfinţii  Părinţi  ai 
Bisericii  noastre,  in  special  Sf.  Atanasie  al  Alexandriei,  încă  din  sec.  IV  e.  n. 
Indumnezeirea  nu  înseamnă  transformarea  omului  intr-un  zeu  sau  dumnezeu.  Ea 
înseamnă  redobîndirea  de  către  noi  a  calităţii  de  fii  ai  lui  Dumnezeu,  redobîndirea 
înfierii.  Sf.  Atanasie  cel  Mare  spunea  despre  aceasta  că  „Dumnezeu  s-a  făcut  om 
pentru  ca  omul  să  devină  dumnezeu4*,  dar  dumnezeu  în  sensul  adoptării  prin  har 
şi  nu  după  natură. 

Deci  indumnezeirea  s-au  Theosis,  cum  9pun  Sf.  Părinţi,  este  echivalentă  cu 
mintuirea  realizată  de  Fiul  lui  Dumnezeu  prin  care  firea  dumnezeiască  a  Logosului 
se  uneşte  cu  firea  noastră  omenească,  deschizindu-se  astfel  posibilitatea  transfi¬ 
gurării  noastre  în  Duh,  după  modelul  şi  normele  descoperite  nouă  de  Hristos. 
Rezultă  clar  de  aici  că  nu  putem  vorbi  temeinic  despre  evenimentul  Schimbării  la 
Faţă  dacă  nu-1  punem  în  legătură  cu  mintuirea  la  care  lucrăm  căci  în  această 
legătură  actul  Transfigurării  îşi  capătă  plinătate  şi  sens.  Prin  aceasta  se  arată  şi 
actualitatea  şi  importanţa  sărbătorii  de  azi,  intrucît  minunea  taborică  ne  amin¬ 
teşte  mereu  de  acel:  „dincolo44  spre  care  tinde  fiinţa  umană,  aminteşte  că  omul 
este  chemat  să  se  realizeze  in  ceva  care-1  depăşeşte  şi-l  înalţă  dintr-un  „dincolo44 
concret  şi  nu  teoretic,  căci  Schimbarea  la  Faţă  a  Domnului  nu  este  o  teorie. 

5.  Transfigurarea  Fiului  lui  Dumnezeu  arată  trupul  omenesc  al  Logosului 
întrupat  în  istorie,  Îndumnezeit,  plin  de  slava  cerească.  Reflectarea  slavei  lui  Dum¬ 
nezeu  în  firea  omenească  este  scopul  şi  lucrarea  noastră  pentru  care  activăm  prin 
credinţa  şi  viaţa  noastră  spirituală.  Omul  reflectă  slava  lui  Dumnezeu  dar  idealul 
este  să  o  reflecte  din  ce  în  ce  mai  mult,  cit  mai  curat  şi  strălucitor,  la  modul  cel 
mai  înalt.  In  acest  sens  Sf.  Părinţi  zic  despre  om.  dînd  astfel  poate  cea  mai 
frumoasă  definiţie  fiinţei  umane:  „Chipul  slavei  Tale  celei  negrăite  sint  cu  toate 
că  port  rănile  păcatului44.  Deci  omul  este  oglindă,  chip  al  slavei  lui  Dumnezeu. 
Păcatul  întunecă  insă  această  oglindă  şi  face  ca  reflectarea  să  fie  palidă,  umbrită, 
întunecată.  Prin  credinţă  şi  fapte  bune  omul  se  transformă,  se  transfigurează  spre 
o  nouă  viaţă  în  care  oglinda  sufletului  este  curăţită,  neîmpiedicînd  astfel  reflectarea 
slavei  lui  Dumnezeu.  în  acest  stadiu  omul  este  o  fiinţă  dexologicâ,  purtătoare  a 
slavei  celei  negrăite  a  lui  Dumnezeu  deci  este  participant  la  slava  dumnezeiască, 
lucru  deosebit  de  important. 

6.  Schimbarea  la  Faţă  a  Mîntuitorului  Iisus  Hristos  este  importantă  pentru 
viaţa  noastră  creştină  şi  pentru  faptul  că  ea  anticipează  şi  prefigurează  un  eveni¬ 
ment  eshatologic,  din  vremurile  de  pe  urmă,  la  care  oamenii  vor  participa  în  mod 
direct.  Acest  eveniment  eshatologic  constă  în  propria  noastră  transfigurare  fizică 
înainte  de  înfăţişare  la  Judecată,  aşa  cum  ne  descoperă  Sf.  Ap.  Pavel:  „Intr-o 
clipă  toţi  se  vor  schimba44  (I  Cor.  15,  51 — 52). 

7.  Schimbarea  la  Faţă  fiind  un  praznic  luminos,  noi  cei  de  azi,  în  comuniune 
cu  creştinii,  fraţii  noştri  din  toate  timpurile,  ne  împărtăşim  de  bucuria  şi  lumina  ce 
se  degajează  dintr-însul,  prin  înţelegerea  sensurilor,  implicaţiilor  şi  importanţei  lui 
în  viaţa  noastră.  Este  un  praznic  al  luminii  pentru  că  evenimentul  însuşi  s-a  produs 
într-o  lumină  aşa  cum  Sf.  Apostoli  nu  mai  văzuseră  niciodată.  Este  sărbătoare  a 
luminii  pentru  că  se  leagă  de  Sf.  Paşti,  învierea  Domnului,  sărbătoarea  luminii  prin 

excelenţă  şi  de  asemenea  pentru  că  se  raportează  la  îndumnezeirea  noastră,  la 
mîntuire,  la  reflectarea  de  către  om  a  slavei  lui  Dumnezeu. 

Actualizarea  momentană  a  actului  Transfigurării  se  face  prin  deschiderea 
noastră  şi  apropierea  de  lumină,  în  Biserică,  prin  rămînerea  în  dragostea  şi 
comuniunea  lui  Hristos,  lumina  lumii  care  luminează  tuturor,  prin  luminarea 
noastră  care  vine  de  la  Duhul  Sfînt  prin  trăirea  credinţei  în  Fiul  lui  Dumnezeu 
întrupat. 

în  Biserica  lui  Hristos  avem  toate  posibilităţile  de  a  deveni  „fii  ai  luminii4' 
întrucît  tocmai  aceasta  realizăm  prin  participarea  la  Sf.  Taine  şi  ierurgii,  la  toate 
Sf.  slujbe  în  general,  prin  care  ni  se  mijloceşte  o  viaţă  nouă,  o  convertire  o 
schimbare,  o  înnoire  duhovnicească  în  care  abandonăm  lucrurile  întunericului  şi 
săvîrşim  faptele  luminii.  Prin  participarea  activă  la  sf.  slujbe  realizăm  în  primul 
rînd  o  schimbare  a  fiinţei  noastre  interioare  care  va  genera  un  nou  mod  de  înţe¬ 
legere  a  vieţii  şi  de  aici  un  nou  mod  de  a  fi,  de  a  ne  comporta  faţă  de  noi  înşine,  de 
semeni  şi  de  Dumnezeu. 

Praznicul  de  azi,  Schimbarea  la  Faţă  a  Domnului  nostru,  sărbătoare  a  luminii 
ne  aminteşte  încă  o  dată  de  cuvîntul  de  îndemn  al  Mîntuitorului,  simplu  dar  hotă- 
rîtor  pentru  mîntuirea  noastră:  „Cît  timp  aveţi  lumina,  credeţi  în  lumină  ca  să  fiţi 
fii  ai  luminii".  (Ioan  12,  36)  Amin! 


Pr.  Teodor  Damian 


Viaţa  bisericească 


TRECEREA  LA  CELE  VEŞNICE  A  PREA  FERICITULUI  PĂRINTE  PATRIARH 

DR.  IUSTIN  MOISESCU 

în  ziua  de  31  iulie,  la  ora  4  dimineaţa,  s-a  mutat  la  cele  veşnice  cel  care 
aproape  un  deceniu  s-a  aflat  la  cîrma  destinelor  Bisericii  Ortodoxe  Române:  Prea 
Fericitul  Părinte  Patriarh  dr.  Iustin  Moisescu. 

Sosită  pe  neaşteptate,  vestea  aceasta  a  umplut  de  tristeţe  sufletele  ierarhilor, 
preoţilor  şi  credincioşilor  Bisericii  noastre,  adormitul  in  Domnul  întruchipînd  în 
fiinţa  sa  cele  mai  autentice  trăsături  de  părinte  şi  slujitor  bisericesc. 

Patriarhul  Iustin  Moisescu  va  rămîne  în  amintirea  tuturor  celor  care  l-au 
cunoscut  nu  numai  prin  impunătoarea  sa  statură,  pe  care  n-au  putut  să  o  înco- 
voieze  anii  care  s-au  adunat,  ci  mai  ales  prin  nobleţea  sufletului  său,  prin  fer¬ 
mitatea  şi  adinca  înţelepciune  cu  care  a  ştiut  să  chivernisească  treburile  bisericeşti. 

♦ 


Pururea  pomenitul  patriarh  Iustin  s-a  născut  în  ziua  de  5  martie  1910,  în 
satul  Cîndeşti  din  fostul  judeţ  Muscel,  din  părinţii  Ioan  şi  Maria  Moisescu,  Tatăl 
său  —  învăţător  —  a  murit  pe  front  în  timpul  primului  război  mondial,  fapt  ce  a 
atras  după  sine  durere,  suferinţă  şi  lipsuri  în  sînul  familiei  râmase  fără  sprijin. 

Tinărul  Iustin  a  fost  înzestrat  însă  cu  alese  daruri,  care  i-au  ajutat  să  depă¬ 
şească  toate  greutăţile.  El  s-a  remarcat  încă  din  primii  ani  de  şcoală  ca  un  ele¬ 
ment  excepţional.  După  absolvirea  ciclului  elementar,  s-a  înscris,  în  toamna 
anului  1921,  la  liceul  „Dinicu  Golescu"  din  Cîmpulung-Muscel,  de  unde,  în  toamna 
anului  următor,  va  trece  ca  bursier  la  seminarul  teologic  ,, Patriarhul  Miron“  al 
orfanilor  de  război,  din  acelaşi  oraş.  S-a  făcut  astfel  început  unui  drum  pe  care 
cel  menit  să  fie  într-o  bună  zi  întîistâtătorul  Bisericii  neamului  său,  l-a  parcurs  cu 
consecvenţa  şi  dăruire  de  sine. 

La  absolvirea  seminarului,  Patriarhia  Română  îi  acordă  o  bursă  de  studii 
spre  a  urma  cursurile  facultăţii  de  Teologie  din  Atena.  Aici  a  studiat  între  anii 
1930 — 1934,  dînd  dovadă  de  sîrguiinţă  la  învăţătură  şi  aleasă  comportare. 

Reîntors  in  ţară  ca  licenţiat,  i  se  acordă  o  nouă  bursă  de  studii  de  această 
dată  la  facultatea  de  Teologie  romano-catolică  din  Strassbourg  —  Franţa,  unde 
va  sta  doi  ani:  din  1934 — 1936.  Concomitent  cu  audierea  cursurilor  îşi  adună 
material  pentru  teza  de  doctorat. 

In  toamna  anului  1936  revine  în  Grecia,  unde  va  rămîne  timp  de  aproape 
un  an  şi  unde  îşi  va  redacta  şi  susţine,  în  limba  greacă,  teza  de  doctorat  întitu¬ 
lată:  „Evagrie  din  Pont-viaţa,  scrierile  şi  învăţătura".  Succesul  a  fost  şi  de  această 
dată  maxim. 

In  1937  se  reîntoarce  în  ţară  şi  după  ce  îşi  echivalează  titlurile  de  licenţiat 
şi  doctor  în  Teologie  obţinute  la  Atena,  este  numit  pentru  anul  şcolar  1937 — 1938 
profesor  de  limba  latină  la  seminarul  „Nifon  Mitropolitul"  din  Bucureşti. 

La  cererea  Bisericii  Ortodoxe  din  Polonia  şi  cu  recomandarea  Sf.  Sinod  al 
Bisericii  Ortodoxe  Române,  tinărul  profesor  pleacă  la  Varşovia,  unde  va  preda 
timp  de  un  an  Studiul  Noului  Testament,  la  Facultatea  de  Teologie  ortodoxă  de  pe 
lingă  Universitatea  din  capitala  acelei  ţări.  Izbucnind  însă  cel  de-al  doilea  război 
mondial,  revine  în  ţară  şi  după  satisfacerea  serviciului  militar  este  numit,  în 
toamna  anului  1940,  ca  profesor  la  catedra  de  Exegeză  a  Noului  Testament  de  la 

Facultatea  de  Teologie  din  Suceava.  Va  desfăşura  aici  o  meritorie  activitate  pînă 
în  1  decembrie  1946,  cînd  va  trece  la  aceeaşi  catedră  de  la  Facultatea  de  Teologie 
din  Bucureşti. 

In  ianuarie  1949,  cînd  învăţâmîntul  teologic  este  readus  sub  directa  îndrumare 
a  Bisericii,  profesorul  Iustin  Moisescu  este  numit  titular  la  catedra  Studiul  Noului 
Testament  de  la  Institutul  Teologic  Universitar  din  Bucureşti. 

Realizările  sale  pe  plan  didactic-educativ  au  fost  pe  măsura  capacităţilor 
intelectuale  de  excepţie  cu  care  a  fost  înzestrat  şi  a  temeinicei  pregătiri  profe¬ 
sionale  pe  care  şi-a  agonisit-o.  Cuvîntul  său  de  la  catedră  a  fost  învestit  cu  auto¬ 
ritate,  profunzime,  claritate  şi  frumuseţe  deosebită. 

Cînd  în  1955  a  devenit  vacant  scaunul  mitropolitan  de  la  Sibiu,  prin  tre¬ 
cerea  la  cele  veşnice  a  mitropolitului  Nicolae  Bălan,  profesorul  Iustin  Moisescu  a 
fost  găsit  ca  cel  mai  potrivit  spre  a-i  succeda  în  scaun  luminatului  ierarh  de  la 
Sibiu.  In  26  februarie  1956,  Sf.  Sinod  al  Bisericii  Ortodoxe  Române  îl  alege  ca 
mitropolit  al  Ardealului,  funcţie  în  care  noul  ales  se  va  valida  potrivit  cu  speranţele 
care  se  puneau  în  el.  Preluînd  o  prestigioasă  tradiţie  de  slujire  arhierească,  mitro¬ 
politul  Iustin  Moisescu  o  va  îmbogăţi  şi  îi  va  spori  strălucirea. 

Providenţa  divină  i-a  deschis  însă  la  foarte  scurtă  vreme  o  nouă  arie  de 
activitate.  Trecînd  la  Domnul  mitropolitul  Sebastian  Rusan  al  Moldovei  şi  Sucevei, 
întîistătătorul  Mitropoliei  Ardealului  este  ales  în  10  ianuarie  1957  cîrmuitor  al 
acestei  istorice  eparhii. 

Cele  două  decenii  ale  arhipăstoririi  sale  la  Iaşi  au  fost  o  perioadă  de  reîn¬ 
noire  a  vieţii  bisericeşti  a  Moldovei,  sub  toate  aspectele.  Mai  ales,  pentru  perlele 
de  arhitectură  şi  pictură  bisericească,  cum  pot  fi  socotite  pe  bună  dreptate  mănăs¬ 
tirile  din  Moldova,  anii  de  păstorire  ai  mitropolitului  Iustin  au  însemnat  reeditarea 
vremurilor  voievodale. 

Remarcabilele  împliniri  pe  plan  gospodăresc  şi  pastoral,  activitatea  excep¬ 
ţională  pe  plan  ecumenic,  înaltul  prestigiu  dobîndit  pe  linie  cetăţenească  (din  1959 
a  fost  ales  deputat  în  Marea  Adunare  Naţională)  l-au  purtat  pe  mitropolitul  Iustin 
Moisescu  către  o  nouă  slujire  în  Biserică,  de  această  dată  către  demnitatea  cea 
mai  înaltă  şi  anume  aceea  de  patriarh  al  Bisericii  Ortodoxe  Române,  cînd  în  1977 
scaunul  patriarhal  a  devenit  vacant,  prin  trecerea  la  cele  veşnice  a  patriarhului 
Justinian. 

Pe  parcursul  aproape  al  unui  deceniu,  de  cînd  patriarhul  Iustin  Moisescu  s-a 
aflat  în  fruntea  Bisericii  noastre  strămoşeşti  a  înscris,  la  Bucureşti,  însemnate 
realizări  dintre  care  la  loc  de  frunte  amintim  cele  cîteva  ediţii  scripturistice 
apărute  cu  purtarea  sa  de  grijă  şi  vasta  lucrare  de  traducere  şi  tipărire  a  scrierilor 
patristice. 

Acum  cînd  patriarhul  Iustin  Moisescu  păşeşte  peste  pragul  vremelniciei  spre 
a  se  înfăţişa  înaintea  Judecătorului  suprem,  care  dă  fiecăruia  răsplata  după  oste¬ 
nelile  sale,  chipul  său  deplin  conturat  ne  apare  împodobit  cu  cele  mai  alese 
virtuţi  de  părinte  şi  slujitor  al  Bisericii  noastre  străbune  şi  al  neamului  din  care 
a  odrăslit. 

* 


Funeraliile  adormitului  în  Domnul  patriarhul  Iustin  au  avut  loc  Duminică, 
3  august  a.  c.,  în  catedrala  patriarhală. 

Din  partea  autorităţilor  de  stat  au  asistat: 

—  D-l  Gheorghe  Rădulescu,  vicepreşedinte  al  Consiliului  de  Stat; 

—  D-l  Constantin  Arsene,  vicepreşedinte  al  Consiliului  Naţional  al  Frontului 
Democraţiei  şi  Unităţii  Socialiste; 

—  Reprezentanţi  ai  Departamentului  Cultelor  şi  ai  Consiliului  Popular  al 
capitalei. 

Au  luat  parte  membrii  Sf.  Sinod  al  Bisericii  Ortodoxe  Române,  şefii  cultelor 
din  ţara  noastră,  profesori  de  Teologie,  alţi  membri  ai  clerului  şi  un  mare  număr 
de  credincioşi. 

Au  participat,  de  asemenea,  reprezentanţi  ai  unor  Biserici  de  peste  hotare 
şi  ai  unor  organizaţii  religioase  internaţionale. 

La  catafalcul  defunctului  era  depusă  o  coroană  de  flori  din  partea  Preşedin¬ 
telui  Republicii  Socialiste  România,  Domnul  Nicolae  Ceauşescu. 

D-l  Gheorghe  Rădulescu,  vicepreşedinte  al  Consiliului  de  Stat,  a  prezentat 
condoleanţe  din  partea  Preşedintelui  ţârii,  a  Consiliului  de  Stat,  a  guvernului,  a 
Frontului  Democraţiei  şi  Unităţii  Socialiste. 

La  ora  9  a  avut  loc,  in  sala  sinodală,  o  Adunare  solemnă  de  doliu.  în  cuvîntul 
de  deschidere  a  Adunării,  î.  P.  S.  Teoctist,  Mitropolitul  Moldovei  şi  Sucevei  şi  loc¬ 
ţiitor  de  patriarh,  a  omagiat  în  cuvinte  emoţionante  personalitatea  adormitului  în 
Domnul,  patriarhul  Iustin.  Deşi  chipul  său  pămîntesc  se  va  risipi  în  ţărîna  din 
care  a  fost  luat  —  a  arătat  I.  P.  S.  Sa,  —  chipul  său  lăuntric  va  râmîne  printre  noi. 
Patriarhul  Iustin  a  fost  un  mare  slujitor  al  Bisericii,  un  mare  şi  iubitor  fiu  al 
patriei  şi  poporului  său. 

I.  P.  S.  Sa  a  dat  citire  apoi  scrisorii  de  condoleanţe  adresate  Sinodului  Bise¬ 
ricii  Ortodoxe  Române  din  partea  Consiliului  de  Stat  al  Republicii  Socialiste 
România  şi  a  adresat  sincere  mulţumiri  Preşedintelui  ţării,  Domnul  Nicolae 
Ceauşescu,  Consiliului  de  stat,  guvernului.  Frontului  Democraţiei  şi  Unităţii  Socia¬ 
liste,  personal  delegaţilor  acestor  foruri  pentru  încurajatoarele  cuvinte  exprimate 
ca  şi  pentru  participarea  la  doliul  Bisericii  Ortodoxe  Române. 

Vorbitorul  a  dat  asigurarea  că  Biserica  Ortodoxă  Română  va  sprijini  pe  mai 
departe,  de  pe  poziţia  ei  şi  cu  mijloacele  specifice,  acţiunile  Întreprinse  de  condu¬ 
cerea  noastră  de  stat,  in  frunte  cu  Domnul  Preşedinte  Nicolae  Ceauşescu,  pentru 
propăşirea  patriei,  pentru  înfăptuirea  idealurilor  de  libertate,  independenţă  şi 
suveranitate  naţională,  pentru  apararea  păcii  şi  instaurarea  în  lume  a  unui  climat 
de  securitate  şi  colaborare. 

In  continuare  a  luat  cuvîntul  I.  P.  S.  Antonie,  Mitropolitul  Ardealului,  care 
a  spus: 

„Ce/  de  al  patrulea  Patriarh  al  Bisericii  Ortodoxe  Române,  Dr.  Iustin  Moisescu, 
după  o  activitate  prestigioasă  ca  dascăl  de  teologie  la  universităţile  din  Varşovia, 
Suceava  şi  Bucureşti,  după  o  scurtă  trecere  prin  Sibiu  ca  Mitropolit  al  Transil¬ 
vaniei,  Crişanei  şi  Maramureşului,  şi  apoi  după  o  îndelungată  osteneală,  de  peste 
20  de  ani,  ca  Mitropolit  al  Moldovei  şi  Sucevei,  a  fost  chemat  în  fruntea  Bisericii 
Ortodoxe  Române  la  12  iunie  1977,  pe  care  a  păstorit-o  timp  de  nouă  ani,  şi  din 
fruntea  căreia  pleacă  astăzi,  binecuvîntat  de  ani  îndelungaţi  şi  de  o  glorie  care, 
fără  îndoială,  i-a  dat  mingiierea  unui  „sfirşit  creştinesc^,  cu  încredinţarea  în 
conştiinţa  sa.  că  „lupta  cea  bună  s-a  luptat ",  şi  că  strădaniile  i-au  fost  încununate, 
peste  tot  şi  în  toată  vremea,  cu  roade  bogate  şi  folositoare  Bisericii  străbune  şi 
Patriei. 

A  încerca  aici  o  închegare  a  bibliografiei  sale,  începînd  cu  studiile  strălucite 
făcute  în  Grecia  şi  în  Franţa,  de  unde  s-a  întors  cu  licenţă  şi  doctorat,  şi  a  o 
continua  cu  opera  scrisă,  la  care  ar  trebui  să  adăugăm  neapărat  şi  vocaţia  sa 
deosebită  de  restaurator  de  biserici  şi  mănăstiri,  ar  însemna  să  ne  lansăm  intr-o 
lungă  înşirare  de  titluri  de  cărţi  şi  de  locuri  înnoite,  fapte  pe  care  un  biograf 
anume  le  va  aduna  fără  îndoială,  şi  le  va  lăsa  judecăţii  istoriei  care  ii  va  fixa 
adormitului  de  astăzi,  pentru  veşnicie,  locul  precis  şi  definitiv  în  conştiinţa  urma¬ 
şilor  şi  a  istoriei  Bisericii  noastre  Ortodoxe  Române.  Din  acest  punct  de  vedere, 
putem  spune  cu  toată  încrederea  că  Patriarhul  Iustin  „ n-a  murit,  ci  doarme 
pentru  că  prezenţa  lui  în  amintirea  noastră  şi  a  urmaşilor  va  fi  permanent  vie , 
vorbindu-ne  prin  tot  ce  a  făcut  şi  prin  toate  cele  în  care  şi-a  înscris  numele, 
cultura,  talentele  şi  inteligenţa.  Căci  nu  mor  decît  cei  care  n-au  ştiut  să  trăiască, 
cei  care  au  trăit  pentru  nimic  şi  pentru  nimeni ,  cei  care  s-au  îngropat,  odată  cu 
talantul  care  li  s-a  dat  şi  pe  care  n-au  vrut  şi  n-au  ştiut  să-l  înmulţească. 

Eu  aş  încerca  să-i  conturez,  cu  acest  prilej,  doar  citeva  din  aspectele  vieţii  şi 
activităţii  sale,  care  îl  înscriu  printre  nemuritori  şi,  mai  ales,  să-i  prind  trăsăturile 
sufleteşti  care  l-au  făcut  să  fie  stimat  şi  iubit,  aşa  cum  nu  mulţi  din  cei  din 
tagma  noastră  au  putut  fi. 

S-a  dăruit  Bisericii  Ortodoxe  Române  cu  credinţă  şi  cu  pasiune,  virtuţi  egalate 
de  o  intuiţie  şi  o  pricepere  aproape  neverosimile,  în  domenii  dintre  cele  mai 
variate:  în  teologie,  în  artă  şi  arhitectura  bisericească,  în  probleme  de  proiectare 
şi  de  execuţie,  în  pedagogie  şi  pastorală,  în  tipărituri  şi  în  grafică,  în  iubirea 
trecutului  şi  actualizarea  tradiţiilor.  Stau  mărturie  despre  acestea  cărţile  pe  care 
le-a  scris  cu  o  exigenţă  care  nu  îngăduie  aproximaţia,  restaurarea  mănăstirilor 
din  Moldova  şi  a  unora  din  Muntenia  cărora  le-a  dat  o  nouă  viaţă,  rectitorindu-le 
in  cel  mai  adevărat  înţeles  al  cuvintului,  pe  unele  din  temelie,  şi  numărul  lor 

n-a  fost  mic,  precum  ştie  astăzi  o  lume  întreagă  care  se  îndreaptă  spre  aceste 
tezaure  ale  Moldovei  şi  Bucovinei.  Eram  însumi  de  faţă  de  multe  ori,  ca  ucenic 
foarte  tînăr,  cînd  îşi  uimea  arhitecţii  şi  inginerii  cu  soluţii  absolut  noi,  originale 
şi  valabile  din  punct  de  vedere  tehnic,  la  Voroneţ,  la  Putna,  la  Moldoviţa,  la 
Suceviţa,  la  Dragomima,  la  Cetăţuia,  la  Rişca,  la  Neamţu ,  la  Secu ...  Şi  cu  acestea 
n-am  epuizat  numele  monumentelor  bisericeşti  în  care,  prezent  personal,  a  deter¬ 
minat  totul  pînă  în  cele  mai  mici  amănunte.  Nu  accepta  proiectele  altora,  decit 
atunci  cînd  răspundeau  exact  intenţiilor  şi  intuiţiilor  sale  despre  care  i  se  dusese 
vestea  unei  oarecare  infailibilităţi.  Cei  care  au  lucrat  cu  dînsul  la  proiectarea  noului 
Institut  Teologic  şi  a  Centrului  ecumenic  din  Bucureşti  ştiu  bine  de  cîte  ori  au 
trebuit  să  refacă  proiectele. 

Cîteva  generaţii  de  acum  încolo  se  vor  putea  odihni  în  legătură  cu  multe  din 
mănăstirile  şi  bisericile  pentru  care  şi-a  sacrificat  odihna,  cel  care  astăzi  ne 
părăseşte. 

Experienţa  de  profesor  l-a  făcut  imbatabil  şi  în  problemele  de  stabilire  a 
programelor  didactice,  menite  sâ-i  pregătească  pe  cei  care  doreau  să  devină  preoţi. 
A  schimbat  multe  accente  faţă  de  învăţămîntul  teologic  din  trecut,  aducînd  la  zi 
metodele  de  pregătire  a  preoţilor,  care  să  răspundă  nevoilor  vremii  noastre  şi 
problemelor  ei.  Cu  prea  puţine  excepţii,  întreg  corpul  profesoral  al  Institutelor  şi 
al  Seminariilor  teologice  a  fost  recrutat  dintre  tinerii  trimişi  de  Biserică  la  studii 
peste  hotare. 

Pastorala,  mai  ales,  a  fost  într-una  adaptată  situaţiilor  noi  ivite  în  viaţa 
parohiilor,  Patriarhul  Iustin  fădnd  mereu  dovada  unei  cunoaşteri  exacte  a  terenului 
şi  chemînd  pe  preoţi,  ori  de  cîte  ori  a  fost  nevoie,  la  cursuri  de  reciclare,  pentru 
care  a  sugerat  programe  analitice  adecvate,  ca  pentru  nişte  medici  de  şcoală  mai 
veche  care  trebuiau  puşi  la  curent  cu  medicamente  şi  metode  terapeutice  noi.  Cele 
13  edituri  şi  cele  cinci  tipografii  eparhiale,  au  lucrat  şi  lucrează  din  plin.  Patriarhul 
Iustin,  urmînd  propriul  său  exemplu,  a  ştiut  mereu  să  dea  de  lucru  oamenilor , 
colaboratorilor,  preoţilor,  ştiind  că  cine  nu  merge  înainte,  nu  stă  nici  măcar  pe 
loc,  ci  dă  înapoi. 

Reînnoind  tradiţia  teologică  ortodoxă,  a  iniţiat,  cu  concursul  celor  mai  apro¬ 
piaţi  colaboraton  şi  cunoscători  ai  limbilor  clasice  traducerea  în  româneşte  a 
surselor  care,  de  cele  mai  multe  ori,  se  prelucrau  din  intermediare  occidentale.  E 
vorba  de  colecţia  de  traduceri  din  Sfinţii  Părinţi.  Ortodoxia  românească  şi-a  înti¬ 
nerit  astfel  izvoarele  şi  a  oferit  teologilor  români  noi  posibilităţi,  în  confruntările 
ecumenice,  iniţiate  în  secolul  nostru.  E  de  presupus  că  ideea  i-a  venit  Patriarhului 
Iustin  tocmai  în  legătură  cu  aceste  confruntări,  de  după  al  doilea  război  mondial, 
in  care  a  reprezentat  Biserica  Ortodoxă  Română  printre  cei  dintîi,  dacă  nu  chiar 
cel  dintîi.  Aproape  toţi  dintre  noi,  am  zice,  de  la  dînsul  am  învăţat  „ meseria “  ecu¬ 
menică,  pe  care  ne-a  predat-o  cu  generozitate  şi  metodă.  Consiliul  Ecumenic  al 
Bisericilor,  Conferinţa  Bisericilor  Europene,  Conferijiţa  Creştina  pentru  Pace,  Con¬ 
ferinţele  pentru  pregătirea  Sfîntului  şi  Marelui  Sinod  ortodox,  dialogurile  bilate¬ 
rale,  toate  şi-l  vor  aminti  ca  pe  un  ctitor  şi  pe  bună  dreptate. 

A  ajuns  Patriarh  la  vîrstâ  matură,  după  ce  acumulase  multă  expenenţă  şi, 
alături  de  Patriarhul  Iustinian,  ca  prim  sfetnic  al  său  şi  vice  preşedinte  al  Sf.  Sinod , 
situase  Biserica  în  condiţiile  sociale  şi  politice  noi  din  ţara  noastră,  de  după  cel 
de  al  doilea  război  mondial.  Intr-o  înţelegere  perfectă  cu  întreaga  preoţime  şi  cu 
toţi  credincioşii ,  a  găsit  o  largă  înţelegere  la  noua  conducere  de  stat,  dovedindu-se 
din  ambele  părţi  dorinţa  de  cooperare  pentru  refacerea  Ţării  şi  propăşirea  ei. 
Experienţa  românească,  în  acest  domeniu,  poate  fi  fără  îndoială  un  exemplu  pentru 
multe  Biserici,  şi  o  încurajare  că,  în  condiţii  de  respect  reciproc,  de  respectare  a 
legilor  şi  de  angajare  alături  de  popor  pentru  făurirea  unei  vieţi  mai  fericite  şi  pe 
pămint.  Biserica  poate  coexista  cu  statul  socialist  şi  poate  fi  ea  însăşi  un  factor 
de  progres,  recunoscut  ca  atare. 

înţelegînd  printre  cei  dintîi  că  aceasta  este  calea  Bisericii,  rămînînd  fidelă 
învăţăturii  şi  tradiţiilor  sale,  dar  fiind  sensibilă  şi  la  noul  care  se  instala  cu 
forţă  revoluţionară  în  lumea  noastră,  Patriarhul  Iustin  n-a  ezitat  să  angajeze 
Biserica  pe  acest  drum,  dînd  el  însuşi  cel  dintîi  exemplu.  A  fost  ales  şi  a  acceptat 
să  fie  membru  în  Marea  Adunare  Naţională,  calitate  pe  care  şi-a  menţinut-o  pînă 
în  ultima  zi  a  vieţii.  In  decursul  anilor  şi-a  spus  acolo  cuvîntul,  dovedind  însufle¬ 
ţire  patriotică  şi  implicare  în  procesul  de  dezvoltare  a  Ţării.  Tot  printre  cei 


78 


MITROPOLIA  ARDEALULUI 


dinţii  a  dat  şi  altora  exemplul  angajării  Bisericii  şi  a  angajării  personale  în  Frontul 
Democraţiei  şi  Unităţii  Socialiste,  răspunzînd  cu  recunoştinţă  chemării  condu¬ 
cătorului  Statului  nostru  da  a  pune  umărul  la  tot  ceea  ce  se  face  bun  şi  de  folos 
poporului,  activitate  de  la  care  Biserica  n-a  fost  exclusă,  ci,  dimpotrivă,  a  fost 
chemată,  recunoscîndu-i-se  potenţele  şi  acele  contribuţii  pe  care,  de  pe  poziţia  sa, 
le  poate  aduce  binelui  obştesc  şi  mai  ales  păcii  între  popoare.  Patriarhul  Iustin 
a  fost  de  la  început  membru  în  Consiliul  Naţional  al  Frontului  Democraţiei  şi 
Unităţii  Socialiste  şi  cuvîntul  său  era  întotdeauna  ascultat  cu  interes.  El  îşi  afirma 
in  felul  acesta  nu  numai  convingerile  sale,  ci  şi  ale  Bisericii,  izvorind  din  învă¬ 
ţătura  ei,  pe  care  ştia  mai  bine  ca  oricare  altul  s-o  interpreteze.  Cuvîntul  său  era 
normativ  pentru  întreaga  Biserică. 

Şi  dacă  Statul  nostru,  prin  Preşedintele  său,  Domnul  Nicolae  Ceauşescu,  a 
spus  de  multe  ori  că  modelul  românesc  de  convieţuire  a  cultelor  şi  a  naţionalită¬ 
ţilor  cu  socialismul,  poate  fi  dat  drept  exemplu,  Patriarhul  Iustin,  care  a  avut  o 
mare  admiraţie  faţă  de  Preşedintele  Ceauşescu,  a  spus  adeseori  că  acest  lucru  se 
poate  confirma  în  întregime  şi  din  partea  Bisericii.  Dovada  respectului  de  care 
s-a  bucurat  la  rîndul  său  şi  defunctul,  o  constituie  şi  faptul  că  Preşedintele  Ţării 
a  trimis  Bisericii  noastre,  cu  prilejul  tristului  eveniment,  o  telegramă  de  adine 

regret,  iar  o  altă  dovadă,  tot  atit  de  grăitoare,  este  prezenţa  la  această  adunare 

solemnă  de  doliu  a  Domnului  Gheorghe  Râdulescu,  Vice- preşedinte  ăl  al  Consiliu¬ 
lui  de  Stat,  a  Domnului  Constantin  Arsene  vicepreşedinte  al  F.  D.  U.  S.  şi  a  Dlui 
Ion  Cumpănaşu,  Preşedintele  Departamentului  Cultelor. 

Aşa  se  explică  de  altfel  faptul  că,  într-o  societate  cu  totul  nouă,  şi  total 

diferită  de  cea  de  dinainte  da  război,  profesînd  o  ideologie  diferită  de  cea  a  Bise¬ 

ricii.  intr-un  regim  socialist.  Biserica  Ortodoxă  Română  şi  cultele  în  general  au 
găsit  împreună  cu  statul  acest  modus  vivendi  realist,  care  asigură  credincioşilor 
drepturile  fundamentale  la  practicarea  credinţei  şi  exercitarea  cultului. 

Şi  acest  lucru  e  cu  atît  mai  important,  cu  cît  el  s-a  petrecut,  în  ciuda  multor 
pronosticuri  negative  din  timpurile  de  început  şi  în  ciuda  celor  care,  astăzi,  mono - 
logînd  pe  unde  din  afara  ţării,  se  prefac  a  nu  înţelege  şi  a  nu  crede  că  lucrurile  se 
petrec  intr-adevăr  aşa.  Dar  dacă  ar  crede  şi  ar  înţelege,  cum  şi-ar  mai  justifica 
existenţa  acolo?  Şi-apoi,  a  înţelege  presupune  inteligenţă,  oarecare  efort  şi,  mai 
presus  de  toate,  onestitate. 

Patriarhul  Iustin  a  contribuit  mult,  esenţial .  la  deschiderea  căilor  de  situare 
a  Bisericii  in  condiţiile  noi  la  care  ne-am  referit.  Multă  lume  a  fost  şi  mai  este 
încă  preocupată  in  Apus  de  locul  şi  de  viitorul  Bisericilor  în  socialism.  Se  vehi¬ 
culează  temeri  şi  se  fac  adesea  din  nimicuri  particulare,  survenite  din  cauza  cu 
totul  din  afara  sferei  religioase,  generalizări  care  prevestetsc  catastrofe  şi  bănuiesc 
persecuţii l  Multă  lume  s-a  mirat  de  ce  Patriarhul  Iustin  n-a  luat  niciodată  în 
serios  asemenea  consideraţii,  şi  nu  le-a  replicat  celor  ce  le  proferau.  De  fapt  a 
explicat  întotdeauna  celor  ce  doreau  cu  adevărat  să  se  lumineze.  Nu-i  lua  însă  în 
seamă  pe  cei  pe  care  îi  ştia  că  nu  au  urechi  de  auzit  şi  că  în  fond  nu-i  interesa 
decit  ceea  ce  spuneau  ei.  El  şi-a  continuat,  sigur  pe  sine  şi  încrezător  în  înţelep¬ 
ciunea  conducătorilor  statului,  drumul  pe  care  s-a  angajat  de  la  început  şi  care 
s-a  putut  verifica  permanent:  toate  bisericile  deschise  şi  cu  preoţi  slujitori,  şcoli 
teologice  suficiente  pentru  asigurarea  generaţiei  viitoare  de  preoţi,  presă  teologică 
de  înaltă  ţinută  şi  cercetare  de  specialitate,  de  mare  erudiţie,  asigurarea  materială 
a  clerului,  case  de  odihnă  şi  sanatorii,  pensii  şi  loc  de  cinste  în  societate,  asigurate 
prin  legi  şi  în  fapt. 

El  a  considerat,  şi  pe  bună  dreptate,  că  îşi  face  datoria  de  Păstor  bun  şi  noi 
toţi  am  ştiut  că  este  aşa.  Toate  aceste  dovezi,  enumerate  mai  sus,  au  fost  mereu 
şi  mai  sînt  şi  azi  uşor  controlabile  de  către  oricine,  şi  ştiu  toţi  cu  certitudine  că  în 
permanenţă  conştiinţa  lui  a  fost  împăcată. 

A  fost  o  personalitate  de  prim  rang,  de  o  structură  cum  rar  se  întîlnesc.  Ca 
orice  om  cu  adevărat  inteligent,  nu  refuza  umorul,  dar  structura  lui  intimă  era  alcă¬ 
tuită  dintr-un  eşafodaj  de  oţel.  Simţeai  de  îndată  în  el,  pe  omul  cu  care  nu  te  puteai 
juca,  pe  care  nu-l  puteai  întoarce  cum  ai  fi  vrut.  pe  care  îl  convingeai  greu.  Dialogul 
cu  el  nu  era  comod,  pentru  că  nu-şi  îngăduia  să  greşească,  sau  să  fie  îndrumat  pe 
o  cale  din  care  să  rezulte  o  greşeală,  sau  îndepărtate  consecinţe  nedorite.  Dar  era 
deschis  oricăror  sugestii  şi,  cînd  nu  te  mai  aşteptai,  după  ce  te-a  întors  pe  toate 
feţele  şi-ţi  credeai  partida  pierdută,  şi  referatul  respins,  deodată  îşi  însuşea  ceea  ce 

păruse  a  fi  refuz  fără  drept  de  apel.  Însemna  că  şi-a  formulat  convingerea  că  totul 
era  în  ordine  şi  că  lipseau  capcanele. 

Era  în  general  linear.  Cei  care  îl  cunoşteau  îi  puteau  bănui  dinainte  reacţiile. 
Şi  era  aşa  pentru  că  opera  cu  principii  şi  legi  care  îi  erau  cunoscute  şi  interlocuto¬ 
rului.  Dar  uneori  găsea  în  el  resurse  şi  pentru  soluţii  care  altora  nu  le-ar  fi  trecut 
prin  gînd  niciodată.  De  aceea  i  s-ar  fi  atribuit  uneori ,  şi  nu  fără  temei,  şi  hotărîri 
care  veneau  în  contradicţie  chiar  cu  logica  sa  de  fier  şi  cu  spiritul  său  legalist. 
Aceasta  se  întîmpla  cînd  ieşea  din  linearul  cunoscut  de  toţi,  şi  oferea  surpriza  unei 
soluţii  determinate  de  inima  sa,  în  ciuda  faptului  că  îşi  contrazicea  raţiunea.  Nu  de 
puţine  ori  am  zis ,  chiar  unii  dintre  noi,  colaboratorii  săi,  că  iartă  cînd  nu  trebuie , 
dar  cînd  spunea  despre  un  preot  vrednic  de  pedeapsă  care  are  cinci  copii,  o  soţie 
bolnavă  şi  că  un  transfer  de  pildă,  sau  o  caterisire  ar  fi  o  pedeapsă  meritată  pen¬ 
tru  aceştia,  toţi  conveneam  că,  vorba  lui  Pascal,  inima  are  şi  ea  raţiunile  ei,  şi  ne 
declaram  toţi  de  acord  cu  hotărîrile  inimii  lui.  Nu  i  s-a  putut  însă  reproşa  niciodată 
că  a  pedepsit  pe  cine  nu  trebuia. 

Printre  noi,  sinodalii,  Patriarhul  Iustin  a  fost  un  uriaş  frumos  şi  echilibrat. 
Nu  numai  la  propriu,  prin  statura  lui  bine  legată  şi  armonios  alcătuită,  ci  şi  prin 
întreaga  lui  statură  intelectuală,  morală  şi  sentimentală.  A  fost  omul  care  n-a  fost 
niciodată,  de  către  nimeni,  bănuit  de  vreo  abatere  de  la  normele  unei  conduite  drepte , 
demne  şi  morale.  Mai  degrabă  a  fost  bănuit  de  rigiditate,  nu  întotdeauna  cu  dreptate, 
pentru  că  masca  cu  grijă  o  inimă  bună  şi  o  deschidere  atentă  către  problemele  fie¬ 
căruia. 

Biserica  Ortodoxă  Română  pierde  prin  trecerea  lui  la  cele  veşnice,  un  ade¬ 
vărat  Patriarh.  Cum  spuneam  şi  altădată:  părea  născut  să  fie  Patriarh.  Pînă  a  fi 
patriarh,  fusese  într-un  provizorat  pe  care  toată  lumea  i-l  ştia  ca  atare. 

Amintirea  lui  printre  noi,  exemplul  său  în  conducerea  Bisericii  şi  în  soluţiile  pe 
care  le-a  imprimat  raporturilor  cu  statul,  în  condiţiile  regimului  nostru  socialist, 
vor  rămîne  paradigme  ale  orientării  Bisericii  în  viitor.  De  la  el  au  învăţat  generaţii 
de  preoţi  că  Biserica,  ori  va  fi  slujitoare,  ori  nu  va  mai  fi.  El  a  optat  pentru  a  fi, 
şi  opţiunea  lui  e  marea  moştenire  pe  care  ne-o  lasă,  şi  pe  care  toţi  o  vom  res¬ 
pecta.  Pleacă  dintre  noi  în  ceas  de  împlinire  totală.  îl  deplîngem  pentru  că  pleacă, 
dar  îi  şi  mulţumim  pentru  ceea  ce  ne  lasă.  La  toate  acestea  ne  vom  gîndi  cînd, 
de  acum  încolo,  vom  adăuga  în  rugăciunile  noastre  la  cei  3  mari  patriarhi  de  dinain¬ 
tea  sa,  pe  cel  de  al  patrulea  la  fel  de  mare.  Iustin  Patriarhul,  părintele  nostru. 

Iar  creştineşte,  cum  zice  ecfonisul  de  la  slujba  înmormîntării,  „ne fiind  om  care 
să  fie  viu  şi  să  nu  greşească,  de  va  fi  greşit  şi  el  ceva,  ca  om,  să  zicem  toţi,  acum  şi 
pururea,  o  rugăciune  pentru  sufletul  său,  potrivit  tradiţiei  noastre:  „Dumnezeu  să-l 
ierte  şi  cu  drepţii  să-l  numere.  Să-i  dea  odihna  cea  veşnică  intru  bucuria  Părin¬ 
telui  ceresc,  pe  care  l-a  slujit  cu  credinţă ,  cu  speranţă  şi  cu  dragoste AminJ 

A  vorbit  apoi  î.  P.  S.  Mitropolit  Bartolomeu  de  Philadelphia,  in  numele  Sanc¬ 
tităţii  Sale  Patriarhul  Demetrios  I  şi  al  Sf.  Sinod  al  Patriarhiei  Ecumenice. 

I.  P.  S.  Sa  a  dat  expresie  sentimentelor  de  adîncă  compasiune  pe  oare  »le  în¬ 
cearcă  ierarhii,  clerul  şi  credincioşii  Patriarhiei  Ecumenice  faţă  de  Biserica  Ortodoxă 
Română,  pentru  greaua  pierdere  suferită  prin  trecerea  la  cele  veşnice  a  patriarhului 
Iustin  Moisescu.  Biserica  Constantinopolului  —  a  arătat  I.  P.  S.  Sa  —  merge  în 
aceste  clipe  grele  alături  de  Biserica  Ortodoxă  Română,  împărtăşindu-i  durerea  şi 
întristarea  pentru  că  patriarhul  Iustin  n-a  aparţinut  numai  Bisericii  sale  ci  întregii 
Biserici  a  lui  Hristos.  Adormitul  în  Domnul  a  fost  un  conducător  bisericesc  pătruns 
de  o  adîncă  conştiinţă  a  nevoiii  de  refacere  a  unităţii  creştine.  S-a  spus  cu  ocazia 
alegerii  sale  ca  patriarh  că  avea  o  viziune  realistă  asupra  Ortodoxiei.  A  fost  într-a- 
devăr  filozoful,  mărturisitorul  şi  apărătorul  Ortodoxiei  în  ţara  sa  şi  în  întreaga  lume. 

I.  P.  S.  Mitropolit  Iuvenalie  de  Krutitski  şi  Kolomna  a  transmis  condoleanţe  în 
numele  Sanctităţii  Sale  Pimen,  patriarhul  Moscovei  şi  al  întregii  Rusii,  ca  şi  al  Sf. 
Sinod  al  Bisericii  Ortodoxe  Ruse.  Preluînd  idei  din  telegrama  adresată  Bisericii 
Ortodoxe  Române  de  către  S.  Sa  Pimen,  vorbitorul  a  arătat  că  „în  conştiinţa  noastră 
va  rămîne  vie  figura  marelui  ierarh  adormit  în  Domnul.  El  a  fost  un  mare  luptător 
pentru  unitatea  ortodoxă,  mare  activist  în  mişcarea  ecumenică,  un  mare  şi  neobo¬ 
sit  militant  pentru  pace  şi  de  asemenea,  un  mare  prieten  iad  Bisericii  Ortodoxe 
Ruse.  L-am  iubit  din  toată  inima  şi  nu-l  vom  uita.  Acum,  la  plecarea  lui  dintre  noi, 
sîntem  în  durere  dar  şi  în  rugăciune.  Pierderea  acestui  mare  om  nu  va  face,  sîntem 
siguri,  să  se  împuţineze  relaţiile  dintre  Bisericile  noastre.  Chiar  de  mîine  va  trebui 

să  continuăm  tradiţia  bunnelor  noastre  relaţii  şi  să  ne  unim  eforturile  pentru 
pace,  spre  a  păstra  această  lume  şi  a  o  feri  de  pericolul  nuclear*4. 

Din  partea  Bisericii  Ortodoxe  din  Grecia  a  participat  şi  a  vorbit  în  cadrul 
Adunării  de  doliu,  din  sala  sinodală,  I.  P.  S.  Mitropolit  Pantelimon  de  Corint, 
care  a  exprimat  condoleanţe  în  numele  primatului  Greciei  —  I.  P.  S.  Arhiepiscop 
Serafim,  —  al  întregii  ierarhii  şi  al  poporului  grec.  I.  P.  S.  Sa  a  caracterizat  pe 
adormitul  în  Domnul  patriarhul  Iustin  cu  'aceste  cuvinte:  , .statură  înaltă  şi  dreaptă, 
smerit  însă  în  sufletul  său  şi  plin  de  bunătate.  Toate  cîte  le  spunea  erau  pline  de 
simţ  practic  şi  de  teologie.  Personal  —  a  precizat  I.  P.  S.  Pantelimon  —  am  pier¬ 
dut  un  părinte  iubit  şi  un  prieten.  Sufletul  său  se  bucură  azi  de  vederea  luminii 
celei  necreate  a  lui  Dumnezeu,  iar  privind  în  jos,  spre  cele  pâmînteşti,  se  bucură  de 
dreapta  cinstire  pe  care  i-o  dăm  noi  toţi“. 

Vaticanul  şi  personal  papa  Ioan  Paul  al  II-lea  l-au  încredinţat  cu  purtarea 
mesajului  de  condoleanţe  pe  Mons.  Meeking  Basil  din  cadrul  Secretariatului  pentru 
Unitatea  Creştinilor.  Vorbitorul  a  spus  între  altele:  „Papa  Ioan  Paul  al  II-lea  şi 
Scaunul  Romei  exprimă  Bisericii  Ortodoxe  Române  simpatie,  solidaritate  şi  sincere 
condoleanţe  pentru  pierderea  întiistâtătorului  ei.  Noi,  Biserica  soră  a  Romei  ne  ală¬ 
turăm  Bisericii  Ortodoxe  Române  în  a  înălţa  mulţumiri  lui  Dumnezeu  pentru  modul 
în  care  patriarhul  Iustin  a  condus  destinele  Bisericii  sale.  Implorăm  lumina  Cerului 
asupra  sufletului  său  mare.  Ne  reamintim  cu  respect  de  înţelepciunea  sa,  de  modul 
superior  în  care  a  păstorit  turma  cea  cuvîntătoare,  de  multiplele  sale  daruri  pe  care 
le-a  pus  în  slujba  Bisericii  şi  a  mişcării  ecumenice.  Ştim  cît  de  mult  a  încurajat 
patriariul  Iustin  activitatea  şi  lucrarea  ecumenică.  Ştim  cît  de  mult  a  pus  el 
resursele  sale  lăuntrice  în  slujba  acestei  mişcări.  El  a  intuit  cît  de  urgent  este  ca  fiii 
diferitelor  Biserici  să  fie  împreună,  depăşind  barierele  care  ne  separă.  Patriarhul 
Iustin  a  militat  pentru  apropierea  timpului  cînd  vom  putea  da  mărturie  comună 
în  faţa  lumii  despre  învierea  Domnului. 

Iată  de  ce  sîntem  acum  părtaşi  la  marea  durere  a  ierarhilor,  clerului  şi  credin¬ 
cioşilor  Bisericii  Ortodoxe  Române.  Ne  rugăm  Mîntuitorului  Hristos,  Domnul  sfin¬ 
ţilor  şi  capul  Bisericii,  să-i  dea  bună  răsplată  robului  Său  patriarhul  Iustin  şi  ca 
Duhul  Sfînt  să  conducă  Biserica  văduvită  astăzi  de  păstorul  ei  şi  să  dea  tărie  şi 
dragoste  poporului  Său  credincios*4. 

Dr.  Glen  Garfield  Williams  a  reprezentat  la  funeralii  Conferinţa  Bisericilor 
Europene  şi  Consiliul  Ecumenic  al  Bisericilor.  Aducînd  mesajul  de  profund  omagiu 
faţă  de  personalitatea  celui  adormit,  vorbitorul  a  arătat:  „atit  Conferinţa  Bise¬ 
ricilor  Europene  cît  şi  Consiliul  Ecumenic  al  Bisericilor  au  pierdut  în  patriariul 
Iustin  un  părinte  venerat  şi  un  scump  prieten.  Pentru  noi  toţi  el  a  fost  o  pre¬ 
zenţă  mare  şi  binecuvântată;  o  bucurie  care  ne-a  încălzit  sufletele;  un  conducător 
de  seamă  al  mişcării  ecumenice;  o  fiinţă  umană  cu  inimă  calda.  L-am  iubit  mult 
pentru  înţelepciunea  sa.  A  vorbit  rar  în  întîlnirile  ecumenice,  dar  ori  de  cîte  ori 
a  luat  cuvîntul  a  spus  tot  ceea  ce  trebuia  să  spună.  Patriarhul  Iustin  a  fost  un  om 
al  păcii.  A  fost  un  om  care  nu  numai  că  a  vorbit  despre  pace  dar  a  şi  reflectat 
profund  asupra  semnificaţiilor  păcii.  Ne  aducem  aminte  că  adeseori,  după  şedinţe 
mai  dificile,  cînd  era  greu  să  ajungem  la  un  consens,  el  se  apropia  de  noi  în  pauze 
şi  ne  spunea:  părerea  mea  este  că  trebuie  să  abordăm  problema  aceasta  aşa.  întot¬ 
deauna.  calea  pe  care  el  o  indica  era  o  cale  a  păcii.  Mulţumim  lui  Dumnezeu  pen¬ 
tru  ceea  ce  el  a  fost  pină  acum  pentru  Biserica  sa  şi  pentru  mişcarea  ecumenică  şi 
pentru  ceea  ce  va  fi  în  viitor*4. 

Conferinţa  Creştină  pentru  Pace  a  fost  reprezentată  la  funeralii  de  către 
I.  P.  S.  Pancratie,  mitropolit  de  Stara  Zagora  (Bulgaria)  şi  vicepreşedinte  al  acestei 
organizaţii  intercreştine  cu  sediul  la  Praga. 

î.  P.  S.  Sa  a  spus  între  altele:  „Conducerea  Conferinţei  Creştine  pentru  Pace, 
în  cadrul  căreia  Biserica  Ortodoxă  Română  ocupă  un  loc  de  seamă,  exprimă  sincere 
condoleanţe  clerului  şi  dreptmăritorului  popor  din  ţara  prietenă  —  România.  Ve¬ 
ghind  la  catafalcul  vrednicului  de  pomenire  Iustin  —  patriarhul  ne  vin  în  minte 
cuvintele  Mîntuitorului:  „Fericiţi  sînt  făcătorii  de  pace!**  şi  de  asemenea:  „Fericiţi 
sint  cei  ce  au  adormit  pentru  că  faptele  lor  vorbesc  despre  ei“.  Intr-adevăr,  'patriarhul 
Iustin  s-a  numărat  între  făcătorii  de  pace  şi  faptele  lui  sînt  grăitoare  în  această 
privinţă.  întreaga  sa  activitate  a  fost  axată  pe  principiul  păcii,  al  dragostei  de 
popor,  al  responsabilităţii  pentru  destinul  lumii  şi  al  omenirii,  acum  cînd  pla¬ 
nează  asupra  tuturor  pericolul  războiului  nuclear.  Patriarhul  Iustin  a  fost  mai 

mult  decît  un  simplu  militant  pentru  pace.  El  s-a  numărat  între  pionierii  acţiu¬ 
nilor  organizate  în  Europa  pentru  apărarea  păcii,  după  cel  de  al  doilea  război 
mondial  care  a  adus  atîtea  suferinţe  şi  distrugeri.  In  rîndul  luptătorilor  pentru 
apărarea  păcii  numele  său  ocupă  un  loc  important.  Prin  aceasta  numele  său  se 
înscrie  asemenea  între  cei  mai  aleşi  fii  ai  lui  Dumnezeu.  In  timpul  arhipăstoririi 
sale.  Biserica  Ortodoxă  Română  a  tras  o  brazdă  nouă  în  aria  apărării  păcii,  a 
dezvoltării  şi  întăririi  relaţiilor  de  prietenie  şi  colaborare  între  oameni  şi  popoare. 
Aici,  în  România  iubitoare  de  pace,  la  iniţiativa  şi  cu  sprijinul  patriarhului  Iustin, 
forul  nostru  intercreştin  de  luptă  pentru  pace  a  găsit  totdeauna  teren  propice 
spre  a  acţiona  eficace  pentru  întărirea  păcii,  pentru  transformarea  Balcanilor 
într-o  zonă  lipsită  de  arme  nucleare.  Acestea  au  fost  cerinţe  pe  care  patriarhul 
Iustin  le-a  exprimat  adeseori,  în  consens  cu  politica  înţeleaptă,  leală  păcii  şi 
dezarmării,  a  guvernului  român.  Faptele  sale  de  jertfelnicie  pentru  slujirea  Bise¬ 
ricii  şi  poporului  său  au  avut  ca  fundament  apărarea  păcii  în  întreaga  lume. 

La  încheierea  Adunării  solemne  de  doliu  din  sala  sinodală.  I.  P.  S.  Teoctist 
al  Moldovei  şi  Sucevei  şi  locţiitor  de  patriarh  a  mulţumit  tuturor  vorbitorilor 
pentru  condoleanţele  transmise. 

La  ora  11  a  avut  loc,  în  catedrala  patriarhală,  slujba  înmormîntării  patriar¬ 
hului  Iustin  Moisescu,  după  ce  în  prealabil  a  fost  oficiată  Sf.  Liturghie. 

Au  slujit  toţi  membrii  Sf.  Sinod  şi  unii  dintre  invitaţi. 

Au  luat  parte,  pe  lîngă  cei  amintiţi  la  Adunarea  solemnă  din  sala  sinodală, 
şi  unii  reprezentanţi  ai  unor  ambasade  din  capitala  României. 

Erau  de  faţă  de  asemenea  membrii  familiei  adormitului  în  Domnul  patriarhul 
Iustin. 

Răspunsurile  au  fost  date  de  către  corul  catedralei  patriarhale  din  Bucureşti. 

In  final  a  luat  cuvîntul  I.  P.  S.  Teoctist,  Mitropolitul  Moldovei  şi  Sucevei  şi 
locţiitor  de  patriarh  care  a  spus: 

„Cu  inimi  cernite  de  durere ,  ne  aflăm  acum  în  jurul  de  curînd  adormitului 
în  Domnul ,  Iustin  Moisescu,  Intîistâtătorul  Bisericii  Ortodoxe  Române ,  spre  a-i 
aduce  un  pios  omagiu  pe  drumul  cel  fără  de  întoarcere.  Atotputernicul  Dum¬ 
nezeu,  sub  rînduiala  Căruia  stau  vremile,  oamenii  şi  toate  făpturile,  a  hotărît 
sorocul  trecerii  lui  de  la  cele  vremelnice  la  cele  veşnice,  atunci  cînd  nimeni  nu 
se  aştepta.  De  aceea,  vestea  plecării  sale  dintre  noi  ne-a  pricinuit  tuturor,  ierarhi, 
slujitori  şi  credincioşi,  o  adincă  întristare. 

într-o  asemenea  împrejurare,  atît  de  apăsătoare  şi  cu  anevoie  de  depăşit , 
cuvintele  nepieritoare  ale  Sfintei  Scripturi  vin  însă  să  ne  umple  golul  din  inimi 
cu  balsamul  lor  mîngîietor,  îndemnîndu-ne  să  nu  ne  întristăm  „ca  cei  care  nu  au 
nădejde  (I  Tes.  4,  13).  Intr-adevăr,  întorcîndu-ne  spre  iubitul  întiistâtăţor,  Patriar¬ 
hul  Iustin,  care  mai  bine  de  nouă  ani  a  stat  cu  aleasă  destoinicie  şi  cu  deplină 
responsabilitate  la  cîrma  Bisericii  noastre  străbune,  ne  întărim  convingerea  că 
firul  vieţii  sale  nu  s-a  sfîrşit,  ci  se  continuă,  asemenea  firului  de  mult  preţ  ce  se 
deapănă  dintr-un  caier  minunat,  a  cărui  bogăţie  nu  se  termină  niciodată.  Spunem 
aceasta  gîndindu-ne  că  viaţa  Patriarhului  Iustin  nu  a  fost  o  viaţă  singulară,  a  unui 
om  oarecare,  ci  însăşi  viaţa  Bisericii  noastre,  a  poporului  şi  a  ţării,  cu  care  el 
s-a  identificat  permanent  şi  din  bogăţia  căreia  s-a  împărtăşit  necontenit ,  ca  din¬ 
tr-un  nesecat  izvor  de  apă  vie. 

Vrednicul  de  pomenire  Patriarhul  Iustin  a  ştiut  să  ia,  din  vistieria  înain¬ 
taşilor  săi,  o  zestre  agonisită  de  generaţii  întregi,  pe  care  a  îmbogăţit-o  cu  neobo¬ 
sită  rîvnă,  spre  a  o  lăsa  moştenire  de  tot  mai  mare  preţ  obştei  noastre  drept - 
măritoare.  Astfel,  el  a  rămas  şi  va  rămîne  în  istoria  Bisericii  noastre  drept  o 
personalitate  proeminentă,  de  dimensiuni  ecumenice,  panortodoxe,  pancreştine  şi 
panumane,  cunoscută  şi  apreciată  în  întreaga  lume,  un  teolog  erudit,  încercat 
conducător  bisericesc,  iscusit  gospodar,  păstor  sufletesc  de  înaltă  sensibilitate, 
apărător  hotărît  al  dreptei  credinţe ,  păzitor  neabătut  al  tradiţiilor  şi  datinilor 
străbune,  înflăcărat  iubitor  de  neam  şi  glie  strămoşească,  dîrz  luptător  pentru 
pace ,  bunăstare  şi  propăşire  spirituală  şi  materială,  ecumenist  de  înaltă  conduită 
în  slujba  unităţii  creştine  şi  a  apropierii,  colaborării  şi  înfrăţirii  între  oameni  şi 
popoare. 

La  formarea  multilateralei  personalităţi  a  celui  de  care  ne  despărţim  astăzi , 
au  contribuit,  în  primul  rind,  neamul  din  care  a  odrăslit,  mediul  familial  în  care 

a  crescut  şi  aleasa  sa  pregătire  intelectuală  şi  spirituală,  dobindită  în  ţară  şi  peste 
hotare. 

Născut  in  5  martie  1910,  în  satul  Cîndeşti  de  pe  plaiurile  muscelene,  a  cunos¬ 
cut  încă  din  fragedă  virstă  lupta  cu  încercările  vieţii.  O  copilărie  nemîngiiată 
de  sprijinul  şi  afecţiunea  părintelui  său  căzut  pe  cîmpul  de  onoare  în  primul 
război  mondial,  nu  l-a  împiedicat  să  găsească  sprijin  şi  mîngîiere  în  dragostea 
de  carte.  Pasiunea  pentru  studiu,  împreunată  cu *  o  sîrguinţă  pilduitoare  şi  cu  o 
putere  de  muncă  rar  întîlnită,  a  fost  altoiul  binecuvîntat  care  a  dus  la  înflorirea 
şi  mai  apoi  la  rodirea  îmbelşugată  a  strădaniilor  sale  teologice. 

Remarcindu-se,  încă  din  anii  de  seminar  ca  un  element  excepţional  din 
punct  de  vedere  intelectual  s-a  bucurat  de  atenţia  şi  preţuirea  marelui  şi  lumi¬ 
natului  patriarh  Miron  Cristea,  care  prin  aceasta  i-a  şi  deschis  drumul  către 
desăvirşirea  studiilor  teologice  la  Atena,  Varşovia  şi  Strasbourg.  încununat  cu  cel 
mai  înalt  titlul  academic  de  doctor  în  teologie,  elaborează  studii  şi  lucrări  de 
excepţională  valoare  şi  desfăşoară  o  bogată  activitate  ca  profesor  de  teologie  în 
străinătate  şi  ui  ţară,  pregătind  altarelor  noastre  ortodoxe  strămoşeşti  generaţii 
de  slujitori  vrednici  şi  devotaţi. 

în  anul  1956,  profesorul  Iustin  Moisescu,  care  funcţiona  ca  titular  al  catedrei 
Studiul  Noului  Testament  la  Institutul  Teologic  Universitar  din  Bucureşti,  şi  care 
primise  între  timp  taina  hirotoniei  în  preot,  este  chemat  la  vrednicia  de  mitro¬ 
polit  al  Ardealului.  Un  an  mai  tîrziu,  trece  în  scaunul  de  Mitropolit  al  Moldovei 
şi  Sucevei,  unde  păstoreşte  vreme  de  două  decenii,  pină  la  12  iunie  1977,  cînd  este 
ales  in  jilţul  de  Patriarh  al  Bisericii  Ortodoxe  Române. 

Intr-adevăr,  fiind  ales  şi  chemat  la  slujirea  arhierească,  „ dintre  oameni **,  el 
„ s-a  dăruit  pentru  oameni cu  întreaga  sa  fiinţă.  A  fost  chemat  la  treapta 
arhieriei  atunci  cînd  împlinise  o  slujire  deosebit  de  importantă  a  Bisericii:  aceea 
de  formare  a  viitorilor  ei  slujitori.  De  aceea,  în  momentul  alegerii  sale  ca  mitro¬ 
polit  al  Ardealului,  făcea  următoarea  mărturisire,  care  arăta  cit  de  strîns  se  simte 
legat  de  misiunea  sa  de  educator  al  viitorilor  preoţi:  „Mă  desprind  astăzi  din 
rostul  meu  de  profesor  la  Institutul  teologic  universitar  din  Bucureşti,  cu  părere 
de  rău,  fiindcă  îndeletnicirea  aceasta,  căreia  i-am  închinat  viaţa,  în  slujba  Bise¬ 
ricii,  mi-a  hărăzit  multe  bucurii  sufleteşti.  Dar  mă  mîngîi  cu  gîndul  că  şi  de 
acum  înainte  voi  fi  învăţătorul  păstoriţilor  mei,  cu  harul  şi  cu  puterea  Sfîntului 
Duh,  care  este  asupra  mea**. 

Iar  cu  prilejul  alegerii  ca  patriarh,  spunea  în  încheierea  cuvîntării  în  care 
îşi  expunea  programul  viitoarei  activităţi  de  călăuzire  a  Bisericii  Ortodoxe  Ro¬ 
mâne:  „Cutezind  a  primi  vrednicia  de  Arhiepiscop  al  Bucureştilor ,  Mitropolit  al 
Ungrovlahiei  şi  Patriarh  al  Bisericii  Ortodoxe  Române,  mă  încredinţez  acum 
tuturor  celor  care  îşi  pun  nădejdi  în  rodnica  mea  arhipăstorire:  Bisericii,  fiind  că 
in  plinătatea  ei  ecumenică  şi  locală  îmi  voi  desfăşura  activitatea;  ţării  noastre, 
fiindcă  pe  ea  o  slujesc  bisericeşte ;  lui  Dumnezeu,  fiindcă  în  numele  lui  Ilristos 
şi  cu  puterea  Duhului  Sfînt  voi  păstori  turma  dată  mie  spre  păstorire** . 

Cele  trei  decenii  ale  slujirii  sale  chiriarhale  —  două  ca  mitropolit  şi  unul  ca 
patriarh  —  au  însemnat  şi  vor  însemna  peste  ani  şi  veacuri  o  muncă  asiduă  încu¬ 
nunata  cu  rodnice  înfăptuiri,  o  necontenită  strădanie  spre  mai  bine,  o  pilduitoare 
dăruire  în  slujba  lui  Dumnezeu  şi  a  oamenilor.  Păstrarea  unităţii  de  credinţă  şi 
a  disciplinei  bisericeşti,  buna  desfăşurare  a  vieţii  religioase  în  parohii,  gospodă¬ 
rirea  corespunzătoare  a  bunurilor  bisericeşti,  ocrotirea  şi  păstrarea  patrimoniului 
cultural-naţional  şi  bisericesc,  învăţâmintul  teologic,  administraţia  bisericească,  viaţa 
monahală,  pregătirea  cadrelor  bisericeşti,  activitatea  misionară  şi  pastorală  a  sluji¬ 
torilor  Bisericii,  grija  pentru  locaşurile  de  închinare  —  sînt  obiective  pe  care 
Patriarhul  Iustin  le-a  avut  in  permanenţă  pe  agenda  preocupărilor  sale. 

La  loc  de  frunte  se  înscrie,  dc  asemenea,  şi  grija  sa  deosebită  pentru  gindirea 
patristică  şi  promovarea  scrisului  nostru  bisericesc.  Urmărită  pe  parcursul  anilor, 
continuind  cu  perioada  de  arhipăstorire  ca  mitropolit  şi  terminind  cu  cea  de  întîi - 
stătător  al  Bisericii  Ortodoxe  Române,  grija  pentru  tiparul  teologic  oglindeşte 
una  dintre  trăsăturile  sale  cele  mai  alese.  Prin  tipărirea  Sf.  Scripturi,  a  cărţilor 
de  cult  şi  a  numeroaselor  studii  de  actualitate  pentru  viaţa  bisericească,  a  manua¬ 
lelor  pentru  elevii  seminarişti  şi  a  cursurilor  pentru  studenţii  teologi,  ca  şi  prin 
marea  colecţie  de  traduceri  din  Sfinţii  Părinţi  pe  care  a  iniţiat-o,  Patriarhul  Iustin 
a  revitalizat  scrisul  şi  gindirea  teologică  românească.  A  fost  un  mare  cărturar  dar 

nu  numai  pentru  sine ,  ci  şi  pentru  alţii ,  ridicind  pe  noi  trepte  de  lumină  cultura 
noastră  teologică  şi  contribuind  la  puternica  ei  afirmare  şi  la  cuvenita  ei  cinstire  în 
sinul  Ortodoxiei  şi  al  celorlalte  confesiuni  creştine. 

In  întreaga  sa  viaţă,  Patriarhul  Iustin  a  îmbinat  în  mod  armonios  preocupă¬ 
rile  sale  cărturăreşti  cu  cele  practice.  Stau  mărturii  nedezminţite  in  această  privinţă 
zecile  de  mănăstiri  şi  aşezăminte  bisericeşti ,  adevărate  perle  ale  artei  noastre  româ¬ 
neşti,  înveşmîntate  de  el  în  aleasă  strălucire,  bogatele  împliniri  administrative  şi 
gospodăreşti  şi  o  întreagă  suită  de  restaurări  şi  construcţii  noi,  dintre  care  ultima, 
încă  în  curs  de  realizare  —  noul  locaş  al  Institutului  Teologic  din  Bucureşti  şi 
centrul  ecumenic  —  încununează  în  modul  cel  mai  grăitor  aceste  strădanii. 

Izvorul  unei  asemenea  opere  îl  constituie  ataşamentul  sincer  şi  statornic  pe 
care  el  l-a  nutrit  faţă  de  tot  ceea  ce  poporul  nostru  a  făurit  în  îndelungata  şi 
adeseori  zbuciumata  sa  istorie  şi  nmi  ales  în  vr emile  mai  noi,  cînd  Patriarhul 
Iustin  a  oferit  un  strălucit  exemplu  de  implicare  patriotică  în  viaţa  şi  aspiraţiile 
poporului  român  pentru  făurirea  României  noi,  libere  şi  independente.  Pe  cît  de 
scumpă  i-a  fost  slujirea  Bisericii  şi  păstrarea  cu  sfinţenie  a  comorilor  ei  de  învăţă¬ 
tură  şi  de  viaţă,  pe  atît  de  mult  şi-a  legat  de  inimă  slujirea  cu  credincioşenie  a 
Patriei  şi  a  poporului  român,  fiind  un  apărător  treaz  al  neatîrnării  şi  suveranităţii 
României  socialiste  şi  al  cuceririlor  harnicului  nostru  popor. 

In  diferite  foruri  şi  congrese  mondiale  creştine,  în  Marea  Adunare  Naţională, 
în  Frontul  Democraţiei  şi  Unităţii  Socialiste,  sau  oriunde  a  fost  necesar.  Patriarhul 
Iustin  Moisescu  a  tălmăcit  vrerea  şi  năzuinţele  slujitorilor  şi  credincioşilor  Bise¬ 
ricii  Ortodoxe  Române. 

Pe  linia  acestor  năzuinţe,  în  climatul  de  deplină  libertate  religioasă  instaurat 
în  ţara  noastră,  s-a  afirmat  şi  ca  un  consecvent  promotor  al  bunelor  relaţii  de 
respect  reciproc  şi  înţelegere  frăţească  dintre  cultele  din  România,  contribuind  prin 
aceasta  la  sprijinirea  efortului  general  de  progres  şi  prosperitate  al  întregului 
nostru  popor,  precum  şi  la  afirmarea  şi  consolidarea  tot  mai  puternică  a  unităţii 
noastre  naţionale. 

In  marea  mişcare  ecumenică,  Patriarhul  Iustin  s-a  înscris  ca  un  neobosit 
slujitor  al  ei,  elaborînd  cu  rară  competenţă,  cu  exigenţă  şi  fermitate,  pe  parcursul 
multor  ani,  forme  şi  metode  noi  de  apropiere  şi  cunoaştere,  de  iubire  şi  deschidere 
creştină,  dinamizînd  şi  ilustrînd  aslfel  prezenţa  vie  şi  activă  a  Bisericii  Ortodoxe 
Române  în  lume. 


S-a  scris  şi  se  va  scrie  mult  despre  viaţa  şi  activitatea  Patriarhului  Iustin, 
ca  despre  unele  daruri  şi  realizări  care  aparţin  nu  numai  făptuitorului  lor,  ci,  în 
egală  măsură,  Bisericii  pe  care  el  a  condus-o  şi  reprezentat-o  în  modul  cel  mai 
înalt.  Va  trebui  însă,  pe  lingă  toate  acestea,  să  se  scrie  şi  să  vorbească  mai  mult 
despre  omul  în  sine  şi  despre  valenţele  sale  interioare,  sau  cu  un  cuvînt,  despre 
profilul  său  spiritual. 

Puţini  ştiu  cît  de  bogat  în  omenie  şi  generozitate  a  fost  sufletul  Patriarhului 
Iustin  şi  cit  de  vibrante  au  fost  grija  şi  preocupările  lui  pentru  cei  din  jur.  Cunos¬ 
cător  încercat  al  sufletului  omenesc,  a  ştiut  să  pătrundă  în  profunzimile  acestuia,  să-i 
simtă  frămîntările  şi  să-i  ofere  soluţii  salutare.  Şi-a  jertfit  continuu  timpul,  pri¬ 
mind  şi  ascultînd  cu  răbdare  pe  cei  ce  veneau  să-i  bată  la  uşă,  bine  ştiind  că  în 
multe  cazuri  aceştia  năzuiau  să  bată  la  uşa  inimii  sale  şi  încerca  un  sfînt  fior  ori 
simţea  că  cel  ce  pătrunsese  în  cabinetul  său  de  lucru,  sugrumat  de  necaz  sau 
nefericire,  ieşea  de  acolo  cu  chip  luminat,  abia  stăpinindu-şi  sub  geană  lacrima 
bucuriei. 

S-ar  putea  adăuga  desigur  şi  alte  multe  flori  la  buchetul  preţuirii,  respectului 
şi  dragostei  pe  care  ierarhii,  clerul  şi  credincioşii  Bisericii  noastre  se  simt  îndato¬ 
raţi  să-l  ofere  acum  regretatului  lor  Intîistătător  în  acest  ceas  al  despărţirii.  La 
un  asemenea  lucru  sever  simţi  îndreptăţite  nu  numai  generaţiile  prezente,  ci  şi 
cele  viitoare,  pentru  că  Patriarhul  Iustin  Moisescu  aparţine,  prin  opera  şi  perso¬ 
nalitatea  sa,  nu  unei  singure  vieţi,  ci  unei  epoci. 

Sîntem  mîndri  că  înalta  Conducere  de  Stat  i-a  apreciat  meritele  acordîndu-i 
numeroase  decoraţii,  ordine  şi  medalii,  care  —  împreună  cu  medaliile,  ordinele  şi 
înaltele  distincţii  bisericeşti  ce  i-au  fost  conferite  de  numeroase  Biserici  creştine 

de  peste  hotare,  de-a  lungul  anilor  —  sînt  tot  atîtea  expresii  ale  sentimentelor 
de  stimă  ce  cinstesc  deopotrivă  nu  numai  persoana  sa,  ci  şi  Biserica  pe  care  el  a p 
păstorit -o  cu  cinste  şi  dăruire. 

Mulţumim  cu  aleasă  recunoştinţă,  din  inimă.  Înalţilor  reprezentanţi,  înaltelor 
autorităţi  de  stat  care  au  venit  să  exprime,  prin  prezenţa  lor  la  această  ceremonie, 
preţuirea  faţă  de  regretatul  nostru  Intîistătător,  oglindită  şi  în  aceste  clipe  grele, 
prin  scrisoarea  de  condoleanţe  primită  din  partea  Consiliului  de  Stat. 

Tălmăcind  ecoul  ei  adine  in  inimile  ierarhilor,  clerului  şi  credincioşilor  Bise¬ 
ricii  noastre,  rugăm  să  se  transmită  personal  Domnului  Nicolae  Ceauşescu,  Pre¬ 
şedintele  României  —  a  cărui  sensibilitate  şi  întru  aceasta  se  arată  pilduitoare  — 
adinca  noastră  recunoştinţă  şi  încredinţarea  continuării  drumuhii  slujirii  scumpei 
noastre  patrii,  aşa  cum  s-a  străduit  neuitatul  nostru  Patriarh  Iustin. 

Mulţumim,  de  asemenea,  distinşilor  oaspeţi  de  peste  hotare,  care  au  avut 
bunăvoinţa  să  fie  alături  de  noi  in  aceste  momente  atit  de  grele.  înconjurîndu-ne 
cu  compasiunea  şi  dragostea  lor. 

Preţuim  cum  se  cuvine  participarea  şi  cvvîniul  şefilor  de  culte  din  Ţara  noastră, 
asigurîndu-i  de  statornica  noastră  preţuire  şi  dragoste  frăţească. 

Patriarhul  Iustin  Moisescu  pleacă  din  mijlocul  nostru  cu  trupul ,  dar  ne  va 
rămîne  pururea  viu  in  suflete.  Plecîndu-ne  fruntea  în  faţa  chipului  său  pămîntesc, 
făgăduim  să-i  păstrăm  neştearsă  amintirea  din  sufletele  noastre  şi  rugăm  pe 
bunul  Dumnezeu  să-i  facă  parte  de  veşnică  odihnă  în  rîndurile  sfinţilor  Săi,  unde 
nu  este  durere,  nici  întristare,  nici  suspin,  ci  viaţă  fără  de  sfîrşit". 

Preşedintele  Departamentului  Cultelor,  Ion  Cumpănaşu,  oare  a  vorbit  în 
continuare,  a  relevat  faptul  că  timp  de  aproape  un  deceniu,  cît  s-a  aflai  în  fruntea 
Bisericii  Ortodoxe  Române,  palriarhul  Iustin  Moisescu  şi-a  făcut  un  crez  de  con¬ 
ştiinţă  din  slujirea  devotată  a  Bisericii,  a  patriei  şi  a  binelui  obştesc,  în  spiritul 
celor  mai  bune  tradiţii.  Vorbitorul  a  arătat  apoi  că  legătura  cu  poporul,  cu  viaţa, 
frămîntârile  şi  aspiraţiile  acestuia  a  fost  o  constantă  a  tuturor  preocupărilor  celui 
care  a  vegheat  la  bunul  mers  al  vieţii  Bisericii  Ortodoxe  Române.  Fidel  acestor 
convingeri,  patriarhul  Iustin  a  îndrumat  în  permanenţă  clerul  şi  credincioşii  ca, 
beneficiind  de  drepturile  şi  libertăţile  conferite  de  Constituţie,  să-şi  îndeplinească 
cu  devotament  îndatoririle  cetăţeneşti,  să  sprijine  fără  preget  strădaniile  poporului 
de  făurire  a  unei  Românii  moderne,  prospere,  libere  şi  independente. 

Preşedintele  Departamentului  Cultelor  a  reliefat  că  patriarhul  Iustin,  ierarh- 
patriot.  legat  cu  trup  şi  suflet  de  năzuinţele  poporului  român,  a  înţeles  şi  sprijinit 
comandamentele  noi  pe  care  le  trăim,  mîndru  de  progresele  uriaşe  pe  care  România, 
sub  conducerea  înţeleaptă  a  Preşedintelui  Nicolae  Ceauşescu,  le-a  făcut  în  ultimele 
decenii  şi  care  au  situat  ţara  noastră  pe  un  loc  demn  în  rîndul  naţiunilor  libere  şi 
suverane  ale  lumii. 

Prezent  în  persoană  la  funeralii,  Sanctitatea  Sa  Patriarhul  Maxim  al  Bisericii 
Ortodoxe  Bulgare  l-a  caracterizat  pe  adormitul  în  Domnul,  patriarhul  Iustin,  prin 
aceste  cuvinte:  „Cel  care  ne  părăseşte  astăzi  a  fost  un  ierarh  minunat,  patriot 
devotat,  militant  multiplu  pentru  apropierea  creştinilor,  pentru  pace  şi  prietenie 
între  popoare.  Ne  vom  aduce  mereu  aminte  de  el  ca  de  unul  ce  a  arătat  o  mare 
dragoste  frăţească  pentru  noi  şi  pentru  Biserica  Bulgariei.  Din  înălţimea  slujirii 
6ale  nu  a  contenit  a  lucra  pentru  întărirea  sentimentelor  de  frăţietate  între  Bisericile 
şi  popoarele  noastre  vecine  şi  prietene**. 

In  numele  celor  două  eparhii  romano-catolice  din  ţară  a  luat  cuvîntul  P.  S. 
Episcop  Ion  Robu,  conducătorul  Arhiepiscopiei  romano-catolice  din  Bucureşti. 
P.  S.  Sa  a  arătat  că  patriarhul  Iustin  a  fost  o  ilustră  personalitate  a  vieţii  creştine 
din  România  şi  de  peste  hotare.  El  şi-a  închinat  viaţa  slujirii  Bisericii  şi  patriei  sale. 
In  persoana  sa,  noi  toţi  am  avut  un  bun  prieten,  care  s-a  străduit  să  păstreze  cu 
toţi  o  strînsă  legătură  frăţească.  S-a  distins  printr-o  meritorie  activitate  de  mărire 
a  lui  Dumnezeu  şi  slujire  a  binelui  semenilor.  în  încheiere,  P.  S.  Sa  a  spus:  „Păs- 
trînd  în  inimile  noastre  imaginea  celui  pe  care  bunul  Dumnezeu  l-a  ales  spre  a  fi 
nu  numai  păstor  de  suflete,  ci  l-a  orlnduit  prin  harul  Său  de  a  fi  cap  al  Bisericii 
Ortodoxe  Române  timp  de  9  ani,  acum  cînd  nu  se  mai  află  printre  noi,  înălţăm 
rugile  noastre  fierbinţi  spre  Mîntuitorul  nostru:  „Doamne,  Iisuse  Hristoase,  Tu  care 
dăruieşti  credinţa  şi  speranţa  în  viaţa  veşnică,  binevoieşte  a  mîngîia  şi  pe  cei  îndu¬ 
reraţi  de  moartea  Prea  Fericitului  Iustin  Moisescu; 

Tu  care  l-aii  spălat  cu  aspa  botezului  şi  l-ai  însemnat  cu  Sfînta  Ungere,  bine¬ 
voieşte  a-1  număra  printre  sfinţii  şi  aleşii  Tăi; 

Tu  care  la  ospăţul  sfînt  l-ai  hrănit  cu  Trupul  şi  Sîngele  Tău,  binevoieşte  a-1 
primi  la  masa  împărăţiei  Tale; 

Tu  care  l-ai  învrednicit  să  împlinească  în  Biserică  slujba  preoţească,  bine¬ 
voieşte  a-1  face  părtaş  la  Liturghia  veşnică  din  ceruri  spre  a  auzi  cuvintele  pline  de 
mîngîiere:  „Bine,  slugă  bună  şi  credincioasă . . .  intră  în  bucuria  Domnului  tău“ 
(Matei  25,  21). 

Dumnezeu  să^l  odihnească  în  pace!" 

Eminenţa  Sa  Lâszlo  Papp,  Episcopul  Episcopiei  Reformate  din  Oradea,  a 
exprimat  în  cuvîntul  său  mulţumiri  lui  Dumnezeu  pentru  bunătatea  manifestată 
faţă  de  toţi,  dăruindu-1  ca  patriarh  pe  cel  ce  pleacă  spre  zilele  veşniciei.  Cel  ce  ne-a 
părăsit  —  a  arătat  vorbitorul  —  a  fost  şi  al  nostru,  al  tuturor  cultelor  religioase 
din  ţară.  Patriarhul  Iustin  a  contribuit  substanţiali  nu  numai  la  unitatea  şi  armo¬ 
nioasa  conlucrare  dintre  culte  dar  şi  la  frăţietatea  şi  unitatea  diferitelor  naţionali¬ 
tăţi  conlocuitoare  din  România.  „Această  unitate  de  nezdruncinat  —  a  arătat  vorbi¬ 
torul  —  a  accentuat-o  Prea  Fericitul  Patriarh  în  cuvîntarea  sa  rostită  —  drept  testa¬ 
ment  social  —  la  Plenara  Consiliului  Naţional  al  Frontului  Democraţiei  şi  Unităţii 
Socialiste  din  28  martie  a.  c.,  declarînd:  „ . . .  într-un  glas  cu  Preşedintele  ţării. 
Domnul  Nicolae  Ceauşescu,  zicem  şi  noi  fără  încetare,  cu  deplină  convingere:  „Tre¬ 
buie  făcut  totul  pentru  apărarea  dreptului  sacru  al  popoarelor,  al  oamenilor  Ia  exis¬ 
tenţă,  la  viaţă  liberă  şi  demnă,  la  pace". 

In  final,  vorbitorul  a  spus:  „Exprimînd  acum  condoleanţele  frăţeşti  ale  Bise¬ 
ricii  Reformate,  împreună  cu  cele  ale  mele,  voi  termina  cuvîntul  meu  izvorît  din 
inimă,  cu  prilejul  acestei  ultime  întîlniri  cu  patriarhul  Iustin,  cu  un  citat  biblic, 
luat  din  Apocalipsă:  „După  acestea,  n-am  uitat  şi  iară,  mulţime  multă,  pe  care  nimeni 
nu  putea  s-o  numere,  din  tot  neamul  şi  seminţiile  şi  popoarele  şi  limbile  stînd  înain¬ 
tea  tronului  şi  înaintea  Mielului,  îmbrăcată  cu  veşminte  albe  şi  avînd  în  mînă 
ramuri  de  finic.  Şi  mulţimea  striga  cu  glas  mare,  zicînd:  Mîntuirea  este  de  la  Dum¬ 
nezeul  nostru,  care  şade  pe  tron,  şi  de  la  Mielul"  (7,  9 — 10). 

Să  ne  dea  mîngîiere  şi  tărie  conştiinţa,  că  Prea  Fericitul  Patriarh  Iustin  e 
acum  înconjurat  de  acest  norod  al  fericiţilor,  unde  defunctului  nostru  mult  stimat 
şi  iubit  i-a  fost  dată  din  harul  lui  Dumnezeu  fericirea  ce  nu  poate  să  fie  exprimată 
cu  cuvintele  noastre!" 

Cuvînt  de  înaltă  cinstire  pentru  personalitatea  conducătorului  Bisericii  noastre, 
trecut  la  cele  veşnice,  a  rostit  apoi  Eminenţa  Sa  Albert  Klein,  Episcopul  Bisericii 
Evanghelice  C.  A.  din  România.  Vorbitorul  a  spus  între  altele:  „Să-mi  fie  permis 
oa  în  numele  Bisericii  Evanghelice  C.  A.  din  Republica  Socialistă  România  să  exprim 
sincerele  noastre  condoleanţe  şi  adînca  noastră  compasiune  Sfîntului  Sinod,  Bise¬ 
ricii  Ortodoxe  Române,  care  a  pierdut  patriarhul  şi  conducătorul  ei  părintesc, 
atît  de  mult  dubit  de  cler  şi  de  credincioşii  ortodocşi  şi  atît  de  mult  preţuit  de  toţi 
care  l-au  cunoscut  din  rîndurile  celorlalte  culte. 

încă  din  scurta  sa  perioadă  de  activitate  ca  mitropolit  al  Ardealului,  răposatul 
ne  este  cunoscut  ca  un  ierarh  adînc  înrădăcinat  în  viaţa  poporului  său,  înzestrat 
cu  o  mare  putere  de  muncă,  un  spirit  creativ  şi  o  cuprinzătoare  cultură  teologică, 
care  l-au  ajutat  să  îndemne  colaboratorii  săi  la  o  vie  activitate  în  slujba  înnoirii 
vieţii  bisericeşti,  din  izvoarele  ei  proprii,  în  condiţiile  noi,  create  prin  transformarea 
României  într-un  stat  socialist.  Felul  cum  a  stabilit  el  locul  pe  care  Biserica  trebuie 
să-l  ocupe  în  societatea  socialistă  a  fost  de  folos  şi  celorlalte  culte  din  ţară,  la  for¬ 
mularea  contribuţiei  lor  pentru  edificarea  patriei. 

Dar  ne  amintim  cu  caldă  recunoştinţă  şi  de  activitatea  răposatului  în  domeniul 
ecumenic. 

Continuînd  opera  de  deschidere  ecumenică  a  marelui  său  predecesor,  răposatul 
a  ocrotit  străduinţele  de  înţelegere  reciprocă  şi  de  colaborare  pe  plan  local  a  culte¬ 
lor  din  România,  străduinţe  care  au  culminat  în  cele  trei  adunări  pentru  pace  şi 
dezarmare  la  care  reprezentanţii  cultelor  din  ţară,  împreună  cu  numeroşi  oaspeţi 
din  străinătate,  s-au  angajat  în  deplină  unitate  pentru  pacea  lumii. 

Nu  vom  uita  discuţiile,  fie  pe  plan  local,  fie  în  cadrul  conferinţelor  bisericeşti 
internaţionale,  în  care  marele  teolog  ortodox  a  arătat  o  înţelegere  subtilă  pentru 
poziţiile  specifice  din  învăţătura  altor  culte,  nepierzmd  niciodată  din  ochi  chemarea 

spre  unitatea  fundamentală  a  credinţei  creştine  în  diversitatea  confesională  a  dife¬ 
ritelor  Biserici. 

Cu  astfel  de  gînduri  dorim  să  exprimăm  în  faţa  acestui  sicriu  recunoştinţa 
noastră  pentru  înţelegerea  frăţească  cu  care  acela,  care  a  fost  patriarhul  Iustin, 
a  ţinut  deschise  uşile  acestui  palat,  invitîndu~ne  să  participăm  la  străduinţele  Bise¬ 
ricii  Ortodoxe  Române  pentru  unitatea  creştină  şi  pentru  pacea  lumii'1. 

După  încheierea  cuvlntărilor,  sicriul  cu  corpul  neînsufleţit  al  patriarhului 
Dr.  Iustin  Moisescu  a  fost  purtat  pe  umeri  de  către  preoţi,  participanţi  la  cursurile 
de  vară  de  la  Bucureşti.  Intr-un  impresionant  cortegiu,  in  oare  s-au  aliniat  membrii 
Sfîntului  Sinod  al  Bisericii  Ortodoxe  Române,  reprezentanţii  autorităţilor  de  stat, 
oaspeţii  de  peste  hotare,  membrii  familiei,  numeroşi  preoţi,  călugări  şi  călugăriţe, 
s-a  făcut  înconjurul  catedralei  patriarhale,  în  dangătul  clopotelor  şi  în  ritmul 
lent  al  duioaselor  cîntări  bisericeşti  de  la  înmormintare.  Credincioşii  care  au  aco¬ 
perit  dealul  Patriarhiei,  au  privit  pentru  ultima  dată  chipul  celui  care  aproape  un 
deceniu  a  păstorit  cu  vrednicie  Biserica  Ortodoxă  Română. 

S-a  intrat  apoi  în  catedrală,  unde  rămăşiţele  pămînteşti  ale  patriarhului 
Iustin  au  fost  aşezate  în  cripta  aflată  alături  de  a  celorlalţi  doi  patriarhi:  Miron 
şi  Nicodim,  spre  a  râmîne  acolo  pînă  la  învierea  cea  de  obşte. 

Veşnică  să-i  fie  pomenirea! 

Redacţia 


CONFERINŢA  PREOŢEASCA  DIN  LUNA  MAI  15136 
IN  ARHIEPISCOPIA  SIBIULUI 

A  doua  conferinţă  preoţească  din  acest  an  în  Arhiepiscopia  Sibiului  a  fost 
programată  după  cum  urmează:  In  13  V  la  prot.  Sibiu,  în  15  V  la  protopopiatele 
Făgăraş  şi  Mediaş,  în  20  V  la  protopopiatele  Sf.  Gheorghe,  Agnita  şi  Rupea,  iar  în 
29  mai  1986  la  prot.  Braşov. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
prezidată  de  următorii  delegaţi  chiriarhali:  P.  C.  prof.  I.  Moldovan  ia  prot.  Sibiu, 
P.  C.  prof.  I.  Glâjar  la  prot.  Făgăraş,  P.  C.  cons.  Gh.  Papuc  la  protopopiatele  Mediaş 
şi  Braşov,  P.  C.  prof.  D.  Abrudan  la  prot.  Agnita  şi  P.  C.  prof.  V.  Mihoc  la  prot. 
Sf.  Gheorghe,  iar  P.  C.  prof.  I.  Mihâlţan  la  prot.  Rupea. 

La  majoritatea  protopopiatelor  conferinţa  a  fost  precedată  de  Sf.  Liturghie, 
iar  la  celelalte  de  Te-Deum;  la  unele  dintre  protopopiate  (Mediaş  şi  Rupea)  prezenţa 
a  fost  unanimă. 

Ca  şi  altă  dată,  P.  C.  protopopi  de  la  cele  şapte  protopopiate,  cît  şi  P.  C.  dele¬ 
gaţi  chiriarhali  în  cuvîntările  de  deschidere  au  adus  în  atenţia  participanţilor  ulti¬ 
mele  evenimente  mai  importante,  bisericeşti  şi  patriotice,  din  ultima  perioadă  de 
timp,  subliniind  totodată  importanţa  temei  care  urma  a  se  dezbate,  intitulată: 
„ Pastoraţie  cu  prilejul  săvîrşirii  Sfintelor  Taine  şi  ierurgii",  temă  lucrată  de  toţi 
preoţii  în  caietele  de  conferinţe. 

Referatele  principale  şi  coreferatele  au  fost  susţinute  de  următori  C.  preoţi: 
Gh.  Boorel  (Sebeşul  de  Jos),  Ilie  Damian  (Alâmor)  şi  Mircea  Dumitru  (Racoviţa) 
—  la  prot.  Sibiu;  Ioan  Lungoci  (Bârcut),  Silviu  Goga  (Cincşor)  şi  Gheorghe  Leonte 
(Felmer)  —  la  prot.  Făgăraş;  Cornel  Emeanu  (Dumbrăveni)  şi  Ioniţă  Paraschiv 
(Calvaser)  —  la  prot.  Mediaş;  Leb  Mircea  (Ghijasa  de  Sus),  Vasile  Munteanu 
(Bruiu)  şi  Ioan  Hampu  (Ghijasa  de  Jos)  —  la  prot.  Agnita;  Nicolae  Scîmeci  (Fîn- 
tîna)  şi  Aurel  Avram  (Dăişoara)  —  la  prot.  Rupea;  Emilian  Tîrnacop  (Codlea),  Gheor¬ 
ghe  Stroie  (Feldioara)  şi  Ştefan  Tascianu  (Braşov-Sf.  Nicolae)  —  la  prot.  Braşov; 
Constantin  Grigorescu  (Mârtânuş)  şi  Constantin  Nâstase  (Ojdula)  —  la  prot.  Sf. 
Gheorghe. 

După  ce  au  reliefat,  în  partea  introductivă,  cele  trei  laturi  ale  lucrării  preo¬ 
ţeşti:  sfinţitoare,  învăţătoreascâ  şi  conducătoare,  referenţii  principali  şi  co referenţii, 
orientîndu-se  după  schiţa  de  plan  oficială,  au  vorbit  în  primul  capitol  despre  Sfin¬ 
tele  Taine  şi  ierurgii  ca  mijloace  de  sfinţire,  de  instruire  in  adevărurile  de  credinţă 
şi  de  îndrumare  a  vieţii  religios-morale  a  credincioşilor,  iar  în  capitolul  II  despre 
condiţiile  pe  care  trebuie  să  le  întrunească  preotul  ca  sâvirşitor  al  Sfintelor  Taine 
şi  ierurgii. 

Referatele  şi  coreferatele  au  vorbit  apoi  mai  pe  larg  despre  pastoraţia  colectivă 
şi  individuală  pe  care  preotul  o  poate  face  cu  prilejul  sâvîrşiriii  Sf.  Liturghii,  Sf. 
Taine  şi  ierurgii,  cu  exemplificări  din  fiecare  categorie  de  sf.  slujbe. 

In  partea  finală  s-a  vorbit  despre  slujitorul  bisericesc  ca  factor  determinant 
in  pastoraţie,  scoţîndu-se  în  lumină  unele  dintre  îndatoririle  fundamentale  pe 
care  la  are  permanent  pentru  ca  Sf.  Taine  şi  ierurgii  să  fie  cu  adevărat  prilejuri  de 
pastoraţie. 

In  cadrul  discuţiilor  care  au  urmat,  foarte  bogate  şi  fructuoase  la  toate  proto¬ 
popiatele,  s-a  accentuat  cu  deosebire  latura  practică  a  temei,  arătîndu-se,  uneori 
destul  de  plastic,  cît  de  păgubitoare  sînt  pentru  viaţa  credincioşilor  unele  lipsuri 
ale  preotului  în  săvirşirea  Sf.  Taine  şi  ierurgii,  ca  de  pildă:  graba,  lipsa  de  punc¬ 
tualitate,  nerespectarea  timpurilor  oprite  pentru  nunţi,  parastase  ete.,  lipsa  de 
cumpătare,  inconsistenţa  unor  predici  sau  cuvântări  ocazionale,  aruncarea  sf.  veş¬ 
minte  la  voia  întâmplării  după  înmormântare,  sau  altă  sf.  slujbă,  inovaţiile  cu 
vădite  tendinţe  pecuniare  şi  .altele  asemenea  acestora,  iar  pe  de  altă  parte  cît  de 
întremătoare  sînt  efectele  Sf.  Taine  şi  ierurgii,  adesea  .sesizabile  imediat,  când 
săvârşitorul  lor  are  deplina  conştiinţă  a  responsabilităţii  lucrării  ©ale,  cînd  este 
pătruns  mereu  de  fiorul  sfânt  al  prezenţei  lud  Dumnezeu  în  munca  sa,  cînd  preotul 
este  mereu  atent  asupra  celor  dinăuntru  şi  celor  dinafară  ale  sale,  cînd  este  pre¬ 
ocupat  permanent  în  a  găsi  soluţiile  cele  mai  potrivite  la  rezolvarea  atâtor  situaţii 
care  îi  vin  în  cale  etc. 

S-au  dat  exemple  concrete  de  felul  cum  s-au  putut  evita  unele  divorţuri  în 
parohii,  cum  s-au  înlăturat  duşmănii  vechi  în  parohii,  cum  au  fost  readuşi  la 
calea  dreaptă  credincioşii  .alunecaţi  în  patimi  grele,  cum  au  revenit  la  sînul  Bise¬ 
ricii  străbune  fii  plecaţi  din  sînul  ei,  cum  pot  unele  inovaţii  să  producă  derută 
între  credincioşi,  iar  nu  să-i  zidească  etc. 

In  cursul  dezbaterilor,  delegaţii  chiriarhalii  au  răspuns  la  multele  întrebări  care 
s-au  pus,  dar  ia  sfîrşitul  lucrărilor,  după  ce  au  explicat  noţiunea  de  pastoraţie  şi 
au  arătat  asemănările  şi  mai  ales  deosebirile  care  există  între  Sf.  Taine  şi  ierurgii, 
cu  reamintirea  unor  temeiuri  scrip  turişti  ce  atât  pentru  unele  cît  şi  pentru  altele, 
au  scos  în  dumină  cîteva  din  înţelesurile  mai  de  seamă  pe  care  tema  tratată  le  are 
pentru  slujitorii  bisericeşti  de  astăzi. 

S-a  arătat  astfel,  între  altele,  că  tema  are  un  pronunţat  caracter  practic, 
de  dinamizare  a  activităţii  pastorale,  în  vederea  păstrării  credincioşilor  noştri  la 
sînul  Bisericii  străbune,  pe  de  o  parte,  iar  pe  de  altă  parte,  spre  a-i  ajuta  în  a  se 
zidi,  în  a  se  întări  în  virtute  şi  a  fugi  de  păcat,  de  a-i  ajuta  în  lucrarea  lor  de  mîn- 
tuire,  de  a  fi  mereu  mai  umani,  mai  buni,  mai  luminaţi,  mai  generoşi  unii  faţă 
de  alţii,  mai  plini  de  dragoste  de  Dumnezeu  şi  de  oameni,  şi  cum  Sf.  Taine  şi 
ierurgii  pot  fi  prilejuri  numai  şi  numaii  spre  acest  scop. 

In  această  ordine  de  idei,  delegaţii  chiriarbali  au  isubliniart  că  este  imperios 
necesar  ca  slujitorul  bisericesc  să  aibă  mereu  convingerea  că,  în  lucrarea  sa,  se  află, 
asemenea  lui  Moise  la  Horeb  (Ieşire  3,  5),  pe  un  teren  „sfînt",  să  aibă  mereu  con¬ 
ştiinţa  că  tot  ce  face,  face  «în  numele  lui  Dumnezeu,  că  în  tot  ce  face  este  implicat 
Numele  Său  şi  acest  Nume  nu  ne  este  permis  sub  nici  o  formă  a-1  lua  în  deşert, 
ceea  ce  trebuie  să  ne  ţină,  pe  noi  slujitorii  bisericeşti,  sub  razele  unei  permanente 
şi  sfinte  cutremurări. 

Mai  concret,  delegaţii  chiriarhali  au  arătat  că,  de  pildă,  cu  prilejul  Sf.  Liturghii 
facem  pastoraţie  cînd  venim  pregătiţi  trupeşte  şi  sufleteşte  pentru  această  cea  mai 
importantă  sf.  slujbă  a  noastră,  cînd  rostim  cu  toată  evlavia,  căldura  şi  claritatea 
ecteniile  şi  toate  rugăciunile  ei,  cînd  am  generalizat  cîntarea  în  comun,  cînd  rostim 
un  cuvînt  de  învăţătură  sau  o  predică  catehetică,  pregătite  cu  toată  grija  etc.,  Sf. 
Liturghie  după  care  de  obicei  credincioşii  pleacă  de  la  biserică  împăcaţi  lăuntric, 
mai  deschişi,  mai  uşuraţi,  mai  buni,  mai  gata  spre  muncă  şi  spre  lucrul  cel  bun. 
Dar  nu  se  face  pastoraţie,  ci  dimpotrivă,  atunci  cînd  din  maşină  sau  autobuz, 
obosiţi,  morocănoşi,  intrăm  direct  în  biserică,  cînd  dăm  peste  cap  sau  lungim  peste 
măsură  sf.  slujbă  cu  fel  de  fel  de  pomelnice,  al  căror  loc  trebuie  să  ştim  exact 
unde  este,  cînd  ne  facem  canonul  pe  fugă  şi  în  timpul  slujbei,  cînd  tot  în  timpul 
slujbei  ne  documentăm  pentru  predică  ş.  a.  m.  d. 

Se  face  pastoraţie  cu  prilejul  sâvîrşirii  Sf.  Taine,  la  Botez  de  pildă,  cînd  îl 
eâvîrşim  cu  toată  atenţia,  cînd  la  sfîrşit  arătăm  ce  am  făcut  primtr-un  scurt  cuvînt 
de  învăţătură,  cu  sublinierea  rolului  naşilor;  la  Sf.  Maslu  cînd  sîntem  pătrunşi  şi 
noi,  săvîrşitorii,  de  importanţa  momentului,  de  valoarea  rugăciunilor  care  se  rostesc 
cu  voce  tare,  cînd  rostim  un  scurt  cuvînt  de  învăţătură  etc.;  la  Sf.  Spovedanie  cînd 
o  facem  cu  răbdare,  cînd  trezim  conştiinţa  vinovăţiei  şi  dorinţa  sinceră  de  îndrep- 

tare,  cu  aplicarea  unui  canon  prin  care  să  se  zidească  atît  penitentul  cit  şi  alţii 
dacă  este  posibil  etc.  Dar  nu  se  face  pastoraţie  cînd,  de  pildă,  la  Sf.  Taină  a  Cunu¬ 
niei  ne  permitem  glume;  cînd  spovedania  se  face  in  mare  grabă,  fără  ca  penitentul 
să  fie  cît  de  cît  dezghioca!  lăuntric;  cînd  la  Sf.  Maslu  slujitorii  se  întrec  in  *a  intra 
unul  peste  altul  şi  în  a-şi  arăta  calităţile  personale,  nu  in  a  respecta  disciplina 
pe  care  o  cere  slujba  in  sobor  etc. 

Facem  pastoraţie  cînd  la  înmormîntare,  parastas,  sfeştanie  şi  la  alte  ierurgii 
ne  prezentăm  la  ora  stabilită,  in  ţinută  corespunzătoare,  cind  sf.  9lujbă  curge  frumos, 
cînd  preotul  şi  cîntâreţul,  sau  preoţii  dacă  sînt  mai  mulţi,  se  înţeleg  din  priviri, 
cînd  au  pregătit  cu  toată  atenţia  un  cuvînt  de  învăţătură  etc.  Dar  nu  mai  facem 
pastoraţie,  cînd  întîrziem  sau  chiar  uităm  că  avem  programată  o  slujbă  oarecare, 
cind  la  o  înmormîntare  de  pildă  se  rostesc  5  predici  în  loc  de  una  şi  bună  sau  cel 
mult  două,  afară  de  situaţii  speciale,  cînd  în  timpul  procesiunii  vorbim  uitînd  în 
ce  context  ne  aflăm,  cînd  aruncăm  sf.  veşminte  Ia  voia  întîmplării  într-o  valiză 
împreună  cu  prinoasele  etc. 

Facem  pastoraţie  cînd,  la  Bobotează,  cercetînd  credincioşii  la  casele  lor  facem 
acest  lucru  cu  toată  răspunderea  şi  cu  toată  grija,  încă  de  la  intrarea  în  casă,  şter- 
gîndu-ne  picioarele,  cîntînd  cu  toată  evlavia,  stropind  cu  atenţie,  mîngiind  un 
bolnav,  cînd  este  cazul,  sau  nişte  copii,  ajutindu-i  chiar  atunci  cînd  sînt  mai  mulţi, 
schimbînd  cîteva  cuvinte  cu  toţi  membrii  familiei,  încît  aspectul  financiar  să  apară 
doar  pe  al  4-lea  sau  al  5-lea  plan.  Dar  nu  mai  facem  pastoraţie  cind  începem  troparul 
Bobotezei  de  la  poartă,  iar  cind  am  intrat  in  casă  l-am  terminat,  luăm  la  repe¬ 
zeală  obolul  credincioşilor  şi  plecăm. 

în  final,  s-a  apreciat  ca  extrem  de  bine-venită  tema  tratată,  preoţii  dovedind 
că  au  înţeles  sensurile  ei  adinei,  angajîndu-se  ca  învăţăturile  desprinse  din  dezba¬ 
terea  ei  să  le  aplice  cu  conştiinciozitate,  spre  o  pastoraţie  cît  mai  rodnică,  propu- 
nînd  totodată  ca  astfel  de  -teme  să  fie  cit  mai  des  programate,  ele  avind  darul 
de  a  ţine  trează  conştiinţa  datoriei.  Arhid.  Gh.  Papuc 


IN  MEMORIAM: 

NICOLAE  COLAN 
mitropolitul  Ardealului 

In  ziua  de  27  aprilie  1986,  Duminica  Floriilor,  s-a  slujit  în  Sfînta  Catedrală, 
in  prezenţa  I.  P.  S.  Sale  Mitropolitul  Antonie,  parastas  pentru  adormitul  in  Domnul 
şi  vrednicul  de  pomenire  Nicolae  Colan,  mitropolitul  Ardealului. 

Ca  unul  ce  i-am  fost  apropiat  am  luat  cuvîntul  cu  profundă  emoţie  în  acel 
moment  de  sublimă  tăcere  pe  care  a  impus-o  atmosfera  duioasă  şi  lumina  străluci¬ 
toare  a  evenimentului  pe  care  l-am  prăznuit. 

Pentru  cei  care  l-am  cunoscut  mai  de  aproape,  ecourile  virtuţilor  sale  stăruie 
în  amintirea  noastră  ca  o  icoană  curată  şi  înseninătoare  care  ne  aduce  frumos 
aminte  că  n-avem  dreptul  să-l  uităm. 

Intre  personalităţile  bisericeşti,  mitropolitul  Nicolae  Colan  se  aşează  pe  o 
culme  înaltă,  atît  prin  structura  sa  spirituală  cît  şi  prin  activitatea  luminată  de 
slova  cărţilor  sfinte. 

In  Sibiu,  numele  Nicolae  Colan  e  popular.  In  Sibiu  a  fost  student  în  teologie, 
desâvîrşindu-şi  formaţia  spirituală,  aici  a  pus  început  activităţii  sale  didactice  în 
calitatea  de  profesor  la  Institutul  teologic,  de  rector  al  acestui  aşezâmînt  de  cultură 
ortodoxă  şi  românească,  aici,  apoi  ca  mitropolit  al  Ardealului. 

Dincolo,  la  Cluj,  a  fost  episcop,  în  Bucureşti  ministru  al  învăţămîntului  şi 
Cultelor  şi  membru,  apoi,  la  cel  mai  înalt  for  ştiinţific-cultural  al  ţârii,  Academia 
Română. 

Mitropolitul  Nicolae  Colan  a  făcut  faţă  marilor  sale  îndatoriri  către  Hristos, 
Biserică  şi  patrie,  stăruind  pentru  cimentarea  unităţii  de  credinţă,  pentru  solidari¬ 
zarea  noastră  naţională  şi  contribuind,  in  mod  deosebit,  la  nobila  luptă  pentru 
pacea  lumii  întregi. 

Arhieria  a  menţinut-o  la  strălucirea  ridicată  de  iluştrii  săi  înaintaşi  gloriosul 
Andrei  Şaguna  şi  marele  Nicolae  Bălan. 

S-a  legat  puternic  de  pilda  marilor  săi  premergători  prin  desăvîrşirea  operei 
de  progres  luminos. 

S-a  bucurat  de  încrederea  preoţilor  al  căror  binevoitor  era  încă  în  cali¬ 
tate  de  înaintestătător  la  Asociaţia  Clerului,  meşteşugarii  l-au  avut  preşedinte  al 
Societăţii  meseriaşilor,  iar  poporul  dreptcredincios  îl  cunoştea  de  la  conferinţele 
pe  care  le-a  ţinut  în  numeroase  localităţi. 

Vicepreşedinte  al  Societăţii  femeilor  ortodoxe,  conferenţiar  permanent  al  Astrei, 
predicator  iscusit  pe  amvoanele  bisericilor,  profesor  de  Noul  Testament,  unde  ia  activat 
cu  multă  isteţime,  comentînd  Sfînta  Scriptură  cu  farmecul,  talentul  şi  în  duhul 
Apostolilor,  redactor  de  reviste,  ca:  „Familia  ilustrată4*,  „Revista  Teologică4*,  „Re¬ 
naşterea4*,  autor  de  scrieri  şi  patronul  atîtor  lucrări,  a  dovedit  un  farmec  deo¬ 
sebit  prin  strălucirea  geniului  său  literar. 

Studiase  —  illo  tempore  —  şi  limba  română  la  universitatea  din  Bucureşti 
şi  literele  la  Berlin  şi  la  alte  celebre  universităţi. 

Cartea,  „Biblia  şi  intelectualii4*,  cea  intitulată:  „Pavel  către  Filimon4*,  volumul: 
„La  luptă  dreaptă4*,  discursul  de  recepţie  la  Academia  Română  intitulat:  „Biserica 
neamului  şi  unitatea  limbii44,  dovedesc  că  bunul  păstor  al  turmei  sale  nu  sna  odihnit 
niciodată. 

Pana  sa  inspirată,  sinteza  meşteşugită  a  limbii  sale,  cu  ecouri  din  graiul  dulce 
al  „vechilor  Cazanii,  pe  care-o  plîng  şi  care-o  cîntă  pe  la  vatra  lor  ţăranii4*,  aveau 
un  farmec  deosebit  şi  asigurau  o  preţuire  perpetuă  a  lucrărilor  sale. 

Convins  că  Noul  Testament  este  cea  dinţii  carte  de  care  omul  credincios  are 
trebuinţă,  că  el  este  izvorul  de  lumină  din  care  se  inspiră  slujitorii  lui  Hristos,  pen¬ 
tru  că  cuprinde  adevărurile  după  care  se  călăuzeşte  în  viaţă,  că  Noul  Testament 
are  puterile  lui  proprii  şi  că  un  credincios  care  îl  citeşte  este  mult  mai  pregătit 
pentru  lupta  vieţii  decît  unul  înstrăinat  de  această  Carte,  mitropolitul  Nicolae 
Colan  a  ţinut  să  dea  celor  de  sub  ascultarea  sa  Noul  Testament,  nădăjduind  că  se 
vor  găsi  destui  să-i  guste  farmecul  şi  astfel  să  se  deprindă,  încetul  cu  încetul,  cu 
îndrumările  lui,  cu  drumul  pe  care  trebuie  să  meargă  un  stegar  al  lui  Hristos. 

„In  zilele  de  cumplită  viforniţă  1  creştinii  caută  cuvîntul  dumnezeiesc  cu  mai 
multă  sete  decît  în  zilele  de  pace  binecuvîntată44. 

Iată  o  altă  pricină  care  a  îndemnat  pe  ierarhul  Nicolae  să  dea  la  lumină 
fiilor  săi  sufleteşti  Noul  Testament  al  Domnului  şi  Mîntuitorului  nostru  Iisus 
Hristos. 

Treaba  aceasta  a  făcut-o  în  1942  şi  în  1945  —  cînd  a  dat  Nouil  Testament  în 
„mireazma  cea  dulce  a  graiului  bătrînesc4*. 

Ar  fi  fost  destul  această  lucrare  pentru  ca  numele  mitropolitului  Nicolae 
Colan  să  fie  înscris  în  cartea  vieţii  ca  ostenitor  al  unui  lucru  sfînt. 

Erou  şi  martir  în  anii  Dictatului  odios  de  la  Viena,  episcopul  Nicolae  Colan 
a  rămas  „dincolo**,  ca  să-i  mîngîie  şi  să-i  întărească  pe  fiii  săi  sufleteşti  în  nădejdea 
unei  păci  drepte  şi  a  unei  vieţi  noi. 

A  suferit  umilinţe  şi  agresiuni,  dar  le- a  înghiţit  pămîntul,  n-a  aşteptat 
satisfacţii  ci  a  considerat  că  a  ierta  este  mai  mare  lucru  decît  a  răzbuna. 

Parcă  vedem  aievea  figura  luminoasă  a  mitropolitului  Nicolae  Colan:  consti¬ 
tuţie  fizică  bine  organizată,  cu  trăsăturile  nobile  ale  feţei  sale,  cu  un  zîmbet  cuceri¬ 
tor,  era  calculat  în  mers  şi  măsurat  în  vorbe  ca  un  unchiaş  înţelept,  închis  în  sine 
în  aparenţă,  dar  deschis  din  fire  în  realitate,  discret,  reţinut  şi  simpatic  prin  sufle¬ 
tul  său  luminos  şi  prin  ecoul  glasului  său  blînd  şi  molcom. 

In  prelegerile  sale,  în  cuvîntările  sale  de  profesor,  în  scrieri  sau  convorbiri, 
strălucesc  cugetări  care  se  impun  prin  valoarea  fondului  lor  etic,  social  şi  patriotic. 

Epistolele  şi  despărţirile  sale  le  încheia,  de  obicei,  cu  vorbele:  „sănătate  şi 
împlinirea  tuturor  dorinţelor**,  sau  cu  formula:  „Doamne  ajută44  sau  „Pace  bună!4* 

In  discuţii  cu  alţii  grăia  puţin  dar  bine  gîndit,  vorbea  numai  ce  era  folositor 
să  spună,  iar  ce-i  spuneai  înghiţea  pămîntul. 

In  galeria  marilor  ierarhi  ardeleni,  biînda  figură  a  mitropolitului  Nicolae 
Colan  ocupă  un  loc  important. 

Mitropolitul  Nicolae  Colan  este  mort  doar  trupeşte,  dar  trăieşte  mai  departe 
cu  generaţiile  care  vor  urma  prin  ceea  ce  e  valoros  şi  trainic  în  activitatea  pe 
care  a  împlinit-o.  Pr.  prof.  Nicolae  Neaga 


1  Era  vorba  de  anii  de  după  Dictatul  de  la  Viena. 

DIN  VIATA  BISERICEASCA  ÎN  ARHIEPISCOPIA  VADULUI,  FELEACULUI 

ŞI  CLUJULUI 

Prima  conferinţă  administrativă  din  luna  aprilie  1986, 
în  Arhiepiscopia  Vadului,  Feleacului  şi  Clujului 

In  perioada  15 — 24  aprilie  1986  s-a  desfăşurat  prima  conferinţă  administrativă 
a  preoţilor  din  Arhiepiscopia  Clujului. 

Tema  conferinţei  administrative,  conform  ordinului  Sf.  Patriarhii  nr.  1464/1986, 
a  fost  următoarea:  „Respectarea  de  către  preoţi  a  disciplinei  in  construcţii  şi 
reparaţii,  potrivit  legilor  în  vigoare  (Decretul  nr.  144/1958  şi  117/1973)“. 

Potrivit  programului  stabilit,  această  conferinţă  a  fost  prezidată  la  cele  9  pro¬ 
topopiate  ale  Arhiepiscopiei  Clujului,  după  cum  urmează: 

—  La  protopopiatul  Cluj,  marţi,  15  aprilie  1986,  de  P.  S.  Sa  Episcop-vicar 
Iustinian; 

—  La  protopopiatul  Dej,  miercuri,  16  aprilie  1986,  de  I.  P.  S.  Sa  Arhiepiscop 
Teofil; 

—  La  protopopiatele  Lăpuş,  Baia  Mare  şi  Sighetu  Marmaţiei  (16,  17,  18  aprilie 
1986),  de  P.  C.  Sa  consilier  economic  —  Cosmuţa  Ştefan; 

—  La  protopopiatele  Năsâud  şi  Bistriţa  (17  şi  18  aprilie  a.  c.),  de  P.  C.  Sa  con¬ 
silier  administrativ  Octavian  Picu; 

—  La  protopopiatul  Turda,  marţi,  22  aprilie  1986,  de  P.  C.  Sa  vicar  adminis¬ 
trativ  —  Li  viu  Ştefan; 

—  La  protopopiatul  Huedin,  joi,  24  aprilie  1986,  de  P.  C.  Sa  inspector  epar¬ 
hial  Petru  Varga. 

Referatele  prezentate  au  fost  urmărite  cu  deosebit  interes  de  către  toţi  preoţii 
prezenţi  la  conferinţă. 

Aşa  după  cum  se  observă  încă  din  titlul  conferinţei,  tema  aduce  în  atenţia  preo¬ 
ţilor  respectarea  disciplinei  în  construcţii  şi  reparaţii,  potrivit  Legilor  în  vigoare. 
Ca  în  orice  domeniu  de  activitate  ce  se  desfăşoară  într-o  societate  organizată,  care 
urmăreşte  bunăstarea  poporului,  conducerea  statului  nostru  socialist,  a  decretat  legi 
pe  care  trebuie  să  le  respecte  toţi  cetăţenii  patriei  şi  în  domeniul  construcţiilor  de 
orice  natură  sau  destinaţie. 

In  avîntul  creator  şi  înnoitor  al  întregii  ţări  se  înscrie  şi  Biserica  Ortodoxă 
Română  prin  clerul  şi  credincioşii  ei.  Construcţiile  de  biserici  noi  sau  de  case  paro¬ 
hiale.  reparaţiile  sau  renovările  interioare  şi  exterioare  ale  acestor  edificii  cu 
anexele  lor,  vorbesc  de  la  sine  de  aportul  preoţilor  şi  credincioşilor  Bisericii  noastre 
şi-n  acest  domeniu  edilitar-gospodâresc. 

Decretul  144  din  1958  privind  reglementarea  eliberării  autorizaţiilor  de  con¬ 
strucţie.  repararea  şi  desfiinţarea  construcţiilor,  precum  şi  cele  referitoare  la  întări¬ 
rea  şi  împărţirea  terenurilor  cu  sau  fără  construcţii,  apoi  Decretul  545/1958,  privind 
reglementarea  amplasării  construcţiilor,  precum  şi  a  trecerii  în  proprietatea  statu¬ 
lui  a  terenurilor  şi  construcţiilor  necesare  efectuării  unor  lucrări  sau  a  unor  acţiuni 
în  interes  de  stat;  Decretul  nr.  674/1969,  pentru  stabilirea  unor  măsuri  pentru 
îndrumarea,  coordonarea  şi  controlul  în  domeniul  construcţiilor,  arhitecturii  şi 
sistematizării;  Decretul  117/1973,  oare  completează  celelalte  decrete,  precizînd 
unele  măsuri  în  legătură  cu  lucrările  privind  monumentele  istorice  sau  cele  comemo¬ 
rative  de  război,  obeliscurile,  plăcile  comemorative,  etc.  sînt  decrete  normative,  de 
care  preotul  în  calitate  de  conducător  al  oficiului  parohial  şi  de  administrator  al 
averilor  bisericeşti,  trebuie  să  ţină  seamă,  să  de  cunoască  şi  să  le  respecte  cu  stricteţe. 

Un  alt  capitol  pus  în  discuţie  în  cadrul  şi  în  planul  conferinţei  a  fost  şi 
„metodologia  privind  executarea  lucrărilor  de  pictură  bisericească*4. 

Aşa  după  cum  specifică  un  referat  la  acest  capitol:  „Dacă  în  pictura  laică 
fiecare  pictor  este  liber  să  picteze  ce  vrea  şi  cum  vrea,  în  pictura  bisericească,  fie 
pictură  murală,  fie  pictură  pe  icoane,  pictorul  trebuie  să  se  încadreze  într-o  anumită 
disciplină,  într-un  anumit  stil.  să  respecte  anumite  norme  şi  să  se  inspire  din  anumite 
izvoare  (erminii,  vieţile  sfinţilor,  precum  şi  din  picturile  tradiţionale,  pentru  culoa¬ 
re  şi  stil.  Trebuie  să  exprime  plastic  doctrina  creştină  şi  modul  de  viaţă  religioasă 
inspirată  din  ea  şi  practicată  de  credincioşi44. 

Potrivit  reglementărilor  legale  privind  construcţiile,  reiese  clar  că  ele  urmă¬ 
resc  respectarea  unor  norme  şi  măsuri  pentru  buna  desfăşurare  a  unui  plan  bine 
chibzuit  pentru  dezvoltarea  şi  înfrumuseţarea  patriei,  la  oare  trebuie  să-şi  -aducă 
contribuţia  şi  cultele  recunoscute  din  R.  S.  R. 

Numărul  apreciabil  de  autorizaţii,  care  se  eliberează  an  de  an  în  fiecare 
judeţ  al  ţârii,  unităţilor  de  cult,  numărul  mare  de  şantiere  parohiale  deschise 
în  vederea  executării  unor  'lucrări  de  construcţii,  renovări  capitale  sau  parţiale 
la  biserici  şi  case  parohiale  cu  anexele  lor,  împodobirea  locaşurilor  de  cult  cu  pic¬ 
tură  bizantină  şi  tradiţională  românească,  precum  şi  starea  bună  şi  aspectul  îngrijit 
al  locaşurilor  de  cult,  vorbesc  despre  posibilităţile  legale  pe  care  le  au  cultele 
din  ţara  noastră  pentru  edificarea,  întreţinerea,  consolidarea  şi  conservarea  clă¬ 
dirilor  necesare. 

Liturghii  arhiereşti 

Duminică,  6  aprilie  1986,  înalt  Prea  Sfinţitul  Arhiepiscop  Teofil  «a  oficiat  Litur¬ 
ghia  arhierească  la  catedrala  eparhială. 

Cuvîntul  de  învăţătură  l-a  rostit  P.  C.  Păr.  arhid.  Dr.  Ioan  Zăgrean. 

Duminică,  20  aprilie  a.  c.,  1  nalt  Prea  Sfinţitul  Arhiepiscop  Teofil  a  săvîrşit 
Sf.  Liturghie  arhierească  la  Catedrala  eparhială. 

Duminică ,  27  aprilie  a.  c.,  de  Praznicul  Floriilor,  I.  P.  S.  Sa  Arhiepiscopul 
Teofil  a  slujit  Liturghia  arhierească  la  Catedrala  eparhială.  Cuvîntul  de  învăţătură 
a  fost  rostit  de  P.  C.  Sa  Picu  Octavian. 

P.  S.  Sa  Iustinian  a  oficiat  Sf.  Liturghie  arhierească  la  biserica  „Schimbarea 
la  Faţă“  din  Cluj-Napoca.  De  la  centrul  eparhial  a  fost  însoţit  de  către  P.  C.  Sa  Pr. 
Liviu  Ştefan  —  vicar  administrativ  şi  de  către  P.  C.  9a  arhid.  Iustin  Tira,  secretar 
eparhial. 

în  cuvîntul  său  de  învăţătură,  care  a  cfo9t  -ascultat  cu  multă  atenţie  de  către 
mulţimea  de  credincioşi,  P.  S.  Sa  Iustini  an  a  subliniat  importanţa  darurilor  pe  care 
le  aduc  credincioşii  la  Sf.  Biserică,  despre  felul  cum  trebuie  aceştia  să-l  primească 
în  suflet  pe  Mîntuitorul  Hristos. 

Hirotoniri  de  preoţi 

1.  Mureşan  Ioan  Horaţiu,  licenţiat,  pe  seama  parohiei  Cheia,  prot.  Turda, 
jud.  Cluj. 

2.  Pop  Ioan,  licenţiat,  pentru  parohia  Rebrişoara,  prot.  Nâsăud,  jud.  Bistriţa- 
Năsăud. 

3.  Statnciu  Vasile,  prof.  drd.,  pe  seama  capelei  Seminarului  teologic  din 
Cluj-Napoca. 

4.  Banc  Va3ile,  licenţiat,  pentru  parohia  Comşeşti,  prot.  Turda,  jud.  Cluj. 

Prot.  Liviu  Ştefan 
vicar  administrativ 


Praznic  la  Mănăstirea  Nicula 

Vestea  cea  bună,  care  a  marcat  latît  de  profund  pentru  (totdeauna  destinul  nea¬ 
mului  omenesc  este  prilej  de  întremare  lăuntrică  pentru  sufletul  creştinesc  din 
orice  timp.  Faptul  că  acest  unic  eveniment  divin,  care  stă  la  răscrucea  istoriei,  este 
prăznuit  în  fiecare  an  în  preajma  începutului  primăverii  astronomice  face  ca 
farmecul  să-i  sporească  şi  belşugul  de  haruri  să  fie  mai  vădit.  Mesajul  adus  de 
înger  din  înălţimile  Cerului  picură  în  potirul  inimilor  noastre  rouă  speranţei  şi  a 
încrederii  care  deşteaptă  bobocii  iubirii,  prevestind  rodul  din  floarea  de  mîine. 

Fecioara  Mariia,  făptura  cea  mai  pură,  rinduită  să  colaboreze  la  procesul  de 
mîntuire,  reînfloreşte  pe  creştetele  noastre  coroana  demnităţii  originare.  Vom  fi 
noi  oare  capabili  vreodată  să  ne  împlinim  datoria  de  cinstire  faţă  de  aceea  căreia 
Cel  puternic  i-a  făcut  mărire  mai  presus  de  orice  închipuire?  Atunci  cînd  această 
întrebare  ne  scînteiază  în  minte,  ni  se  revelează  şi  sensul  pelerinajelor  la  sfintele 
mănăstiri  închinate  Maicii  Domnului,  cu  toată  podoaba  lor  de  rugăciuni  şi  cîntâri 
care  ţişnesc  din  vistieria  sufletească  a  poporului  dreptcinstitor  . . . 

Aceste  simţăminte  au  fost  retrăite  şi  în  acest  an  la  sf.  mănăstire  Nicula, 
jud.  Cluj. 

Ferestruicile  vechii  mănăstiri,  prin  care  abia  încape-un  porumbel,  par  nişte 
ochi  din  altă  lume  in  a  căror  privire  prospeţimea  licărului  nu  a  obosit  cîtuşi  de 
puţin.  Ra  încă  şi-a  sporit  dimensiunea  şi  puterea  după  cum  putem  vedea  din  sta¬ 
tura  impresionanta  a  bisericii  mai  noi  ce-i  stă  alături  ca  o  fiică  demnă  in  ţinută 
sărbătorească.  Pe  sub  poala  pădurii,  asemenea  unui  colier  alb,  se  înşiruie  chiliile 
vechi,  proaspăt  văruite,  impunînd  prin  rostul  împlinit  dacă  nu  prin  dimensiuni  şi 
caracteristici  arhitecturale. 

An  de  an  la  sărbătorile  închinate  Maicii  Domnului  şi  îndeosebi  la  Adormirea 
Maicii  Domnului,  mulţimi  de  credincioşi  urcă  la  sfinta  mănăstire  pentru  a-şi 
primeni  sufletele.  Timp  de  cîteva  zile,  culminînd  cu  noaptea  din  ajunul  praznicului, 
poiana  se  transformă  intr-un  adevărat  paradis  in  care  cintârile  şi  rugăciunile  nu 
încetează  nici  o  clipă. 

La  praznicul  Buneivestiri  din  acest  an,  în  minunatul  cadru  al  Mănăstirii 
Nicula.  Sf.  Liturghie  arhierească  a  fost  sâvirşitâ  după  cum  s-a  mai  arătat,  de 
către  I.  P.  S.  Arhiepiscop  al  Vadului,  Feleacului  şi  Clujului,  care  a  rostit  şi  un 
ziditor  cuvînt  de  învăţătură. 

Tot  cu  acest  prilej,  înalt  Prea  Sfinţia  Sa  a  hirotonit  pe  părintele  Cleopa  Nanu, 
stareţul  acestei  mănăstiri,  întru  arhimandrit. 

Noul  arhimandrit  descinde  dintr-o  familie  onorabilă  de  ţărani  din  satul 
Buceşti,  jud.  Galaţi.  Apare  în  lume  ca  al  doilea  copil,  din  zece  cîţi  aveau  să  încon¬ 
joare  masa  bunilor  credincioşi  Nicolae  şi  Sevastiţa,  la  20  mai  1928.  Studiază  primele 
clase  în  satul  natal,  continuă  cu  Seminarul  Teologic  de  la  Neamţu,  ca  apoi  să-şi 
desăvîrşească  studiile  teologice  la  Institutul  Teologic  Universitar  din  Sibiu.  Intră 
în  monahism  în  anul  1948  la  Mănăstirea  Sihastru,  din  jud.  Vrancea.  După  o  expe¬ 
rienţă  de  mai  mulţi  ani  trece  în  Transilvania,  unde  i  se  încredinţează  la  început 
parohia  Poiana  Horii,  prot.  Huedin,  apoi  parohia  Baba,  prot.  Tg.  Lăpuş,  unde 
dovedeşte  multă  rîvnâ  pe  toate  cele  trei  planuri  ale  lucrării  pastorale. 

începînd  din  anul  1979  îi  este  încredinţată  conducerea  Mănăstirii  Nicula.  Abia 
acum  cuvioşia  sa  intră  în  mediul  caracteristic  vocaţiei  9ale,  dovedeşte  pricepere 
în  conducerea  acestui  aşezămînt  cu  vieţuitori  puţini  şi  treabă  foarte  multă.  Stareţul 
Cleopa  a  trebuit  ca  zi  de  zi  să  se  împartă  între  altar,  birou  şi  gospodărie.  Intre 
altele,  a  împrospătat  viaţa  monahală  de  aici  cu  cîţiva  călugări  noi,  a  stimulat  şcoala 
de  pictură  pe  sticlă,  odinioară  vestită  prin  iconarii  populari  din  satul  Nicula  şi  din 
jur,  azi  ajungînd  cunoscută  pinâ  în  Japonia  prin  măiestria  talentului  monahului 
Ilarion,  Mănăstirea  Nicula  reprezintă  şi  acum  o  adevărată  oază  duhovnicească 
pentru  marele  număr  de  credincioşi  care  o  cercetează  an  de  an. 

Pr.  L  Moraru. 


DIN  ACTIVITATEA  EPARHIEI  DE  ALBA  IULIA 

Prima  conferinţă  administrativă ,  din  anul  1986  tratînd  tema  stabilită  de 
Sf.  Sinod  al  Bisericii  Ortodoxe  Române:  „Respectarea  de  către  preoţi  a  disci¬ 
plinei  în  construcţii  şi  reparaţii  potrivit  legilor  în  vigoare  (Decretul  nr.  144/1958 
şi  117/1973)“,  s-a  desfăşurat  cu  preoţii  din  cadrul  celor  opt  protopopiate  ale 
Eparhiei  de  Alba  Iulia  după  următorul  program: 

—  La  prot.  Alba  Iulia,  judeţul  Alba  în  2  aprilie.  Referent  P.  C.  Pr.  Andreicuţ 
Ioan  de  la  parohia  Alba  Iulia  —  Maieri  I; 

—  La  prot.  Aiud,  judeţul  Alba  în  3  aprilie.  Referent  P.  C.  Pr.  Ioan  Cerghizan 
de  la  parohia  Ocna  Mureş  II; 

—  La  prot.  Cimpeni,  judeţul  Alba,  în  8  aprilie.  Referent  P.  C.  Pr.  Baciu 
Ioan  de  la  parohia  Poiana  Sohodol; 

—  La  prot.  Tg.  Mureş,  judeţul  Mureş  în  2  aprilie.  Referent  P.  C.  Pr.  Miron 
Constantin  de  la  parohia  Băla; 

—  La  prot.  Luduş,  judeţul  Mureş  în  8  aprilie.  Referent  P.  C.  Ţinea  Ilie  de  la 
parohia  Tăureni; 

—  La  prot.  Reghin,  judeţul  Mureş  în  4  aprilie.  Referent  P.  C.  Pr.  Suciu 
Lucian  de  la  parohia  Nadâşa. 

—  La  prot.  Sighişoara,  judeţul  Mureş  în  10  aprilie.  Referent  P.  C.  Pr.  Dur 
Traian  de  la  parohia  Cuştelnic; 

—  La  prot.  Miercurea  CiucT  judeţul  Harghita,  in  10  aprilie.  Referent  P.  C.  Pr. 
Vijoli  Grigore  de  la  parohia  Voşlobeni. 

Din  încredinţarea  P.  S.  Episcop  Emilian  lucrările  conferinţei  au  fost  prezi¬ 
date  de  următorii  delegaţi  chiriarhali:  P.  C.  Pr.  Petru  Pleşa  consilier  administrativ 
bisericesc,  la  prot.  Tg.  Mureş  şi  Reghin;  P.  C.  Pr.  Constantin  Gane,  consilier 
economic,  la  prot.  Alba  Iulia  şi  Miercurea  Ciuc;  P.  C.  Pr.  Alex.  Nicolae  Coman, 
inspector  eparhial,  la  prot.  Aiud,  Cîmpeni  şi  Sighişoara,  iar  P.  C.  Prot.  Iuliu 
Bacali  la  prot.  Luduş.  Deasemenea  la  prot.  Aiud,  Cîmpeni  şi  Luduş,  au  participat 
şi  reprezentanţi  ai  corpului  de  control  C.  F.  I.  din  cadrul  Eparhiei. 

Premergător  conferinţei  s-a  oficiat  Sf.  Liturghie  iar  preoţii  s-au  mărturisit 
şi  împărtăşit.  Cu  acest  prilej  s-a  ţinut  şi  o  scurtă  meditaţie  despre  „Importanţa 
Sf.  Taine  a  Mărturisirii  în  mîntuirea  noastră**. 

Referenţii  conferinţei  şi  cei  46  de  preoţi  care  au  luat  cuvîntul,  au  arătat  că 
tema  reactualizează  preoţimii  aspecte  legale  care  nu  pot  fi  nici  uitate  şi  nici 
neglijate. 

„De  fapt  conferinţa  de  astăzi  —  a  spus  P.  C.  Pr.  Ioan  Cerghizan  —  este  o 
continuare  a  conferinţei  administrative  din  noiembrie  1985  —  „îndatorirea  preo¬ 
tului  pentru  buna  chivernisire  a  bunurilor  parohiale**  —  şi  a  conferinţei  din 
martie  a.  c.  —  „Dragostea  faţă  de  vatra  străbună,  trăsătură  de  seamă  a  adevă¬ 
ratului  patriotism**,  cu  subtitlul  „Respectarea  legilor  ţării**. 

Situată  la  confluenţa  culturii  Orientului  bizantin  cu  ale  Occidentului  roman, 
gotic  sau  baroc,  ţara  noastră  şi-a  format  şi  păstrat  de-a  lungul  mileniilor  o  cul¬ 
tură  autentică  şi  o  artă  proprie  spiritualităţii  româneşti.  Iar  Sf.  locaşuri  de  închi¬ 
nare  pe  lîngâ  rolul  lor  de  izvoare  spirituale,  de  vetre  de  linişte  şi  binecuvîntare, 
au  avut  un  rol  şi  în  sprijinirea  culturii  şi  a  artei  româneşti  de-a  lungul  veacuri¬ 
lor.  Arta  scrisului,  manuscrisele,  miniaturile,  cronicile,  tipăriturile,  pictura  sculp¬ 
tura,  broderia,  etc.,  s-au  dezvoltat  nu  de  puţine  ori  în  tinda  bisericilor  noastre 
şi  au  fost  susţinute  de  clerici  luminaţi,  cu  dragoste  de  trecut,  de  neam,  de  legea 
şi  vatra  strămoşească.  Iar  această  dragoste  au  insuflat-o  şi  credincioşilor  din 
mijlocul  cărora  erau  şi  pe  care  îi  slujeau  cu  dăruire.  Aşa  se  explică  bogăţia  de 
obiecte  de  cult  şi  biserici  pe  care  le  avem  astăzi  şi  care  contribuie  la  îmbogăţirea 
patrimoniului  nostru  cultural  naţional,  a  avuţiei  noastre  spirituale  şi  istorice. 

S-a  evidenţiat  de  vorbitori  grija  ce  trebuie  să  o  aibă  clerul  şi  credincioşii 
Bisericii  strămoşeşti  în  păstrarea  tezaurului  nostru  spiritual  cît  şi  în  repararea, 
renovarea,  înfrumuseţarea  şi  întreţinerea  locaşurilor  de  cult.  Toate  acestea  con¬ 
stituind  de  fapt  respectul  ce-1  datorăm  trecutului  nu  de  puţine  ori  zbuciumat, 
prezentului  bogat  în  împliniri  şi  viitorimii  care  ne  va  judeca  pentru  tot  ceea  ce 
va  primi  de  la  noi,  din  tezaurul  atît  de  bogat  al  credinţei  noastre  milenare. 

S-a  menţionat  de  cei  ce  au  luat  cuvîntul  că  trebuie  respectată  legislaţia 
civilă  şi  bisericească  în  vigoare,  metodologia  privind  elaborarea  documentaţiilor 
tehnico-economice  la  lucrările  de  construcţii,  reconstrucţii,  reparaţii,  pictări  de 
biserici,  cu  respectarea  tradiţiei,  a  erminiei  ortodoxe  şi  cu  respectarea  legilor  pri¬ 
vind  conservarea  şi  punerea  în  valoare  a  tuturor  obiectelor  de  cult  cu  privire 
specială  asupra  celor  ce  aparţin  patrimoniului  cultural  naţional. 

S-a  menţionat  de  cei  prezenţi  grija  deosebită  pe  care  o  acordă  P.  S.  Episcop 
Emilian  parohiilor  din  Eparhia  de  Alba  Iulia  care  au  avut  şi  au  şantiere  la 
biserici,  case  parohiale,  cimitire,  etc. 

Diac.  Horea  Septimiu  Bordean 
DIN  VIAŢA  BISERICEASCA  ÎN  EPARHIA  ORADIEI 
I.  Sfinţiri  şi  binecuvîntări  de  biserici 

COROD.  —  Duminică,  16  martie  1986,  credincioşii  din  filia  Corod,  prot. 
Satu  Mare,  aparţinătoare  de  parohia  Apateu,  au  avut  bucuria  de  a  se  ruga  îm¬ 
preună  cu  P.  S.  Episcop  Vasile  în  cadrul  Sf.  Liturghii  şi  a  slujbei  de  sfinţire  a 
bisericii  lor,  pe  care  din  marea  lor  jertfelnicie  şi  dragoste  faţă  de  credinţa  stră¬ 
moşească  ortodoxă  română  au  înnoit-o  în  ultimii  ani. 

Biserica,  avînd  hramul  „Sf.  Arh.  Mihail  şi  Gavril**,  a  fost  construită  între 
anii  1912 — 1915,  prin  jertfelnicia  credincioşilor,  în  timpul  păstoririi  preotului  Ioan 
Tîrnoveanu.  înainte  de  această  biserică,  a  fost  alta,  de  lemn,  aşezată  în  vechiul 
cimitir,  pe  locul  unde  azi  se  găseşte  clădirea  şcolii. 

în  ultimii  ani,  sub  păstorirea  preotului  Viorel  Nichita,  pînă  la  31  decembrie 
1984,  şi  de  atunci  sub  a  actualului  paroh,  harnicul  preot  Ioan  Iederan,  ajutaţi 
indeaproape  de  membrii  din  filie  ai  Consiliului  parohial  şi  mai  ales  din  jertfel- 
nicia  vrednică  de  laudă  a  bunilor  credincioşi,  bisericii  i  s-au  făcut  însemnate 
lucrări  de  înnoire.  In  exterior,  s-a  reparat  acoperişul,  s-a  făcut  subzidire  (pentru 
înlăturarea  igrasiei)  şi  s-a  tencuit  în  terasit.  In  interior,  s-a  împodobit  cu  zugră¬ 
veală  nouă  şi  cu  mai  multe  scene  biblice  (pictură  murală),  s-a  recondiţionat  ico¬ 
nostasul  şi  s-a  vopsit  din  nou  întregul  mobilier. 

Răspunsurile  la  sf.  slujbă  au  fost  date,  cu  multă  simţire,  de  corul  mixt  al 
bisericii  „Adormirea  Maicii  Domnului"  din  Satu  Mare,  dirijat  de  Dumitru  Olaru. 
Ierarhul  a  lăudat  aportul  coriştilor  la  înălţarea  sufletească  a  credincioşilor  pre¬ 
zenţi  intr-un  număr  foarte  mare. 

Predica  zilei  a  fost  ţinută  de  părintele  consilier  eparhial  Nicolae  Mara. 

După  otpustul  Sf.  Liturghii,  P.  C.  prot.  Ioan  Ţolescu  a  adresat  P.  S.  Sale  un 
cald  cuvînt  de  bun  sosit,  iar  P.  C.  paroh  Ioan  Iederan  a  dat  expresie  marii  bucu¬ 
rii  a  credincioşilor  şi  a  păstorului  lor  sufletesc  de  a-1  avea  între  ei  pe  întîistă- 
tătorul  Bisericii  din  Eparhia  Oradiei,  mulţumindu-i  respectuos  pentru  bunăvoinţa 
de  a  veni  să  le  binecuvinteze  munca  şi  jertfa  şi  să  le  sfinţească  biserica.  De  ase¬ 
menea,  a  făcut  o  scurta  dare  de  seamă  asupra  lucrărilor  executate. 

Preotul  reformat  Petkes  Gheorghe,  în  spirit  ecumenist,  a  adus  salutul  cre¬ 
dincioşilor  săi  din  Apateu  şi  Corod. 

în  cuvîntul  de  învăţătură,  ierarhul  a  adus  cuvinte  de  laudă  credincioşilor, 
membrilor  Consiliului  parohial  şi  păstorilor  sufleteşti,  pentru  reuşita  lucrare  de 
înnoire  a  sfîntului  locaş,  subliniind  că  fapta  lor  este  o  firească  exteriorizare  a 
puternicei  lor  credinţe  în  Dumnezeu  şi  a  iubirii  de  Biserica  strămoşească  ortodoxă 
română.  P.  S.  Sa  a  înmînat  scrisori  de  apreciere  şi  felicitare  preotului-paroh  Ioan 
Iederan  şi  celor  patru  membri  ai  Consiliului  parohial,  îndemnîndu-i  pe  toţi  cei  de 
faţă  să  fie  în  continuare  buni  fii  ai  Bisericii  strămoşeşti  şi  harnici  cetăţeni  ai 
Patriei,  muncind  cu  rîvnă  pe  ogoare  şi  în  celelalte  locuri  de  muncă. 

Totodată,  chiriarhul  şi-a  manifestat  bucuria  pentru  bunele  raporturi  ce  dom¬ 
nesc  intre  credincioşii  şi  preoţii  celor  două  biserici,  ortodoxă  şi  reformată,  ceea 
ce  contribuie  la  întărirea  unităţii  sufleteşti  a  întregului  popor  din  patria  noastră. 

SÎRBI.  —  In  cea  de  a  doua  duminică  din  Postul  Mare  (30  martie  1986), 
ierarhul  —  cu  un  sobor  de  preoţi  şi  diaconi  —  a  sâvîrşit  Sf.  Liturghie  şi  slujba  de 
binecuvîntare  a  bisericii  din  parohia  Sîrbi,  prot.  Marghita,  în  urma  lucrărilor  de 
înnoire  exterioară,  prin  tencuirea  în  terasit,  în  1985,  după  ce  în  anul  1981  se 
terminaseră  lucrările  de  împodobire  interioară  cu  o  frumoasă  pictură  murală 
în  frescă. 

Răspunsurile  la  sf.  slujbă  au  fost  date  cu  multă  evlavie  şi  însufleţire  de  mul¬ 
ţimea  credincioşilor.  Diaconul  Brete  Vasile  a  fost  hirotonit  întru  preot,  pe  seama 
parohiei  Someş  —  Guruslâu,  prot.  Zalău. 

Predica  zilei  a  fost  rostită  de  păr.  secretar  eparhial  Liviu  Ungur. 

La  sfîrşitul  Sf.  Liturghii,  Pr.  Prot.  Aurel  Pop  şi  preotul-paroh  Ilie  Bronţ  au 
urat  bun  venit  P.  S.  Sale,  fâcîndu-se  şi  raport  de  activitate  pastorală,  inclusiv 
despre  lucrările  executate. 

În  bogatul  cuvînt  de  învăţătură,  ierarhul  a  lăudat  tăria  credinţei  enoriaşilor 
şi  i-a  felicitat  pentru  purtarea  de  grijă  faţă  de  sfîntul  locaş,  pe  care  l-au  înnoit 
aşa  de  frumos,  atît  în  interior  cît  şi  in  exterior.  A  arătat  că  trebuie  să  ne 
păstram,  cu  statornicie,  dreapta  credinţă  şi  să  nu  ne  plecăm  urechea  la  şoaptele 
celor  ce  şi-au  părăsit  legea  strămoşească.  Mai  ales  acum,  în  Postul  Mare,  este 
un  fericit  prilej  de  a  ne  întări  această  credinţă  moştenită  de  la  strămoşii  noştri, 
credinţă  pe  care  slujitorii  sfintelor  biserici  au  datoria  să  o  propovăduiască  păs¬ 
toriţilor  lor.  în  încheiere,  i-a  îndemnat  pe  credincioşi  să  fie  buni  fii  ai  Bisericii, 
ascultind  şi  sprijinul  pe  harnicul  lor  preot,  şi  in  aceeaşi  măsură  să  fie  şi  buni 
cetăţeni  ai  Patriei,  muncind  cu  sirg  la  semănatul  de  primăvară. 

In  după-amiaza  aceleiaşi  duminici,  P.  S.  Sa  a  participat  la  slujba  pavecerniţei 
ce  s-a  oficiat  în  biserica  „Sf.  Ierarh  Nicolae"  din  Oradea,  unde  de  asemenea  a 
ţinut  un  edificator  cuvînt  de  învăţătură,  îndemnînd  pe  cei  de  faţă  să  folosească 
timpul  Postului  Mare  pentru  o  pregătire  duhovnicească  corespunzătoare  întru 
intîmpinarea  marelui  praznic  al  învierii  Domnului. 


VIAŢA  BISERICEASCA 


95 


II.  Vizite  canonice 

ORADEA-VELENŢA.  —  P.  S.  Episcop  Vasile,  împreună  cu  un  sobor  de 
preoţi  şi  diaconi  şi  în  prezenţa  unui  foarte  mare  număr  de  credincioşi,  a  săvîr- 
şit,  duminică,  2  martie  1986,  Sf.  Liturghie  în  frumoasa  biserică  „Sf.  Arh.  Mihail 
şi  Gavril“  din  cartierul  Oradea-Velenţa,  unde  şi-a  avut  sediul  vechea  episcopie 
a  românilor  ortodocşi  din  Bihor.  Răspunsurile  au  fost  date  de  corul  parohial, 
iar  în  timp  ce  ierarhul  „a  miruitM,  credincioşii  au  cîntat  pricesne. 

Predica  zilei  a  fost  ţinută  de  P.  C.  insp.  eparhial  Dorel  Rusu,  împreună-slu- 
jitor  la  cele  două  biserici  din  acest  cartier,  alături  de  cei  dod  parohi,  prot. 
stavrofor  Vasile  Stanciu  şi  preotul-iconom  Marian  Ioniţă.  Cu  acest  prilej,  părintele 
inspector  eparhial  a  fost  distins  cu  rangul  de  iconom,  întru  care  a  şi  fost  hiro- 
tesit. 

După  cuvîntul  de  bun  venit  adresat  ierarhului  de  P.  C.  paroh  Vasile  Stanciu, 
P.  S.  Sa  a  ţinut  un  amplu  şi  ziditor  cuvînt  de  învăţătură,  arătîndu-şi  satisfacţia 
pentru  progresul  vieţii  religioase  a  credincioşilor  de  aici,  prin  strădania  de  zi 
cu  zi  a  celor  trei  slujitori  de  la  bisericile  din  această  străveche  vatră  de  cre¬ 
dinţă  ortodoxă  şi  de  viaţă  românească.  De  asemenea,  a  adus  cuvinte  de  apreciere 
corului  pentru  contribuţia  sa  la  înfrumuseţarea  sfintelor  slujbe.  Pe  toţi  i-a 
îndemnat  să  stea  strîns  uniţi  în  jurul  sfintelor  altare  ale  bisericilor  din  acest 
cartier. 

După  aceea,  păr.  Marian  Ioniţă  a  mulţumit  P.  S.  Sale  pentru  alesul  cuvînt  de 
învăţătură,  rugîndu-1  să  mai  vină  în  mijlocul  bunilor  credincioşi  ai  acestor 
biserici. 

ORADEA-SELEUŞ.  —  Duminică,  9  martie  1986,  chiriarhul,  însoţit  de  pr. 
cons.  eparhial  Ioan  Negroiu,  a  făcut  un  popas  duhovnicesc  în  mijlocul  bunilor 
credincioşi  din  parohia  Oradea-Seleuş,  în  a  căror  biserică  (slujitori  preoţii  Gheor- 
ghe  Henţ  şi  Mircea  Cîmpeanu)  a  oficiat  Sf.  Liturghie,  răspunsurile  fiind  date  cu 
multă  însufleţire  de  toţi  credincioşii,  aflaţi  în  biserică. 

După  otpustul  Sf.  Liturghii,  păr.  Mircea  Cîmpeanu,  noul  preot  în  postul  al 
doilea  de  paroh,  a  adresat  P.  S.  Sale  un  respectuos  cuvînt  de  bun  venit,  arătînd 
şi  starea  religioasă  a  credincioşilor,  ca  şi  planurile  de  îmbunătăţire  a  întreţinerii 
sfîntului  locaş. 

In  cuvîntul  de  învăţătură,  ierarhul  a  apreciat  revirimentul  vieţii  religioase 
a  credincioşilor  din  această  parte  de  oraş,  care  în  ultimii  10  ani  s-au  înmulţit 
foarte  mult,  ceea  ce  a  reclamat  înfiinţarea  celui  de  al  doilea  post  de  preot,  şi  se 
bucură  că  titularul  acestuia  corespunde  aşteptărilor.  Totodată,  şi-a  exprimat 
bucuria  pentru  hotărîrea  credincioşilor  de  a-şi  împodobi  biserica  cu  pictură,  urîn- 
du-le  succes  deplin. 

PAROHIA  APA.  —  In  după-amiaza  duminicii  de  16  martie  1986,  chiriarhul  s-a 
rugat  împreună  cu  credincioşii  din  fruntaşa  parohie  Apa,  prot.  Satu  Mare,  în  a 
căror  frumoasă  biserică  a  oficiat  slujba  vecerniei  împreunată  cu  Litia.  Totodată, 
s-a  sâvîrşit  şi  parastas  pentru  ctitorii  şi  binefăcătorii  bisericii,  pentru  alţi  enoriaşi 
adormiţi  în  Domnul,  în  ultima  vreme,  precum  şi  pentru  odihna  sufletului  vrednicei 
de  pomenire  preoteasa  Maria  Bologa,  soţia  vrednicului  preot-paroh  iconom-stavro- 
for  Petru  Bologa,  cu  prilejul  împlinirii  unei  jumătăţi  de  an  de  la  trecerea  ei  la 
cele  eterne. 

în  bogatul  cuvînt  de  învăţătură,  ierarhul  şi-a  manifestat  bucuria  pentru  marele 
număr  de  credincioşi  prezenţi  la  aceste  sfinte  slujbe  şi  i-a  felicitat  pentru  ataşa¬ 
mentul  lor  neţărmurit  faţă  de  Biserica  strămoşească  ortodoxă  română  şi  faţă  de 
glia  străbună,  îndrumaţi  cu  deosebit  zel,  competenţă  şi  stăruinţă  de  harnicul  lor 
păstor  sufletesc.  Vorbitorul  i-a  îndemnat  pe  cei  de  faţă,  cum  a  făcut-o  peste  tot 
pe  unde  a  slujit,  ca  să-şi  împlinească  cu  conştiinciozitate  îndatoririle  cetăţeneşti- 
patriotice,  lucrînd  cu  rîvnă  la  locurile  de  muncă.  Cu  acest  prilej,  a  vizitat  din  nou, 
Casa  memorială  „ Preot  Dr.  Vasile  Lucaciu ",  memorandist  şi  luptător  pentru  drep¬ 
turile  poporului  român  din  Transilvania,  născut  chiar  în  această  casă. 

TULCA.  —  La  25  martie  1986,  de  praznicul  Buneivestiri,  arhipăstorul  a  săvîrşit 
Sf.  Liturghie  în  biserica  din  fruntaşa  parohie  bihoreană  Tulea,  prot.  Oradea,  răs¬ 
punsurile  fiind  date  de  credincioşii  prezenţi  într-un  foarte  mare  număr. 

Cu  acest  prilej,  diaconul  Blaga  Dumitru  a  fost  hirotonit  întru  preot  pe  seama 
parohiei  Bădâcin,  prot.  Şimleu  Silvaniei,  iar  tînârul  Brete  Vasile  întru  diacon. 
Predica  zilei  a  fost  ţinută  de  părintele  secretar  eparhial  Liviu  Ungur. 

La  sfirşitul  Sf.  Liturghii,  parohul  Teodor  Iga  a  urat  bun  venit  P.  S.  Sale  şi  a 
făcut  un  scurt  raport  despre  starea  vieţii  religioase  în  parohie,  ca  şi  despre  corecta 
administrare  a  bunurilor  parohiale. 

în  cuvin  tul  de  învăţătură,  ierarhul  a  arătat  însemnătatea  vestii  celei  bune,  ce 
i  s-a  făcut  Fecioarei  Maria,  în  iconomia  mîntuirii  neamului  omenesc  din  robia 
păcatului.  De  asemenea,  a  reliefat  vrednicia  creştinească  şi  patriotică  a  credincio¬ 
şilor,  ca  şi  a  harnicului  şi  zelosului  lor  păstor  sufletesc,  îndemnîndu-i  pe  toţi  să-şi 
iubească  Biserica  şi  Patria,  muncind  cu  rîvnă  pentru  bunăstarea  poporului. 

GURBEDIU.  —  în  după-amiaza  aceleiaşi  mari  sărbători,  chiriarhul  a  oficiat 
slujba  vecerniei  în  biserica  parohială  din  Gurbediu,  unde  de  asemenea  a  ţinut  un 
ziditor  cuvint  de  învăţătură,  lăudînd  dragostea  credincioşilor  şi  a  harnicului  lor 
păstor  sufletesc,  preotul  Florian  Dagâu,  faţă  de  credinţa  strămoşească  şi  faţă  de 
sfintul  lor  locaş  de  închinăciune,  pe  care  l-au  pregătit  pentru  pictare,  urîndu-le 
succes  deplin.  La  fel,  i-a  felicitat  pentru  însufleţirea  cu  care  au  dat  în  comun  răs¬ 
punsurile  la  sf.  slujba  şi  pentru  multele  pricesne  cîntate  în  timpul  „miruitului**. 
Totodată,  le-a  adus  cuvinte  de  apreciere  pentru  frumoasa  casă  parohială  ridicată 
in  ultimii  ani. 

ALPAREA.  —  Duminică,  6  aprilie  1986,  P.  S.  Episcop  Vasile  a  sâvîrşit  Sf. 
Liturghie  in  biserica  parohială  din  Alparea,  prot.  Oradea,  răspunsurile  fiind  date  la 
unison  de  credincioşi. 

Aflîndu-ne  în  cea  de  a  treia  duminică  din  Postul  Mare,  închinată  Sfintei 
Cruci,  ierarhul,  cu  soborul  de  clerici  —  înainte  de  începerea  Sf.  Liturghii  —  a  scos 
Sf.  Cruce,  frumos  împodobită,  în  mijlocul  bisericii,  după  rînduială,  în  faţa  căreia 
ierarhul,  soborul  clerical  şi  credincioşii  s-au  închinat,  sârutînd-o. 

Predica  zilei  a  fost  ţinută  de  pr.  inspector  eparhial  Dorel  Rusu. 

După  otpust,  pr.  Aurel  Puşcaş  şi  preotul-paroh  Florian  Blaga  au  urat  bun 
venit  chiriarhiilui,  făcînd  şi  scurtă  dare  de  seamă  despre  progresul  vieţii  reli¬ 
gioase  şi  despre  gospodărirea  bunurilor  bisericeşti. 

în  ziditoru-i  cuvînt  de  învăţătură,  ierarhul  a  adus  cuvinte  de  apreciere  cre¬ 
dincioşilor  pentru  tăria  credinţei  lor  şi  pentru  jertfelnicia  întru  împodobirea  bise¬ 
ricii  cu  o  frumoasă  pictură,  cu  cîţiva  ani  în  urmă,  ca  şi  pentru  înnoirea  şi  moder¬ 
nizarea  casei  parohiale,  în  ultimii  doi  ani  de  cînd  îi  păstoreşte  cu  multă  tragere 
de  inimă  tinărul  preot  Florian  Blaga.  De  asemenea,  se  bucură  de  hotârîrea  de  a 
repara  biserica  pe  dinafară.  La  fel  i-a  felicitat  pentru  frumoasa  cîntare  în  comun. 

ORADEA-VII.  —  în  cea  de  a  patra  duminică  din  Postul  Mare  (a  Sf.  Ioan 
Scărarul),  ierarhul  a  poposit  din  nou  în  mijlocul  bunilor  credincioşi  din  parohia 
Oradea-Vii  (cartierul  C.  F.  R.),  în  a  căror  impozantă  biserică,  măreaţă  ca  o  cate¬ 
drală,  exemplar  îngrijită  prin  hărnicia  părintelui  paroh  iconom-stavrofor  Gheorghe 
Nemeş  ajutat  îndeaproape  de  părintele  împreună-slujitor  Dumitru  Megheşan,  a 
sâvirşit  Sf.  Liturghie  in  faţa  unui  mare  număr  de  credincioşi,  ce  au  umplut  bise¬ 
rica  pină  la  refuz. 

Predica  zilei  a  fost  ţinută  de  păr.  consilier  eparhial  Ioan  Negroiu. 

La  încheierea  Sf.  Liturghii,  părintele  D.  Megheşan  a  rostit  un  cald  cuvînt  de 
bun  sosit  P.  S.  Sale  şi  a  înfăţişat  bogatele  roade  pastorale  din  această  parohie. 

în  amplul  cuvînt  de  învăţătură,  chiriarhul  a  menţionat  că  la  fiecare  vizită 
canonică  in  această  parohie  constată  un  vizibil  progres  în  viaţa  religioasă  a  cre¬ 
dincioşilor  şi  în  buna  îngrijire  a  sfîntului  locaş,  pentru  care  i-a  felicitat  pe  cei  doi 
păstori  sufleteşti,  pe  membrii  Consiliului  şi  Comitetului  parohial,  ca  şi  pe  cre¬ 
dincioşi. 

în  cuvinte  adine  simţite,  părintele  paroh  Gheorghe  Nemeş  a  exprimat  res¬ 
pectuoase  mulţumiri  P.  S.  Sale  pentru  bunăvoinţa  de  a  sluji  cel  puţin  o  dată  în 
aceasta  sfintâ  biserică,  in  fiecare  an,  rugîndu-1  să  le  facă  această  bucurie  mare 
cît  de  des  este  posibil. 

HIDIŞELUL  de  SUS.  —  în  data  de  20  aprilie  198G,  în  cea  de  a  cincea  dumi¬ 
nică  a  Postului  Mare  (a  Măriei  Egipteanca),  ierarhul  a  săvîrşit  Sf.  Liturghie  în 
biserica  din  parohia  Hidişelul  de  Sus,  prot.  Oradea,  răspunsurile  fiind  date  de 
credincioşi.  în  cadrul  Sf.  Liturghii,  licenţiatul  în  teologie  Bonea  Ioan  a  fost 
hirotonit  întru  diacon. 

Predica  zi^ei  a  tinut-o  părintele  inspector  eparhial  Dorel  Rusu. 

Pentru  îndelungata  (peste  40  de  ani)  şi  rodnica  păstorire,  preotul  paroh 
Constantin  Croitoru  a  fost  distins  cu  rangul  de  iconom,  întru  care  a  primit  şi 
hirotesia. 

După  otpust,  părintele  protopop  Aurel  Puşcaş  şi  preotul  paroh  au  adresat 
un  cuvînt  de  bun  venit  chiriarhului,  arătînd  şi  starea  religioasă  a  credincioşilor 
şi  stadiul  lucrărilor  de  pictare  a  bisericii. 

In  cuvîntul  de  învăţătură,  Prea  Sfinţia  Sa  şi-a  arătat  mulţumirea,  felici- 
tîndu-i  pe  credincioşi  şi  pe  preot,  pentru  lucrarea  de  împodobire  a  bisericii  cu  o 
frumoasă  pictură  în  frescă,  deocamdată  fiind  gata  Sf.  Altar,  îndemnîndu-i  să 
ducă  la  bun  sfîrşit  această  lucrare  şi  spunîndu-le  că  le  va  acorda  şi  un  ajutor 
bănesc  din  fondurile  Sf.  Episcopii.  De  asemenea  i-a  îndemnat  să  muncească  cu 
rîvnă  pe  ogoare  şi  la  celelalte  locuri  de  muncă. 

III.  Sărbătorirea  Duminicii  Ortodoxiei 

« 

Duminica  Ortodoxiei  (23  martie  1986)  s-a  sărbătorit  în  toate  bisericile  din 
eparhie,  ca  şi  în  întreaga  Patriarhie,  după  cuviinţă,  într-un  cadru  deosebit  de 
solemn,  cu  citirea  Pastoralei  Sf.  Sinod,  privind  augmentarea  Fondului  Central 
Misionar. 

In  oraşul  de  reşedinţă,  după  ce  —  înainte  de  masă  —  s-a  săvîrşit  Sf.  Litur¬ 
ghie  arhierească  în  catedrala  episcopală  şi  s-a  citit  pastorala  Sf.  Sinod,  iar  P.  S. 
Episcop  Vasile  a  ţinut  un  cuvînt  de  învăţătură  despre  semnificaţia  acestei  zile  în 
istoria  Bisericii  Ortodoxe,  după-masă  corul  catedralei,  dirijat  de  P.  C.  preot  — 
Traian  Codilă,  a  oferit  un  ales  program  de  piese  muzicale  religioase,  adecvate 
atmosferei  ce  trebuie  să  domine  perioada  Postului  Mare,  contribuind  la  înălţarea 
sufletească  a  participanţilor.  Ierarhul,  şi  de  data  aceasta,  a  adresat  cuvînt  de  în¬ 
văţătură,  vorbind  despre  acţiunea  iconoclaştilor  din  secolele  8  şi  9,  precum  şi 
despre  lupta  de  apărare  a  cinstirii  icoanelor. 

Ierarhul  i-a  îndemnat  pe  credincioşi  să  rămînă  în  continuare  statornici  în 
dreapta  credinţă  a  moşilor  şi  strămoşilor  noştri. 

Cu  acest  prilej,  diaconul  Dan  Băbuţ  a  fost  hirotonit  ca  preot  pentru  parohia 
Domăneşti,  prot.  Cărei,  iar  licenţiatul  în  teologie  Blaga  Dumitru  ca  diacon. 

Un  concert  asemănător  cu  cel  din  Duminica  Ortodoxiei  a  fost  dat  şi  în  Du¬ 
minica  Floriilor,  în  aceeaşi  catedrală  şi  de  acelaşi  cor,  cînd  ierarhul  a  ţinut  încă 
un  bogat  cuvînt  de  învăţătură,  adecvat  praznicului,  pentru  înduhovnicirea  cre¬ 
dincioşilor. 

Diacon  Dr.  Teodor  Savu 


IV.  Conferinţe  preoţeşti 

Conferinţele  administrative  ale  clerului  din  Eparhia  Oradiei  s-au  desfăşurat 
între  7 — 11  aprilie  1986,  avînd  ca  temă:  „Respectarea  de  către  preoţi  a  disciplinei 
în  construcţii  şi  reparaţii,  potrivit  legilor  în  vigoare  (Decretele  nr.  144/1958  şi 
117/1973)**. 

Ca  delegaţi  de  la  Centrul  eparhial  au  participat:  P.  C.  Prot.  Augustin  Lucian, 
vicar  administrativ,  la  protopopiatele  Satu  Mare  şi  Cărei,  P.  C.  Prot.  Nicolae  Mara, 
consilier  adm.  bis.,  la  prot.  Zalău  şi  Şimleu  şi  P.  C.  Prot.  Ioan  Negroiu,  consilier 
ec.,  la  prot.  Oradea,  Beiuş  şi  Marghita. 

La  deschiderea  lucrărilor,  P.  C.  protopopi  au  salutat  pe  cei  prezenţi  şi  au 
arătat  că  această  conferinţă  are  menirea  de  a  accentua  obligativitatea  preoţimii 
noastre  de  a-şi  desfăşura  activitatea  administrativ-gospodărească  numai  în  cadrul 
legilor  Statului  nostru. 

Delegaţii  eparhiei  au  transmis  arhiereasca  binecuvîntare  a  Chiriarhului  şi  au 
prefigurat  liniile  directoare  ale  lucrărilor  conferinţelor,  subliniind  importanţa  res¬ 
pectării  legilor  Statului,  a  cadrului  juridic  în  care  toţi  cetăţenii  ţării  îşi  desfă¬ 
şoară  activitatea. 

A  urmat  citirea  referatelor,  susţinute  de  următorii  preoţi:  Ioan  Baidoc  la 
prot.  Oradea,  Ioan  Todor  la  prot.  Beiuş,  Gavril  Lazăr  la  prot.  Marghita,  Ovidiu 
Bontoş  la  prot.  Satu  Mare,  Marian  Crainic  la  prot.  Cărei,  Ioan  Chindea  la  prot. 
Zalău  şi  Ovidiu  Supuran  la  prot.  Şimleu. 

Pe  marginea  temei  şi  a  referatelor  prezentate  au  luat  cuvîntul  un  număr  de 
46  de  preoţi,  care  au  făcut  referiri  la  diferite  aspecte  teoretice  şi  practice  ale 
activităţii  administrative  din  parohii.  S-a  arătat  că  pe  lingă  celelalte  îndatoriri  ale 
sale,  preotul  are  obligaţia  să  vegheze  la  păstrarea  în  bune  condiţii,  repararea  şi 
înfrumuseţarea  lăcaşului  de  cult,  ca  şi  a  celorlalte  bunuri  mobile  şi  imobile  ale 
parohiei.  Dar  în  toate  lucrările  care  se  fac,  trebuie  în  mod  necondiţionat  să  aibă 
în  vedere  respectarea  prevederilor  legale  privind  disciplina  financiară  în  con¬ 
strucţii,  reparaţii,  picturi  şi  alte  lucrări.  De  asemenea  se  vor  respecta  prevede¬ 
rile  Decretului  nr.  144/1958,  care  reglementează  eliberarea  autoritâţiilor  de  con¬ 
struire,  reparare  şi  desfiinţare  a  construcţiilor,  precum  şi  cele  referitoare  la  în¬ 
străinările  şi  împărţirile  terenurilor  cu  sau  fără  construcţii. 

Vorbitorii  au  relevat  obligaţiile  ce  revin  preoţilor  privind  ocrotirea  şi  păs¬ 
trarea  bunurilor  Patrimoniului  Cultural  Naţional  şi  a  fost  menţionata  în  această 
privinţă  Legea  nr.  63/1974. 

Cinstirea  memoriei  celor  care  şi-au  jertfit  viaţa  în  lupta  pentru  libertatea  şi 
independenţa  patriei  constituie  una  din  tradiţiile  scumpe  ale  poporului  român, 
fiind  şi  un  mijloc  de  seamă  pentru  educarea  patriotică.  Omagierea  şi  eternizarea 
memoriei  eroilor  patriei  se  face  şi  prin  îngrijirea  mormintelor  şi  monumentelor 
înălţate  întru  cinstirea  lor.  Prin  Decretul  Consiliului  de  Stat  nr.  117/1975  se  regle¬ 
mentează  sarcinile  concrete  în  acest  sens,  menţionîndu-se  conliţiile  în  care  aceste 
morminte  sau  opere  comemorative  pot  fi  strămutate,  modificate  sau  recondi¬ 
ţionate. 

Toţi  vorbitorii  au  subliniat  obligativitatea  respectării  acestor  legi.  a  disci¬ 
plinei  financiare,  pentru  bunul  mers  al  activităţii  administrativ-gospodăreşti  din 
fiecare  parohie. 

Concluzionînd  toate  cele  arătate,  delegaţii  eparhiei  au  făcut  aprecieri  asupra 
referatelor  şi  luărilor  la  cuvînt  şi  au  prezentat  o  serie  de  instrucţiuni  privitoare 
la  disciplina  financiară  şi  administrativă,  la  chivernisirea  tuturor  bunurilor  bise¬ 
riceşti.  Toate  încasările  şi  cheltuielile  trebuie  să  fie  bine  justificate  şi  riguros 
folosite,  impunîndu-se  de  la  sine  corecta  gestionare,  în  concordanţă  cu  prevede¬ 
rile  legale.  Acest  lucru  constituie  totodată  unul  din  factorii  de  mare  importanţă 
ai  succesului  pastoral  al  preotului  în  parohie. 

S-a  apreciat  că  luările  la  cuvînt  au  evidenţiat  dorinţa  sinceră  a  preoţimii 
din  Eparhia  noastră  de  a  munci  cu  rivnâ  şi  în  această  latură  a  slujirii,  gospo¬ 
dărind  judicios  toate  bunurile  parohiale  şi  respectînd  întru  totul  prevederile  legi¬ 
lor  Statului  nostru  socialist. 

în  încheiere  P.  C.  protopopi  au  exprimat,  în  numele  preoţimii,  asigurarea  de 
integrare  deplină,  împreună  cu  corporaţiile  parohiale,  în  disciplina  administrativă, 
pentru  bunul  mers  al  vieţii  bisericeşti  în  fiecare  parohie. 

V.  Activitatea  misionară 

Conform  hotârîrilor  Sfîntului  Sinod  şi  potrivit  planului  de  măsuri  pe  anul 
1986,  cunoscîndu-se  trebuinţele  duhovniceşti  ale  credincioşilor  din  Eparhie,  în  pri¬ 
mul  semestru  al  acestui  an  s-a  desfăşurat  o  susţinută  şi  bogată  activitate  misionară. 

Sub  directa  îndrumare  a  Chiriarhului,  s-au  luat  unele  măsuri  concrete  în 
vederea  îmbunătăţirii  acestei  activităţi,  mai  ales  în  parohiile  vacante  şi  acolo  unde 
s-a  intensificat  prozelitismul  sectar. 

Permanenţa  Consiliului  Eparhial,  în  şedinţa  din  11  ianuarie  a.  c.,  anaiizînd 
rolul  misiunilor  din  anul  trecut,  a  stabilit  ca  P.  C.  Prot.  Augustin  Lucian,  vicar 
administrativ,  să  organizeze  şi  să  răspundă  de  activitatea  misionară  din  protopo¬ 
piatele  Satu  Mare  şi  Cărei,  P.  C.  Prot.  Nicolae  Mara,  consilier  adm.  bis.  la  prot. 
Beiuş  şi  Marghita,  P.  C.  Prot.  Ioan  Negroiu  la  prot.  Oradea,  P.  C.  Prot.  Liviu 
Ungur,  secretar  eparhial,  la  prot.  Şimleu  şi  P.  C.  Prot.  Dorel  Rusu,  inspector  Epar¬ 
hial,  la  prot.  Zalău. 

In  data  de  16  ian.  1986  la  Centrul  eparhial  s-a  ţinut  şedinţa  Consiliului  epar¬ 
hial  şi  cu  P.  C.  Protopopi,  în  cadrul  căreia  s-a  făcut  şi  o  analiză  a  activităţii  pas- 
toral-misionare  şi  s-au  stabilit  unele  măsuri,  la  nivel  de  protopopiat  şi  parohii, 
pentru  îmbunătăţirea  acestei  activităţi. 

In  acelaşi  context,  la  28  ian.  a.  c.  a  avut  loc  la  Centrul  eparhial  o  şedinţă 
de  lucru  cu  preoţimea  din  municipiul  Oradea,  prezidată  de  P.  S.  Episcop  Vasile, 
stabilindu-se  următoarele  măsuri  pentru  înviorarea  activităţii  misionare: 

—  bisericile  să  fie  deschise  în  fiecare  zi; 

—  să  fie  afişat  programul  serviciilor  religioase; 

—  să  se  săvîrşească  zilnic  în  timpul  postului  Sf.  Liturghie  şi  Vecernia; 

—  preoţii  să  rostească  predici  şi  cateheze  pregătite  temeinic  şi  bine  documentate 
scripturistic  şi  patristic,  prin  care  să  se  temeinicească  în  sufletele  credincioşilor 
adevărurile  de  credinţă  ale  Bisericii  ortodoxe. 

Intru  pilduitoare  strădanii,  Arhipăstorul  a  săvîrşit  Sf.  Liturghii  arhiereşti 
în  toate  bisericile  noastre  din  Oradea,  precum  şi  intr-o  serie  întreagă  de  parohii, 
purtînd  un  bogat  şi  temeinic  cuvînt  de  învăţătură,  cu  îndemnuri  de  păstrare  şi  întă¬ 
rire  a  credinţei  strămoşeşti  şi  a  dragostei  de  Patrie,  manifestate  prin  continuu 
efort  creator. 

Pentru  stăvilirea  acţiunilor  prozelitiste  din  afară,  avindu-se  în  vedere  că  mai 
ales  în  judeţul  Bihor  se  organizează  în  timpul  iernii  aşa-numitele  săptămîni  de 
evanghelizare,  membrii  Permanenţei  Consiliului  Eparhial  au  făcut  misiuni  în 
următoarele  parohii:  Aştileu  şi  Josani  (16  februarie),  Lugaşul  de  Jos,  Tinăud, 
Groşi  (26  febr.),  Gepiş,  Miheleu  (2  martie),  Bălaia,  Ineu  de  Criş,  Săbolciu,  Husasău 
de  Criş  (7  martie),  Ineu  de  Criş  (9  martie),  Borozel,  Valea  Mare  de  Criş  (11  martie), 
Şuncuiuş,  Bălnaca,  Bratca,  Delureni  (21  martie),  Bălaia,  Botean  (23  martie),  Gixişul 
Negru,  Tăut,  Batăr,  Rîpa,  Husasău  de  Ţinea,  Miersig  (25  martie). 

In  cadrul  acestor  misiuni  s-a  săvîrşit  Sf.  Liturghie  şi  Vecernia,  cu  care  prilej 
s-au  rostit  predici  atotcuprinzătoare  pentru  temeluirea  în  sufletele  credincioşilor 
a  adevărurilor  de  credinţă  ortodoxe,  după  care  s-au  purtat  discuţii  lucrative  cu 
credincioşii  şi  cu  membrii  Consiliilor  parohiale  şi  s-au  dat  preoţilor  îndrumări 
privind  modalităţile  de  desfăşurare  a  activităţii  pastorale. 

Pe  ilîngă  aceste  misiuni,  în  această  perioadă  s-au  organizat  misiuni  şi  de 
către  centrele  protopopeşti  in  parohii  vacante  sau  acolo  unde  s-a  constatat  că 
preotul  paroh  trebuie  ajutat  pentru  rezolvarea  unor  probleme  pastorale  deosebite. 
Astfel  s-au  organizat  una  sau  mai  multe  misiuni  în  următoarele  parohii: 

In  judeţul  Bihor:  Roit,  Sinnicolaul  Român,  Ciumeghiu,  Vadu-Crişului,  Livada, 
Bicăcel,  Cărăndeni,  Groşi,  Botean,  Cetea,  Cefa,  Husasău  de  Criş,  Miheleu,  Bălaia, 
Corniţei,  Cacuciu  Nou,  Lorău,  Salonta  I,  Oloea,  Şoimuş,  Drăgoteni,  Hidiş,  Gurani,  Rîpa, 
Corniişeşti,  Pietroasa,  Brădet,  Remetea,  Forău,  Rotăreşti,  Fînaţe,  Abram,  Tarcea, 
Iteu,  Brusturi,  Picleu,  Sîrbi,  Burzuc,  Ciuhoi,  Şuşturogiu,  Spinuş  etc. 

In  judeţul  Satu  Mare:  Măriuş,  Bercu,  Noroeni,  Nisipeni.  Micula,  Bercu  Nou, 
Curtuiuş,  Satu  Mare  Ucraineană,  Lazuri,  Corod,  Apateu,  Culciu,  Cărăşeu,  Lipău, 
Valea  Vinului,  Roşiori,  Pomi,  Bodeşti,  Bicău,  Crucişor,  Poiana  Codrului,  Bîrsău 
de  Jos. 

In  judeţul  Sălaj:  Radon,  Rona,  Solomon,  Titrău,  Sîncraiiul  Almaşului,  Someş- 
Guruslău,  Valea  Loznei,  Pericei,  Bânişor,  Bădăcin,  Giurtecel,  Ban,  Şimleu  II,  Cehei. 

S-a  constatat  că  toate  aceste  misiuni  au  avut  un  important  ecou  în  sufletele 
credincioşilor,  au  fost  cît  se  poate  de  binevenite,  ou  importante  rodiri  duhov¬ 
niceşti,  întru  propăşirea  vieţii  religios-morale  şi  păstrarea  credincioşilor  în  staulul 
dreptei  credinţe. 

Pr.  Dorel  Octavian  Rusu 

COMITETUL  EXECUTIV  AL  C.  E.  B.  LA  KINSHASA,  IN  ZAIR 

Intre  9 — 18  martie  1986,  la  invitaţia  Bisericii  kimbanguiste  din  Zair,  a  avut 
loc  sesiunea  de  primăvară  a  Comitetului  Executiv  al  Consiliului  Ecumenic  al  Bise¬ 
ricilor  în  capitala  ţârii,  Kinshasa.  Biserica  kimbanguistâ  este  o  Biserică  creştină 
relativ  nouă,  apărută  în  secolul  nostru  oa  urmare  a  iniţiativei  şi  predicării  unui 
credincios  local  din  fostul  Congo  Belgian,  Simon  Kimbangu.  Biserica  a  .apărut  ca 
instituţie  recunoscută  abia  după  debarasarea  ţârii  de  colonialiştii  belgieni,  după 
proclamarea  independenţei  ei  sub  numele  autohton  de  Zair,  în  anii  1957. 

1.  Simon  Kimbangu,  convertit  el  însuşi  la  creştinism,  a  ştiut  cum  să  prezinte 
noua  învăţătură  africanilor  animişti,  care,  cu  greu  puteau  primi  Treimea  şi  pe 
Iisus,  pe  care  îl  credeau  a  fi  doar  Dumnezeul  albilor  colonizatori.  De  asemenea, 
spun  acum  teologii  africani,  aceştia  nu  puteau  înţelege  un  Dumnezeu  care  moare. 
Cînd  însă  în  numele  acestui  Dumnezeu  Simon  Kimbangu  a  vindecat  o  femeie  care 
era  pe  moarte,  în  urma  unui  mesaj  divin,  africanii  au  început  să  aibă  încredere 
în  el,  ba  chiar  au  început  adevărate  pelerinagii  spre  Nkamba ,  localitatea  unde  se 
afla  acesta  şi  care  va  deveni  mai  apoi  centrul  spiritual  al  noii  religii,  un  fel  de 
Meca,  de  Vatican  al  Zairului. 

Evenimentele  acestea  se  petreceau  în  anul  1921,  începînd  din  luna  aprilie. 
Pelerinagiile  înmulţindu-se,  au  atras  atenţia  puterii  colonialiste,  care  a  văzut  în 
mişcare  un  pericol  pentru  stăpînire.  Belgienii  se  temeau  ca  mişcarea  să  nu  degene¬ 
reze  într-o  mişcare  de  eliberare.  La  12  august  1921  Nkamba  a  fost  pusă  sub  regim 
militar  şi  pelerinagiile  interzise.  Dar  n-a  fost  posibil  să  le  oprească.  Simon  Kimbangu 
era  din  ce  în  ce  mai  căutat.  La  12  sept.  1921  a  fost  arestat  şi  la  3  octombrie  ace¬ 
laşi  an  a  fost  judecat  de  Consiliul  de  război  şi  condamnat  la  moarte  pentru  agi¬ 
taţie  împotriva  statului  belgian,  deşi  procurorul  ceruse  doar  pedeapsa  cu  închi¬ 
soarea  pe  viaţă.  Drept  urmare,  Regele  Belgiei  a  comutat  pedeapsa  cu  detenţie 
pe  viaţă. 

între  1921 — 1957  sute  şi  mii  de  credincioşi  ai  noii  religii  —  de  fapt  o  nouă 
confesiune  creştină,  fără  nume  încă  —  au  fost  închişi  şi  trimişi  la  muncă  forţată. 
Biserica  aceasta  numără  acum  150.000  de  martiri. 

In  1957  Congo  belgian  şi-a  căpătat  independenţa,  dar  Simon  Kimbangu,  după 
30  de  ani  de  detenţie,  murise  în  închisoare.  Noua  Biserică  s-a  constituit  în  1959 
sub  conducerea  celui  mai  mare  fiu  al  lui  Simon  Kimbangu,  Diagienda  Kuntima 
Kimbangu.  deşi  Simon  Kimbangu  învăţase  ca  fiecare  să  râmînâ  în  Biserica  în  care 
se  afla.  El  cerea  doar  o  convertire  sufletească.  Persecuţia  lui  din  partea  catolicilor 
şi  apoi  şi  din  partea  protestanţilor  i-a  împins  spre  individualizare  şi  spre  o  orga¬ 
nizare  proprie.  Aşa  s-a  născut  o  nouă  confesiune  creştină  care  s-a  numit  „ Biserica 
lui  Hristos  prin  Simon  Kimbamju" .  pe  scurt  Kimbanguistâ.  încetul  cu  încetul  şi-a 
stabilit  o  ierarhie,  asemenea  celei  protestante  şi  o  teologie.  Elementele  acestei 
teologii  ar  putea  fi  o  bună  bază  pentru  un  dialog  cu  ortodocşii.  De  altfel,  ei  ţin  în 
mare  cinste  şi  se  simt  foarte  aproape  de  Biserica  ortodoxă  coptă  din  Egipt.  Cen¬ 
trul  lor  bisericesc  din  Kinshasa  se  numeşte  ,.Papa  Senuda",  numele  actualului 
patriarh  şi  papă  al  Bisericii  copte  din  Egipt. 

Astfel:  ei  cred  în  Sf.  Treime,  cred  că  mîntuirea  se  obţine  prin  credinţă,  har 
şi  fapte  bune,  cer  respectarea  strictă  a  celor  zece  porunci,  pun  mare  preţ  pe 
pocăinţă,  cred  în  sfinţi  ca  în  intermediari  rugători  către  Dumnezeu,  Simon  Kimbangu 
fiind  unul  din  sfinţi,  au  patru  Sf.  Taine:  botez,  euharistie,  nuntă,  preoţie.  Alte 

trei:  pocăinţa,  maslul  şi  confirmarea  le  au  în  practică  dar  nu  le  numesc  Taine. 
Teologia  lor  e  încă  rudimentară.  Dialogul  cu  ortodocşii  e  posibil,  dar  va  fi  îngreuiat 
de  faptul  că  în  organizarea  şi  conceperea  ierarhiei  au  urmat  exemplul  protestant. 
Actualul  şef  spiritual  al  Bisericii,  Diagienda  Kuntima  Kimbangu  a  fost  laic  romano- 
catolic  pînă  în  momentul  alegerii  sale  în  fruntea  noii  Biserici,  dar  persecutarea 
din  partea  romano-catolicidor  a  kimbanguiştilor  i-^a  îndreptat  spre  modelul  pro¬ 
testant. 

Foarte  aproape  de  ortodocşi  sînt  prin  doctrina  despre  mîntuire  şi  despre 
sfinţi.  Dumnezeu  —  zic  ei  —  nu  fac  cadouri.  M intuirea  se  dă  ca  urmare  a  faptelor 
bune.  Sfinţii  sînt  oameni  mai  aproape  de  Dumnezeu,  pe  oare  cei  vii  îi  roagă  să 
intermedieze  pe  lîngă  Dumnezeu,  ajutorul  lor.  Cînd  ceri  la  tata  ceva  —  zic  ei  —  şi 
el  se  lasă  greu  convins,  o  rogi  pe  mama  să  intervină  şi  aşa  capeţi  totuşi  ceea 
ce  ai  dorit. 

Conducătorii  spirituali  sînt  aleşi.  Nu  se  amestecă  în  politică,  deşi  sînt  într-un 
fel  Biserica  naţională  a  Zairului,  fără  să  fie  majoritari.  Majoritari  sînt  romano- 
catolicii,  rămaşi  aşa  de  pe  vremea  pe  cînd  erau  colonie  belgiană. 

în  Zair  există  cca.  4.000.000  de  kimbanguişti.  Un  alt  milion  există  în  Congo- 
Brazaville,  Angola,  Burundi,  Africa  Centrală,  Gabon.  Toţi  păstrează  amintiri  oare 
şi  acum  le  revoltă  sufletul,  împotriva  colonialiştilor.  Spun  că  erau  obligaţi  cînd 
treceau  prin  faţa  casei  unui  alb,  să  se  descopere  chiar  dacă  nu  vedeau  pe  nimeni. 
Altfel  riscau  bătaie  şi  închisoare. 

Avînd  în  vedere  că  noua  Biserică  îndeplinea  condiţiile  de  intrare  în  Consi¬ 
liul  Ecumenic  al  Bisericilor,  a  fost  primită  în  Consiliu  şi  a  fost  anul  acesta  pentru 
prima  oară  cînd  a  găzduit  o  întîlnire  ecumenică.  In  Zair  există  şi  un  grup  mai 
mic  ortodox ,  alcătuit  în  mare  parte  din  greci  şi,  în  mai  mică  parte,  din  populaţie 
locală,  totalizînd  cca.  20.000  de  credincioşi.  Ortodocşii  sînt  păstoriţi  de  Mitropolitul 
Timotei,  aflat  sub  jurisdicţia  Patriarhiei  de  Alexandria.  Cu  prilejul  lucrărilor  Comi¬ 
tetului  executiv  au  fost  vizitate  toate  Biserioile  din  Zair. 

In  afară  de  lucrările  obişnuite,  cum  ar  fi  ascultarea  raportului  financiar,  eli¬ 
berări  şi  numiri  de  personal,  aprobarea  unor  întruniri  şi  conferinţe,  pe  agenda 
lucrărilor  Comitetului  executiv  au  figurat  şi  următoarele  probleme: 

1.  Relaţiile  cu  Biserica  romano -catolică.  A  fost  ascultat  raportul  d.  Todor 
Sabev,  secretar  adjunct  al  Consiliului  Ecumenic  al  Bisericilor  şi  raportul  d.  Jacques 
Maury,  care  a  fost  reprezentantul  Consiliului  Ecumenic  al  Bisericilor  la  întrunirea 
din  toamna  trecută  a  Episcopilor  romano-catolici  la  Roma,  în  vederea  evaluării 
urmărilor  Conciliului  II  Vatican.  Cele  două  rapoarte  au  evidenţiat  dorinţa  de 
cooperare  a  Romei  cu  Consiliul  Ecumenic  al  Bisericilor,  au  apreciat  evaluarea 
pozitivă  a  perioadei  post-conciliare  în  ceea  ce  priveşte  relaţiile  ecumenice,  dar  au 
criticat  ceea  ce  am  putea  numi  ambiguitatea  Vaticanului  în  multe  privinţe.  S-a 
considerat  că  Roma  se  află  încă  departe  de  o  deschidere  adevărată,  atîta  vreme 
cît  accentuează  în  continuare  primatul  papal  şi  infailibilitatea  şi  concepe  unita¬ 
tea  ca  o  întoarcere  a  tuturor  la  romano -catolicism.  O  mai  bună  apreciere  s-a  dat 
faptului  că  se  poate  colabora  cu  Roma  cu  privire  la  problemele  sociale,  problemele 
păcii,  problemele  dezvoltării  şi,  în  general,  cu  privire  la  tot  ceea  ce  nu  implică 
aspecte  teologice  fundamentale.  S-a  dat  mandat  secretarului  general  Emilio  Castro 
să  facă  o  vizită  Papei  Ioan  Paul  al  II-lea,  cu  care  să  discute  relaţiile  dintre  Con¬ 
siliul  Ecumenic  şi  Biserica  romano-catolică,  şi  să  stabilească  noi  căi  de  cooperare 
în  problemele  ecumenismului  practic. 

2.  Giinther  Gassmann,  directorul  Comisiei  Credinţă  şi  Constituţie,  a  pre¬ 
zentat  raportul  acestei  Comisii,  arâtînd  că  un  număr  de  peste  150  de  Biserici  au 
trimis  răspunsuri  la  Documentul  B.E.M.  şi  că  tehnicienii  din  cadrul  Comisiei 
lucrează  acum  la  evaluarea  lor,  prevăzând  o  muncă  de  lungă  durată.  In  legătură 
cu  aceasta  am  luat  cuvlntul  şi  subsemnatul,  în  calitate  nu  numai  de  membru  al 
Comitetului  Executiv,  ci  şi  în  calitate  de  Moderator  al  Unităţii  I-a  a  Consiliului 
Ecumenic,  din  care  face  parte  şi  Comisia  Credinţă  şi  Constituţie.  Am  arătat  că 
este  necesar  să  se  lucreze  cu  mai  multă  perseverenţă,  în  aşa  fel  încît  în  luna 
iulie  1986,  cînd  Unitatea  I-a  va  avea  o  Adunare  generală  la  Potsdam,  în  R.  D.  G.f 
să  se  poată  prezenta  o  evaluare  completă,  cu  propuneri.  De  asemenea,  am  propus 
să  se  trimită  o  nouă  scrisoare  Bisericilor  care  nu  au  trimis  încă  răspunsul,  invi- 
tîndu-le  să  o  facă  cît  mai  degrabă.  Am  arătat  că  Documentul  B.  E.  M.  este  una 
din  cele  mai  importante  acţiuni  pe  care  le-a  iniţiat  Consiliul  Ecumenic  în  vederea 

unităţii  Bisericilor  şi  că  el  trebuie  tratat  cu  multă  seriozitate,  repede,  fără  a  fi  amî- 
nat,  aşa  se  pare  a  exista  o  anumită  tendinţă,  deoarece  Bisericile  care  l-au  luat  în 
discuţie  aşteaptă  să  vadă  cît  mai  repede  ce  rezultate  poate  aduce.  Dacă  se  va  întîrzia 
prea  mult,  Bisericile  vor  putea  acuza  Consiliul  Ecumenic  de  neglijenţă  şi  superfi¬ 
cialitate,  şi-şi  vor  putea  pierde  interesul  şi  încrederea  faţă  de  modul  cum  rezolvă 
Consiliul  Ecumenic  problemele  care-i  stau  în  faţă. 

S-a  dat  sarcină  Comisiei  „ Credinţă  şi  Constituţie “  să  trateze  cu  toată  serio¬ 
zitatea  problema  B.  E.  M.  şi,  în  iulie  1986,  să  prezinte  la  Potsdam  un  raport  detaliat 
şi  complet.  De  asemenea,  s-a  dat  aceleiaşi  comisii  sarcina  de  a  prezenta  proiecte 
precise  în  legătură  cu  încă  două  teme  pe  care  le  are  pe  agendă,  şi  anume  „Către 
o  expresie  comună  a  credinţei  apostolice “  şi  „ Unitatea  Bisericii  şi  reînnoirea  comu¬ 
nităţii  omeneşti Şi  aceste  teme  urmează  a  fi  prezentate  la  Potsdam  în  iulie  1986. 

In  legătură  cu  atitudinea  Consiliului  Ecumenic  faţă  de  unele  situaţii  din 
lumea  de  azi  au  fost  luate  în  discuţie  problemele  din  Africa  de  Sud,  analizîndu-se 
declaraţia  de  la  Harare,  Zimbawe,  alcătuită  între  4 — 6  decembrie  1985,  de  către 
reprezentanţi  ai  Consiliului  Ecumenic  al  Bisericilor  şi  Federaţiei  Lutherane  Mon¬ 
diale  şi  ai  Conferinţei  Bisericilor  din  Africa.  In  această  declaraţe  s-a  propus  ca 
ziua  de  16  iunie  să  fie  socotită  Zi  mondială  de  rugăciune  şi  post  în  sprijinul  celor 
care  suferă  discriminări  din  partea  regimului  nedrept  din  Africa  de  Sud.  S-a 
făcut  apel  la  toate  comunităţile  internaţionale  să  înceteze  tranzacţiile  bancare 
cu  Societăţi  şi  instituţii  din  Africa  de  Sud.  S-a  cerut  tuturor  ţărilor  să  aplice  de 
îndată  sancţiuni  globale  împotriva  Africii  de  Sud.  S-a  cerut  Bisericilor  din  toată 
lumea  să  susţină  mişcările  sud-africane,  care  doresc  eliberarea  ţârii  lor.  S-au 
aprobat  declaraţiile  mişcării  sindicale  din  Africa  de  Sud,  care  urmăreşte  crearea 
unui  front  unit  împotriva  apartheidului.  S-a  cerut  aplicarea  imediată  a  rezoluţiei 
435  a  Naţiunilor  Unite  asupra  Namibiei.  Comitetul  Executiv  a  aprobat  şi  şi-a 
însuşit  toate  aceste  puncte  din  declaraţia  de  la  Harare,  hotârind  ca  ea  să  fie  dată 
publicităţii  spre  informarea  Bisericilor. 

Comitetul  Executiv  a  mai  luat  în  discuţie  situaţia  din  Orientul  Mijlociu  şi 
din  America  latină.  Aducîndu-se  în  discuţie,  tangenţial,  problema  teologiei  elibe¬ 
rării,  profesată  de  unii  teologi  sud-americani,  care  s-au  pus  în  conflict  cu  Vaticanul, 
Comitetul  Executiv  a  apreciat  că  teologia  eliberării  trebuie  considerată  cu  multă 
seriozitate,  ea  exprimînd  în  momentul  de  faţă  voinţa  creştinilor  din  acea  zonă  de 
a  scăpa  de  sărăcie  şi  de  exploatare,  înţelegînd  însă  ca  această  teologie  să  rămînă 
pe  terenul  bisericesc  şi  să  nu  se  prefacă  într-o  ideologie  politică.  S-a  exprimat 
dorinţa  ca  Vaticanul  şi  teologii  eliberării  să  găsească  o  modalitate  de  înţelegere  şi 
de  cooperare,  evitîndu-se  o  ruptură  care  n-ar  folosi  nimănui  şi  nici  ecumenismului. 

4.  O  altă  problemă  care  a  fost  pe  ordinea  de  zi  a  fost  aceea  a  redactării  unei 
declaraţii  cu  privire  la  Anul  internaţional  al  păcii. 

A  fost  apreciată  iniţiativa  organizaţiei  Naţiunilor  Unite  de  a  institui  un  an 
internaţional  al  păcii,  acum  cu  prilejul  aniversării  celei  de-a  40-a  sesiuni  a  Adunării 
generale  a  O.  N.  U.  S-a  apreciat  că  această  sesiune  a  asigurat  un  rol  important  în 
această  privinţă  organizaţiilor  non-guvernamentale,  inclusiv  organizaţiilor  biseri¬ 
ceşti.  S-a  reamintit  că  cea  de-a  6-a  Adunare  generală  de  la  Vancouver,  Canada, 
a  Consiliului  Mondial  al  Bisericilor  a  accentuat  legătura  strînsă  dintre  pace  şi 
dreptate  declarînd:  „Popoarele  lumii  au  nevoie  de  pace  şi  dreptate.  Pacea  nu  este 
numai  absenţa  războiului.  Pacea  nu  poate  fi  clădită  pe  nedreptate.  Pacea  cere  o 
nouă  ordine  internaţională  bazată  pe  dreptate  pentru  şi  în  sînul  tuturor  naţiunilor, 
pe  respectul  pentru  fiecare  persoană  zidită  de  Dumnezeu.  Pacea  este,  aşa  cum  a 
gîndit  profetul  Isaia,  rezultatul  dreptăţii “. 

Comitetul  Executiv  a  stabilit  următoarele  în  legătură  cu  atitudinea  ce  trebuie 
să  ia  Bisericile  faţă  de  Anul  internaţional  al  păcii: 

a)  Să  accentueze  relaţia  dintre  cursa  înarmărilor,  nedreptatea  socio-econo- 
mică  şi  degradarea  naturii; 

b)  Să  accentueze  nevoia  urgentă  de  a  face  pământul  şi  spaţiul  curat  de  arme 
nucleare  şi  de  alte  mijloace  de  distrugere  în  masă,  şi  de  a  începe  de  îndată  dezar¬ 
marea  nucleară; 

c)  Să  accentueze  preocuparea  deosebită  faţă  de  militarizare  şi  de  consecinţele  ei; 

d)  Să  accentueze  nevoia  de  a  salva  ştiinţa  şi  tehnica  modernă  de  la  între¬ 
buinţarea  în  slujba  războiului  şi  a  profiturilor  unor  interesaţi,  şi  de  a  asigura 

folosirea  ştiinţei  şi  a  tehnicii  pentru  scopuri  paşnice,  în  interesul  omenirii  şi  pentru 
eradicarea  sărăciei. 

e)  Să  accentueze  necesitatea  opririi  imediate  a  tuturor  experienţelor  cu  arme 
nucleare,  apreciindu-se  faptul  că  la  20  febr.  1986  Uniunea  Sovietică  s-ia  declarat 
gata  să  accepte  inspecţii  unilaterale  cu  privire  la  experienţele  nucleare. 

Comitetul  Executiv  a  apreciat  de  asemenea  propunerile  cu  privire  la  dezar¬ 
marea  nucleară  făcute  La  15  ianuarie  1986  de  Uniunea  Sovietică,  în  legătură  cu 
Anul  internaţional  al  păcii ,  urmărind  ca  pînă  în  anul  2000  să  fie  eliminate  toate 
armele  nucleare.  Comitetul  executiv  şi-a  exprimat  speranţa  că  toate  statele  care 
posedă  arma  nucleară  vor  ajunge  oa,  prin  dialog  şi  negocieri,  să  elimine  aceste 
arme  şi  pericolul  care  ameninţă  omenirea.  De  asemenea,  Comitetul  Executiv  a 
luat  notă,  cu  apreciere,  de  eforturile  pe  care  le  fac  toate  statele  şi  Bisericile,  cu 
privire  la  eliminarea  pericolului  unui  război,  apreciind  în  acest  sens  în  mod  deo¬ 
sebit  şi  Apelul  cultelor  religioase  din  România  oare  a  fost  lansat  la  cea  de  A  doua 
Conferinţă  a  cultelor  din  România ,  la  sfîrşitul  anului  trecut,  pentru  pace  şi  dezar¬ 
mare.  Texte  ale  acestui  Apel  au  fost  distribuite  tuturor  membrilor  Comitetului 
Executiv. 

S-a  apreciat,  de  asemenea,  iniţiativa  Papei  Ioan  Paul  al  II -tea  de  a  chema 
lumea  la  un  efort  mai  intens  de  acţiune  şi  rugăciune  în  vederea  păcii,  în  acest  an. 

Comitetul  Executiv  a  hotărît  să  recomande  tuturor  Bisericilor  membre  ca, 
în  acest  an,  în  ziua  de  16  iunie,  să  se  observe  o  Zi  de  rugăciune  şi  post  pentru  pace 
şi  înţelegere  între  oameni  şi,  în  special,  pentru  amintirea  suferinţelor  celor  din 
Soweto,  care  au  fost  omoriţi  acum  10  ani  din  pricina  luptei  lor  pentru  dreptate 
şi  pace  în  Africa  de  Sud. 

In  declaraţia  Comitetului  Executiv  cu  privire  la  Anul  internaţional  al  păcii 
s-a  exprimat  dorinţa  ca  să  se  dea  o  atenţie  deosebită  rădăcinilor  care  sînt  la  baza 
situaţiei  internaţionale  de  astăzi  şi  care  pot  duce  la  război  şi,  în  special,  nedreptă¬ 
ţilor  economice,  opresiunii  şi  exploatării,  şi  violării  drepturilor  umane.  Să  fie  rugate 
Bisericile  ca  în  acest  An  internaţional  al  păcii  să-şi  intensifice  eforturile  de  pace, 
să  dea  mărturie  pentru  pace  şi  dreptate,  prin  rugăciuni,  şi  prin  implicarea  concretă 
în  orice  acţiune  menită  să  promoveze  pacea  şi  înţelegerea  dintre  oameni. 

* 


Cu  prilejul  lucrărilor  Comitetului  Executiv  în  Zair,  toţi  membrii  Comitetului 
Executiv  au  fost  primiţi  în  audienţă  de  Preşedintele  Zairului,  dl.  Mobutu  Şese  Seku 
în  ziua  de  13  martie  1986.  Membrii  Comitetului  Executiv  au  făcut  de  asemenea 
o  vizită  în  localitatea  Nkamba,  la  cca.  300  de  km.  depărtare  de  Kinshasa,  centrul 
spiritual  al  Bisericii  kimbanguiste. 

De  asemenea,  membrii  Comitetului  Executiv  au  făcut  o  vizită  Bisericii  kim¬ 
banguiste  din  Republica  Populară  Congo,  în  oraşul  Brazaville.  Cu  acest  prilej, 
preşedintele  Hans  Ioachim  Held,  secretarul  general  Emilio  Castro  şi  subsemnatul 
am  fost  primiţi  în  audienţă  de  preşedintele  Consiliului  de  miniştri  al  Republicii 
Populare  Congo. 

Lucrările  Comitetului  Executiv  al  Consiliului  Ecumenic  al  Bisericilor  de  la 
Kinshasa  au  arătat  încă  o  dată  că  toţi  membrii  Comitetului  Executiv  şi  conducerea 
de  la  Geneva  a  Consiliului  Ecumenic  stau  pe  cele  mai  autentice  principii  creştine 
şi  pe  cele  mai  raţionale  principii  de  dreptate  socială. 

Dr.  ANTONIE  PLAMADEALA 
Mitropolitul  Ardealului 

A  47-A  CONFERINŢA  TEOLOGICA  INTERCONFESIONALA 

(Bucureşti  22 — 23  mai  1986) 

Conferinţele  teologice  interconfesionale  «au  intrat  de  mult  în  buna  tradiţie  a 
relaţiilor  ecumeniste  dintre  cultele  religioase  din  România.  In  cadrul  acestor  con¬ 
ferinţe,  la  oare  participă  teologi  ortodocşi  alături  de  cei  protestanţi  şi  de  cei  romano- 
catolici,  sînt  abordate  atît  marile  probleme  ale  ecumenismului  actual,  cît  şi  cele  pri¬ 
vind  angajarea  Bisericilor  pe  calea  slujirii  omului  de  astăzi.  Tot  în  cadrul  acestor 
întruniri  au  fost  aprofundate  şi  temele  propuse  spre  a  fi  discutate  la  întrunirile 

marilor  organizaţii  ecumeniste,  cum  sînt  Consiliul  Ecumenic  al  Bisericilor,  Con¬ 
ferinţa  Bisericilor  Europene,  Conferinţa  Creştină  pentru  Pace  ş.  a. 

Tema  celei  de  a  47-a  Conferinţe  teologice  interconfesionale,  ţinută  la  Institutul 
Teologic  Universitar  din  Bucureşti  în  zilele  de  22 — 23  mai  1986  s-a  instituia! 
„PACE  PE  PAMlNT“. 

Această  formulare  intenţiona  şi  abordarea  temei  ce  urmează  să  fie  discutată 
la  cea  de  a  IX-a  Adunare  generală  a  Conferinţei  Bisericilor  Europene,  care  va  avea 
loc  între  4 — 12  septembrie  1986  la  Universitatea  din  Stirling  —  Scoţia. 

In  cuvîntul  de  deschidere  a  lucrărilor  conferinţei  de  la  Bucureşti,  Prea  Sfin¬ 
ţitul  Episcop  Vasile  Tirgovişteanul.  rectorul  Institutului  Teologic  gazdă,  a  spus: 

„In  zilele  noastre,  cînd  lumea  este  ameninţată  de  un  dezastru  nuclear,  pacea 
înseamnă  o  pîrghie  esenţială  a  progresului  şi  civilizaţiei  omenirii.  Alături  de  toţi 
cetăţenii  Patriei  noastre  şi  de  oamenii  iubitori  de  pace  de  pretutindeni,  am  primit 
hotărirea  O.  N.  U.  de  a  declara  anul  1986  An  internaţional  al  păcii  cu  optimism  şi 
încredere.  Deşi  un  singur  an  raportat  la  decenii  de  strădanii  pentru  dezarmare  şi 
pace  este  greu  de  presupus  că  va  aduce  schimbări  esenţiale,  totuşi,  el  înseamnă  o 
chemare  la  acţiuni  solidare  a  tuturor  factorilor  conştienţi  de  valoarea  păcii.  Acest 
an  nu  este  unic,  ci  unul  dintre  anii  care  pot  fi  folosiţi  de  către  toţi  factorii  respon¬ 
sabili  pentru  instaurarea  pe  pămînt  a  unei  păci  trainice. 

In  calitate  de  cetăţeni  ai  Patriei  noastre,  Republica  Socialistă  România,  şi  de 
creştini,  noi  sprijinim  cu  credinţă  neîndoielnică  toate  acţiunile  pentru  pace  ale 
Conducerii  ţârii  noastre,  în  întreaga  sa  activitate  de  promovare  a  păcii,  cu  convin¬ 
gerea  fermă  că  slujim  vocaţia  de  totdeauna  a  poporului  nostru  român  şi  crezul 
nostru  religios. 

Pentru  noi  toţi.  în  chip  deosebit  acum,  cînd  lumea  este  ameninţată  prin  acu¬ 
mularea  de  cantităţi  uriaşe  de  arme  nucleare  ucigătoare,  cînd  se  menţin  focare 
conflictuale  şi  se  deschid  altele  noi,  iniţiativele  pentru  pace  ale  Conducerii  Statului 
nostru,  în  frunte  cu  Domnul  Nicolae  Ceauşescu,  Preşedintele  Republicii  Socialiste 
România,  cirmaciul  încercat  al  destinelor  poporului  român,  asigurarea  unui  climat 
de  pace  şi  colaborare  între  oameni  şi  popoare  reprezintă  o  doctrină  profund  realistă 
şi  creatoare.  Idealurile  noastre  religioase  nu  sînt  străine  de  dorinţa  de  pace  a 
omenirii.  In  numele  acestor  idealuri  aderăm  la  recentele  apeluri  şi  declaraţii  ale 
Frontului  Democraţiei  şi  Unităţii  Socialiste  şi  a  Marii  Adunări  Naţionale,  adresate 
factorilor  competenţi  pentru  instaurarea  păcii  pe  pămînt,  cu  convingerea  că  împli¬ 
nim  una  dintre  poruncile  cele  mai  de  seamă:  „Trăiţi  în  bună  pace  cu  toţi  oamenii** 
(Rom.  12,  17). 

Dacă  in  alte  probleme  doctrinare  există  deosebiri  între  noi,  în  apărarea  şi 
promovarea  păcii  constatăm  o  identitate  deplină  de  păreri.  Viaţa  este  un  dar  sacru, 
de  o  valoare  intrinsecă  deosebită,  şi  sîntem  datori  să  o  apărăm.  A  propovădui 
pacea  şi  a  o  apăra  înseamnă  a  aminti  mereu  că  viaţa  este  un  dar  sfînt.  Omul  care 
are  fire  raţională  şi  fuge  de  viaţă  nu  poate  fi  socotit  cinstitor  de  Dumnezeu.  A 
apăra  pacea  înseamnă  a  respecta  demnitatea  omului,  care  reprezintă  scopul  uni¬ 
versului. 

Ştiinţa  şi  cuceririle  sale  sînt  de  apreciat  dacă  slujesc  bunăstarea  şi  progresul 
omenirii  şi  nu  războiul,  care  aduce  puhoi  de  suferinţe.  Dacă  ştiinţa  se  află  în  slujba 
celui  rău,  a  războiului,  ea  pune  în  pericol  şi  diminuează  demnitatea  omului.  Ea  tre¬ 
buie  să  fie  folosită  în  scopuri  paşnice,  să  transforme  lumea  noastră  în  posibilităţi 
deschise  pentru  o  viaţă  mai  bună. 

Anul  internaţional  al  păcii  considerăm  că  trebuie  să  fie  nu  numai  o  perioadă 
de  activitate  intensă  în  slujba  păcii,  dar  şi  un  an  de  profundă  reflectare  asupra 
naturii  şi  condiţiilor  păcii. 

Pacea  nu  se  mărgineşte  numai  la  dimensiunea  lipsei  războiului,  ci  ea  înseamnă 
şi  stabilirea  de  relaţii  constructive  de  cooperare  şi  încredere  reciprocă.  Ea  înseamnă 
îngheţarea  bugetelor  militare,  oprirea  experienţelor  cu  arme  nucleare,  suspendarea 
măsurilor  cu  caracter  discriminatoriu  în  domeniul  schimburilor  economice  inter¬ 
naţionale,  încetarea  ostilităţilor  militare  şi  reglementarea  diferendelor  prin  mij¬ 
loace  paşnice. 

Fiindcă  în  lume  sînt  mulţi  înfometaţi,  se  cere  o  mai  bună  distribuire  a  bunuri¬ 
lor  materiale  in  cadrul  unei  noi  ordini  economice  internaţionale. 

In  faţa  acestor  realităţi  se  impune  formarea  unei  conştiinţe  responsabile 
şi  a  unei  voinţe  dîrze  a  tuturor  iubitorilor  de  pace  pentru  o  lume  bazată  pe  drep¬ 
tate,  libertate,  colaborare  şi  întrajutorare. 

In  faţa  potopului  de  înarmări  nucleare,  corabia  de  salvare  nu  se  mai  poate 
construi  din  lemn,  ci  dintr-o  educaţie  pentru  pace,  care  să  formeze  o  conştiinţă 
a  sensului  şi  valorii  vieţii  tuturor  oamenilor**. 

După  alegerea  prezidiului  conferinţei,  format  din:  P.  S.  Episcop  Vicar  Patriarhal 
Vasile  Tîrgovişteanul,  rectorul  Institutului  Teologic  Universitar  din  Bucureşti;  dl. 
prof.  P6ntek  Arpâd,  rectorul  Institutului  Teologic  Protestant  Unic  din  Cluj -Napoca; 
Monsegnorul  Trebici  Eugen,  rectorul  Institutului  Teologic  Romano-Catoiic  din 
Alba  Iulia;  P.  C.  Arhid.  Prof.  Dr.  Voicu  Constantin,  rectorul  Institutului  Teologic 
Universitar  din  Sibiu;  Monsegnorul  Feket  Alois,  prorectorul  Institutului  Teologic 
Romano-Catoiic  —  ramura  Iaşi;  Dl.  Pastor  Profesorul  Klein  Christoph,  prorectorul 
Institutului  Teologic  Protestant  Unic  —  ramura  Sibiu  şi  P.  C.  Pr.  Prof.  Radu  Dumi¬ 
tru,  prorectorul  Institutului  Teologic  Universitor  din  Bucureşti,  şi  după  desemnarea 
secretariatului,  format  din:  Conf.  Remus  Rus;  Diac.  Asist.  Ioan  Caraza  şi  Pr.  Asist. 
Viorel  Ioniţă,  s-a  trecut  la  citirea  celor  trei  referate,  sub  preşedinţia  P.  C.  Arhid. 
Prof.  Rector  Constantin  Voicu. 

Referatul  principal,  intitulat:  „ Slavă  lui  Dumnezeu  şi  pace  pe  pămînt“  a  fost 
susţinut  de  P.  C.  Pr.  Prof.  Ştefan  Alexe  de  la  Institutul  Teologic  Universitar  din 
Bucureşti.  După  cîteva  consideraţii  introductive,  vorbitorul  a  prezentat  documentul 
pregătitor  pentru  cea  de  a  IX-a  Adunare  generală  a  Conferinţei  Bisericilor  Europene, 
care  va  avea  ca  temă  generală  „Slavă  lui  Dumnezeu  şi  pace  pe  pămînt**. 

Reproducînd  concluziile  documentului,  P.  C.  Pr.  Prof.  Ştefan  Alexe  arată  că 
prin  această  temă  „este  abordată  relaţia  dintre  Biserică  şi  lume  sub  un  dublu 
aspect:  mai  întîi  s-a  vorbit  de  prezenţa  Bisericii  în  lume  pentru  a  scoate  în  evi¬ 
denţă  dimensiunea  etică  a  responsabilităţii  creştine  faţă  de  creaţie,  apoi  s-a  vor¬ 
bit  de  prezenţa  creaţiei  în  Biserică  pentru  a  scoate  in  evidenţă  relaţia  intrinsecă 
între  spiritualitate  şi  responsabilitate,  între  slavă  şi  pace,  prin  crucea  lui  Hristos. 
Relaţia  dialectică  dintre  Biserică  şi  lume  ca  creaţie  a  lui  Dumnezeu  are  conse¬ 
cinţe  vitale  pentru  protejarea  naturii  şi  apărarea  păcii  şi  dreptăţii  în  lume, 
pentru  înnoirea  lumii  prin  puterea  reconciliatoare  a  Sfintei  Treimi,  pentru  depă¬ 
şirea  resemnării  şi  a  disperării  şi  mobilizarea  împotriva  puterilor  râului,  pentru 
cooperarea  cu  adepţii  altor  credinţe  şi  ideologii  în  vederea  luptei  împotriva 
distrugerii  naturii  şi  pentru  apărarea  păcii  şi  a  vieţii;  pentru  eliberarea  creaţiei 
de  sub  jugul  secularizării  şi  a  o  integra  în  mersul  ei  ca  să  devină  în  Hristos  un 
cer  nou  în  împărăţia  slavei  lud  Dumnezeu". 

După  o  exhaustivă  analiză  a  expresiilor  „slavă  lui  Dumnezeu"  şi  „pace  pe 
pămînt",  în  Sf.  Scriptură  şi  în  Scrierile  unor  sfinţi  Părinţi  şi  ale  unor  scriitori 
bisericeşti,  referentul  a  formulat  următoarele  concluzii:  „Şirul  mărturiilor  băr¬ 

baţilor  iluştri  ai  Bisericii  cu  privire  la  necesitatea  şi  bunul  păcii  este  lung.  Opinia 
tuturor  este  că  pacea,  climatul  normal  în  care  se  dezvoltă  viaţa,  este  un  dar 
divin,  căci  Mîntuitorul  Iisus  Hristos  la  a  cărei  Naştere  s-a  auzit  cîntarea  înge¬ 
rească:  „Şi  pe  pămînt  pace  între  oameni  bună  învoire",  a  venit  ca  lumea  viaţă 

să  aibă  şi  încă  din  belşug  să  aibă  (Ioan  10,  10). 

Darul  păcii  trebuie  înmulţit  şi  apărat.  De  aceea,  ne-a  bucurat  constatarea 
că  reprezentanţii  paşnicului  nostru  popor  şi-au  exprimat  în  cele  două  documente 
amintite  convingerea  nestrămutată  că  numai  pacea  poate  salva  omenirea  de  la 
pieire,  că  numai  unitatea  într-un  singur  front  al  păcii  poate  avea  cîştig  de  cauză, 
că  numai  raţiunea  curată  va  găsi  soluţiile  cele  mai  potrivite  pentru  salvarea  pla¬ 
netei  noastre  de  la  distrugere.  In  acest  sens,  amintim  îndemnurile  din  Declara- 
ţia-Apel  a  Frontului  Democraţiei  şi  Unităţii  Socialiste:  „Să  punem  mai  presus 

de  orice  deosebiri  de  concepţii  politice,  filozofice,  religioase  sau  de  altă  natură, 
bunul  comun  cel  mai  de  preţ  şi  indivizibil  al  umanităţii  —  Pacea ...  Să  facem 
să  triumfe  raţiunea  şi  înţelepciunea  politică,  să  învingă  voinţa  popoarelor  de  a 
trăi  în  pace  într-o  lume  fără  arme  şi  fără  războaie!  ...  Să  apărăm  dreptul  fun¬ 
damental  al  oamenilor,  al  naţiunilor  la  viaţă,  la  pace,  la  existenţă  liberă,  inde¬ 
pendentă  şi  demnă,  să  făurim  o  pace  trainică  pe  planeta  noastră!"  Prea  Fericitul 
Patriarh  Iustin  îşi  exprima  hotărirea  de  a  se  strădui  din  toate  puterile  pentru 
înfăptuirea  Programului  de  acţiuni  care  urmează  să  se  realizeze  în  cadrul  Anului 
Internaţional  al  Păcii.  „Pentru  că,  încheia  Prea  Fericirea  Sa,  într-un  glas  cu  Pre- 

şedinţele  ţârii.  Domnul  Nicolae  Ceauşescu,  zicem  şi  noi  fără  încetare,  cu  deplină 
convingere:  „Trebuie  făcut  totul  pentru  apărarea  dreptului  sacru  al  popoarelor, 
al  oamenilor,  la  existenţă,  la  viaţă  liberă  şi  demnă,  la  pace“. 

„A  planta  pacea  înseamnă  a  prinde  rădăcini  în  Dumnezeu".  Acest  lucru  este 
exprimat  de  proorocul  Isaia,  folosind  următoarea  imagine:  „Cît  de  frumoase  sînt 
pe  munţi  picioarele  trimisului  care  vesteşte  pacea"  (Isaia  52,  7).  In  Predica  de 
pe  Munte,  Mîntuitorul  pune  în  faţă  răsplata  pentru  osîrduitori:  „Fericiţi  făcă¬ 
torii  de  pace  că  aceia  fiii  lui  Dumnezeu  se  vor  chema"  (Mt.  5,  9).  De  unde  con¬ 
cluzia:  „Caută  pacea  şi  o  urmează  pe  ea"  (Ps.  33,  13;  I  Petru  3,  11)". 

Cel  de  al  doilea  referat,  întitulat  „ Fie  voia  Ta,  precum  în  cer  aşa  şi  pe 
pdmintu,  întocmit  de  către  Prof.  Dr.  Gâlfy  Zoltăn,  de  la  Institutul  Teologic  Uni¬ 
versitar  Protestant  Unic  din  Cluj -Napoca,  a  fost  prezentat  de  către  dl.  Prof. 
Pentek  Arpdd,  rectorul  acestui  institut. 

După  ce  arată  în  ce  constă  voinţa  lui  Dumnezeu  faţă  de  oameni  şi  cum  se 
realizează  aceasta  prin:  dreptate,  iubire,  pace,  unitate  şi  comunitate  sau  koinonia, 
referentul  subliniază  ideea  că  prin  rugăciune,  Mîntuitorul  nostru  Iisus  Hristos  se 
va  afla  lîngă  noi  pe  drumul  refacerii  unităţii  creştine,  aşa  cum  a  însoţit  pe 
Luca  şi  Cleopa  pe  drumul  Emausului. 

Al  treilea  referat,  intitulat:  „ Integritatea  creaţiei.  Problemele  ecologice  în 
lumina  referatului  biblic  al  creaţiei ",  a  fost  susţinut  de  către  P.  C.  Pr.  Asist. 
Nicolae  Dură,  de  la  Institutul  Teologic  Universitar  din  Sibiu.  După  prezentarea 
problematicii  ecologiei,  atît  de  vaste  astăzi,  ca  şi  a  responsabilităţii  ce  revine 
Bisericilor  în  conservarea  mediului  înconjurător,  referentul  a  formulat  urmă¬ 
toarele  concluzii: 

„1.  Creaţia  a  fost  adusă  la  existenţă  de  către  Dumnezeu  Tatăl,  a  fost  restau¬ 
rată  de  Dumnezeu-Fiul,  este  sfinţită  de  Sf.  Duh  şi  se  află  în  purtarea  de  grijă  a 
lui  Dumnezeu. 

2.  Creaţia  ca  lume  „bună",  adică  integră,  frumoasă,  unitară,  a  fost  oferită  de 
Dumnezeu  ca  dar  omului  cu  care  el  forma  un  tot  armonios. 

3.  Omul,  ca  partener  şi  colaborator  al  lui  Dumnezeu  în  lume  trebuie  să 
păstreze  integritatea  creaţiei  şi  să  contribuie  prin  acţiunile  sale  —  în  acord  cu 
voia  lui  Dumnezeu,  —  la  transfigurarea  ei. 

4.  Prin  păcat  omul  din  stăpîn,  preot  şi  profet  al  creaţiei  a  devenit  exploatator 
şi  jefuitor  pătimaş,  producind  grave  dezechilibre  ecologice,  dar  tot  în  puterea 
omului  stă  posibilitatea  de  a  reface  aceste  echilibre. 

5.  Credinţa  creştină  îndeamnă  ca  progresul  tehnico-ştiinţific  să  fie  dublat 
de  unul  spiritual-moral,  pentru  ca  importantele  cuceriri  ale  ştiinţei  să  intre  sub 
comandamentul  unei  etici  superioare,  ca  acestea  să  servească  binelui  şi  feri¬ 
cirii  omului. 

6.  Păstrarea  integrităţii  creaţiei  —  care  înseamnă  ocrotirea  vieţii  —  trebuie 
să  unească  pe  toţi  oamenii,  căci  aceasta  implică  responsabilitatea  pentru  exis¬ 
tenţa  noastră  şi  a  semenilor  de  azi  şi  de  mîine. 

7.  Integritatea  creaţiei  ca  dar  al  lui  Dumnezeu  şi  misiune  permanentă  a 
omului  implică  azi,  pentru  Bisericile  noastre,  mai  multe  sarcini: 

a)  Rugăciuni  pentru  păstrarea  şi  sfinţirea  creaţiei; 

b)  Intensificarea  acţiunilor  in  vederea  educării  credincioşilor  pentru  grija 
faţă  de  creaţie  şi  folosirea  resurselor  cu  cumpătare  împotriva  oricărei  risipe; 

c)  Solidarizarea  deplină  cu  toţi  oamenii  de  bine  şi  cu  toţi  factorii  care 
lucrează  pentru  păstrarea  integrităţii  creaţiei; 

d)  Apărarea  creaţiei  —  ca  şi  acţiunile  pentru  dezarmare  şi  pace  —  este  o 
îndatorire  morală  fundamentală,  deoarece  aceasta  înseamnă  apărarea  vieţii. 

Ca  fii  ai  Bisericii,  avem  sfînta  datorie  de  a  sădi  în  inimile  tuturor  seme¬ 
nilor  noştri  conştiinţa  responsabilităţii  faţă  de  întreaga  făptură,  căci  apărînd 
suportul  vieţii,  slujim  lui  Dumnezeu  care  a  creat  universul  şi  viaţa  noastră. 

Ca  fii  ai  acestui  neam  binecuvîntat  să  cinstim  întreaga  creaţie  cu  iubirea 
părinţilor  şi  a  moşilor  noştri,  cărora  pâmîntul  acesta  este  trup  şi  dorm  în  el  ca 
săminţă  de  înviere. 

Să  apelăm  la  conştiinţa  tuturor  celor  care  cred  în  Hristos-Domnul  vieţii  şi 
să  chemăm  pe  toţi  oamenii  de  bine,  de  pretutindeni,  să  facă  totul  pentru  viata 

lumii,  pentru  păstrarea  creaţiei  lui  Dumnezeu,  spre  binele  şi  fericirea  noastră  şi 
a  urmaşilor  noştri44. 

La  discuţiile  care  au  urmat,  sub  conducerea  d-lui  prof.  Pdntek  Arpâd,  rec¬ 
torul  Institutului  Teologic  Universitar  Protestant  Unic  din  Cluj-Napoca,  s-au 
făcut  următoarele  completări: 

1.  P.  S.  Episcop  Epifanie  al  Buzăului:  „Despre  pace  s-a  vorbit  şi  s-a  scris 
foarte  mult  după  cel  de  al  doilea  război  mondial  şi  mai  ales  în  ultima  vreme, 
cînd  lumea  este  mai  ameninţată  ca  oricînd,  datorită  fabricării  de  noi  arme  din 
ce  în  ce  mai  distrugătoare. 

Declararea  anului  1986  ca  Anul  Internaţional  al  Păcii  reprezintă  o  nouă 
manifestare  pentru  apărarea  vieţii  pe  pămînt.  Conducerea  ţării  noastre,  în  frunte 
cu  dl.  Preşedinte  Nicolae  Ceauşescu,  în  numele  întregului  nostru  popor  a  aderat 
la  această  iniţiativă  a  Naţiunilor  Unite,  menită  să  determine  voinţa  tuturor  şi  să 
stimuleze  acţiunile  în  soluţionarea  salutară  a  acestui  deziderat  vital  al  vremurilor 
în  care  trăim  şi  care  este  pacea. 

Noi,  ca  slujitori  ai  lui  Dumnezeu  şi  ai  oamenilor  ne  simţim  datori  de  a  fi 
alături  de  toţi  aceia  care  militează  pentru  statornicirea  unei  păci  trainice  între 
naţiuni. 

Dreptatea,  pacea  şi  unitatea  trebuie  precedate  de  iubire  de  oameni  şi  de 
adevăr.  Un  fiu  al  lui  Dumnezeu  şi  urmaş  al  lui  Iiristos  se  poate  numi  astfel 
numai  dacă  trăieşte  cu  adevărat  dragostea  creştină. 

Pericolul  distrugerii  echilibrului  ecologic  datorită  armelor  nucleare  trebuie 
să  constituie  un  semnal  de  alarmă  pentru  toţi  aceia  care  rămîn  surzi  la  chemă¬ 
rile  oamenilor  de  bine  pentru  pace,  şi  la  strigătele  copiilor  care-şi  cer  dreptul 
la  viaţă. 

Mulţumim  referenţilor  care,  pe  temeiul  revelaţiei  divine,  ne-au  amintit  de 
datoria  noastră  de  a  ne  înrola  în  rîndul  celor  care  luptă  pentru  bunăstare  prin 
dezarmare,  pace  şi  fericire  pe  pămînt. 

Niciodată  nu  va  fi  prea  mult  cînd  vorbim  despre  pace,  pînă  ce  se  va  instaura 
pe  pămînt  o  pace  dreaptă  şi  trainică,  şi  pînă  cînd  vom  fi  scutiţi  de  coşmarul  unei 
catastrofe  nucleare. 

Prof.  Hermann  Pitters  a  subliniat  rolul  important  pe  care  conferinţele 
interteologice  l-au  avut  în  promovarea  unui  spirit  de  strînsă  colaborare  ecu¬ 
menică.  Pornind  de  la  acest  spirit,  nouă  ne  este  mult  mai  uşor  să  depunem  o 
mărturie  comună  în  propovăduirea  păcii  pe  pămînt.  Acest  mesaj  al  păcii  este  cu 
atît  mai  important  în  zilele  noastre  cu  cît  realităţile  lumii  contemporane  sînt  grav 
ameninţate  prin  cursa  neîncetată  a  înarmării,  mai  ales  a  celei  nucleare.  De 
aceea,  este  necesar  ca  în  gîndirea  noastră  teologică  să  ne  străduim  cu  fidelitate 
să-l  preamărim  pe  Dumnezeu  dar  şi  să  slujim  lumea. 

P.  S.  Episcop  Pimen  Suceveanul:  „Pacea  pe  pămînt  nu  este  doar  o  vestire, 
ci  mai  ales  un  dat  ontologic  prin  întruparea  şi  lucrarea  lui  Iisus  Hristos,  Domnul 
nostru.  Ea  mai  este  şi  un  dar  dumnezeiesc  care  ne  face  responsabili  în  faţa  lui 
Dumnezeu  pentru  întregul  univers.  De  aceea,  pacea  reprezintă  nu  atît  o  problemă 
ce  trebuie  rezolvată,  ci  un  proces  îndelungat,  iar  eforturile  noastre  pentru  pace 
să  dăinuie  pînă  ce  va  fi  înfăptuită.  La  aceste  strădanii  contribuie  întreaga  suflare 
românească,  sprijinind  iniţiativele  pentru  dezarmare  şi  pace  ale  Domnului  Preşe¬ 
dinte  Nicolae  Ceauşescu,  ele  fiind  adevăruri  ce  rodesc  şi  mărturisesc  că  poporul 
român  este  un  popor  al  păcii. 

P.  S.  Episcop  Iustinian  Mar  amur  eşanul:  „Pacea  este  însăşi  raţiunea  existen¬ 
ţei  noastre  creştine  în  lume.  Este  scopul  suprem  al  existenţei  noastre  pe  pămînt. 

Fiecare  creştin,  indiferent  de  confesiune  sau  denominaţiune  este  chemat  să 
realizeze  în  viaţa  sa  şi  a  semenilor  săi  pacea  pe  care  o  doreşte  Dumnezeu. 

Nu  trebuie  să  ne  mulţumim  numai  cu  teorii  şi  întruniri,  trebuie  să  trecem  la 
fapte,  mai  ales  cînd  pericole  atît  de  mari  ameninţă  pacea  şi  viaţa.  Trecînd  la 
fapte  noi  putem  să  facem  să  înceteze  neliniştea  ce  domneşte  astăzi  pe  tot  pă- 
mîntul,  spaima  de  moarte  şi  de  război.  Trebuie  să  devenim  creştini  ai  faptei,  ca 
să  înflorească  pe  pămînt  iubirea  şi  astfel  vom  fi  cu  adevărat  lucrători  pentru 
pace,  ziditori  ai  păcii. 

Mărturisesc  că  toate  gîndurile,  toate  modestele  mele  puteri,  toată  fiinţa  mea 
sînt  alături  de  fraţii  mei,  de  cei  ce  muncesc,  luptă  şi  trăiesc  pentru  pace. 

Pr.  prof.  Ioan  Ică  a  subliniat,  în  continuare,  legătura  strînsă  între  slava  lui 
Dumnezeu  şi  pacea  pe  pămint,  legătură  reflectată  şi  de  cele  trei  referate  care 
s-au  completat  reciproc,  apoi  a  arătat  că  „aşa  cum  s-a  spus  aici,  toate  dezechili¬ 
brele  grave  existente  azi  in  lume  îşi  au  obîrşia  în  ultimă  instanţă  în  dezechilibrele 
din  noasferă,  in  viaţa  spirituală  a  omului,  in  modul  său  greşit  de  a  stăpîni  şi  folosi 
uriaşele  resurse  de  care  dispune  omenirea  şi  aici  trebuie  să  se  facă  ordine,  ca 
omul  spiritual-moral  să  domine  şi  să  conducă  pe  omul  tehnic,  economic  şi  militar, 
ca  să  triumfe  în  toate  raţiunea  umană  şi  înţelepciunea  politică. 

Aici  putem  aduce  noi  o  importantă  contribuţie,  cu  mijloacele  noastre  spe¬ 
cifice,  de  a  face  din  nou  pe  om  stâpin  pe  sine  şi  pe  toate,  liber  de  orice  patimi 
imperialiste,  in  armonie  desâvirşită  cu  Dumnezeu,  cu  sine  însuşi,  cu  natura  şi  cu 
toţi  semenii  săi. 

Primejdia  gravă  care  ameninţă  azi  planeta  noastră  de  a  deveni  de  nelocuit, 
chiar  şi  fără  riscul  izbucnirii  unui  război  nuclear,  arată  cu  prisosinţă  necesitatea 
instaurării  unei  noi  ordini  morale  şi  spirituale,  pentru  a  face  din  nou  pâmîntul 
nostru  de  locuit,  lume  mai  bună,  mai  dreaptă  şi  mai  umană,  liberă  de  arme 
nucleare,  de  inegalitate  şi  tot  felul  de  inechităţi". 

Prof .  Gereb  Zsolt  a  reliefat  în  special  voia  lui  Dumnezeu  pentru  lume  care  se 
materializează  prin  ocrotirea  vieţii  şi  mediului  inconjurâtor  în  această  lucrare 
omul  avind  un  rol  de  seamă. 

Pr.  Prof.  Mircea  Păcurarii i  a  subliniat  responsabilitatea  umană  în  ceea  ce 
priveşte  apărarea  păcii  şi  a  vieţii.  Acest  lucru  implică  o  angajare  largă  în  stră¬ 
dania  de  înlăturare  a  iresponsabilităţii  faţă  de  creaţie  şi  viaţă  pe  pâmînt,  pentru 
păstrarea  marilor  valori  cultural-artistice  sau  de  altă  natură,  pe  care  ni  le-au 
lăsat  sfintă  moştenire  înaintaşii  noştri.  Cit  priveşte  lupta  pentru  pace,  în  con¬ 
textul  Anului  Internaţional  al  Păcii,  trebuie  să  ne  găsească  apostoli  neobosiţi, 
căci  în  acest  fel  ne  împlinim  misiunea  noastră  pe  pâmînt. 

Pr.  Asist.  Viorel  loniţă  a  pus  în  comparaţie  referatele  şi  discuţiile  de  la 
această  conferinţă  cu  documentul  pregătitor  pentru  Stirling,  semnalînd  pericolul 
care  ameninţă  abordarea  separată  a  celor  două  elemente  ale  temei:  Slavă  lui 
Dumnezeu  şi  pace  pe  pâmînt,  adică  disocierea  spiritualităţii  de  responsabilitate. 
Vorbitorul  a  subliniat  necesitatea  de  a  nu  se  râmîne  doar  la  analiză,  ci  să  se 
treacă  la  sinteză,  adică  la  evidenţierea  legăturii  dintre  cele  două  dimensiuni  ale 
vieţii  creştine  cuprinse  in  această  temă,  ca  din  această  sinteză  să  se  eviden¬ 
ţieze  sarcinile  ce  revin  Bisericilor  pe  calea  apărării  păcii  în  lumea  de  astăzi.  în 
acest  ultim  punct,  vorbitorul  a  evidenţiat  şi  necesitatea  sublinierii  legăturii  intre 
pacea  lui  Hristos  şi  pacea  oamenilor,  care  chiar  dacă  sînt  deosebite  nu  sînt 
contradictorii  ci  complementare. 

Pr.  Prof.  Constantin  Galeria  a  subliniat  unitatea  şi  legătura  dintre  slava  lui 
Dumnezeu  şi  pacea  pe  pâmînt,  dintre  spiritualitate  şi  responsabilitate.  Slava  lui 
Dumnezeu  înseamnă  lumină  şi  iubire.  Slava  şi  slujirea  sînt  de  conceput  intr-o 
unitate  de  netrecut.  Slava  lui  Dumnezeu  descoperă  legătura  strînsă  între  doxo- 
logie  şi  slujire.  Slava  se  transformă  în  slujire  aşa  cum  Dumnezeu  se  face  om. 
Aceste  două  dimensiuni  nu  pot  fi  disociate.  Din  unitatea  lor  se  naşte  răspunderea 
noastră  ca  oameni  faţă  de  Dumnezeu  şi  semeni  şi  faţă  de  întreaga  creaţie. 
Sarcina  noastră  este  aceea  de  a  păstra  şi  apăra  întreaga  creaţie. 

Astăzi,  nu  numai  pacea  a  devenit  indivizibilă  ci  şi  mîntuirea.  Noi  nu  ne 

putem  mintui  dacă  cineva  suferă  şi  noi  nu  suferim  împreună  cu  el.  Pacea  nu 
poate  fi  apărată  cu  armele,  ci  prin  conştientizarea  spiritelor  şi  a  celor  care 
minuiesc  aceste  arme,  ca  să  se  treacă  de  la  punctul  culminant  al  înarmării  la 
dezarmare.  Ştiinţa  trebuie  să  fie  în  slujba  creaţiei  şi  nu  împotriva  ei.  Permi- 
teţi-mi  salvarea  păcii  prin  iubire. 

Prof.  Hans  Klein  „cele  trei  referate  au  avut  multe  puncte  comune,  unul 
dintre  acestea:  Fundamentarea  biblică,  lucru  deosebit  de  important  pentru  un 

protestant. 

După  cîteva  consideraţii  asupra  textelor  Sf.  Ap.  Pavel  privitoare  la  unitatea 
noastră  in  botez  şi  în  slujirea  păcii,  arată  că  este  necesar  ca  toţi  creştinii  să  se 
angajeze  atît  in  suportarea  comună  a  suferinţei  (marea  povară  a  fost  purtată  de 

Hristos),  dar  pe  acest  drum  sperăm  să-l  avem  pe  Hristos  sprijin. 


DIN  RELAŢIILE  ECUMENICE 

După  o  scurtă  introducere,  în  oare  a  punctat  coordonatele  discuţiilor,  evi¬ 
denţiind  spiritul  ecumenist  ca  şi  progresul  marcat  de  aceste  conferinţe  teologice 
interconfesionale,  P.  C.  Pr.  Prof.  Dumitru  Radu,  prorectorul  Institutului  Teologic 
Universitar  din  Bucureşti  a  prezentat  următoarele  concluzii  şi  recomandări,  făcute 
de  această  întrunire: 

„Prin  referatele  susţinute  şi  discuţiile  purtate  s-a  urmărit  aprofundarea  teo¬ 
logică  a  temei  în  contextul  marilor  probleme  ale  lumii  contemporane,  legate 
îndeosebi  de  salvarea  vieţii  şi  existentei  întregii  creaţii,  grav  ameninţată  astăzi 
de  intensificarea  cursei  înarmărilor  nucleare  pe  pămînt  şi  în  cosmos,  atît  prin 
continuarea  experienţelor  nucleare,  cît  şi  prin  amplasarea  de  noi  arme  tot  mai 
sofisticate  pe  continentul  nostru  şi  în  alte  zone  ale  lumii.  De  aici  implicarea  res¬ 
ponsabilă  şi  angajarea  fermă  a  Bisericilor  alături  de  toate  forţele  iubitoare  de 
pace  din  lume  pentru  preîntîmpinarea  unei  catastrofe  nucleare  mondiale,  prin 
edificarea  unei  lumi  a  păcii,  fără  arme  şi  fără  războaie. 

Din  aprofundarea  acestei  importante  teme,  vitală  pentru  existenţa  şi  viitorul 
omenirii,  în  referate  şi  discuţii,  Comisia  rectorilor  şi  prorectorilor  formulează  şi 
prezintă  următoarele  concluzii: 

1.  „Pacea  pe  pămînt14  constituie  astăzi  problema  fundamentală  a  lumii  con¬ 
temporane,  dezbătută  nu  numai  în  diferite  organisme  internaţionale,  ci  şi  în 
organizaţii  intercreştine  mondiale  şi  regionale,  este,  în  acelaşi  timp,  tema  celei 
de  a  IX-a  Adunări  Generale  a  Conferinţei  Bisericilor  Europene  din  septembrie 
1986,  sub  titlul:  „Slavă  lui  Dumnezeu  şi  pace  pe  pămînt44. 

2.  Pacea  pe  pămînt  este  condiţia  fundamentală  a  vieţii  şi  existenţei  creaţiei 
înseşi,  fiind,  de  fapt,  manifestarea  concretă  a  slavei  lui  Dumnezeu  în  relaţiile 
interumane  şi  în  lumea  întreagă,  ca  reflectare  a  perfecţiunii  lui  Dumnezeu  în 
făpturile  Sale  (Rom.  1,  20). 

3.  In  Hristos  Dumnezeu-Omul  prin  care  ni  se  face  cunoscută  însăşi  viaţa  de 
comuniune  a  Sfintei  Treimi,  este  dată  atît  unitatea  fiinţială  dintre  slava  lui 
Dumnezeu  şi  pacea  lumii,  cît  şi  unitatea  strînsă  dintre  spiritualitatea  şi  respon¬ 
sabilitatea  creştină  pentru  pacea  lumii,  El  fiind,  în  acelaşi  timp,  împăratul  slavei 
şi  Domnul  Păcii,  unind  astfel  slava  lui  Dumnezeu  şi  pacea  lumii  într-o  singură 
slujire. 

4.  Bisericile  au  în  Hristos  temeiul,  puterea,  exemplul  şi  însăşi  porunca  aces¬ 
tei  slujiri  inseparabile  în  scopul  realizării  păcii  lui  Dumnezeu  în  lumea  de  astăzi, 
grav  ameninţată  de  primejdia  unui  cataclism  nuclear. 

5.  Pacea  pe  pămînt  este  însăşi  voinţa  lui  Dumnezeu  în  vederea  înfăptuirii 
încă  de  aici  a  împărăţiei  Sale,  care  înseamnă  „dreptate,  pace  şi  bucurie  în  Duhul 
Sfînt*4  (Rom.  14,  17)  pentru  toţi.  Voinţa  lui  Dumnezeu  trebuie  să  fie  şi  voinţa 
noastră,  a  tuturor,  potrivit  cuvintelor  Mîntuitorului:  „precum  în  cer,  aşa  şi  pe 
pămînt44  (Matei  6,  10). 

6.  Identificarea  noastră  cu  voia  lui  Dumnezeu  implică  angajarea  noastră  ple¬ 
nară  şi  tot  mai  activă  în  eforturile  comune  pentru  realizarea  păcii  globale  şi 
indivizibile,  care  se  realizează  prin  dezarmare  generală  şi  totală  în  interesul 
dezvoltării,  progresului  şi  bunăstării  tuturor  popoarelor. 

7.  Apărarea  păcii  astăzi  înseamnă  însăşi  apărarea  vieţii  şi  integrităţii  crea¬ 
ţiei  lui  Dumnezeu,  grav  ameninţată  şi  ea  atît  de  experienţele  atomo-nucleare,  cit 
şi  de  intensificarea  cursei  înarmărilor  de  tot  felul  care  perturbă  deja  profund 
echilibrul  ecologic  al  Terrei  şi  al  mediului  nostru  ambiant. 

8.  Omul  trebuie  să  fie  „împreună  lucrător  cu  Dumnezeu44  (II  Cor.  4,  1)  la 
păstrarea  unităţii  şi  integrităţii  creaţiei,  prin  toate  acţiunile  sale,  de  a  o  restaura 
în  armonia  şi  echilibrul  în  care  a  reaşezat-o  Hristos  însuşi  prin  lucrarea  Sa 
mîntuitoare. 

9.  Păstrarea  unităţii  şi  integrităţii  creaţiei  trebuie  să  unească  pe  toţi  oamenii 
şi  toate  popoarele,  aceasta  implicînd  o  responsabilitate  atît  pentru  existenţa 
noastră,  cît  şi  pentru  existenţa  generaţiilor  ce  vor  urma. 

10.  Ca  dar  al  lui  Dumnezeu  şi  misiune  permanentă  a  noastră,  a  tuturor, 
integritatea  creaţiei  implică  pentru  Biserici  următoarele  sarcini:  rugăciuni  păstra¬ 
rea  şi  sfinţirea  creaţiei,  promovarea  unei  atitudini  etice  responsabile  la  cei  care 
dispun  şi  mînuiesc  uriaşele  cuceriri  ale  tehnicii  şi  tehnologiei  moderne  atomo- 
nucleare;  educarea  credincioşilor  pentru  grija  de  creaţie  şi  folosirea  cumpătată  a 

resurselor  ei  naturale,  împotriva  risipei;  solidarizarea  cu  factorii  de  decizie  care 
lucrează  în  direcţia  păstrării  integrităţii  creaţiei. 

11.  Misiunea  Bisericilor  este  astăzi  să  sprijine  iniţiativele  şi  strădaniile  po¬ 
poarelor  şi  statelor  de  statornicire  şi  apărare  a  unei  păci  drepte,  adică  pentru 
toţi,  iar,  în  concret,  misiunea  Bisericilor  din  România  este  de  a  sprijini,  cu 
toate  mijloacele  de  care  dispun,  iniţiativele  şi  acţiunile  poporului  şi  personal  ale 
Preşedintelui  ţării  noastre,  Domnul  Nicolae  Ceauşescu,  pentru  stoparea  cursei 
înarmărilor  nucleare  şi  trecerea  imediată  la  dezarmarea  generală  şi  totală,  ca 
singura  cale  de  realizare  şi  statornicire  a  unei  păci  trainice  în  lume  şi  salvare  a 
vieţii  pe  planeta  noastră.  Bisericile  trebuie  să  se  solidarizeze  cu  toate  forţele  iubi¬ 
toare  de  pace  care  activează  pentru  păstrarea  unităţii  şi  integrităţii  creaţiei, 
aceasta  constituind,  de  fapt,  condiţia  fundamentală  a  vieţii  şi  existenţei  umane“. 


Pr.  Prof.  Dr.  Viorel  loniţâ 


Pentru  pacea  a  toată  lumea 


SA  FIE  PACE  PE  PAMlNT 


Sub  această  deviză  s-au  continuat  lucrările  celei  de  a  47-a  Conferinţe  teo¬ 
logice  Lnterconfesionale  în  cea  de  a  douia  zi  a  lucrărilor  acesteia,  vineri  23  mai  1986, 
la  Institutul  teologic  universitar  din  Bucureşti.  Prezidiul  acestei  întruniri  a  avut 
în  frunte  pe  I.  P.  S.  Dr.  Nestor  Vomicescu,  Mitropolitul  Olteniei  şi  a  fost  format 
din:  P.  S.  Vasile  Tîrgovişteanu,  Rectorul  Institutului  teologic  universitar  din  Bucu¬ 
reşti,  Arhid.  Prof.  Constantin  Voicu ,  Rectorul  Institutului  teologic  universitar  din 
Sibiu;  Em.  Sa  Nagy  Gyula,  Episcopul  Bisericii  Reformate  Cluj-Napoca;  Em.  Sa 
Albert  Klein,  Episcopul  Bisericii  Luterane  C.  A.  Sibiu;  I.  P.  S.  Mitropolit  Timon 
Gavrilă,  Cultul  creştin  de  rit  vechi;  I.  P.  S.  Arhiepiscop  Dyrair  Mardichian,  Cultul 
Armeano-Gregorian;  Mons.  Petru  Gherghel,  Provicar  General;  Prof.  Dr.  Arpăd 
P&ntek ,  Rectorul  Institutului  teologic  protestant  unic  din  Cluj-Napoca;  Pr.  Prof. 
Eugen  Trebits,  Rectorul  Institutului  teologic  Romano-Catolic  din  Alba  Iulia;  Dl. 
Mihai  Husanu,  Preşedintele  Cultului  Baptist;  Dl.  Dumitru  Popa ,  Preşedintele  Cul¬ 
tului  Adventist;  Dl.  Pavel  Bochian,  Preşedintele  Cultului  Penticostal;  Dl.  Meliton 
Lazarovici,  Prim  delegat  al  Cultului  creştin  după  Evanghelie;  Dl.  Emil  Sechter, 
Secretar  general  al  Federaţiei  Comunităţilor  Evreieşti  (Mozaice)  din  România;  Dl. 
Latif  Gemaledim,  Consilier  al  Muftiatului  Constanţa. 

La  masa  secretariatului  au  luat  loc:  Dl.  Conf.  Univ.  Remus  Rus  şi  P.  C.  Pr. 
Asist.  Viorel  loniţă. 

După  un  scurt  cuvînt  introductiv  I.  P.  S.  Mitropolit  Nestor  a  prezentat  un 
amplu  referat  intitulat:  „Noi  şi  vibrante  chemări  pentru  pace  ale  României,  ale 
preşedintelui  Nicolae  Ceauşescu".  I.  P.  S.  Sa  a  pornit  de  la  cuvîntarea  solemnă 
rostită  de  către  Preşedintele  României,  Domnul  Nicolae  Ceauşescu,  în  ziua  de 
8  mai  1986,  şi  s-a  referit  la  „Declaraţia  fermă  şi  angajantă  a  Marii  Adunări 
Naţionale  a  Republicii  Socialiste  România  cu  privire  la  Anul  Internaţional  al 
Păcii  —  1986  şi  la  Declaraţia  Apel  a  Frontului  Democraţiei  şi  Unităţii  Socialiste 
din  martie  1986“. 

După  o  succintă  prezentare  a  situaţiei  îngrijorătoare  creată  în  lume  prin 
escaladarea  cursei  înarmărilor,  în  special  a  celor  nucleare,  şi  după  o  recapitu¬ 
lare  a  temeiurilor  doctrinare  care  stau  la  baza  angajamentului  Bisericilor  în 
slujba  păcii,  I.  P.  S.  Sa  a  încheiat  cu  următoarele  cuvinte: 

„împărtăşind  îngrijorarea  generală  faţă  de  situaţia  de  încordare  şi  nesigu¬ 
ranţă  care  planează  asupra  lumii,  Intîistătătorul  Bisericii  Ortodoxe  Române,  Prea 
Fericitul  Patriarh  Iustin ,  sublinia  recent  marea  răspundere  ce  revine  tuturor  şi 
fiecăruia  în  parte,  necesitatea  unor  acţiuni  ferme  şi  neîntîrziate,  care  să  deter¬ 
mine  reluarea  cursului  destinderii  şi  intensificarea  tratativelor  şi  a  negocierilor 
diplomatice  pentru  stingerea  focarelor  de  conflict,  pentru  salvgardarea  păcii  mon¬ 
diale.  „Omenirea  are  datoria  sacră  să  facă  uz  de  dreptul  său  de  a  trăi,  de  dreptul 
la  existenţă,  de  dreptul  său  la  viaţă.  „De  aceea  şi  noi  ne  străduim  şi  ne  vom 
strădui,  în  continuare,  şi  cu  mai  mult  dinamism  să  ne  aducem  contribuţia  noastră 
la  statornicirea  unui  climat  de  înţelegere  şi  armonie  între  popoare  şi  naţiuni,  de 
cooperare  rodnică  între  toate  statele  lumii. 

Pacea  este  izvorul  vieţii,  este  idealul  pentru  împlinirea  căruia  ne  aflăm  cu 
toţii  în  acelaşi  front,  dincolo  de  deosebirile  de  credinţă,  de  confesiune  religioasă. 
Pacea  este  comoara  de  cel  mai  mare  preţ,  pe  care  dorim  să  o  dobîndim  nu  pentru  a 
o  ascunde,  ci  pentru  a  ne  bucura  toţi  de  strălucirea  ei. 

Bisericile  şi  Cultele  din  întreaga  lume,  credincioşii  tuturor  religiilor,  ca  membri 
conştienţi  ai  societăţii  contemporane,  trebuie  să-şi  afirme  în  permanenţă  opţiunea 


112 


MITROPOLIA  ARDEALULUI 


lor  fermă  In  favoarea  păcii  şi  a  vieţii.  Fiind  o  opţiune  fără  alternativă,  condiţionînd 
astăzi  însăşi  viaţa,  pacea  este  o  coordonată  fundamentală  a  sistemului  de  relaţii 
social  «morale  ale  omenirii,  are,  astfel,  implicit  o  dimensiune  universală.  Noi,  creş¬ 
tinii,  nu  putem  despărţi  noţiunea  de  pace  de  noţiunea  de  iubire,  de  noţiunea  de 
bucurie.  Prin  ele  se  exprimă  plenar,  integral  —  viaţa.  Universalismul  creştin  ne 
determină  să  cuprindem  in  aceste  concepte  întreaga  omenire.  In  numele  acestor  con¬ 
cepte  —  care  nu  reprezintă  simple  abstracţiuni  —  dorim  unitatea  de  acţiune  cu 
toate  Cultele,  cu  toţi  oamenii  de  bună  credinţă  din  întreaga  lume,  trăim  această 
comuniune  în  mod  plenar  şi  nutrim  convingerea  biruinţei  luptei  noastre  comune,  a 
luptei  noastre  strîns  unite  —  „lupta  cea  bună“  (I  Timotei  I,  18),  către  care  ne  îndeamnă 
stăruitor  învăţătura  noastră  creştină. 

Prezenţa  noastră  aici,  împreună,  este  o  mărturie  elocventă  a  conlucrării  active. 
O  mărturie  evidentă  şi  concludentă.  Conlucrăm  frăţeşte,  avînd  drept  scop  să  stator¬ 
nicim  în  sufletele  tuturor  celor  din  jurul  nostru  —  celor  „de  aproape4*,  dar  şi  celor 
„de  departe44  —  dorinţa  frăţească  de  conlucrare,  încrederea  în  prezent  şi  în  viitor, 
cu  conştiinţa  că  atitudinea  noastră,  şi  în  aceste  împrejurări,  de  ameninţare  a 
păcii  şi  a  vieţii,  semnifică  prezenţa  şi  valoarea  soteriologică  a  învăţăturii  scrip- 
turistice  şi  tradiţionale  în  lume,  în  această  lume  profund  marcată  de  propria  ei 
imperfecţiune. 

Dar  omenirea  îşi  păstrează  potenţialul  de  încredere  şi  speranţă,  potenţialul  său 
invincibil  de  apărare  a  păcii  şi  a  darului  dumnezeiesc  al  vieţii.  Acest  potenţial  îl 
dinamizează  năzuinţele  şi  faptele,  dimensionind  imperativul  perioadei  istorice  în 
care  ne  aflăm,  pentru  pacea  şi  viaţa  noastră,  pentru  pacea  şi  viaţa  întregii  lumi“. 

In  continuare,  P.  C.  Pr.  Gheorghe  Bogdan.  Consilier  Patriarhal,  a  dat  citire 
Declaraţiei  Apel  a  Frontului  Democraţiei  şi  Unităţii  Socialiste  din  martie  1986. 

După  o  scurtă  pauză  au  urmat  intervenţiile  unor  participanţi  la  această  întru¬ 
nire.  Primul  vorbitor  a  fost  P.  S.  Episcop  Vasile  al  Oradiei,  care  după  ce  a  semnalat 
pericolul  ce  ameninţă  pacea  şi  viaţa  pe  planeta  noastră,  a  menţionat  că:  „Poporul 
român,  prin  glasul  său  cel  mai  autorizat,  al  purtătorului  său  de  cuvint,  Domnul 
Nicolae  Ceauşescu,  marele  erou  al  păcii,  şi-a  exprimat  permanent,  în  faţa  diferitelor 
foruri  internaţionale  dorinţa  şi  voinţa  sa  de  pace.  Domnia  Sa  declara  recent:  „Româ¬ 
nia  consideră  că  nu  menţinerea  şi  dezvoltarea  armelor  nucleare  este  calea  spre 
securitate,  ci  distrugerea  lor,  trecerea  la  o  politică  reală  de  dezarmare,  de  pace,  de 
colaborare  egală  între  toate  naţiunile  lumii.  Singura  alternativă  la  un  război 
nuclear  sau  chimic  —  care  ar  duce  la  dispariţia  a  însăşi  vieţii  pe  planeta  noastră  — 
este  dezarmarea  şi,  în  primul  rînd,  dezarmarea  nucleară44. 

P.  S.  Sa  a  menţionat  apoi  temeiurile  care  îndeamnă  Bisericile  să  sprijine 
pacea  şi  a  încheiat  cu  următoarele  cuvinte: 

„Iată  încă  o  strălucită  expresie  a  vocaţiei  de  pace  a  poporului  român!44 

Ultimele  evenimente  arată  cit  de  primejdioasă  poate  fi  energia  nucleară 
dezlănţuită  şi  scăpată  de  sub  control  şi  cît  de  mare  este  răspunderea  oamenilor 
pentru  folosirea  acestei  energii  exclusiv  în  scopuri  paşnice,  precum  şi  datoria  de  a 
pune  în  slujba  vieţii. 

Pacea  şi  bunăvoirea  sînt  daruri  ale  lui  Dumnezeu,  sînt  chemări  ale  cerului  şi 
ale  pămintului.  De  felul  cum  le  vom  păstra  şi  cum  le  vom  avea  să  dăm  răspuns 
înaLntea  lui  Dumnezeu  şi  înaintea  oamenilor4*. 

Excelenţa  Sa  dl.  Episcop  Gyula  Nagy,  al  Episcopiei  Reformate  Cluj,  a  eviden¬ 
ţiat  ecoul  apelurilor  pentru  pace  menţionare  în  rindul  credincioşilor  Bisericii  Sale, 
arâtind  că:  „Noi,  poporul  credincios  al  Bisericii  reformate,  preoţii  şi  întîistâtătorii, 
ne  angajăm  ca  la  locurile  noastre  de  muncă  să  facem  totul  prin  slujba  şi  prin  toată 
viaţa  noastră,  pentru  viaţă  şi  pentru  pace“. 

A  urmat  la  cuvînt  P.  S.  Episcop  Epifanie  al  Buzăului,  care  după  o  analiză  mai 
amplă  a  situaţiei  actuale  grave  din  lume,  ca  şi  a  temeiurilor  creştine  pentru  asigu¬ 
rarea  păcii  şi  apărarea  vieţii,  care  nu  se  pot  realiza  decit  prin  dezarmare,  aşa  cum 
propune  ţara  noastră  prin  glasul  său  cel  mai  autorizat,  domnul  Preşedinte  Nicolae 
Ceauşescu,  a  arătat  că  „subscriem  cu  toată  responsabilitatea  noastră  la  aceste  soluţii 
şi  pentru  rezolvarea  tuturor  conflictelor  pe  calea  tratativelor,  pentru  că  aşa  ne  dic¬ 
tează  conştiinţa  noastră  de  creştini  şi  slujitori  ai  lui  Dumnezeu  şi  ai  Bisericii  stră¬ 
bune,  pentru  că  orice  război  este  o  rană  in  trupul  omenirii  şi  o  tulburare  a  ordiniii 
creştine4*. 

Din  partea  Bisericii  R  orna  no  -  Catolice  din  România,  Mons.  Petru  Gherghel, 
provicar  general,  a  accentuat  în  cuvîntul  său  că:  „alături  de  Preşedintele  României, 
Excelenţa  Sa  Domnul  Nicoiae  Ceauşescu,  de  poporul  nostru  şi  de  toate  popoarele 
lumii  iubitoare  de  pace,  ne  exprimăm  adeziunea  faţă  de  tot  ceea  ce  s-a  întreprins 
şi  se  întreprinde  în  favoarea  păcii,  de  tot  ceea  ce  s-a  afirmat  astăzi  aici  pentru 
viaţa  lumii  şi  ne  rugăm  şi  dorim  ca  Dumnezeu  să  binecuvinteze  ţara  noastră,  ca  să 
fie  aşa  cum  spune  poetul:  „Iată,  vine-un  sol  de  pace**,  pentru  toate  popoarele. 

Aceleaşi  cuvinte  ferme  de  adeziune  patriotică  au  fost  rostite  şi  de  următorul 
vorbitor,  dl.  Pastor  Pavel  Bochian ,  preşedintele  Cultului  Penticostal  din  R.  S.  Româ¬ 
nia,  care  a  declarat  că  „Pentru  biruinţa  păcii  şi  a  vieţii  asupra  morţii,  susţinem 
toate  iniţiativele  de  pace  şi  dezarmare  ale  preşedintelui  ţării  noastre**. 

Următoarea  intervenţie  a  fost  susţinută  de  P.  S.  Ioachim  Vasluianul,  Arhiereu 
Vicar  al  Eparhiei  Romanului  şi  Huşilor,  care  prin  cuvinte  alese  a  enumerat  motivele 
ce  ne  îndeamnă  pe  noi,  oamenii  Bisericii  să  sprijinim  apelurile  de  pace  ale  ţării 
noastre,  ale  Preşedintelui  Nicoiae  Ceauşescu.  încheind  emoţionantul  său  cuvînt, 
P.  S.  Ioachim  arată  că:  „Acesta  este  crezul  pe  care-1  mărturisim  în  acest  cadru  inter- 
confesional  de  pace,  şi  cu  mîna  pe  Testamentul  sfinţit  de  jertfele  înaintaşilor  noştri, 
jurăm  că  vom  munci,  vom  lupta  şi  ne  vom  ruga  pentru  ca  în  pace  să  ne  croim 
propria  noastră  istorie  contemporană,  pentru  o  Românie  mereu  prosperă  şi  feri¬ 
cită,  pentru  securitatea  bătrînului  nostru  continent  şi  pentru  împlinirea  mesajului 
divin:  „Ca  pe  pămînt  să  fie  pace  şi  între  oameni  bunăînvoire**  (Luca  II,  14). 

Cuvîntul  d-lui  Prof.  Pentek  Arpăd ,  rectorul  Institutului  teologic  universitar 
protestant  unic  din  Cluj -Napoca  s-a  încheiat  tot  prinţ r-un  angaj  ament,  formulat  în 
următoarele  cuvinte:  „Văzînd  declaraţia  Marii  Adunări  Naţionale  a  R.  S.  România 
cu  privire  la  anul  internaţional  al  păcii,  precum  şi  vibranta  chemare  adresată  de 
la  Tribuna  Adunării  solemne  organizată  cu  prilejul  aniversării  a  65  de  ani  de  la 
făurirea  Partidului  Comunist,  de  a  se  face  totul  pentru  oprirea  înarmărilor,  pentru 
dezarmare,  pentru  înlăturarea  gravelor  pericole  ce  ameninţă  liniştea  planetei, 
existenţa  vieţii  pe  pămînt,  precum  şi  apelurile  repetate  ale  Adunărilor  Cultelor  din 
ţară,  ne  face  ca  profesorii  şi  studenţii  Institutului  nostru  teologic  protestant  din 
Cluj -Napoca  să  întărim  solidaritatea  mişcării  de  pace  de  pretutindeni,  împreună 
cu  întregul  personal,  cuprinşi  în  uriaşul  front  omenesc  al  păcii,  să  facem  o  datorie 
de  onoare  de  a  participa  activ  la  realizarea  tuturor  măsurilor  prevăzute  în  pro¬ 
gramul  dedicat  Anului  Internaţional  «al  Păcii,  cu  profunda  convingere  că  îndepli¬ 
nim  o  înaltă  datorie  religioasă  şi  cetăţenească  faţă  de  patrie  şi  popor,  faţă  de  cauza 
socialismului  şi  păcii  în  lume**. 

In  acelaşi  ton  a  dat  glas  simţămintelor  sale  patriotice  şi  Pr.  Prof.  Trebici 
Eugen,  rectorul  Institutului  teologic  rom  ano -catolic  din  Alba  Iulia,  în  următoarea 
formulare:  „Doresc  din  tot  sufletul  ca  iniţiativele  hotârîte  ale  Domnului  Preşedinte 
al  patriei  noastre  să  se  realizeze,  iar  Anul  Internaţional  al  Păcii  să  ne  aducă  rezul¬ 
tate  pozitive  în  salvgardarea  păcii  pe  pămînt**. 

A  urmat  intervenţia  P.  C.  Pr.  Alexandru  Tudor,  Consilier  Patriarhal  al  sec¬ 
torului  Relaţii  externe  bisericeşti,  încheiată  cu  următorul  angajament:  „In  consens 
credincioşii  din  România,  indiferent  de  religie,  sîntem  alături  de  Domnul  Nicoiae 
Ceauşescu  în  nobila  luptă  pentru  cauza  păcii  şi  sîntem  împotriva  cursei  înarmări¬ 
lor,  a  cheltuielilor  militare,  a  militarizării  cosmosului.  Pacea  şi  forţele  binelui  le 
slujim  în  Biserică,  dar  şi  în  activitatea  noastră  ca  cetăţeni  ai  unei  ţări  iubitoare 
de  pace.  In  felul  acesta  slujim  chemarea  lui  Dumnezeu  să  alegem  viaţa**. 

P.  C.  Arhid.  Prof.  Constantin  Voicu ,  Rectorul  Institutului  teologic  universitar 
din  Sibiu,  a  evidenţiat  în  cuvîntul  său  faptul  că:  „Este  meritul  României  socialiste 
şi  a  preşedintelui  ei,  Domnul  Nicoiae  Ceauşescu,  primul  şef  de  stat  din  lume  care 
a  chemat  şi  mobilizat  întregul  popor  la  lupta  pentru  apărarea  vieţii,  pentru  dezar¬ 
mare  şi  pace,  de  a  fi  adresat  numeroase  Apeluri  către  toate  statele  şi  popoarele  lumii, 
pentru  a-şi  uni  eforturile  şi  a  face  totul  pentru  triumful  raţiunii  şi  politicii  înţelepte 
de  pace,  înţelegere  şi  colaborare  între  toate  naţiunile**. 

Vorbitorul  a  analizat  apoi  implicaţiile  grave  ale  cursei  înarmărilor  nucleare 
şi  a  încheiat  cu  următoarele  considera4ii: 

„Potrivit  convingerilor  noastre  religioase  starea  de  inechitate  şi  nedreptate 
din  lume,  intensificarea  înarmărilor  nucleare  care  ea  însăşi  este  un  păcat  grav  şi 
atentat  la  viaţa  lumii,  ca  şi  războiul,  nu  sînt  o  fatalitate,  întrucît  în  Hristos,  Domnul 
vieţii,  care  a  biruit  definitiv  moartea  şi  păcatul,  prin  puterile  Duhului  lui  Iisus 

Hristos  şi  voinţa  şi  eforturile  unite  ale  tuturor,  pot  fi  impuse  dezarmarea  şi  pacea, 
salvînd  astfel  însăşi  viaţa  noastră  pe  pămînt.  Iată  de  ce  nu  sîntem  şi  nu  putem  fi 
pesimişti,  oricît  de  mari  ar  fi  forţele  râului  şi  ale  distrugerii,  ci  încrezători  în  forţele 
binelui,  ne  exprimăm  şi  noi  deplina  convingere  că  stă  în  puterea  popoarelor  ca 
acţionînd  unite,  cu  toată  fermitatea,  să  schimbe  cursul  evenimentelor,  să  oprească 
drumul  spre  catastrofă  şi  să  asigure  calea  spre  destindere,  triumful  raţiuniii,  să 
impusă  dezarmarea,  pacea  şi  conlucrarea  paşnică  între  toate  naţiunile  li'.nii". 

Următorul  vorbitor  a  fost  Dl.  Pastor  Prof.  Christoph  Klein,  prorectorul  Insti¬ 
tutului  teologic  protestant,  ramura  Sibiu,  care  a  subliniat  că  şi  Biserica  Evanghelică 
din  România,  pe  care  o  reprezintă,  stă  „în  plină  concordanţă  cu  toate  propunerile 
recent  lansate  de  către  statul  nostru  pentru  a  opri  drumul  spre  o  catastrofă  nucleară 
şi  de  a  trece  în  mod  real  la  destindere,  la  colaborare,  la  dezarmare  şi,  în  primul 
rînd,  la  dezarmarea  nucleară". 

A  vorbit  api  Prof.  Dr.  Lengyel  Lorand  din  partea  Institutului  teologic  protestant 
unic  din  Cluj -Napoca,  subliniind  că:  „Propunerile,  iniţiativele,  acţiunile  concrete 
ale  României,  ale  preşedintelui  ţării  privind  dezarmarea  şi  pacea  lumii,  au  un 
profund  ecou  în  întreaga  lume.  Participînd  la  diferite  conferinţe  şi  congrese  ale 
diferitelor  organizaţii  mondiale  bisericeşti:  Nairobi,  Dar-es-Salam,  Vancouver  şi 
recent  la  o  vizită  oficială  efectuată  de  o  delegaţie  a  bisericilor  luterane  din  România 
pe  baza  invitaţiei  Bisericii  din  Danemarca  —  în  toate  aceste  ocazii,  trăim  clipe  de 
mîndrie  patriotică,  constatînd  ecoul  larg  şi  profund  al  propunerilor,  iniţiativelor  şi 
acţiunilor  concrete  ale  României,  ale  preşedintelui  ţârii. 

Cu  aceste  idei  doresc  să-mi  exprim  încă  odată  deplina  adeziune  in  numele 
episcopului  D.  Szedressy  Paul,  al  Bisericii  Evanghelice  S.  P.  al  deservenţilor  şi  cre¬ 
dincioşilor  şi  al  meu  personal  —  faţă  de  Declaraţia- Apel  a  Frontului  Democraţiei 
şi  Unităţii  Socialiste,  faţă  de  Declaraţia  Marii  Adunări  Naţionale  şi  faţă  de  întreaga 
politică  externă  şi  internă  a  ţării  noastre  privind  stăruinţele  de  dezarmare  şi 
pacea  lumii". 

In  numele  Institutului  teologic  universitar  din  Bucureşti  a  vorbit,  în  conti¬ 
nuare,  P.  C.  Pr.  Asist.  Dr.  Viorel  Ioniţă,  care  după  ce  a  apreciat  mesajul  de  pace 
al  României,  al  preşedintelui  său,  Domnul  Nicolae  Ceauşescu,  în  lumea  de  astăzi, 
după  propuneri  concrete  pe  calea  asigurării  păcii  în  întreaga  lume,  a  încheiat  decla- 
rînd  că:  „împreună  cu  membrii  corpului  profesoral,  cu  doctoranzii  şi  studenţii 
Institutului  teologic  universitar  din  Bucureşti,  mă  simt  pe  deplin  implicat  în  apelul 
vibrant  al  întregului  popor  român,  adresat  prin  glasul  celui  mai  iubit  fiu  al  său 
„către  toate  popoarele  lumii,  de  a  se  uni  forţele  şi  de  a  acţiona,  pînă  nu  este  prea 
tîrziu,  pentru  a  impune  dezarmarea,  pentru  apărarea  dreptului  suprem  al  popoarelor 
la  viaţă,  la  existenţă,  la  libertate  şi  la  o  pace  trainică". 

In  numele  Bisericii  Unitariene  a  vorbit  Dl.  Prof.  Dr.  Szahd  Arpad  de  la  Insti¬ 
tutul  teologic  protestant  unic  din  Cluj -Napoca,  menţionînd  că  şi  această  Biserică  din 
România  este  solidară  cu  întregul  popor  român  şi  ia  parte  la  toate  eforturile  lui 
pentru  pace  şi  progres". 

Ultimul  vorbitor  a  fo9t  P.  C.  Pr.  Prof.  Mihai  Vizitiu,  directorul  Seminarului 
teologic  de  la  Mănăstirea  Neamţ,  care  a  încheiat  intervenţia  sa  cu  angajamentul: 
„Vrem  să  slujim  Biserica,  Patria  şi  pe  oamenii  ei,  în  pace,  nu  sub  ameninţarea 
armelor.  Stăm  şi  vom  sta  neclintiţi,  pe  temeiul  învăţăturii  noastre  creştine,  alături 
de  conducătorii  patriei  noastre  şi  alături  de  conducătorii  Bisericii  noastre  străbune, 
urmîndu-i  statornic  pe  calea  păcii,  educlnd  şi  îndemnind  cu  căldură  pe  elevii  şi  pe 
credincioşii  noştri  să  se  roage  pentru  pace,  dar  mai  ales,  să  lucreze  şi  să  lupte 
pentru  realizarea  ei.  Ne  conjugăm,  aşadar,  eforturile  şi  facem  totul  pentru  oprirea 
cursei  înarmărilor,  pentru  realizarea,  menţinerea  şi  consolidarea  păcii  şi  bunei 
învoiri  între  toţi  oamenii". 

Participanţii  la  această  întrunire  au  aprobat  apoi  următoarele  documente: 

1.  TELEGRAMA  ADRESATA  EXCELENŢEI  SALE, 

DOMNULUI  NICOLAE  CEAUŞESCU,  PREŞEDINTELE  R.  S.  ROMÂNIA, 

PREŞEDINTELE  FRONTULUI  DEMOCRAŢIEI  ŞI  UNITĂŢII  SOCIALISTE: 

Mult  Stimate  Domnule  Preşedinte, 

în  numele  cultelor  din  România,  pe  care  le-am  reprezentat  la  cea  de  a  47-a 
Conferinţă  teologică  inter  confesională,  cu  tema  „ PACE  PE  PAMÎNT“,  in  zilele  de 
22  şi  23  mai  1986,  vă  rugăm  să  ne  permiteţi,  mult  stimate  domnule  Preşedinte,  să 

reafirmăm  adeziunea  noastră  deplină  la  întreaga  politică  a  Statului  nostru,  pro- 
movată  cu  clarviziune  şi  realism  de  către  Domnia  Voastră ,  pentru  propăşirea 
Patriei  şi  bunăstarea  poporului  român ,  pentru  pace  şi  bună  conlucrare  cu  toate 
popoarele  lumii.  Totodată  vă  exprimăm  şi  cu  acest  prilej  mulţumirile  noastre  pro¬ 
funde  pentru  condiţiile  de  care  toate  cultele  din  România  se  bucură,  ca  urmare  a 
politicii  înţelepte  a  Domniei  Voastre,  pentru  desfăşurarea  activităţii  lor. 

Intr-o  deplină  unitate  de  cuget  şi  simţire  cu  întregul  nostru  popor,  exprimăm 
totala  adeziune  la  noile  şi  strălucitoarele  iniţiative  de  pace  şi  dezarmare  ale  Româ¬ 
niei,  personal  ale  Domniei  Voastre,  care  răspund  dezideratului  suprem  al  poporului 
nostru,  al  tuturor  popoarelor  lumii  —  salvarea  vieţii  însăşi  pe  planeta  noastră. 

Dînd  glas  sentimentelor  noastre  de  adine  respect  şi  preţuire  pentru  neobosi¬ 
tele  strădanii  pe  care  le  depuneţi  în  slujba  apărării  şi  consolidării  păcii  mondiale, 
ne  exprimăm  mîndria  patriotică  de  a  fi  cetăţenii  unei  ţări  care  ocupă  im  loc  de 
frunte  între  naţiunile  care  luptă  pentru  realizarea  unei  lumi  fără  arme  şi  războaie , 
pentru  asigurarea  vieţii  pe  pămînt . 

însufleţiţi  de  înflăcăratele  dv.  chemări  pentru  pace  şi  dezarmare,  exprimînd 
deplina  adeziune  la  Declaraţia- Apel  a  Frontului  Democraţiei  şi  Unităţii  Socialiste 
şi  Declaraţia  Marii  Adunări  Naţionale ,  cu  privire  la  Anul  Internaţional  al  Păcii, 
la  ideile  cuprinse  în  strălucita  dv.  cuvîntare  cu  prilejul  marelui  eveniment  jubiliar 
al  poporului  român  la  8  mai  1986,  noi,  reprezentanţii  cultelor  ne  însuşim  cu  entu¬ 
ziasm  aceste  programe  de  acţiune  şi  împreună  cu  întregul  popor  ne  vom  intensifica 
strădaniile  în  activitatea  noastră  de  slujire  a  binelui  şi  a  păcii. 

Avînd  un  mobilizator  exemplu  in  consecventa  şi  eroica  activitate  a  Domniei 
Voastre,  Vă  asigurăm.  Mult  Stimate  Domnule  Preşedinte  că,  dedicaţi  cu  abnegaţie 
şi  devotament  idealurilor  poporului  român,  nu  vom  precupeţi  nici  un  efort  pentru 
a  sprijini ,  cu  mijloacele  noastre  specifice,  pacea  şi  liniştea  lumii,  că  ne  vom  aduce 
contribuţia  la  cauza  progresului  general,  la  edificarea  unei  societăţi  tot  mai  pros¬ 
pere,  pentru  o  lume  fără  războaie,  pentru  salvarea  vieţii  pe  pămînt 

2.  MOŢIUNE  DE  ADERARE  A  PARTICIPANŢILOR  LA  DECLARAŢIA-APEL 
A  FRONTULUI  DEMOCRAŢIEI  ŞI  UNITĂŢII  SOCIALISTE: 

„Către  Consiliul  Naţional 

al  Frontului  Democraţiei  şi  Unităţii  Socialiste 

în  ziua  de  23  mai  1986  a  avut  loc  la  Bucureşti  cea  de  a  47-a  Conferinţă  teolo¬ 
gică  interconfesională  a  cultelor  din  România  cu  tema  „ Pacea  pe  pămînV1. 

Participanţii  la  conferinţă  au  dezbătut  Declaraţia- Apel  a  Frontului  Democra¬ 
ţiei  şi  Unităţii  Socialiste  adresată  partidelor  şi  organizaţiilor  democratice,  guverne¬ 
lor  tuturor  popoarelor  din  ţările  europene,  din  Statele  Unite  ale  A mericii  şi  Canada, 
de  pe  alte  continente,  precum  şi  Declaraţia  Marii  Adunări  Naţionale  a  R.  S.  Româ¬ 
nia,  cu  privire  la  Anul  Internaţional  al  Păcii. 

Ei  şi-au  exprimat  deplina  adeziune  la  aceste  documente  care  exprimă  gîndu- 
rile  şi  voinţa  întregului  nostru  popor,  a  tuturor  cetăţenilor  ţării ,  indiferent  de  con¬ 
vingerile  lor  religioase. 

Sîntem  mîndri  că  în  acest  moment,  când  cursa  aberantă  a  înarmărilor  şi  îndeo¬ 
sebi  a  celei  nucleare,  sporeşte  în  fiecare  zi  primejdiile  unei  conflagraţii  pe  scară 
planetară,  cu  urmări  catastrofale  pentru  destinele  civilizaţiei,  preşedintele  României 
socialiste  Nicolae  Ceauşescu  a  subliniat  din  nou  necesitatea  vitală  că  toţi  oamenii 
de  bună  credinţă  să  acţioneze  acum,  până  nu  este  prea  târziu,  pentru  salvgardarea 
bunului  celui  mai  de  preţ  al  omenirii  —  pacea. 

Aşa  cum  se  spune  în  cuvîntarea  Preşedintelui  Statului  nostru  la  recenta  Plenară 
a  Frontului  Democraţiei  şi  Unităţii  Socialiste,  în  Declaraţia- Apel  a  Frontului  Demo¬ 
craţiei  şi  Unităţii  Socialiste  şi  în  Declaraţia  Marii  Adunări  Naţionale  cu  privire  la 
Anul  Internaţional  al  Păcii,  cea  mai  importantă  şi  stringentă  problemă  a  zilelor  noas¬ 
tre  este  aceea  de  a  se  face  totul  pentru  a  se  stopa  cursa  înarmărilor,  îndeosebi  nu¬ 
cleare,  de  a  se  trece  la  măsuri  reale  de  dezarmare,  de  a  se  apăra  cu  toate  forţele 
dreptul  fundamental  al  oamenilor  la  viaţă,  la  pace. 

în  calitatea  noastră  de  slujitori  ai  cultelor  simţim  vocaţia  împlinită  şi  misiunea 
noastră  desăvîrşită  numai  atunci  când  munca  noastră  dă  rod  în  câmpul  fertil  al  păcii 

şi  colaborării  internaţionale.  Sintem  deplin  convinşi  că,  mai  ales  acum  se  impune  ca, 
împreună  cu  întregul  nostru  popor,  cu  toţi  oamenii  de  pe  toate  continentele  să  acţio¬ 
năm  strîns  uniţi  pentru  a  împiedica  orice  act  ce  ar  putea  ameninţa  viaţa  noastră,  a 
copiilor  noştri,  a  semenilor  noştri,  a  tuturor  popoarelor.  Organizaţiile  mondiale  din 
cadrul  mişcării  ecumenice  (Consiliul  Ecumenic  al  Bisericilor,  Conferinţa  Bisericilor 
Europene  şi  Conferinţa  Creştină  pentru  Pace),  din  care  fac  parte  şi  cultele  din 
România,  ca  şi  ecumenismul  local  —  prin  cea  mai  reprezentativă  formă:  conferinţele 
teologice  interconfesionale  —  s-au  angajat  dintru  început  în  frontul  activ  al  apărării 
păcii  în  întreaga  lume  şi  a  salvării  vieţii  pe  planeta  noastră. 

Susţinem  fără  rezerve  Declaraţia- Apel  a  Frontului  Democraţiei  şi  Unităţii 
Socialiste  cu  privire  la  Anul  Internaţional  al  Păcii,  precum  şi  recentele  demer¬ 
suri  cutezătoare  ale  Omului  păcii,  domnul  Nicolae  Ceauşescu,  preşedintele  Româ¬ 
niei,  pentru  oprirea  cursei  înarmărilor ,  pentru  a  se  trece  la  dezarmare  şi,  în  primul 
rînd  la  dezarmare  nucleară,  pentru  încetarea  experienţelor  nucleare,  pentru  inter¬ 
zicerea  folosirii  şi  eliminarea  acestor  arme  din  Europa  şi  de  pe  întreaga  planetă, 
pentru  a  opri  amplasarea  de  noi  rachete  şi  distrugerea  celor  existente,  pentru  solu¬ 
ţionarea  conflictelor  dintre  state  pe  cale  paşnică,  prin  tratative,  pentru  încetăţe- 
nirea  unor  raporturi  normale  de  pace  şi  cooperare  între  toate  statele,  fiind  convinşi 
că  aceste  acţiuni  sini  in  deplin  consens  cu  interesele  vitale  ale  poporului  nostru, 
ale  întregii  omeniri. 

Ca  întotdeauna,  şi  acum,  în  Anul  internaţional  al  Păcii  noi,  participanţii  la 
această  a  47-a  Conferinţă  teologică  interconfesională .  ne  unim  glasul  cu  cel  al  între¬ 
gului  popor  român  şi  ne  legăm  să  facem  totul,  prin  mijloacele  noastre  specifice 
ca,  în  lume  să  triumfe  raţiunea  şi  înţelepciunea  politică,  să  învingă  voinţa  popoarelor 
în  asigurarea  dreptului  fundamental  al  omului  la  viaţă,  la  pace,  la  existenţă  liberă, 
independentă  şi  demnă  pe  pămînV*. 

3.  CHEMARE  PENTRU  PACE  ADRESATA 
ORGANIZAŢIEI  NAŢIUNILOR  UNITE: 

„  Reprezentanţii  cultelor  din  România,  reuniţi  la  Bucureşti,  în  ziua  de  23  mai 
1986.  in  cadrul  celei  de  a  47-a  Conferinţe  teologice  interconfesionale,  în  spiritul 
învăţăturilor  lor  de  credinţă,  au  analizat,  in  cadrul  temei  „Pacea  pe  pămînV\ 
noile  iniţiative  pentru  pace  şi  dezarmare  ale  României,  al  căror  strălucit  expo¬ 
nent  este  Excelenţa  Sa  Preşedintele  Nicolae  Ceauşescu.  Participanţii  la  Confe¬ 
rinţă  şi-au  exprimat  totala  adeziune  faţă  de  Declaraţia- Apel  a  Frontului  Demo¬ 
craţiei  şi  Unităţii  Socialiste  din  R.  S.  România,  adresată  partidelor  şi  organi¬ 
zaţiilor  democratice,  guvernelor,  tuturor  popoarelor  din  ţările  europene,  din  Sta¬ 
tele  Unite  ale  Americii  şi  Canada,  de  pe  alte  continente,  precum  şi  faţă  de  Decla¬ 
raţia  Marii  Adunări  Naţionale  a  R.  S.  România,  cu  privire  la  Anul  Internaţional  al 
Păcii ,  considerînd  că,  prin  aceasta  îşi  aduc  contribuţia  lor  de  slujitori  ai  altarelor 
şi  de  teologi,  la  cauza  păcii  şi  a  binelui  obştesc. 

în  deplină  unitate  de  cuget  şi  simţire  cu  toţi  oamenii  doritori  de  bine  din 
întreaga  lume  constatăm,  cu  justificată  îngrijorare,  accentuarea  stării  de  încor¬ 
dare  şi  conflicte,  continuarea  periculoasă  a  cursei  înarmărilor  nucleare,  acumu¬ 
larea  tot  mai  multor  factori  care  ameninţă  viaţa  pe  planeta  noastră,  constituind 
o  sfidare  flagrantă  a  normelor  ce  guvernează  relaţiile  internaţionale  şi  a  prin¬ 
cipiilor  cuprinse  in  Cartea  Naţiunilor  Unite. 

în  faţa  acestor  primejdii  noi,  slujitorii  altarelor,  care  propovâduim  pacea, 
dreptatea,  egalitatea  şi  fraternitatea  între  oameni  şi  popoare,  ne  exprimăm  hotă - 
rîrea  de  a  acţiona  cu  mijloacele  noastre  specifice,  pentru  salvgardarea  vieţii  de 
pe  planeta  noastră,  ştiind  că  viaţa  este  darul  cel  mai  de  preţ  făcut  de  Dum¬ 
nezeu  oamenilor. 

Conştienţi  de  misiunea  şi  responsabilitatea  noastră  în  apărarea  păcii,  în 
conservarea  valorilor  universale  ale  spiritului  uman,  împreună  cu  popond  nostru 
şi  cu  făcătorii  de  pace  din  întreaga  lume,  ne  consacrăm  lucrarea  noastră  comună 
pentru  menţinerea  vieţii  şi  păcii  pe  pămint. 

Cu  aceste  sentimente,  noi,  reprezentanţii  cultelor  din  România,  ne  pronunţăm 
ferm  pentru  măsuri  energice,  cu  participarea  largă  a  tuturor  statelor  lumii ,  în 
vederea  destinderii  şi  dezarmării  nucleare,  exprimîndu-ne  convingerea  că  Orga¬ 
nizaţia  Naţiunilor  Unite  trebuie  să  acţioneze  cu  mai  multă  fermitate,  pînă  nu 

este  prea  tîrziu ,  in  apărarea  dreptului  suprem  al  popoarelor  la  viaţă,  la  existenţă 
liberă ,  la  o  pace  trainică. 

Avem  încrederea  că  Bisericile ,  religiile  şi  cultele  din  întreaga  lume  îşi  vor 
aduce  aportul  lor  alături  de  popoarele  şi  statele  lumii  în  cadrul  cărora  fiinţează, 
la  stoparea  cursei  înarmărilor  şi  trecerea  la  dezarmare  nucleară  reală,  în  vede¬ 
rea  realizării  destinderii  şi  colaborării  internaţionale,  într-o  lume  a  păcii  şi  secu¬ 
rităţii  universale . 

Dorim  ca  O.  N.  U.  să-şi  îndeplinească  cu  adevărat  nobilul  său  ţel  înscris  în 
Cartă  —  de  a  salva  generaţiile  viitoare  din  flagelul  unui  nou  război  mondial 
care,  de  această  dată  s-ar  transforma  intr-un  cataclism  care  ar  pune  capăt  însăşi 
existenţei  vieţii  pe  pămîntu. 

4.  CHEMARE  ADRESATA  CONGRESULUI  MONDIAL 
AL  ORGANIZAŢIEI  ŞI  MIŞCĂRILOR  PENTRU  PACE: 

.. Participanţii  la  cea  de  a  47-a  Conferinţă  teologică  inter  confesională  din 
România,  desfăşurată  în  zilele  de  22 — 23  mai  1986  la  Bucureşti ,  în  spiritul  .con¬ 
vingerilor  noastre  religioase  şi  în  numele  credincioşilor  pe  care  îi  păstorim,  con¬ 
ştienţi  de  misiunea  şi  responsabilitatea  ce  ne  revin,  considerăm  ca  o  înaltă  datorie 
de  a  face  cunoscută  dorinţa  de  pace  a  poporului  român,  exprimată  cu  consec¬ 
venţă  şi  hotărîre  de  preşedintele  ţării  noastre ,  domnul  Nicolae  Ceauşescu  şi  reafir¬ 
mată  în  tezele  şi  propunerile  cuprinse  în  Declaraţia- Apel  a  Frontului  Democraţiei 
şi  Unităţii  Socialiste  din  Republica  Socialistă  România  adresată  partidelor  şi 
organizaţiilor  democratice,  guvernelor,  tuturor  popoarelor  din  ţările  europene,  din 
Statele  Unite  ale  Americii  şi  Canada,  de  pe  alte  continente,  precum  şi  în  Decla¬ 
raţia  Marii  Adunări  Naţionale  a  Republicii  Socialiste  România  cu  privire  la  Anul 
Internaţional  al  Păcii. 

Cu  profundă  îngrijorare  constatăm  escaladarea,  fără  precedent,  a  cursei  înar¬ 
mărilor,  mai  ales,  prin  noi  experienţe  în  scopul  perfecţionării  armelor  nucleare, 
prin  continua  amplasare  de  asemenea  arme  în  Europa  şi  pe  alte  continente,  prin 
acţiuni  de  militarizare  a  cosmosului.  Această  intensificare  a  înarmărilor  se  con¬ 
jugă  în  chip  nefericit  cu  forme  de  manifestare  a  politicii  imperialiste  de  forţă  şi 
dictat,  cu  amestec  în  treburile  interne  ale  altor  state,  cu  persistenţa  unor  con¬ 
flicte  şi  focare  de  tensiune  în  diferite  părţi  ale  lumii,  cu  creşterea  decalajului 
economic  între  statele  lumii.  O  astfel  de  stare  gravă  poate  degenera  şi  duce  ori - 
cînd  la  conflicte  mai  mari  şi  chiar  la  riscul  declanşării  unui  nou  război  mon¬ 
dial,  care  s-ar  transforma  inevitabil  într-o  catastrofă  nucleară,  distrugînd  viaţa 
şi  înseşi  condiţiile  menţinerii  vieţii  pe  pămînt. 

Considerăm  că  ţine  şi  de  misiunea  noastră  de  slujitori  ai  Altarelor  şi  teologi, 
responsabilitatea  pentru  apărarea  valorilor  universale  ale  existenţei  umane,  înainte 
de  toate,  a  vieţii  —  darul  şi  bunul  fundamental  încredinţat  de  Dumnezeu  oame¬ 
nilor  —  fără  de  care  celelalte  bunuri  nici  nu  se  pot  concepe .  In  numele  dreptului 
la  viaţă,  dorim  să  aducem  contribuţia  noastră  la  lupta  nobilă  pentru  destindere, 
înţelegere,  pace  şi  colaborare,  în  edificarea  unei  lumi  mai  bune  şi  mai  drepte  pe 
pămînt. 

In  spiritul  obiectivelor  Anului  Internaţional  al  Păcii  şi  a  Apelului  solemn, 
adoptat  prin  consens  de  Adunarea  Generală  a  Organizaţiei  Naţiunilor  Unite,  în 
noiembrie  1985,  ne  pronunţăm  energic  şi  acţionăm  de  pe  poziţiile  şi  cu  mijloacele 
noastre  specifice  pentru  încetarea  imediată  şi  necondiţionată  a  confruntărilor  ar¬ 
mate,  pentru  soluţionarea  diferendelor  pe  calea  tratativelor,  prin  mijloace  paşnice, 
pentru  renunţarea  definitivă  la  folosirea  forţei  şi  a  ameninţării  cu  forţa,  de  la 
orice  amestec  în  treburile  interne  ale  altor  state. 

întemeiaţi  pe  credinţa  noastră  că  toţi  oamenii  sînt  egali  înaintea  Creato¬ 
rului,  avem  convingerea  fermă  că  o  pace  durabilă  a  generaţiilor  prezente  şi 
viitoare  poate  fi  clădită  numai  prin  soluţionarea  justă  a  problemelor  acute  din 
viaţa  internaţională,  cu  participarea  directă  şi  egală  în  drepturi  a  tuturor  state¬ 
lor,  mari  şi  mici,  prin  instaurarea  unei  noi  ordini  economice  internaţionale ,  pe 
baza  echităţii  şi  justiţiei  şi  prin  întărirea  încrederii  între  oameni  şi  respectării 
neabătute  a  independenţei,  suvemanităţii,  demnităţii  naţionale  şi  a  colaborării 
între  state  şi  popoare. 

In  numele  Conferinţei  noastre ,  adresăm  o  fierbinte  chemare  către  Congresul 
mondial  al  organizaţiilor  şi  Mişcărilor  pentru  pace,  pentru  ca,  acţionînd  împreună, 

să  facem  să  triumfe  în  acest  An  Internaţional  al  Păcii ,  raţiunea  şi  înţelepciunea , 
să  învingă  voinţa  popoarelor,  pentru  asigurarea  dreptului  fundamental  al  oameni¬ 
lor  la  viaţă,  la  pace,  la  existenţă  liberă,  independentă  şi  demnă  pe  păm\ntu. 

5.  CHEMARE  PENTRU  PACE,  ADRESATA  CONSILIULUI  ECUMENIC 
AL  BISERICILOR,  CONFERINŢEI  BISERICILOR  EUROPENE 
ŞI  CONFERINŢEI  CREŞTINE  PENTRU  PACE: 

„Reprezentanţi  ai  cultelor  şi  invăţămîntului  teologic  din  România,  reuniţi  la 
Bucureşti  în  zilele  de  22 — 23  mai  1986,  in  cadrul  celei  de  a  47-a  Conferinţe  teo¬ 
logice  interconfesionale,  cu  tema  generală  „Pace  pe  pămînt11,  profund  îngrijoraţi 
de  continua  agravare  şi  încordare  a  situaţiei  internaţionale,  în  spiritul  convinge¬ 
rilor  noastre  religioase  şi,  în  numele  credincioşilor  noştri  pe  care  îi  călăuzim 
pentru  împlinirea  menirii  lor  înaintea  lui  Dumnezeu  şi  a  oamenilor. 

Conştienţi  de  rolul  şi  responsabilitatea  noastră  într-o  lume  în  care  cursul 
evenimentelor  poate  fi  încă  schimbat  pentru  a  opri  mersul  spre  catastrofa 
nucleară,  şi  de  a  se  trece  la  destindere,  la  colaborare,  la  realizarea  unei  lumi 
fără  războaie  şi  arme . 

Socotim  de  datoria  noastră  ca  în  acest  An  Internaţional  al  Păcii  să  adresăm 
reprezentanţilor  tuturor  Bisericilor,  religiilor,  cultelor  religioase  din  Europa  şi  din 
întreaga  lume,  chemarea  de  a  acţiona  cu  fermitate  pentru  menţinerea  şi  apărarea 
vieţii  pe  pămînt.  de  a-şi  spori  eforturile  pentru  educarea  responsabilă  a  credin¬ 
cioşilor  în  spiritul  apărării  vieţii,  al  promovării  nobilelor  idealuri  de  pace  şi 
apropiere  între  oameni  şi  popoare,  al  încrederii  şi  respectului  unora  faţă  de  alţii. 

întemeiaţi  pe  credinţa  noastră  că  toţi  oamenii  sînt  egali  în  a  se  bucura  de 
viaţă,  avem  ferma  convingere  că  o  pace  durabilă  poate  fi  asigurată  numai  prin 
soluţionarea  justă  a  problemelor  litigioase  din  viaţa  internaţională,  cu  participare 
egală  a  tuturor  statelor  lumii,  mari  şi  mici,  pentru  creşterea  sănătoasă  a  gene¬ 
raţiilor  prezente  şi  viitoare. 

Să  facem  în  acest  An  Internaţional  al  Păcii,  să  învingă  voinţa  popoarelor 
pentru  asigurarea  dreptului  fundamental  al  oamenilor  la  viaţă,  la  pace,  la  exis¬ 
tenţă  liberă,  independentă  şi  demnă  pe  pămînt. 

Cunoscînd  cauzele  profunde  ale  înrăutăţirii  situaţiei  internaţionale:  înarma¬ 
rea  nucleară,  lipsa  unei  ordini  economice  internaţionale,  inechităţile  politice,  eco¬ 
nomice  şi  sociale,  discriminarea  rasială,  ameninţarea  cu  forţa  în  relaţiile  inter¬ 
naţionale  şi  alte  grave  pericole  la  adresa  păcii  şi  vieţii ; 

Noi,  slujitorii  Altarelor  din  România,  responsabili  de  misiunea  şi  lucrarea 
noastră,  ne  adresăm  tuturor  oamenilor  de  bine  din  întreaga  lume,  reprezentînd 
Biserici,  religii  sau  culte  religioase  pentru  a  cere  factorilor  de  decizie  pentru 
soarta  popoarelor  să-şi  valorifice  capacitatea  morală  şi  politică  în  a  acţiona  în 
mod  responsabil  şi  eficient  în  vederea  înlăturării  marelui  pericol  nuclear  şi  a 
păstrării  şi  apărării  valorilor  universale  ale  umanităţii. 

In  actualele  împrejurări,  un  obiectiv  major  al  relaţiilor  noastre  bisericeşti 
şi  interconfesionale  este  acela  al  slujirii  năzuinţelor  legitime  ale  oamenilor  şi 
popoarelor  de  pace,  dreptate,  bunăstare  materială  şi  spirituală,  de  progres  eco¬ 
nomic  şi  social. 

Avem  obligaţia  să  promovăm  ferm  angajamentul  şi  lucrarea  noastră  în 
slujba  apărării  vieţii,  a  relaţiilor  de  prietenie  şi  armonie  între  oameni  şi  popoare, 
care  să  rodească,  în  sufletele  oamenilor  de  bine  spiritul  de  încredere  reciprocă, 
de  speranţă  fermă  în  realizarea  unei  lumi  a  „ păcii  fără  hotar “  (Isaia  9,  6),  pe 
planeta  noastră 

Lucrările  celei  de  a  47-a  Conferinţe  teologice  interconfesionale  s-au  con¬ 
cretizat  astfel  prin  aprofundarea  temei  privind  raportul  dintre  spiritualitatea  şi 
responsabilitatea  creştină,  raport  evidenţiat  de  formula  doxologică:  „Slavă  lui 
Dumnezeu  şi  pace  pe  pâmînt“.  Teologi  ortodocşi,  împreună  cu  confraţii  lor  pro¬ 
testanţi  şi  catolici,  au  precizat  o  serie  de  puncte  comune  privitoare  la  această 
temă  şi  la  implicaţiile  ei  pentru  activitatea  Bisericilor  în  lumea  de  astăzi.  Aceste 
implicaţii  au  fost  apoi  evidenţiate  prin  angajamentul  Bisericilor  de  a  sprijini 
hotărit  toate  acţiunile  întreprinse  de  patria  noastră  comună,  în  frunte  cu  preşe¬ 
dintele  Nicolae  Ceauşescu,  pentru  ca  lumea  pace  să  aibă  şi  să  o  aibă  din  belşug. 

Pr.  Prof.  Dr.  Viorel  Ioniţă 


Din  trecutul  zbuciumat  al  Transilvaniei 


DIN  VREMEA  LUI  ŞAGUNA 

Însemnări  după  documente  inedite,  privitoare  la  istoria 
mentalităţilor  şi  a  vieţii  culturale  şi  bisericeşti 

DIN  TRANSILVANIA  (IV) 


In  cele  ce  urmează,  con  ţinu  înd  seria  textelor  şi  regestelor  din  vremea  lui 
Şaguna,  ne-am  oprit  la  documente  din  anul  1847,  pe  cînd  Şaguna  nu  era  încă  episcop, 
ci  doar  vicar  general.  Aşa  cum  am  arătat  mai  înainte  (Mitropolia  Ardealului  nr. 
9 — 10/1985,  p.  636),  comentariile  şi  concluziile  asupra  documentelor  ce  se  publică  se 
vor  face  mai  tîrziu,  cînd  seria  se  va  închide. 

62/847 

Către  protopopul  de  Braşov  Petru  Gherman,  Tractul  III 

Binecuvîntate  D.  Protopoape! 

Arătînd  încoace  parohul  nostru  din  Codlea  Petru  Vlad  că  d insul  ar  fi  silit 
din  partea  Binecuv.  Tale  a  da  suspensului,1  quelluialalt 2 3  preot  de  acolo  George 
Pascu,  jumătate  nu  numai  din  veniturile  parochiei  aceştia  din  urmă,  ci  şi  din  propria 
sa  parochie;  se  referă 5 6  Binecuv.  Tale  că  în  înţelesul 4  rînduielii  Consist,  de  sub  nr. 
682,  a.  cr.  recurentul  paroh  Petru  Vlad  nu  are  de  a  întoarce  suspensului  de  la 
funcţie  preot  George  Pascu  mai  mult  decît  jumătate  din  veniturile  numai  din  paro¬ 
hia  lui  George  Pascu  curgătoare,5  sau  dacă  satul  Codlea  nu  este  în  2  parohii  împăr¬ 
ţite,  V4  din  veniturile  din  întregul  sat  curgătoare,  rămînînd  Va  recurentului  Petru 
Vlad.* 

Al  Rinecuvînţenied  Tale  de  bdnevoitoriu 

Sibiu  4  febr.  1847 

as.  Andrei  Şaguna 


1  Suspendatului,  pentru  că  era  condamnat  la  2  ani  închisoare  (vezi  actul  nr. 
368/1847 

2  celuilalt 

3  sînteţi  îndrumat 

4  potrivit  cu 

5  Veniturile  realizate 

6  Se  vede  că  pedepsirea  preotului  Pascu  la  2  ani  închisoare  n-a  fost  pentru 
motive  însuşite  în  întregime  de  Consistoriu,  de  aceea  Şaguna  i-a  lăsat  familiei  fie 
V2  din  veniturile  parohiei  lui,  dacă  o  avea  aparte,  fie  Va  din  veniturile  parohiei 
Codlea,  dacă  era  preot  împreună  cu  Petru  Vlad. 

[Către  protopopul  de  Braşov] 

Petru  Gherman,  Traetul  III 

Binecuvlntate  D.  Protopoape! 


îndurîndu-se  înălţatul  reg.  guvern  a  hotărit  prin  pretionul  său  Decret  din  12  ian. 
a.  c.  nr.  248  ca  cererea  servitorilor  bisericeşti*  din  oraşul  Rişnov  spre  a  se  scuti 
de  purtarea  greutăţilor  comune’  şi  a  slujbelor  cu  plebea1  la  acel  înălţat  aşternută,4 
ca  netemeinică,  să  nu  se  iee  în  nici  o  băgare  de  seamă,  şi  suplicanţii 5  să  poarte 
acestea  —  de  la  care  nici  servitorii  bisericeşti  ai  altor  confesii  nu  sînt  luaţi  afară6 
—  ca  şi  pînă  acum.  Se  comite'  binecuvîntăniei  tale:  ca  această  îndurată  hotârîre 
să  o  faci  cunoscută  numiţilor  servitori  bisericeşti  din  Rîşnov  spre  cunoştinţă  şi 
Îndreptare. 

de  bine  voitoriu 


Sibiu  10  febr.  1847 


Andrei  Şaguna 
general  vicar 


1  probabil  preoţii 

2  probabil  unele  impozite  locale 

3  probabil  zile  de  muncă  obştească 

4  cerere  trimisă  la  Guvern 

5  cei  care  au  cerut  scutirea 

6  nu  sînt  excepţii 

7  se  comunică 


93/847 

[Către  protopopul  din  Braşov] 
Petru  Gherman,  Traetul  III 


Binecuvlntate  D.  Protopoape! 


In  urma  deschiaraciunei  ‘  d.  director  Moyse  Fulea,  în  privinţa  cererii  preoţilor 
şi  bătrînilor  satului  Zărneşti,  pentru  strămutarea  cantorilor  la  bisericile  de  acolo 
aflători,  încoace  făcute,  fiind  la  lumină  şi  văzîndu-se  acea  cerere  cu  totul  nefundatâ 
şi  netemeinică;  i  se  comite 2  Binecuviinteniei  tale:  că  pre  sus-numiţii  suplicanţi 3 
să-i  îndrepţi  a  se  îndestula  cu  dispoziţia  lăudatului  D.  Director  in  privinţa  cantorilor 
făcută,  şi  a  trăi  în  linişte  şi  în  pace. 

de  binevoitoriu 

Sibiu,  10  febr.  847 


Andrei  Şaguna 
general  vicar 4 


1  referatului 

2  se  porunceşte 

3  reclamanţi 

4  Adresa  pe  plic  In  1.  latină 


[Circulară] 

Binecuvîn taţilor  D.  D.  Protopopii 

In  urma  induratului  decret  gubernial  din  16  decembrie  a.  tr.  nr.  14157  ni  se 
porunceşte,  ca  fiindcă  în  comitatul  Hunedorii  satul  Sent  Andraş  prin  un  foc  groaznic 
mai  de  tot  s-au  prefăcut  în  cenuşă  şi  lăcuitorii  lui  au  ajuns  la  cea  mai  de  pe  urmă 
sărăcie,  spre  ajutori ul  lor  să  mijloceşte  prin  preoţii  vouă  subordonaţi  a  să  aduna 
şi  de  la  creştinii  noştri  mila  care  să  o  administraţi  crăieştilor  perceptori  pe  lingă 
cvitanţie  aşişderea. 

Nr.  80/847 

Prin  alt  îndurat  decret  din  16  a.tr.  nr,  14320  să  porunceşte  a  să  aduna  milă 
pentru  unele  comuni  din  Helveţia  care  prin  potop  şi  prin  alte  întâmplări  naturale 
(fireşti)  s-au  păgubit  ca  la  673.711  fiorini  şi  52  creiţari  despre  care  asâminea  făcînd 
prin  subordonaţii  preoţi  [colectă]  să  o  administraţi  căieştilor  perţeptori  pe  lingă 
cvitanţie. 

Al  binecuvîntaţiilor  voastre  de  bine  voitor 

Sibiu,  10  februarie  847 

Andrei  Ş agilii» 
Arhimandrit  şi  general  vicar 

(s-au  primit  13  martie  847) 

Copia  la  nr.  consistorial  180/847 

Binecuvîn taţilor  D.  D.  Protopopi! 

înălţatul  regesc  guberniu  s-au  îndurat  a  porunci  graţiosul  Decret  din  12 
februarie  a.  c.  nr.  gubernial  9.673  în  urma  benignului  decret  împărătesc  din  16 
decembrie  a.  cr.  nr.  curţii  6618  ieşit,  ca  în  cauză  de  căsătorii  de  cîte  ori  se  vor 
da  afară  1  extracturi  matriculare  din  protocoalele  botezaţilor,  eliminaţilor  şi  a  bune¬ 
lor  învoiri,  spre  înconjurarea  confuziilor  şi  neînţelegerilor,  totdeauna  cu  cea  mai 
mare  acuraţie  să  se  spună  ziua,  luna  şi  anul  botezului,  bunei  învoirii,  făcutelor 
3  vestiri  şi  a  cununiei  asemenea. 

181/847  Prin  alt  graţios  Decret  gubernial  dim  18  februarie  a.c.  nr.  gubernial  1746 
în  urma  rescript.  îndurat  Decret  împărătesc  din  24  decembrie  a.cr.  nr.  curţii  6669 
eşit,  să  porunceşte  ca  de  oarecum  va  vreo  muere  porneşte  proces  de  despărţenie 
asupra  bărbatului  ei.  care  într-aceia,  adecă  după  începerea  procesului  s-ar  băga 
sau  s^ar  prinde  în  cătane,  cercetarea  şi  revizia  procesului  să  ţine  adevărat  de 
iurisdicţia  forumului  bisericesc,  dar  bărbatul  cătană  să  se  cheame  înaintea  acestui 
forum  bisericesc  prin  atărnătoarea  iurisdicţie  militărească.  Drept  aceea  aceasta  dacă 
prea  înalte  şi  prea  îndurate  rânduieli  împărăteşti  cu  acel  adaos  să  fac  cunoscute 
binecuvîntaţilor  voastre  ca  pe  viitor  cu  cea  mai  mare  acuraţie  şi  scumpătate  să 
le  împliniţi  şi  să  le  aveţi  de  îndreptar  iară. 

182/847.  Spre  împlinirea  induratului  alt  Decret  gubernial  din  5  februarie  a.  c. 
nr.  gubernial  1149  prin  care  se  porunceşte  a  se  aduna  pe  seama  locuitorilor  din 
satul  Dipşa  Isar  (?)  districtul  Bistriţii  carii  prin  un  foc  groaznic  s-au  păgubit  oa  la 
155.479  fiorini  de  argint,  să  faceţi  Ha  subordinaţii  preoţi  ca  să  aduce  şi  de  la  creştinii 
noştri,  cît  va  fi  cu  putinţă,  spre  ajutoriul  acestor  nenorociţi  oameni  din  sus-numitul 
sat  Dipşa  şi,  de  s-ar  aduna  bani,  binecuvîntaţiile  voastre  să  administraţi  regeştilor 
preţiptori  pe  lingă  cuviincioasa  cvintaţie. 


Sibiu,  18  martie  847 


Al  binecuvinţaniilor  voastre  de  bine  voitoriu, 

Andrei  Şaguna 
general  vicar 


1  se  vor  elibera 

* 


Copie  nr.  238/847 

Binecuvîntaţilor  D.  D.  Protopresbiteri 
din  Districtul  Braşovului! 

Din  privinţa  aceea  că,  după  cum  este  aici  din  izvoare  sigure  cunoscut,  mulţi 
din  preoţii  binecuvinteniei  voastre  subordonaţi,  lăsîndu-şi  parohiile  lor  călătoresc 
încoace  şi  încolo,  în  ţară  şi  afară  din  ţară,  în  neguţătorii  şi  alte  speculaţii  umblînd, 
se  porunceşte  frăţiilor  voastre  sub  grea  pedeapsă  de  dări  de  seamă,  să  nu  mai 
îndrăzniţi  a  mai  înzestra  cu  înscrisuri  [de  călătorie]  pe  asemenea  preoţi  numai  din 
puterea  binecuviinţeniilor  voastre,  fără  de  ştirea  Consistoriului,  ca  preoţii  aceştia 

totdeauna  să  arate  Consistoriului  motivele  pentru  care  vreau  a-şi  părăsi  parohiile 
pe  mai  mult  sau  mai  scurt  timp. 

Al  binecuvînteniilor  voastre  de  bine  voitoriu 


Sibiu,  24  martie  847 


Andrei  Şaguma 
general  vicar 


Binecuvîntate  D.  Protopresbitere! 

Spre  a  se  putea  da  de  aici  ceruta  informaţie  la  înaltul  R.  guvern  în  privinţa 
diferenţei '  parohului  nostru  de  la  Tohanul  Nou  Stan  Bâncilă  cu  locuitorul  de  acolo 
Bucur  Budocs  ca  şi  cu  ceilalţi,  de  lipsă  s-au  văzut  a  se  şti  ceva  mai  apriat 2  despre 
purtarea  morală  a  sus-n urnitului  paroh.  Drept  aceea  se  comite 1  Binecuv.  Tale  ca 
cit  mai  curînd  să  aveţi  încoace  şi,  după  cunoştiinţa  sufletului,  cu  ce  însuşiri  morale 
este  înzestrat  numitul  paroh  Stan  Bâncilă  şi  cum  e  purtarea  lui?  Dat  în  şedinţa 
consist,  din  15  aprilie  847. 

Al  binecuv.  tale  de  bine  voitoriu 

Andrei  Şaguna 
general  vicar* 


1  certei 

2  mai  amănunţit 

3  se  cere 

4  Ab  Consistorio  n.u.  Admodum  Reverendo  Domino  Petro  German .Protopres- 
bytero  Coron.  Tractus  3,  Corono. 


Bine  încuviinţaţilor  d.  d.  Protopopi, 

Cui  din  binecuvîntaniile  voastre  nu-i  este  cunoscută  lipsa  oea  de  obşte  ce  o 
simţim  în  privinţa  cărţilor  trebuincioase  pentru  instituţia  tinerimii  noastre  în  şcoalele 
elementare  ce  avem?  Iată  neguţâtoriul  de  cărţi  din  Cluj,  D.  Ioan  Tilciu,  ne  întinde 
cît  de  cît  mină  de  ajutoriu,  nu  numai  în  privinţa  aceasta  de  a  da  publicului  nostru 
românesc  o  scurtă  [istorie]  a  Ardealului  geografic  din  limba  ungurească  foarte  bine 
româneşte  trecută,  pentru  tinerimea  noastră  şcolară  mult  folositoare,  ci  şi  în  privinţa 
stăvilirii  demoralizaţiei  ce  prin  prăpăditoarea  beutură  de  vin  ars  în  poporul  nostru 
tot  mai  tare  să  lăţeşte;  prin  o  altă  cărticică  despre  tristele  urmări  a  beuturii  vin 
arsului,  pentru  poporul  nostru  nu  mai  puţin  folositoare.  Drept  aceasta  se  [reco¬ 
mandă]  bineîncuviintâţiilor  voastre  ca  mai  întîi  pe  subordonaţii  preoţi,  apoi  prin 
aceştia  pre  dascăli  şi  pre  toţi  creştinii  noştri  cu  atîta  mai  vîrtos  să-i  îndemnaţi  spre 
aceste  mult  folositoare  cărticele.  Preţul  lor:  cea  dinţii  12  kr.  argint,  iară  a  doua  10  kr. 
argint.  Asămănat  cu  folosul  ce-1  pot  aduce,  preţul  e  foarte  mic.  Vor  fi  de  căpătat 
în  toate  librăriile  de  prin  oraşele  mai  de  căpetenie.  Dat  din  şedinţa  conzistorială 
din  22  aprilie  847,  în  Sibiu  ţinută. 

Al  ...  de  bine  voitoriu 

Andrei  Şaguna 
general  vicar 

* 

368/847 

[Către  protopopul  Braşovului] 

Petru  Gherman,  Tractul  III 

Binecuvîntate  D.  Protopopoape! 

înaltul  reg.  gubemial  înştiinţează  prin  induratul  său  Decret  din  7  aprilie  a.  c. 
nr.  3891  că  parohul  nostru  de  la  Codlea  George  Pascu  s-au  condamnat  la  prinsoare 
pe  2  ani.  Deci  fiind  aşa  după  nr.  consistoriului  574.846,  zisul  George  Pascu  sub  aceea 

condiţie  s-au  sfinţit  preot,  ca  după  apropiata  cerere  a  Binecuv.'  Tale  din  23  oct.  a.  844 
să-ţi  fie  capelan  protopopesc,  şi  -numai  după  aceea  s-au  aflat  lingă  parohul  din 
Codlea  Petru  Vlad,  unde  după  protocolul  regulaţi  ei  numai  de  un  paroh  este  loc,  şi 
unde  atît  de  rău  s-au  purtat,  cit  pre  calea  legii  s-au  osîndit  la  pedeapsă  capitală; 
6e  prescrie 2  Binecuv.  tale  că  cu  atlt  mai  vîrtos  să  asigurezi  pre  parohul  de  la  Codlea 
Petru  Vlad  de  a  nu  mad  da  de  astăzi  în  colo  jumătate  din  veniturile  parohiale 
condamnatului  capelan  George  Pascu,  cit  şi  că  la  pomenitul  sat  Codlea  numai  d insul 
singur  este  paroh  legal;  din  care  privinţă  să-d  şi  porunceşti  că  cu  toată  sîrguinţa 
să  poarte  grijă  de  cuviincioasă  împlinire  a  tuturor  slujbelor  preoţeşti  şi  parohiale 
acolo,  iară  în  cît  1  pentru  condamnatul  preot  George  Pascu,  la  tknp  se  vor  hotărî 
cele  cuviincioase.  Dată  din  şedinţa  consist,  ddn  mai  1847,  în  Sibiu  ţinută. 

Al  binecuvântării  tale 
de  bine  voitoriu 
Andrei  Şaguna 
general  vicar 


1  Binecuvintăţiei,  formă  de  reverenţă  -ieşită  din  uz 

2  se  face  cunoscut 

3  cît  despre 

334/1847 

[Ordin  circular  către  protopopi] 

Binecuvîntaţilor  D.  D.  protopresbiteri! 

Poruncindu-se  prin  graţiosul  Decret  gubernia!  -din  1  aprilie  a.  c.  m\  4105,  în 
urma  prea  induratului  Decret  împărătesc  din  25  febr.  a.c.  nr.  807  (ieşit),  oa  din 
privinţa  aceea  că  s-au  descoperit  la  înaltul  loc  căsătoria  nelegiuită  a  Anei  Batat  cu 
Andrei  Csama  prin  parohul  uinitariu  din  Vargyas  Stophas  Szabo  săvîrşită,  acest 
ordinariat  să  prîvegheze  pentru  ca  acei  stătători  înainte  bisericeşti,'  care  sub  dare 
de  seamă  sînt  îndatoraţi  ca  anual  a  corecta  matricolele,  să  poarte  grijă  ca  acestea 
tocma  aşa  să  se  întocmescă,  precum  este  poruncit  prin  mai  înaltele  normale,2  aceste 
îndurate  rînduiele,  cu  acel  adaos  se  fac  cunoscute  şi  binecuvîntăţiilor 3  voastre 
spre  viitoare  îndreptare:  ca  în  tot  anul  să  [meargă]  cu  documentul  matricolelor 
bisericeşti  atîrnătoare4  şi  că  cu  grijă  ca  acela  tocmai  după  sunetul  mai  multor 
rînduieli  mai  înalte 5  să  se  întocmească. 

Sibiu,  6  mai  847 

de  bine  voitoriu 
Andrei  Şaguna 
general  vicar 

Al  Binecuvîntăţiilor  Voastre 

Al ...  de  bine  boitoriu 


1  preoţii 

2  norme 

3  formă  de  reverenţă,  mai  rară 

4  în  oauză 

5  după  îndrumările  superioare 

* 

306/847 

[Ordin  circular  către  protopopi] 

Bine  încuviinţaţilor  d.  d.  protopresbiteri! 

In  urma  induratului  Decret  gubernia  1  din  8  aprilie  nr.  3895  a.c.  ieşit  ca  să  se 
adune  milă  şi  de  la  creştinii  noştri  pe  seama  prin  foc  păgubitei  comunităţi  din  Sent 
Georg,  se  porunceşte  bine  încuviinţărilor  voastre  1  ca  spre  acest  sfîrşit  să  provocaţi 
pe  subordonatul  popor  prin  atîmătorii  preoţi  şi  mila  ce  s-ar  aduna  după  modul 

cunoscut,  s-o  administraţi  respectivilor  regeşti  preţeptori  pre  lingă  chitanţie  pe  care 
apoi  la  timp  său  să  o  aştemeţi :  încoace  spre  urmare  mai  încolo  cu  dînsa.3 
Dat  in  şedinţa  consist.  18  mai  847,  în  Sibiu  ţinută. 

Al  bine  incuv.  voastre 
de  bine  voi  tor  iu 

Andrei  Şaguna 

general  vicar 

Dat  Sn  şedinţa  consist.  18  mai  847,  in  Sibiu  ţinută. 


1  Formulă  de  reverenţă  ieşită  din  uz 

2  s-o  trimiteţi 

3  spre  a  o  comunica  celor  în  drept 

436/847 

[Către  protopopul  Braşovului] 

Petru  Gherman,  Tractul  III 

Binecuvintate  d.  protopoape! 

Din  actul  în  origine  spre  întoarcerea  înapoi  adăugata1  expoziţie2  a  unor  locui¬ 
tori  din  Predeal  asupra  parohului  Ioan  Tetulcea  făcută,  vei  vedea  binecuvîntarea 
ta  mai  pe  larg  in  ce  se  cuprinde  realitatea  cererilor.  Deci  binecuv.  ta  să  provoace 4 
mai  intîi  pre  suplicante3  a-şi  documenta  expoziţia  in  chip  vrednic  de  credinţă,  care 
apoi,  aşa  documentată,  să  o  împărtăşeşti  inculpatului  paroh  spre  a-ţi  da  răspunsul 
(rupt  docum.)  şi  apoi  toate  actele  [însoţite  de]  informaţii  mai  [amănunţite  în]  pri¬ 
vinţa  caracterului  moral  al  zisului  paroh  Ioan  Tetulcea,  să  le  aşterni  încoace  spre 
pertractare  mai  departe.6  Din  şedinţa  Consist,  din  27  mai  847,  în  Sibiu  ţinută. 

Al  binecuvînt.  tale 
de  bine  voitoriu 

Andrei  Şaguna 
General  vicar  7 


1  Din  actul  pe  care  îl  înapoiem  acum  în  original 

2  expunere,  reclamaţie 

3  Formulă  de  reverenţă 

4  să  înd rumeze 

5  reclamant 

6  a  le  analiza 

7  Adresa  pe  verso  în  limba  latină 

529/847 

Binecuvintate  D.  Protopoape! 

La  arătarea  morţii  diaconului  de  la  Zârneşti  Ioan  Baiul  dta  4  iunie  a.  c.  încoace 
făcută,  vi  se  referie  că  mai  înainte  de  toate,  pre  toţi  concurenţii  la  această  stadie 
dinpreună  cu  testimoniile  scolastice  sâ-i  îndrepţi  încoace  spre  a  depune  examen 
din  studiile  teologice  în  faţa  Consistoriului.  Din  şedinţa  consist,  din  24  iunie  847  în 
Sibiu  ţinută. 

Al  Binec.  Tale 
de  bine  voitoriu 

Andrei  Şaguna 
gen.  vicar  1 


1  Ab  Consistorio  n.  u.  Admodum  Rev.  Romino  Petro  German.  Protopresbytero 

Tractus  Coron.  3.  Coronae 

Nr.  551/1847 

Binecuvântaţilor  d.  d.  protopopi  şi  administratori! 

După  prea  înalta  poruncă  împărătească  din  4  febr.,  nr.  curţii  436,  prin  induratul 
Decret  gubem.  din  20  aprilie  a.  c.,  nr.  4606  acestui  Consistorium  cu  acel  adaos  împăr¬ 
tăşită,  ca  robilor1  din  prinsorile2  acestui  Mare  Prin  ţipat  *  cel  puţin  de  două  ori  pe 
săptămînă  să  se  facă  dumnezeiasca  slujbă,  cu  provocaţie  la  rînduiala  episcopească 
de  sub  nr.  29/1834,  în  urma  induratului  Decret  gubemial  din  2  decembrie  833  nr. 
12.645,  se  porunceşte  binecuvintăţiilor 4  voastre  şi  prin  binecuvîntăţiile  voastre  tutu¬ 
ror  subordonaţilor  parohi,  ca  pe  viitor  toţi  aceia  în  a  căruia  parohie  se  află  vreo 
prinsoare  cu  robi  de  ritul  grecesc  neunit,  sub  cea  mai  strînsâ  dare  de  seamă 5  să 
grijiţi  ca  acelor  robi  pe  lîngă  dumineca  şi  sărbătoarea  şi  în  toată  miercurea,  afară 
de  dumnezeiasca  slujbă  să  se  dea  regulat  cuviincioasa  şi  potrivită  învăţătură  creşti¬ 
nească  şi  morală.  Din  şedinţa  consistorială  din  1  iulie  1847  în  Sibiu  ţinută. 

Al  binecuvintăţiilor  Voastre  de  bine  voitoriu 

Andrei  Şaguna 
general  vicar 


1  deţinuţilor 

2  închisori 

3  Marele  Principat  al  Ardealului 

4  formulă  de  politeţe  ieşită  din  uz 

5  pe  răspundere  proprie 


574/847 


Binecuviinţate  D.  Protopoape! 

La  întrebarea  Binecuv.  tale  dta  30  iunie  a.  c.  cum  să  urmezi  şi  ce  să  răspunzi 
O.  Magistrat  din  Braşov  la  cererea  sa  in  privinţa  preotului  nostru  din  Codlea 
George  Pascu,  Şi  se  referă:  ca  să  răspunzi  acelui  Lăudat  la  numitul  sau  îndorsatul 1 
că  Binecuv.  Ta  din  aceea  privinţă  că  postulatului 2  înaltului  Magistrat  nici  într-un 
chip  nu  ţine  de  sfera  activităţii  Binecuv.  Tale.  In  privinţa  objectului  de  faţă,  meri¬ 
torie  3  nu  le  poţi  declara.  Din  şedinţa  consist,  din  8  iulie  847,  în  Sibiu  ţinută. 

Al  binecuv.  Tale 
de  bine  voitoriu 

Andrei  Şaguna 
general  vicar 4 


1  la  cererea  sa  verbală  sau  scrisă 

2  cererea 

3  declaraţie  valabilă,  folositoare 

4  Adresa  în  limba  latină:  Ab  Consistorio  n.  u.  (non  unita)  Admodum  Rev. 
Domino  Petro  German,  Protopresbytero  Tractus  Coroni  3,  Coronam  (Braşov,  n.  n.) 

* 

824/847 


Binecuvântate  D.  Protopoape! 

Deoarece  de  la  acest  scaun  epiiscopesc,  după  mai  înaltele  rînduieli  în  tot  anul 
vine  a  se  arăta  la  înălţatul  regesc  gubemiu  statistica  întregii  Eparhii,  numărul  adecă 
al  tuturor  sufletelor  de  ritul  nostru  ţinătoare,  de  la  mic  pînă  la  mare:  aşadară  cu 
provocaţie  la  rînduiala  consistorială  din  6  octombrie  846  nr.  569,  se  porunceşte  bine- 
cuvintării  tale  împărtăşit  cu  toată  acuraţia,  să  faci  şi  pre  acest  ,an  conscripţia  pro- 

topopiatului  său,  şi  poruncind  aspru  subordonaţilor  preoţi  ca  să  fie  cu  cea  mare  băgare 
de  seamă  în  arătarea  numărului  familiilor  şi  a  sufletelor  din  parohii,  şi  pină  la 
sfîrşitul  lui  noiembrie  viitor  să  o  aşterni  încoace.  Din  şedinţa  consistorială  din  21 
octombrie  847  în  Sibiu  ţinută. 

Al  binecuvinţenii  tale 
De  bine  voitoriu 

Andrei  Şaguna 
vicar  general 1 


1  Ab  Consistorio  n.  u.  Admodum  Rev.  Domino  Petro  German  Protopresbyterc 
Coron.  Tractus  III,  Corona 


834/847 


Binecuvîntate  d.  protopoape! 

Arătînd  încoace  la  25  sept.  a.  c.  moartea  parohului  nostru  din  Zâmeşti  Vlad 

Dan;  ţi  se  referă  că  spre  întregirea  acestei  staţii  parohiale,  să  faci  după  modalitatea 
prescrisa  —  candidaţie  aşa  însă  că  prima  loco  să  vină  candidatul  teologul  de  acolo 
Ioan  Tope,  care  candidaţie  din  toate  părţile  întărită  la  timpul  său  să  o  aşterni 
încoace.  Din  şedinţa  cons.  din  21  oct.  847,  în  Sibiu  ţinută. 

Al  binecuv.  tale 
de  bine  voitoriu 

Andrei  Şaguna 
General  vicar  1 


1  Admodum  Reverendo  Domino  Petro  Gherman  Protopresbytero  Tractus  Coron 
III,  Coronae 

841/847 

[Protopopului  Braşovului,  probabil  Ioan  Popasu] 

Binecuvîntate  d.  protopoape  1 

In  diferenţa 1  dintre  resignatul 2  nostru  preot  din  Presmer  Nicolae  Frateş  şi 
unii  locuitori  de  acolo,  ieşind  la  lumină  din  protocolul  investigaţiei  mestecate/  din 
28  aprilie  a.  c.  ca  numitul  preot  resignant  Nicolae  Frateş,  dintre  toate  învinuirile 
lui-şi  făcute4  într-aceea  se  află  vinovat:  că  afară  de  pămîntul  de  Thoma  Csuruiai 
încă  în  anul  1789  pre  sama  preoţimei  de  acolo  lăsat,  au  folosit  încă  şi  alte  2  pămîn- 
turi,  unul  pre  sama  bisericii  de  Ioan  Iile,  şi  altul  prre  sama  şcoalei  de  Costandin 
Caracas  în  anul  1823  lăsate,  şi  că  după  ce  s-au  dat  fiului  său,  atunci  învăţătoriu 
fiind  —  voie  şi  slobozenie  a  locui  în  şcoală,  au  stricat  încuetoarea  de  la  uşă  şi  din 
şcoală  au  făcut  depositorium '  de  bucate,  fiindcă  acea  stare  dinprejur,6  că  iregulari¬ 
tăţile  acestea  de  mai  mulţi  ani  încoace  s-au  întîmplat,  şi  comunitatea  şi  acum 
numai  pentru  aceea  le-au  descoperit,  că  clientul ;  lor  Radul  Popovici  nu  s-au 
preoţit  înaintea  fiului  incusatului 1  Nicolae  Frateş,  şi  aceasta  din  aceea  pricină  că 
numitul  Radu  Popovici  n-au  fost  isprăvit  cursul  preoţiei,  prin  urmare  nu  din 
vreo  intenţie9  morală,  ci  numai  din  maliţie  au  purces  asupra  preotului  numit,  mult 
desvinovaţeşte  pe  des  pomenitul  paroh. 

In  privinţa  impotaţiilor  lui-şi  făcute,  s-au  hotârît:  ca  inculpatul  preot  resig¬ 
nant,  în  sinodul  protopopesc  aspru  să  se  înfrunte, ,n  şi  spre  despăgubirea  bisericii 
—  pentru  că  au  folosit  pămîntul  susnumit,  să  plătească  în  lada  ei  —  a  bisericii  — 
trei  fl.  c.  m.  —  asemenea  şi  pentru  pămîntul  pre  sama  şcoalei  testat"  şi  de  sine 
în  comodul 12  propriu  folosit,  să  plătească  pe  seama  şcoalei  3  fl.  c.  m.  Lucru  lanţ  ii 13 
însă  din  aceea  privinţă  că  n-au  putut  dovedi  cu  ce  au  învinuit  pre  despomenitul 
preot,  să  poarte  cheltuielile  Comisiei 14  în  sumă  de  12  fl.  03  kr.  cm.,  din  carii  5  fl. 

36  cr.  cm.  Consistoriului  bisericesc,  iar  6  fl.  27  cr.  cm.  celui  politicesc  15  se  cuvin. 
Deci  se  face  Binecuv.  Taie  de  strînsă  datorie 16  a  strînge  pe  de-atîtea  ori  numitul 
preot  resignant  ca,  cît  mai  curînd  să  depună  pentru  biserică  şi  şcoală  cîte  3  fl.  cm., 
şi  a  nu  lăsa  nimica  neceroart  ce  ar  putea  statornici  o  pace  şi  o  dragoste  împreunată 
întră  preotu  şi  adversarii  lud:  şi  fiind  execuţia  speselor  comisionaJe,  I.  Magistrat 
de  la  Braşov  încredinţată  —  despre  rezultat  şi  ieşirea  lucrului  se  va  face  încoace 
cuviincioasă  relaţie. 

Din  şedinţa  consist,  din  21  octombrie  847  în  Sibiu  ţinută. 

Al  Binecuv.  Tale  de  bine  voitoriu 

Andrei  Şaguna 
general  vicar 


1  diferendul 

2  demisionatul 

3  din  procesul -verbal  al  comisiei  mixte  de  anchetă 

4  aduse 

5  cămară,  formă  latinească  dispărută 

6  acea  situaţie 

7  preferatul 

8  inculpatului 

9  din  vreun  motiv  de  călcare  a  moralei 

10  să  fie  mustrat 

11  lăsat  prin  testament 

12  folosul 

13  Faptul  că  ceilalţi 

14  Comisiei  de  judecată 

15  impozit  la  stat 

16  obligaţia 

876/847 

[Către  protopopul  Ioan  Petric,  Braşov] 

Bimecuvîntate  d.  Protopoape! 

Invăţătoriul  din  Satulung  Procopie  Deac  asupra  căruia  s-au  făcut  în  mai  multe 
privinţe  mai  multe  plînsori,  după  arătarea  d.  director  al  Şcoalelor  naţionale  Moise 
Fulea  în  privinţa  purtării  acestui  învăţător  făcute,  aflîndu-se  nu  numai  cu  totul 
nevrednic  de  dregătoria  învăţătoreascâ  —  ci  ca  un  om  imoral(  şi  cu  totul  corupt,  foarte 
periculos  pentru  tinerime  prin  o  hotârîre  consistorială,  sub  acest  nr.  dlui  director 
Moise  Fulea  dată,  s-au  lipsit  cu  totul  din  dregătoria  sa.  Fiind  însă  că  din  arătarea 
direcţiei  sus-numită  şi  aceea  iese  la  lumină,  că  numitul  învăţător  Procopie  Deac 
ar  fi  făcut  şi  execuţii  nedrepte 1  de  la  părinţii  copiilor:  se  încredinţează  Binecuv. 
Tale,  că  cerînd  ajutoriu  din  partea  jurisdicţiei  mireneşti,2  să  cercetezi  cu  deamă- 
nuntul  în  privinţa  aceasta  şi,  de  s-ar  afla  că  au  stors  cu  necuviinţă,  numaidecît 
să  se  silească  a  întoarce  înapoi,  şi  despre  ducerea  la  sfîrşit  să  arăţi  încoace.  Din 
şedinţa  Consist,  din  4  noiembrie  847  an  Sibiu  ţinută 

Al  binecuv.  tale 
de  bine  voitoriu 


1  ar  fi  luat  mită  sau  amenzi  pe  nedrept 

2  în  termenii  de  azi:  procuraturii  civile 


Andrei  Şaguna 
gen.  vicar 

889/847 

[Protopopului  Petru  Gherman,  Tractul  III,  Braşov] 

Binecuvântate  D.  Protopoape! 

După  prea  induratul  decret  împărătesc  din  30  iulie  a.  c.  nr.  curţii  3685,  prin 

induratul  Decret  gubernial  din  28  octombrie  a.  c.,  nr.  12.868,  acestui  Consistoriu 
intimat,1  s-au  milostivit  Prea  înălţata  >sa  Maiestate  prin  prea  înalta  sa  rezoluţie 
împărătească  din  24  iulie  a.c.  a  slobozi :  prea  milostiv,  ca  in  alegerea  episcopului 
tnostru  acea  modalitate  să  se  păzească,  care  au  fost  şi  la  anul  1810,  cu  prilejul 
asemenea  alegeri,  cu  acea  schimbare  numai,  ca  restrîngerea  in  prea  induratul 
Decret  din  25  mai  1809,  nr.  1301  cuprinsă,  —  ca  adecă  episcopul  de  ales  să  se 
aleagă  din  sinul  clerului  alegator  —  să  se  păgure3  şi  alegerea  aceasta  să  nu  se 
restringă  numai  la  cei  din  Ardeal  născuţi. 

Preainalta  rezoluţie  împărătească  că  acel  adaos  s-au  făcut  cunoscut  acestui 
Consistoriu,  ca  de  oarece  pentru  alegerea  episcopului,  care  să  se  ţină  in  oraşul 
Turda  în  l-a.  decembrie  a.c.,  după  calendarul  cel  nou  şi  de  comisariu  sau  denumitu 
cancelariul  ţării  prea  luminată  Măria  Sa  Domnul  Comite  Ladislaus  Lazâr,  şi  secre- 
tariul  de  guvern  Măria  sa  domnul  Pavel  Istvanby,  la  toţi  şi  peste  carele  protopopii 
de  Eparhia  Transilvană  ţinâtori,  fără  de  întîrziere  astfel  de  rinduieli  să  facă,  ca 
aceea  protopopie  —  împreună  cu  generalul  vicar  spre  alegerea  episcopului,  care 
după  din  adinsa  /:  pozitiva  :/  prea  înaltă  rezoluţie  să  nu  se  restringă  numai  la  cei 
născuţi  fii  ai  Ardealului  neuniţii,  la  timpul  hotărit  să  se  afle  în  oraşul  Turda,  şi  să 
se  înfăţişeze  sus  lăudatului  comisariu  gubernial,  cancelariului  ţarii,  adecă  prea 
luminat  Măriei  Sale  Domnului  Comite  Ladislaus  Lazăr.  Deci  aceasta  prea  înaltă 
mila  şi  hotărîre  împărătească,  cu  acel  adaus  cunoscut  Binecuvinţiei  Tale,  ca  presus 
numita,  adecă  în  I  decembrie  a.c.  calendariul  cel  nou,  negrijit  să  te  afli  în  Turda, 
spre  a  te  înfăţişa  înaintea  prea  luminatei  Măriei  Sale  domnului  Comisariu.  Din 
şedinţa  consist,  din  9  noiembrie  1847,  în  Sibiu  ţinută. 

Al  binecuvintăţiei  tale 
de  bine  voitoriu 

Andrei  Şaguna 
gen.  vicar 


1  trimis 

2  a  permite 

3  anuleze 


[Protopopului  Alexie  Verzea,  Tractul  II,  Braşov] 

Binecuvântate  domnule  protopoape! 

Prin  măritul  Decret  gubernial  din  29  noiembrie  1847  sub  nr.  13753  se  sloboade' 
ca  pe  lîngă  protopopul  şi  preotul  Breţcului  Petru  Pop  să  se  aşeze  un  capelan  prin 
legiuită  candidaţie  şi  alegere. 

Deci  spre  isprăvirea  candidaţiei  şi  alegerii  aceştia,  au  aflat  acest  Consistoriu 
episcopesc  de  bine,  a  te  numi  pe  Binecuviinţenia  Ta  de  suplinitoriu  protopopesc, 
care  ieşind  în  faţa  locului  şi  isprăvind  cele  legiuite  după  orînduielile  mai  înalte,  şi 
după  modalitatea  şi  pînă  acum  observată,  la  vremea  sa  mi-aşterne  lucrul  isprăvit 
acestui  Consistoriu  episcopesc,  spre  a  lud  mai  încolo  tractare  oficioasă. 

Dat  în  şedinţa  consistorială  ţinută  la  Sibiu  în  3  ianuarie  848.  22  decembrie  847. 

Al  binecuv.  tale  de  bine  voitoriu 


1  se  permite 


Andrei  Şaguna 
general  vicar 

In  vremea  lui  Şaguna,  chiar  de  la  sosirea  lui  în  Transilvania,  se  cereau  multe 
dispense  de  cununii,  în  general  între  rudenii  de  sînge  de  gradul  al  Vl-lea,  cerute 
de  pildă  de  locuitori  din  Codlea,  precum  Ion  Pascu  şi  Marina  Teodor,  alt  Ion  Pascu 
şi  Paraschiva  Cîrstea  (25  septembrie  1847,  30  sept.  1847),  din  Cristian,  precum  Ioan 
Ciorate  şi  Ana  Tantru  (29  august  1847),  din  Şimon,  precum  Teodor  Secârea  şi 
Paraschiva  Nitu  (2  septembrie  1847),  din  Peştera  şi  Fundata,  precum  Stanciu  Ure 
şi  Elisafta  Cojan,  Iosif  Enescu  şi  Ana  Moşoiu  (24  august  1847),  din  Vlădeni,  precum 
Iacob  Vlad  şi  Elena  Dragoş,  Ioan  Stoia  şi  Pelaghia  Steblea  (2  febr.  1847),  etc., 
aceştia  din  urmă  fiind  în  gradul  de  rudenie  al  V-lea,  toate  trimise  prin  protopopul 
Petru  Gherman. 

La  toate  aceste  cereri,  Şaguna  a  dat  dezlegare  de  cununie. 

Notă:  Am  notat  şi  numele  celor  în  cauză  pentru  eventuale  studii  de  speciali¬ 
tate  referitoare  la  persistenţa  şi  perpetuarea  familiilor  în  diferite  localităţi.  Căsă¬ 
toriile  între  rudenii  se  pot  explica  şi  prin  numărul  mic  al  locuitorilor  din  unele 
Bate,  dar  şi  prin  dorinţa  părinţilor  de  a-şi  împărţi  averile,  moştenirile,  în  familie. 

* 

Nr.  743/1847 

Un  anume  Andrei  Deak  reclamă  pe  preoţii  Ioan  Iatulea  şi  Ioan  Puşoaşu  că 
ar  fi  îndemnat  pe  credincioşii  lor,  „colibaşii  din  Torstsvâros“ ,  să  nu  respecte  con¬ 
tractul  încheiat  cu  privire  la  unele  prestaţii  faţă  de  Andrei  Deak.  Şaguna  cere 
protopopului  să  se  informeze  şi  să  ia  declaraţii  celor  doi  preoţi. 

Sibiu,  9  septembrie  1847. 

Nr.  124/1847 

Şaguna  scrie  protopopului  de  Braşov  Petru  Gherman  al  tractului  III,  să  aten¬ 
ţioneze  pe  preotul  Ioan  Perşoiu  din  Bran,  „să  se  ţină  numai  de  acelea  ce  privesc 
dregătoria*sa  preoţească şi  să  nu  se  mai  ocupe  cu  negoţul  care  îl  antrenează  în 
judecăţi  civile,  făcînd-o  adesea  şi  pe  avocatul,  în  cauze  străine  de  misiunea  sa 
preoţească. 

18  februarie  1847,  Sibiu 

Notă:  Adresa  către  protopopul  Gherman  în  limba  latină. 

Nr.  583/1847 

Şaguna  cere  protopopilor  printr-o  scurtă  circulară  să  adune  milă  pentru 
comuna  Homorod,  care  a  ars  aproape  in  întregime  la  28  martie  1847. 

15  iulie  1847,  Sibiu 


Dr.  ANTONIE  PLĂMĂDEALA 
Mitropolitul  Ardealului 


Comemorări 


NICOLAE  IORGA 
(1871—1940) 


Cindva,  Nicolae  Iorga,  aflîndu-se  într-un  mers  triumfal  prin  Ţara 
Făgăraşului,  era  intîmpinat  şi  salutat  de  locuitorii  fiecărui  sat.  Un  preot 
ortodox  l-a  intîmpinat  cu  următoarea  alocuţiune:  „Vedem  şi  salutăm  în 
persoana  Dvs.  pe  învăţatul  învăţaţilor,  dascălul  dascălilor  şi  prim-minis- 
trul  miniştrilor.  Fiţi  binevenit  şi  să  ne  trăiţi  întru  mulţi  ani  cu  sănătate!" 

Apreciere  inedită  a  personalităţii  lui  Nicolae  Iorga  —  cel  puţin  în 
forma  acestei  scurte  alocuţiuni  —  dar  conformă  cu  cele  mai  competente 
evaluări.  Intr-adevăr,  personalităţi  ilustre  ale  poporului  român  au  văzut 
în  Nicolae  Iorga  „un  titan",  „un  colos...  cu  valoare  de  eternitate",  „cea 
mai  luminată  minte",  „cea  mai  strălucită  figură  a  neamului"  românesc, 
„dascălul  neamului",  „făuritor  de  ideal  naţional",  „creator  de  generaţie 
şi  de  ideal",  „ambasador  al  culturii  româneşti  peste  hotare  şi  părintele 
unirii  naţionale",  iar  în  presa  străină  era  prezentat  ca  fiind  „una  din 
cele  mai  de  seamă  personalităţi  şi  unul  din  cei  mai  buni  oameni  ai 
României".  în  orice  caz,  a  fost  cel  mai  mare  istoric  român. 

Ilustrăm  temeinicia  acestor  aprecieri  menţionînd  că  N.  Iorga  cunoş¬ 
tea  şaptesprezece  limbi,  că  i  se  conferise  titlul  de  doctor  honoris  causa 
de  către  universităţile  de  la  Oxford,  Paris,  Roma,  Geneva,  Praga,  Var¬ 
şovia,  Viena,  Strasbourg,  Bruxelles,  Stockholm,  Cernăuţi,  Cluj  şi  Bucu¬ 
reşti,  că  era  membru  a  numeroase  Academii  străine  şi  că  „scrisul  său 
atingea  cifre  incredibile:  1359  de  volume  şi  broşuri  (însumînd  165.656  de 
pagini)  şi  25.000  de  articole".  Cel  ce  a  stabilit  aceste  date  —  Barbu 
Theodorescu,  colaboratorul  şi  bibliograful  cel  mai  competent  al  marelui 
savant  —  mărturiseşte  în  anul  1976:  „Sînt  convins  că  Iorga  este  savantul 
care  a  scris  cel  mai  mult,  nu  numai  dintre  români,  dar  chiar  dintre  toţi 
cărturarii  lumii.  în  orice  caz,  nu  există  o  altă  bibliografie  individuală 
mai  vastă  şi  mai  variată  decît  aceasta".  Bogăţia  operei  lui  Nicolae  Iorga 
impresionase  încă  din  anul  1911  pînă  şi  pe  dascălul  său,  marele  istoric 
român  A.  D.  Xenopol,  autorul  primei  sinteze  a  istoriei  românilor  („Isto¬ 
ria  românilor  din  Dacia  Traiană",  14  volume),  care  zicea:  „te  întrebi  cu 
inminunare  cum  a  putut  un  creier  să  conceapă  atîtea  lucruri  şi  o  mînă 
să  le  scrie". 

Desigur  nu-i  vorba  numai  de  cantitate,  ci  şi  de  calitate  şi  temeinicie, 
în  această  privinţă  e  vrednică  de  amintit  caracterizarea  ce  i-o  face 

G.  Călinescu:  „N.  Iorga  a  jucat  în  cultura  română  în  ultimele  patru 
decenii  rolul  lui  Voltaire.  Personalitatea  lui  e  covîrşitoare  ...  e  un  spe¬ 
cialist  total,  un  istoric  care  a  absorbit  apa  tuturor . . .  Cunoaşterea  aproape 
monstruoasă  a  istoriei  universale  şi  române  în  cele  mai  mici  detalii, 
direct  de  la  izvoare,  i-a  îngăduit  istoricului  să  improvizeze  la  cerere  şi  în 
timp  scurt  istorii  parţiale  . . .  sinteze  complete  exhaustive,  uneori  dis- 
perant  de  amănunţite,  egoiste  în  note  pînă  a  nu  lăsa  altuia  bucuria  unui 
adaos.  Iorga  e  în  istorie  un  Vergiliu,  Sf.  Paul  şi  Beatrice,  laolaltă,  care 
te  conduce  din  infernul  diplomelor  pînă  în  raza  celestă  a  viziunei  totale". 
De  asemenea,  în  3  mai  1930,  cînd  lui  N.  Iorga  i  se  conferă  titlul  de 
doctor  honoris  causa  al  Universităţii  de  Oxford,  prof.  Poynter  elogiază 
activitatea  şi  opera  lui  N.  Iorga  astfel:  „Vă  prezint  un  bărbat  în  multe 
învăţat  şi  a  multe  scriitor  pe  care,  dacă  aş  voi  să-l  numesc  Tit  Liviu  al 
Daciei  sale  Transdanubiene,  ar  fi  să  ascund  ceea  ce  ar  trebui  rostit  mai 
înainte  de  toate,  anume  că  a  scris  opere  istorice  în  patru  limbi,  că  a 
mers  pînă  la  izvoarele  cele  mai  ascunse,  că  a  prefăcut  în  piese  de  teatru 
povestiri  istorice  şi  şi-a  împletit  numele  său  cu  însăşi  istoria  . . .  Căci  nu 
a  descris  numai  faptele  românilor,  nu  a  publicat  numai  monumentele  şi 
a  străbătut  cu  o  curiozitate  ca  a  lui  Pliniu  arta,  sălaşurile  şi  mănăstirile 
lor,  el  urmărind  analele  turceşti,  pe  o  întindere  de  cinci  secole,  în  tot 
atîtea  tomuri,  le-a  înfăţişat,  precum  a  cercetat  şi  obiceiurile  şi  aşezămin- 
tele  tuturor  neamurilor  din  părţile  de  miază-zi  şi  soare  răsare  ale  Euro¬ 
pei.  Căci  nimeni  nu  se  bucură  în  atare  privinţă  de  o  mai  mare  şi  mai 
răspîndită  faimă"  . . . 

Dar  N.  Iorga  a  fost  o  figură  de  legendă  încă  din  tinereţe  şi  chiar 
din  copilărie.  Născut  în  5/17  iunie  1871,  la  Botoşani,  ca  fiu  al  avocatului 
Nicu  Iorga,  de  33  ani  şi  al  Zulniei,  de  29  de  ani,  N.  Iorga  se  trăgea 
dintr-un  neam  cu  vechi  rădăcini  în  acest  oraş,  în  care  tatăl  său  a  ajuns 
şi  subprefect.  Mama  sa  era  inteligentă,  cultă,  cu  o  memorie  neobişnuită, 
cu  o  vorbă  vioaie  şi  caldă  şi  de  o  vrednicie  excepţională.  „Multe  din 
însuşirile  pozitive  ale  lui  N.  Iorga:  inteligenţa,  vorba  convingătoare  şi 
mai  ales  memoria  uimitoare  sînt  moştenire  de  la  mama  sa,  „ne  spune 
prof.  I.  Simionescu,  fost  preşedinte  al  Academiei  Române.  Copil  deosebit 
de  precoce,  N.  Iorga  —  rămas  orfan  de  tată  de  la  vîrsta  de  3  ani,  —  ştia 
să  scrie  şi  să  citească  cu  mult  înainte  de  a  începe  şcoala  primară.  La 
virsta  de  5  ani  citea  şi  vorbea  franţuzeşte,  limbă  învăţată  de  la  mama  sa 
care  a  şi  tradus  în  româneşte  din  Musset,Luisse  Lambert  etc.  Şcoala 
primară  o  face  la  Botoşani,  ca  şi  primele  cinci  clase  liceale,  fiind  crescut 
de  mama  sa  împreună  cu  fratele  lui  Gheorghe.  Cursul  superior  al 
liceului  îl  face  la  Liceul  Naţional  din  Iaşi  pe  care  îl  termină  cu  pre¬ 
miul  I,  iar  bacalaureatul  îl  ia  cu  calificativul  eminent.  La  vîrsta  de  17  ani 
şi  3  luni  se  înscrie  la  Universitatea  din  Iaşi  unde  are  ca  profesori  pe 
Xenopol,  Densuşeanu,  Găvănescu,  Vîrgolici  etc.  şi  pe  care  o  termină 
într-un  an  şi  3  luni  luîndu-şi  licenţa,  specialitatea  „literatura  grecească", 
cu  calificativul  „magna  cum  laude".  In  timpul  studiilor  universitare  face 
lecturi  pasionate  din  Th.  Carlyle,  H.  Taine,  Wundt,  A.  Weber,  Fr.  Hegel, 
R.  Flint,  Th.  Mommsen,  S.  Reinach,  E.  Curtius,  N.  J.  Grote,  Paul  Bouget, 
E.  Hennequin,  Stuart  Mill,  M.  J.  Guyau,  Ch.  Baudelaire,  J.  Richepin, 
Fr.  Coppee,  S.  Prudhomme,  Heraucourt,  L.  Tolstoi,  F.  Dostoievski.  Vor- 

bind  despre  succesul  lui  şcolar  presa  vremii  îi  atribuie  ,, dispoziţii  geniale" 
şi  preciza  că  „va  fi  un  luceafăr  genial  în  domeniul  ştiinţei".  La  trei  zile 
după  examenul  de  licenţă,  profesorul  său  St.  G.  Vîrgolici  îl  prezenta  lui 
Negruzzi  astfel:  ,,Este  un  băiat  cu  desăvîrşire  distins.  ...  un  adevărat 
fenomen  şi  ca  memorie  şi  ca  putere  de  judecată  . . .  Ştie  foarte  bine 
limbile  clasice,  cunoaşte  franceza,  spaniola  şi  italiana,  mai  puţin  ger¬ 
mana".  Un  tînăr  român,  aflat  la  studii  in  Paris  şi  care  va  ajunge  profe¬ 
sor  universitar  de  latină,  „îl  recomandă  faimosului  latinist  Riemann  ca  pe 
un  „fenomen  nenatural",  ce  „face  cinste  patriei",  asemănîndu-1  totodată 
cu  „Biblioteca  din  Alexandria  înainte  de  a  fi  arsă  de  Omar"  (Cf.  B. 
Theodorescu). 

Dotat  cu  asemenea  însuşiri  native,  cultivate  şi  dezvoltate  printr-o 
muncă  neintreruptă  de  vacanţe  şi  odihnă  şi  stăpîn  pe  o  cultură  enormă, 
N.  Iorga  păşeşte  in  primăvara  anului  1890,  după  ce  se  căsătoreşte  cu 
Maria  Tasu,  fiica  preşedintelui  Curţii  de  Apel,  peste  graniţele  ţării  făcînd 
o  călătorie  în  Italia,  unde  vizitează:  Veneţia,  Padova,  Vicenza,  Verona, 
Milano,  Torino,  Geneva,  Pisa,  Roma,  Neapole,  Florenţa  şi  înapoindu-se 
prin  Elveţia,  ca  in  toamna  aceluiaşi  an  să  plece  la  Paris  pentru  conti¬ 
nuarea  studiilor  ca  bursier.  Aici  se  înscrie  şi  urmează  l’Ecole  Pratique 
des  Hautes  Etudes,  secţia  de  istorie  şi  filologie,  preferind  ca  profesori 
şi  îndrumători  pe  Duchesne,  Monod  şi  Charles  Bemont.  După  ce  obţine 
titlul  de  „elev  diplomat"  al  acestei  şcoli,  trece  în  Germania,  studiază  la 
Berlin,  îşi  ia  doctoratul  în  istorie  universală  la  Leipzig  în  toamna  anului 
1893  cu  prof.  A.  Birch-Hirschfeld,  K.  Wachsmuth  şi  Karl  Lamprecht.  în 
timpul  studiilor  sale  în  străinătate  N.  Iorga  a  cercetat  cu  însetare  arhi¬ 
vele  europene  pentru  a  descoperi  documente  privitoare  la  trecutul  popo¬ 
rului  român.  Aşa  că  „după  4  ani  de  pelerinaj  ştiinţific  european", 
N.  Iorga  se  întoarce  la  Bucureşti  cu  „10.000  de  cărţi"  şi  cu  multe  „gea¬ 
mantane  pline  cu  copii  după  documente  privind  istoria  ţării  sale"  (Cf.  B. 
Theodorescu).  Concomitent,  cărturarul  român  a  continuat  să  colaboreze 
cu  articole  de  critică  literară  studii  pe  istoria  literară  şi  folclor  la  diferite 
reviste  şi  ziare  din  ţară  ca:  Lupta,  Timpul,  Vatra,  Familia,  Arhiva  şi 
Constituţionalul. 

La  1  noiembrie  1894  îşi  începe  cariera  universitară  la  Bucureşti,  ca 
profesor  la  catedra  de  istorie  universală  medie,  modernă  şi  contemporană. 
Ani  de  zile  de  acum  înainte  va  duce  o  viaţă  înclinată  numai  cursurilor 
la  Universitate,  cercetărilor  în  Biblioteca  Academiei  Române  şi  pere¬ 
grinărilor  ştiinţifice,  în  timpul  vacanţelor,  în  ţară  şi  străinătate,  pentru  a 
aduna  documente  privind  istoria  românilor  şi  a  cruciadelor. 

Ca  profesor  N.  Iorga  a  fost  apropiat  de  studenţi,  s-a  bucurat  de 
simpatia  şi  încrederea  lor,  de  admiraţia  şi  aplauzelor  lor.  Toţi  îl  socoteau 
original  şi  genial.  Iar  mai  tîrziu,  cînd  profesorul  s-a  aflat  în  primejdie 
din  partea  politicienilor  şi  năimiţilor  lor,  studenţii  au  făcut  zid  de  apă¬ 
rare  în  jurul  lui.  Pentru  toate  generaţiile  de  studenţi  N.  Iorga  a  fost  şi 
a  rămas  o  figură  legendară. 

Ca  cercetător,  istoric,  cărturar,  publicist  şi  conferenţiar  N.  Iorga  a 
rămas  neîntrecut.  Dotat  cu  o  putere  de  muncă  fantastică  şi  cu  o  memorie 
uluitoare,  N.  Iorga,  cu  o  voinţă  de  înfăptuire  neînvinsă,  şi-a  dedicat 

întreaga-i  viaţă  muncii  pentru  înălţarea  culturală  şi  morală,  socială  şi 
economică  a  neamului  românesc,  ca  şi  pentru  a  asigura  ţării  sale  un  loc 
de  cinste  în  ştiinţa  şi  cultura  universală.  Prin  eforturi  imense  a  creat  o 
operă  monumentală.  A  străbătut  ca  nimeni  altul  toată  ţara,  toate  ţinu¬ 
turile  locuite  de  români  pentru  a  le  cunoaşte  viaţa  şi  pentru  a  strînge 
documente  şi  mărturii.  A  scris  istorie  naţională  şi  universală  alcătuind 
studii  de  specialitate,  monografii  sau  largi  sinteze,  manuale  şcolare  sau 
broşuri  de  popularizare;  a  publicat  documente  din  arhive,  inscripţii,  me¬ 
morii  şi  mărturii,  note  de  călătorie,  corespondenţă  privată;  a  întocmit, 
alături  de  istoria  românilor,  istoriile  Bisericii,  armatei,  agriculturii,  co¬ 
merţului,  industriilor,  învăţămîntului,  presei,  vieţii  femeilor,  costumului 
şi  modelor,  diverselor  familii  de  prinţi  şi  boieri,  istoria  literaturii  române, 
istoria  artelor  la  români;  a  înfiinţat  şi  patronat  ziare  şi  reviste  de  spe¬ 
cialitate,  şcoli  şi  institute  culturale,  colecţii  de  texte;  a  scris  versuri, 
teatru  şi  critică  literară;  a  ţinut  lecţii  la  Sorbona  şi  conferinţe  în  multe 
citadele  ale  culturii  europene,  a  conferenţiat  în  mai  toate  oraşele  ţării, 
a  participat  la  congrese  internaţionale  unde  a  fost  şi  sărbătorit;  ca 
membru  al  Academiei  Române  a  luat  parte  deosebit  de  activă  la  lucrările 
acesteia.  Din  operele,  creaţiile  şi  întreprinderile  lui  ştiinţifice  amintim: 
„Istoria  românilor4*  (10  volume),  „La  place  des  Roumains  dans  l’histoire 
universelle“  (3  voi.),  „Histoire  des  Roumains  et  de  la  Românite  orien- 
tale“,  „Geschichte  des  rumănischen  Volkes  in  Rahmen  seiner  Staatsbil- 
dungen4i  (2  voi.),  „Istoria  lui  Mihai  Viteazu44,  „Studii  şi  documente  cu 
privire  la  istoria  românilor*4  (31  voi.),  „Acte  şi  fragmente  cu  privire  la 
istoria  românilor,  adunate  din  depozitele  de  manuscrise  ale  Apusului44 
(4  voi.),  „Notes  et  extraits  pour  servir  al  l’listoire  des  Croisades44  (6  voi.), 
„Geschichte  des  Osmanischen  Reiches44  (5  voi.),  „Histore  de  la  vie,  By- 
zantine44  (3  voi.),  „Essai  de  synthese  de  l’histoire  de  Thumanite44  (4  voi.), 
„Istoria  literaturii  române  în  veacul  al  XIX-lea44  (3  voi.),  „Istoria  litera¬ 
turilor  romanice  în  dezvoltarea  şi  legăturile  lor“  (3  voi.),  revistele:  „Nea¬ 
mul  românesc44,  „Revista  istorică44,  „Revue  Historique  du  Sud-Est-Euro- 
peen44,  „Floarea  darurilor44,  „Buletinul  Comisiei  Monumentelor  istorice4*, 
Cursurile  Universităţii  populare  de  la  Vălenii-de-Munte,  Şcoala  română 
din  Franţa,  Şcoala  română  din  Roma,  Institutul  român  de  Arheologie  de 
la  Santi-Quaranta;  Comisia  istorică  a  României  etc.  N.  Iorga  a  fost  unul 
dintre  fondatorii  Institutului  Sud-Est  European  (1913)  şi  organizatorul 
primului  congres  de  bizantinologie  (1922). 

In  tot  ce  a  scris  şi  a  conferenţiat  ca  istoric  ca  om  de  ştiinţă,  în  toate 
cursurile  sale  universitare,  profesorul  N.  Iorga  a  urmărit  cunoaşterea 
adevărului,  îmbogăţirea  patrimoniului  cultural  şi  „a  gîndirii  istorice  cu  o 
nouă  viziune  întemeiată  pe  unele  „permanenţe44,  coordonate  ale  dezvol¬ 
tării  istorice,  dominată  de  factorul  spiritual44,  educarea  morală  a  tinerilor 
şi  a  întregii  naţiuni,  crearea  de  conştiinţe  umane  autentice,  cultivarea 
încrederii  în  viaţă  şi  în  biruinţa  neamului  său,  promovarea  optimismu¬ 
lui,  entuziasmului  şi  spiritului  creator. 

Conştient  ca  nimeni  altul  de  valoarea  morală  şi  educativă  a  istoriei 
şi  de  aportul  pe  care  el,  ca  istoric  cu  orizonturi  culturale  neatinse  de 
alţii,  l-ar  putea  aduce  la  însănătoşirea  vieţii  sociale  şi  politice  din  ţara 
noastră  în  vremea  sa  şi  la  înfăptuirea  idealului,  întregului  nostru  popor 

—  făurirea  statului  naţional  unitar,  N.  Iorga  a  socotit  de  la  o  vreme 
intervenţia  sa  în  viaţa  politică  a  ţării  ca  un  categoric  imperativ  moral. 

Plecînd  de  la  convingerea  sa.  nedezminţită  niciodată  de  istorie,  că 
„poporul  nostru  e  bun44  şi  ţărănimea  noastră  alcătuieşte  „partea  cea 
mai  însemnată,  mai  harnică  şi  mai  curată  din  poporul  românesc4*,  N. 
Iorga,  începînd  cu  anul  1906,  s-a  angajat  ca  un  adevărat  Apostol  al  nea¬ 
mului  în  lupta  pentru  emanciparea  ţărănimii,  „luminarea  neamului44  şi 
realizarea  aspiraţiilor  lui  de  unitate  politică  şi  statală.  Ca  luptător  pentru 
cauza  ţărănimii  N.  Iorga  a  criticat  nedreptele  alcătuiri  sociale  şi  econo¬ 
mice  din  vremea  sa,  moravurile  claselor  suprapuse,  ciocoismul  care  dis¬ 
preţuia  limba  şi  cultura  naţională,  politicienii  care  favorizau  pe  stăpînii 
de  pămint,  exploatatori  şi  paraziţi  care  îşi  însuşeau  truda  poporului  şi 
compromiteau  viitorul  ţării  prin  înstrăinarea  lor  de  tradiţiile  şi  intere¬ 
sele  generale  ale  ţării  şi  a  propus  reforme,  proiecte  de  legi  şi  planuri, 
inclusiv  împroprietărirea  ţăranilor  cu  pămînt,  menite  să  ocrotească  şi  să 
ridice  ţărănimea.  Neuitate  sînt  articolele  manifest  şi  fulminante  pe  care 
le  publica  în  ziarul  său  „Neamul  Românesc44  în  preajma  şi  în  timpul 
răscoalei  ţărăneşti  din  anul  1907,  ca  cele  intitulate:  „Ascundeţi  ţăranii44, 
„Dumnezeu  să-i  ierte44  etc.,  ca  şi  discursurile  sale  de  la  tribuna  Parla¬ 
mentului,  rostite  în  aceeaşi  cauză,  ca  deputat  ales. 

în  preajma  şi  în  timpul  primului  război  mondial  N.  Iorga  s-a  anga¬ 
jat  total  pentru  a  intui  ceasul  istoric  al  poporului  român  în  care  acesta 
să-şi  declanşeze  forţele  întru  realizarea  dreptăţilor  naţionale,  apoi  pen¬ 
tru  a  crea  o  stare  de  spirit  in  favoarea  luptei  pentru  dezrobirea  teri¬ 
toriilor  româneşti  aflate  sub  stăpînire  străină,  pentru  a  demasca  propa¬ 
ganda  germană  şi  a  încuraja  pe  credincioşii  idealului  naţional.  Prin  micul 
său  ziar,  „Neamul  Românesc*4,  N.  Iorga  a  susţinut  moralul  populaţiei 
deznădăjduite,  a  îmbărbătat  soldaţii  aflaţi  in  mizerie  şi  le-a  hrănit  cre¬ 
dinţa  în  victoria  finală,  pe  care  cu  atîtea  jertfe  au  şi  repurtat-o.  Făcîn- 
du-şi  datoria  pînă  la  capăt,  N.  Iorga  a  avut  „suprema  satisfacţie  de  a 
prezida,  în  decembrie  1919,  dezbaterile  Parlamentului  României  între¬ 
gite,  ce  avea  să  hotărască  asupra  marilor  reforme  atît  de  îndelung  şi 
nejustificat  aminate44  (Cf.  I.  Constantinescu). 

între  cele  două  războaie  mondiale  N.  Iorga,  ca  om  de  cultură  şi 
militant  politic,  ca  deputat,  ca  prim-ministru  intre  17  aprilie  1931 — 2 
iunie  1932,  ca  preşedinte  al  Ligii  Culturale,  a  continuat  să  militeze  pen¬ 
tru  propăşirea  poporului  român  conform  unui  program  clar  de  esenţă 
tradiţională  şi  ţărănească  şi  în  acelaşi  timp  definindu-se  ca  un  adept  al 
armoniei  istoriei  şi  al  raporturilor  de  prietenie  cu  toate  popoarele.  în 
această  perioadă  el  devine  o  figură  proeminentă  a  rezistenţei  europene 
împotriva  hitlerismului  şi  a  celei  româneşti  împotriva  ideologiei  şi  ac¬ 
ţiunii  Gărzii  de  fier  ca  agentură  a  fascismului  şi  hitlerismului  în  ţara 
noastră.  în  apărarea  independenţei  naţionale  —  s-a  opus  cu  preţul  vieţii 
dictaturii  fasciste  şi  subjugării  României  de  către  Germania  hitleristă. 
La  27  noiembrie  1940,  N.  Iorga  este  asasinat  mişeleşte  de  o  mînă  bes¬ 
tială  care  făcea  jocul  puterilor  străine.  Martir  al  convingerilor  sale,  N. 
Iorga  rămîne  pentru  noi  un  mit,  figura  legendară  care  „ne-a  ridicat  în 
faţa  tuturora  icoana  fiinţei  noastre  etnice  nu  numai  spre  a  ne  închina 

ei,  ci  şi  spre  a-i  închina  întreaga  noastră  vlagă,  la  progresul  ei  în  toate44 
(I.  Simionescu). 

Rîndurile  de  faţă  au  fost  aşternute  pe  hîrtie  nu  pentru  a  spori  cele 
peste  20.000  de  articole  şi  cărţi  ce  s-au  scris  despre  N.  Iorga,  căci  în 
această  privinţă  sînt  nesemnificative,  ci  pentru  a  ne  reînprospăta  figura 
lui  genială  şi  luminoasă,  cu  prilejul  împlinirii,  la  5  mai  a.  c.,  a  115  ani  de 
la  naşterea  lui,  în  sensul  îndemnului  Sf.  Ap.  Pavel:  „Aduceţi-vă  aminte 
de  învăţătorii,  care  v-au  propovăduit  cuvîntul  lui  Dumnezeu  şi  privind 
cum  le-a  fost  sfîrşitul  vieţii,  să  le  urmaţi  credinţa4*  (Evrei  13,  7)  şi  pen¬ 
tru  a  trezi  în  inimi  un  fior  de  recunoştinţă  preţuită  de  marele  om  în 
sentinţa  sa  profetică:  ,, Recunoştinţa  posterităţii  —  un  giulgiu  de  aur  pe 
trupul  celui  asasinat44. 

Pr.  lector  îoan  Glâjar 


Recenzii 


Preot  asistent  Liviu  Streza,  BOTEZUL  IN  DIFERITE  RITURI  LITUR¬ 
GICE  CREŞTINE.  Teză  de  doctorat  in  teologie.  Editura  Institutului  Biblic 
şi  de  Misiune  al  Bisericii  Ortodoxe  Române,  Bucureşti,  1985,  276  p. 


Ne  referim  la  o  lucrare  care  se  înscrie  intr-o  serie  de  bune  elaborări  întocmite 
cu  rostul  de  a  se  obţine  titlul  academic  de  doctor  în  Teologie.  Deşi  s-a  aratat  şi 
pînă  acum,  nu  este  totuşi  fără  însemnătate  să  reţinem  faptul  că  lucrările  de  acest 
gen,  cum  este  şi  cea  de  faţă,  trebuie  considerate,  în  înţelesul  cel  mai  bun  al  cuvin- 
tului,  drept  înscrieri  dintre  cele  mai  serioase  în  încercările,  de  cele  mai  multe  ori 
foarte  lăudabile  şi  nu  mai  puţin  bine  intenţionate,  de  a  sluji  Intru  îmbogăţirea  -lite¬ 
raturii  teologice  a  Bisericii  Ortodoxe  Române. 

Lucrarea  în  cauză  este  rod  al  unor  strădanii,  pe  o  întindere  de  mai  mulţi  ani, 
sub  supravegherea  şi  îndrumarea  unor  specialişti  de  rară  competenţă  în  materie 
—  ca  mult  regretatul  şi  eminentul  Pr.  ProL  Dr.  Ene  Branişte,  fost  titular  al  Catedrei 
de  Liturgică,  Pastorală  şi  Artă  creştină  de  la  Institutul  Teologic  Universitar  din 
Bucureşti,  ca  şi  ucenicul  acestuia  Pr.  Prof.  Dr.  Nicolae  Necula,  actualul  titular  al 
aceleiaşi  catedre  —  şi  ea,  lucrarea,  şi-a  asigurat  loc  în  revista  , .Ortodoxia'4  nr.  1  şi 
2/1985,  ca  acum  să  apară  in  extras  din  această  publicaţie  mult  preţuită. 

Pe  o  întindere  de  276  pagini,  în  afară  de  prefaţă  şi  introducere,  materialul 
inclus  în  lucrare  este  sistematizat  în  trei  părţi  distincte,  subdivizate,  fiecare  din 
acestea,  în  mai  multe  capitole. 

Dar  să  ne  referim  in  direct,  la,  aşa  să  zicem,  arhitectura  lucrării. 

In  partea  intîia,  sub  titlul:  Ritualul  şi  doctrina  Botezului  în  literatura  veche 
creştină  (sec.  I — IV)...  (p.  11 — 86),  lucrarea  prezintă,  din  perspectivă  istorică  şi  docu¬ 
mentară,  informaţii  amănunţite  cu  privire  la  învăţătura  şi  rînduiala  Tainei  Sfintului 
Botez,  informaţii  care  prefigurează  Botezul  creştin  în  Testamentul  Vechi,  apoi  spe¬ 
cificul  asociat  botezului  Sf.  Ioan  Botezătorul;  Botezul  după  Sfintele  Evanghelii  şi 
Epistolele  pauline,  Botezul  in  perioadele  apostolică,  postapostolică,  patristică,  bizan¬ 
tină,  şi  postbizamtină,  cu  arătarea  dispoziţiilor  canonice  referitoare  la  Botezul  în 
Biserica  Ortodoxă. 

Cele  arătate  mai  sus,  rezumativ,  sînt  sprijinite  pe  mărturii  autentice  cuprinse 
în  scrieri  din  literatura  primelor  trei  veacuri  creştine,  ca  şi  în  mari  opere  ale  lite¬ 
raturii  de  referinţă  atît  din  Răsărit  cît  şi  din  Apus,  opere  esenţiale  privind  evoluţia 
istorică  a  rînduielii  şi  doctrinei  Botezului  dintru  început  şi  pînă  in  veacul  al  XV-lea. 

Expunerea  din  această  parte  a  lucrării  prezintă  claritate  şi  documentaţie  rigu¬ 
ros  controlată,  prezentindu-se  asemenea  unei  lecturi,  din  perspectivă  teologică,  atră¬ 
gătoare  şi  direct  instructivă.  Ea  este  şi  „o  privire  de  ansamblu  asupra  dezvoltării 
ritualului  Botezului  din  epoca  apostolică  pînă  la  forma  lui  rămasă  definitivă  în 
Ortodoxie44.  Astfel,  „rînduiala  actuală  a  Botezului  ortodox  apare  ca  o  continuitate 
fidelă  a  ritului  primar.  Amplificările  în  jurul  elementelor  esenţiale  rinduielii  apos¬ 
tolice  nu  fac  decît  să  evidenţieze  şi  mai  clar  semnificaţia  teologică  a  acestora44 
(p.  86). 

A  doua  parte  a  lucrării  (p.  87 — 224)  se  referă  la  Slujba  Botezului  în  dijerite 
rituri  liturgice  de  azi .  Partea  aceasta  deţine  o  însemnătate  deosebită  şi  nu  atît  prin 
extensiunea  ei,  ci  mai  ales  pe  urma  faptului  că  în  ea  se  insistă,  în  mod  special, 
asupra  Tainei  Botezului,  asupra  Tainei  „iniţierii  creştine,  (care)  are  in  Ortodoxie 
valoarea  de  Taină  indispensabilă  mîntuirii,  prin  care  primitorul  se  naşte  din  nou 
pentru  viaţa  spirituală,  devenind  membru  al  Bisericii  lui  Hristos,  iertîndu-i-se 

păcatul  strămoşesc  (la  prunci),  şi  toate  păcatele  personale,  săvîrşite  pînă  la  Botez, 
(la  adulţi) . . (p.  87). 

In  virtutea  celor  arătate  imediat  mai  sus,  a  doua  parte  a  lucrării  constituie 
inima  acesteia,  esenţa  ei,  centrul  ei.  ceea  ce  face  ca  ea  să  intereseze  îndeaproape 
pe  oricare  credincios  creştin,  mai  întîi  însă  pe  credincioşii  Bisericii  Ortodoxe,  „care 
a  menţinut  în  interpretarea  Botezului  vechea  concepţie  paulină,  conform  căreia 
Botezul  este  moartea  împreună  cu  Hristos  şi  învierea  împreună  cu  El,  realizată  prin 
întreita  afundare  a  candidatului  în  apă  sfinţită44  (p.  87). 

In  partea  aceasta  se  insistă  asupra  ritualului  Slujbei  Botezului  cu  actele  şi 
formulele  liturgice,  ca  şi  interpretarea  simbolică  şi  teologică  a  acestuia,  de  la  slujba 
Botezului  şi  simbolismului  ei  în  Biserica  Ortodoxă;  apoi  slujba  Botezului  în  Bisericile 
Vechi  Orientale,  aceea  a  Sirienilor  monofiziţi,  cea  Creştina  din  Malabar,  a  nesto- 
rienilor  (şi  cea  unită  cu  Roma);  Bisericile:  Maronita,  Coptă.  Etiopiană  şi  Armeană. 

Capitolul  IT1  se  referă  la  Slujba  Botezului  in  Bisericile  din  Apus  fp.  71 — 224). 
Cum  era  şi  de  aştpplat,  înliinim  mai  întîi.  aci,  referiri  la  Slujba  Botezului  în  Bise¬ 
rica  Romano-catolica.  Aceasta,  inainle  şi  după  Conciliul  II  Vatican.  Apoi.  referiri 
similare  la  Bisericile  vechi  or  catolici,  la  Comuniunea  anglicană  şi  la  Bisericile 
protestante.  Nu  lipsesc  nici  referiri  cu  privire  la  rinduiala  Botezului  in  unele  deno- 
minaţiuni  creştine. 

Acelaşi  capitol  include  consideraţii  legale  de  asemănări  şi  deosebiri  între,  dife¬ 
ritele  Biserici  şi  confesiuni  creştine  de  azi  cu  privire  la  Botez;  unele  avînd  in  vedere 
doctrina  Botezului,  iar  altele  ritualul  şi  practica  Botezului. 

Trebuie  să  subliniem  că  expunerea  nu  ancorează  în  generalităţi,  ci  intră  cu  com¬ 
petenţă  în  inima  lucrurilor,  prezentînd  amănunţii,  prin  elemente  documentare  esen¬ 
ţiale,  tot  ceea  ce  priveşte  latura  comună,  ca  şi  cea  specifică,  fiecărei  Biserici  creştine, 
privind  Taina  Botezului,  concluzionînd:  ,,Din  această  comparaţie  a  diferitelor  rîn- 
duieli  baptismale  actuale  cu  tradiţia  apostolică  şi  impliciL  cu  rînduiala  ortodoxă, 
care  păstrează  în  deplinătatea  lor  toate  elementele  acesteia,  putem  constata  urmă¬ 
toarele: 

—  Unitatea  comună  a  acestor  rinduield  o  constituie  tocmai  elementele  păstrate 
din  rînduiala  apostolică. 

—  Elementele  specifice  ale  fiecărui  rit  nu  distrug  unitatea  de  concepţie,  aposto¬ 
lică,  a  rînduielii  baptismale. 

—  Deosebirile  dintre  aceste  rînduieli  sînt  generate,  deci,  fie  de  diferitele  îm¬ 
prumuturi  şi  adăugiri  din  alte  rînduieli  sau  de  dezvoltarea  excesivă  şi  multele  repe¬ 
tări  ale  unor  acte,  cum  este  cazul  în  rînduieliile  Bisericilor  Vechi  Orientale,  fie  de 
anumite  revizuiri,  care,  avînd  intenţia  de  a  degreva  rînduiala  de  anumite  adausuri, 
fie  că  au  înlăturat  mai  multe  sau  mai  puţine  din  elementele  rînduielii  apostolice, 
fie  că  au  diminuat  semnificaţia  originară  a  acestora44  (p.  224). 

A  treia  parte  a  lucrării  include  Consideraţii  ecumeniste  privind  slujba  Botezu¬ 
lui  în  diferite  rituri  liturgice  ale  confesiunilor  ci'eştine  de  azi.  Este  partea  cea  maii 
redusa  ca  întindere  (p.  225 — 245).  Se  referă  la  Botez  ca  Taină  a  unităţii  creştine  şi 
la  perspective  ecumeniste  în  dialogul  interconfesional  de  astăzi,  adică  la  ridicarea 
în  plină  actualitate  a  practicii  şi  doctrinei  despre  Botez.  Sînt  prezentate,  rînd  pe 
rînd,  discuţiile  ce  s-au  purtat  şi  se  poartă  în  continuare,  în  cazul  diferitelor  orga¬ 
nizaţii,  comitete  şi  întruniri  interconfesionale  în  legătură  cu  Sfînta  Taină  a 
Botezului,  care  s-au  extins  chiar  pe  plan  mondial.  La  toate  acestea,  Biserica  Orto¬ 
doxă  Română  a  dovedit  o  prezenţă  activă  şi  pozitivă,  prin  reprezentanţi  de  mare 
prestigiu  în  lumea  teologică,  cum  e  cu  deosebire  aceea  a  I.  P.  S.  Antonie,  Mitro¬ 
politul  Ardealului. 

„Studiile  ecumeniste  referitoare  la  semnificaţia  Botezului  în  Hristos  —  se 
arată  în  lucrare  —  au  aruncat  o  rază  de  lumină  asupra  problemei  foarte  impor¬ 
tante  pentru  progresul  spre  unitate 44  (p.  228).  De  asemenea,  s-a  arătat  că  este 
necesară  „o  reevaluare  a  întregii  tradiţii  apostolice  şi  patristice  privind  admi¬ 
nistrarea  acestei  Sfinte  Taine  (a  Botezului),  a  elementelor  componente  ale  rîn¬ 
duielii  primare  şi  a  semnificaţiilor  lor  originare,  . . .  păstrate  cu  fidelitate  în  rîn¬ 
duiala  ortodoxă44.  De  aceea,  „o  întoarcere  spre  tradiţia  apostolică  constituie  o  în¬ 
toarcere  spre  Ortodoxie.  Nu  este  nevoie,  deci.  de  a  se  crea  o  nouă  slujbă  baptis - 
malâ,  ecumenică.  Rînduiala  apostolică  a  fost  dintru  început  ecumenică  şi  va  rămîne 
singura  în  stare  să  redea  pentru  toţi  semnificaţia  deplină  a  Botezului44  (p.  243). 

Drept  apreciere  finală,  ne  este  mulţumitor  să  arătăm  că  autorul  lucrării  a 

consultat  şi  a  folosit  o  bibliografie  bogată  şi  selectă,  dovedind  că  e  stăpîn  pe  o 
informaţie  ştiinţifică,  teologică  de  prima  apreciere.  Prin  cuprinsul  ei  şi  prin  onesti¬ 
tatea  cu  care  a  fost  întocmită,  lucrarea  impune.  Nu-i  lipseşte  nimic,  ca  să  fie 
bună.  Ba  chiar  foarte  bună. 

Pr.  prof.  D.  Călugăr 

Florian  Dudaş,  MANUSCRISE  ROMÂNEŞTI  DIN  BISERICILE  BIHO¬ 
RULUI,  Ed.  Episcopiei  ortodoxe  române  Oradea,  1D85,  272  p.  +  75  ilustraţii 

De  numele  lui  Florian  Dudaş  se  leagă  investigaţiile  in  legătură  cu  temeliile 
culturii  noastre.  De  data  aceasta,  după  cum  ne  sugerează  chiar  titlul  lucrării 
apărută  in  Editura  Episcopiei  Oradiei  ,, Manuscrisele  româneşti  din  Bisericile 
Bihorului ”  cercetările  autorului  aprofundează  studiul  manuscriselor  bihorene  in- 
tegrind  acest  fenomen  cultural  specific  in  spiritul  şi  mişcarea  vremii  pe  de  o 
parte,  iar  pe  de  alta,  analizînd  cu  minuţioasă  competenţă  activitatea  a  71  de  copişti 
materializată  printr-un  număr  de  230  de  manuscrise. 

S-ar  părea  că  lucrarea  recent  apărută  reprezintă  o  adevărată  încununare  a 
studiilor  anterioare  referitoare  la  acest  subiect. 

în  istoria  culturii  noastre,  remarcă  autorul,  perioada  activităţii  copiştilor 
reprezintă  o  adevărată  „epocă  între  umanism  şi  iluminism44,  elementele  occidentale 
aici  ca  şi  restul  ţării  luind  o  coloratură  specifică  dictată  de  contextul  social  şi 
cultural  de  la  noi.  Activitatea  copiştilor  era  pornită  şi  alimentată  de  năzuinţele 
spre  cultură  şi  lumină  ale  poporului  nostru  şi  tocmai  de  aceea  nu  a  putut 
fi  sporadică. 

De  altfel  se  subliniază  cadrul  în  care  s-a  desfăşurat  fenomenul  cultural  al 
manuscriselor:  „Cartea  manuscrisâ  a  apărut,  a  înflorit  şi  s-a  râspindit  în  Ţara  Gri- 
şurilor  chiar  în  condiţiile  circulaţiei  impresionante  in  anumite  momente  a  tipăritu¬ 
rilor,  ca  o  necesitate  a  vieţii  spirituale  (s.  n.)  a  poporului  şi  reprezintă  in  acest  con¬ 
text  aportul  nemijlocit  al  românilor  acestor  locuri  la  dezvoltarea  culturiii  neamu- 
lui“  (p.  172). 

Preţuirea  de  care  s-au  bucurat  manuscrisele  ne  relevă  şi  ea  aspiraţia  dintot- 
deauna  a  poporului  spre  luminarea  care  vine  din  „meşteşugul  citirii”  cărţilor  folo¬ 
sitoare.  Acest  lucru  ni-1  dovedeşte,  pe  lingă  altele,  preţul  lor  de  cost  care  era 
pentru  vremea  respectivă  exorbitant. 

Din  însemnările  notate  pe  unele  exemplare,  autorul  constată  „valoarea  ridi¬ 
cată,  apropiată  de  cea  a  tipăriturilor  vremii,  a  manuscriselor  copiate  pe  aceste 
locuri.  în  medie,  valoarea  bănească  a  unui  text  continuă  el  —  a  fost  în  decursul 
vreacului  al  XVII-lea  de  10 — 12  florini,  apropiindu-se  spre  exemplu,  de  cea  a  exem¬ 
plarelor  cunoscutei  Cărţi  româneşti  de  învăţătură  a  lui  Varlaam,  aflate  în  circu¬ 
laţie  în  Transilvania.  In  anii  buni,  cu  belşug,  cu  o  asemenea  sumă  se  putea  cum¬ 
păra,  de  pildă,  una  sau  chiar  două  perechi  de  boi,  3 — 4  vaci,  unul  sau  doi  cai  ori 
10  oi  cu  miei”  (p.  216).  Iată,  deci,  că  în  ciuda  preţului  exorbitant,  manuscrisele, 
în  lipsa  cărţii  tipărite  au  constituit  un  magnet  pentru  minţile  luminate  ale  vremii. 

Se  remarcă  din  lucrare  faptul  că  munca  laborioasă  a  copiştilor  nu  era  făcută 
oricum  şi  mai  ales  faptul  că  nu  era  în  nici  un  caz  doar  un  mijloc  pentru  obţine¬ 
rea  de  profituri  economice.  De  la  prima  vedere  se  observă  grija  cu  care  au  fost 
copiate  manuscrisele,  intenţia  de  a  imita  pe  cit  posibil  cartea  tipărită  şi  mai  ales 
miniaturile  ce  le  împodobesc. 

Manuscrisul  unei  cărţi  era  atît  de  important  pentru  vremea  sa  îneît  odată 
intrat  în  posesia  cuiva,  al  unei  familii  de  pildă,  el  era  înscris  alături  de  bunurile 
cele  mai  de  valoare  ale  familiei  respective.  El  devenea  ceva  ce  nu  trebuia  înstrăinat 
sub  nici  un  motiv,  ce  trebuia  transmis  din  tată  în  fiu,  iar  uneori  putea  răscumpără 
chiar  „păcate  de  moarte”  sau  restabili  legături  rupte  chiar  din  motive  foarte  grave. 

In  ceea  ce  priveşte  recrutarea  copiştilor,  aceştia  sînt  fie  „preoţi  săteşti,  de 
cele  mai  multe  ori  de  o  stare  cu  poporul  . . .  dieci  ridicaţi  prin  ştiinţa  de  carte 
tot  din  rîndul  ţărănimii”,  sau  mai  ales  dintre  .^dascălii  cu  o  aleasă  ţinută  intelec¬ 
tuală  şi  mai  rar  monahi  şi  grămătici.  Indiferent  însă  că  au  fost  de  obîrşie  locală 
ori  au  fost  peregrini,  faptele  îi  înfăţişează  în  postura  de  reprezentanţi  ai  culturii 
româneşti  de  pe  aceste  meleaguri”  (p.  173). 

O  remarcă  importantă  a  autorului  este  şi  aceea  că  „spre  deosebire  de  tipo¬ 
graful  tutelat  de  Biserică  şi  controlat  îndeaproape  în  ce  priveşte  conţinutul  ideo¬ 
logic  al  operelor  de  către  stăpînire,  copistul  lucrează  liber,  neîngrădit  întru  totul 
de  dogme,  stînd  cu  simţirea  şi  cugetul  mai  aproape  de  viaţa  poporului,  decît  al 
clasei  feudale.  Manuscrisele  lor  înfăţişează  astfel  coordonatele  fireşti,  reprezenta¬ 
tive  ale  unei  literaturi  preferenţiale  care  exprimă  mai  evident  decît  cărţile  tipă¬ 
rite  un  gust  literar  format,  capabil  nu  numai  de  receptare  ci  şi  de  selecţie,  de  o 
„atitudine  critică**  faţă  de  cultura  scrisă**  (p.  191). 

Nu  poate  fi  nesesizat  fenomenul  ce  caracterizează  întreaga  noastră  cultură 
şi  care  se  conturează  cu  pregnanţă  din  lucrarea  de  faţă,  anume  unitatea  ei  nu 
numai  în  cadrul  Bihorului,  ci  mai  ales  cu  celelalte  provincii  româneşti  surori.  Prin¬ 
tre  factorii  de  legătură  care  au  păstrat  şi  întărit  această  unitate  au  fost  în  perioada 
studiată  de  autor  (sec.  XVI — XVIII)  şi  aceşti  copişti,  în  special  cei  moldoveni  şi 
munteni.  Poate  chiar  mai  eficientă  în  sensul  celor  de  mai  sus  a  fost  activitatea 
copiştilor  peregrini. 

In  ceea  ce  priveşte  „copiştii  ardeleni  . . .  par  să  fi  desfăşurat  mai  mult  o 
peregrinare  ocazională  de  bună  vecinătate  în  vestul  Transilvaniei,  prilejuită  de 
activitatea  de  colportaj  şi  profesarea  meşteşugului  de  legător  de  cărţi,  în  primul 
rînd  de  interesul  vînzării  propriilor  texte**  (p.  181). 

Pe  lîngă  importanţa  propriu-zisâ  a  manuscriselor  respective,  descrierea  lor 
amănunţită  relevă  notaţii  de-ale  cititorilor  dintre  care  unele  cu  adevărate  calităţi 
literare,  iar  altele  cu  un  conţinut  informatic  foarte  variat. 

73  de  ilustraţii  excelent  executate  din  punct  de  vedere  grafic  completează 
acest  material  bogat  în  conţinut  şi  cu  alese  calităţi  stilistice. 

Lucrarea  surprinde  notele  esenţiale  ale  unei  perioade  fundamentale  pentru 
cultura  poporului  nostru.  Ea  va  prezenta  utilitate  nu  numai  pentru  specialişti, 
ci  pentru  toţi  cei  care  sînt  interesaţi  de  etapele  culturii  noastre. 

M.  Boghian 


Dan  Zamfirescu,  ACCENTE  ŞI  PROFILURI,  1965 — 1983,  Bucureşti 
1983,  509  p. 

Volumul  exprimă  ideile  unui  scriitor  consacrat,  curentele  ce  agită  epoca  pe 
care-o  descrie,  sensurile  ce  se  desprind  din  evenimente  imediate  şi  profilul  şi 
însemnătatea  unor  oameni  şi  evenimente  din  trecutul  istoric  şi  cultural. 

Volumul  este  împărţit  în  trei  părţi:  I  Istorie  şi  cultură.  II  Sensul  istoriei  cul¬ 
turale  şi  III  Dinamica  spiritualităţii  româneşti  şi  grupează  teme  a  căror  diversi¬ 
tate  ţine  de  însăşi  natura  preocupărilor  autorului. 

Valorificînd  moştenirea  istorică  culturală  scrie  despre:  Un  drum  la  Sarmi- 
zegetusa,  Burebita,  simbolul  vechimii  şi  măreţiei  vieţii  de  stat  la  români,  Un  ctitor 
de  ţară  şi  de  cultură  românească,  Alexandru  cel  Bun,  Ştefan  cel  Mare,  Lupta 
pentru  independenţă . . .  medalioane  literare  moderne,  I.  Budai  Deleanu,  Gheorghe 
Lazăr,  Mihail  Kogălniceanu,  Nicolae  Bălcescu,  Timotei  Cipariu,  Gheorghe  Bariţ, 
Vasile  Alecsandri,  Eudoxiu  Hurmuzachi,  Ti  tu  Maiorescu,  A.  D.  Xenopol,  Vasile 
Pârvan,  Haşdeu,  M.  Eminescu,  G.  Călinescu,  George  Ivaşcu,  Dan  Simeonescu,  Ale¬ 
xandru  Elian,  Eugen  Barbu,  Marin  Preda,  Paul  Anghel  ş.  a.,  aducînd  o  contribuţie 
preţioasă  la  capitolul  „Dinamica  spiritualităţii  româneşti**  şi  pledînd  pentru  un 
destin  universal  al  culturii  româneşti. 

Dan  Zamfirescu  e  un  cărturar  în  adevăratul  sens  al  cuvînjtuiui,  s-a  ocupat  cu 
mult  succes  de  literatura  noastră  veche,  de  literatura  contemporană,  s-a  făcut 
cunoscut  prin  masivul  său  studiu  despre  învăţăturile  lud  Neagoe  Basarab. 

E  un  temperament  dinamic,  scriitorul  care  se  însufleţeşte  pentru  idei  mari  şi 
pentru  cauze  nobile. 

Institutul  Teologic  Universitar  din  Sibiu  l-a  avut  printre  studenţii  săi  şi  ce 
student?  Ziua  bună  s-a  cunoscut  de  diminează. 


Pr.  <prof .  on.  Nicolae  Neaga 

Ion  Brad,  MUNTELE  CATÎRILOR,  Ed.  Eminescu,  Bucureşti,  1980, 
264  p.  O  carte  despre  Sfîntul  Munte  Alhos  şi  un  itinerar  istorico-aghiorit 

Multe  s-au  scris  despre  insula  de  piatră  a  Sfetagorei,  cum  este  numit  Sfîntul 
Munte  Athos.  Documente  şi  hrisoave,  chipuri  de  ctitori  şi  icoane  făcătoare  de 
minuni,  tămăduiri  şi  iertări  de  tot  felul,  impliniri  de  rugăciuni  şi  răspuns  voca¬ 
ţiei,  donaţii  şi  ajutoare,  curiozităţi  din  fauna  şi  flora  locului  şi  multe  altele  con¬ 
stituie  una  dintre  părţile  atractive  ale  Cetăţii  monahale  a  Athosului. 

Feeria  şi  panorama,  Panaghia,  teofania  şi  epifaniile,  slujbele  permanente  dau 
farmec  acestui  colţ  de  lume.  Niciodată  atracţia  Athosului  n-a  fost  mai  puternică 
decît  acum  în  secolul  împlinirii  şi  îndoielilor,  în  veacul  stăpînirii  de  multe.  Milioane 
de  turişti  vin  din  curiozitate  şi  pleacă  cu  convingeri.  Partea  feminină  dă  ocol 
colosului  de  piatră,  fiecare  inimă  simţind  ceva  deosebit. 

Monahi  pletaşi  care  poartă  în  sine  forţa  lepădării,  fiecare  cu  bocceluţa  lui  în 
care  are  înfăşurate  merinde  vegetale  sau  flori  şi  plante  pentru  ceaiuri  binefăcă¬ 
toare,  sint  obiectivul  principal  <al  unui  dialog  de  duh,  al  unei  imagini  imortalizate  pe 
peliculă  sau  a  unei  fotografii  ce  va  face  ocolul  lumii  într-o  revistă  de  circulaţie 
mondială.  Aşa  se  prezintă  „insula  fericiţilor4*  şi  celor  ce  s-au  lepădat  de  lume. 

S-ar  părea  de  domeniul  incredibilului  descrierea  unui  asemenea  loc,  dar  nu-i 
aşa,  ci  totul,  acolo,  pare  normal,  numai  noi,  zbuciumaţii  zilei,  creăm  o  lume  a  fan¬ 
teziei,  o  poveste  a  viitorului,  pe  cînd  veşnicul  Munte  Athos  îşi  duce  existenţa  la 
fel  ca  pe  „vremea"  lui  Zeus  din  Olimp,  împăraţilor  bizantini,  cuceririlor  musul¬ 
mane,  războaielor  mondiale  sau  astăzi  într-un  regim  şi  o  zonă  de  turism  interna¬ 
ţional.  Perenitatea  Sfîntului  Munte  o  dau  cei  ce  s-au  izolat  de  lume  şi  mai  ales 
natura  specifică  la  care  pelerinul  a  adăugat  frumuseţile  sale:  locaşuri  de  închi¬ 
nare,  de  pomenire,  de  preaslăvire  şi  linişte  sufletească. 

Aici.  în  candela  reculegerii,  strămoşii  noştri  au  turnat  untdelemnul  bucu¬ 
riei,  ctitoriei  şi  rectitoriei,  al  rugăciunii  pentru  biruinţă,  pentru  ţară  şi  pentru 
veşnică  pomenire.  Aici,  cum  spune  cronicarul,  biruit-au  gîndul,  fiindcă  mulţi  din¬ 
tre  ctitori,  slujitori,  ajutători  şi  închinători  n-au  văzut  aceste  locuri,  dar  au  crezut 
in  protectoarea  lor.  Născătoarea  de  Dumnezeu  şi  pururea  Fecioară  Maria. 

Imaginile  de  faţă  sînt  completate  în  cartea  de  faţă  cu  descrierea  la  faţa  locu¬ 
lui  a  oamenilor,  animalelor,  păsărilor,  sălbăticiunilor,  dar  şi  îndeletnicirea  locui¬ 
torilor:  interiorizarea,  vocaţia  şi  mulţimea  rugăciunilor  smeriţilor  monahi. 

Scriitorul-poet  şi  eseist,  despleteşte  metania  monahală  şi  descoperă  în  împle¬ 
titura  ei  atitea  enigme  ale  fiinţei  umane,  incit  el  rămine  uluit  de  cei  ce  „cu  sme¬ 
renia  cîştigă  cele  înalte  . . .“. 

Catirul,  dobitocul  blestemat  în  Evanghelie,  este  un  motiv  literar.  Ne-am 
aştepta  să  fim  seduşi  de  ficţiune  intr-o  asemenea  carte.  Dimpotrivă.  Fiecare  capi¬ 
tol  şi  fiecare  pagină  ne  introduce  fie  în  şeol,  fie  in  sinul  lui  Avraam  după  cum  au 
fost  vremurile.  Merindele  „turistului41  sînt  purtate  de  animale  „încăpăţînate44,  dar 
pline  de  „iniţiativă*' şi  , .cunoscătoare4*  ale  itinerariului  atonit  atît  ziua,  cît  şi 
noaptea. 

Autorul,  cunoscător  al  spiritualităţii  ortodoxe,  păstrează  rînduiala  de  la  ceasul 
9  prin  polunojniţâ  pină  la  utrenie  şi  obedinţă.  Şi  face  ascultare  şi  cere  „evloghie4* 
pentru  a  studia  viaţa  zilnică  a  acestor  vieţuitori-gheronţi,  viaţă  plină  de  farmec, 
de  compătimire,  dar  şi  de  admiraţie.  Ca  nimeni  altul,  cercetează  cu  emoţie  pravila 
zilnică  punind  in  gura  unuia  sau  altuia  mărturii  de  cutremurătoare  pagină  de 
istorie.  De  fapt  acesta  este  şi  scopul:  de  a  reda  publicului  larg  de  cititori  informaţii 
de  istorie  pură  consemnată  in  hrisoave,  odoare,  icoane,  inscripţii,  vase  sfinte  şi  in 
ctitorii  de  faimă  în  arta  universală. 

Eroul  acestui  roman  nu-i  un  personaj,  ci  monahul  român  ce  fuge  de  răuta¬ 
tea  lumii  sau  de  stâpînitorii  veacului  şi  se  adăposteşte  într-o  cetate  a  sihaştrilor, 
continuînd  să-şi  arunce  binecuvîntările  sau  blestemele  asupra  celor  buni  sau  celor 
nemernici.  Autorul  „întîlneşte44  pe  călugărul  Tifoen,  nume  comun  în  cinul  monahal, 
cu  care  începe  „fantastica  aventură...  pe  cărările  încîlcite  ale  celor  douăzeci  de 
mănăstiri,  ale  schiturilor,  colibelor  şi  sihăstriilor  noastre,  cîte  au  mai  rămas  in 
picioare  . . .“  (p.  10). 

Cum  era  de  aşteptat,  Ion  Brad  ne  invită  la  o  plimbare  cu  Vaporul  lui  Manolis 
(p.  12 — 17),  o  arcă  aproape  asemenea  celei  a  lui  Noe,  cu  excepţia  că  aici  erau  numai 

fiinţe  umane,  care  admirau  Zograful  rect  l  torit  de  Mir  cea  cel  Bătrin  şi  înfrumu¬ 
seţat  de  Ştefan  cel  Mare.  Nu  ştiau  nimic  turiştii,  dar  românul -monah  lăcrima 
în  inima  sa  şi  admira  pe  cei  care  mai  cunosc  ceva  istorie!  {Spune,  fiule!,  p.  18 — 25). 
Or,  un  aprod  al  istoriei  atomite  este  Tifoen,  un  fiu  rătăcit  printre  stincile  „aghiorite4*. 
El  istoriseşte,  parcă  ar  recita  caitismele  Psaltirii  şi  Doamne  miluieşte  (de  40  de  ori), 
despre  atîtea  „învieri  din  morţi4*  şi  minunii  mai  ales  în  evlavia  slavă  a  Rusikonului, 
Ivirului,  Xiropotamului  etc.  Asupra  Xiropotamului  „fiul“  lui  Tifoen,  adică  pele- 
rinul-turist,  vine  cu  amănunte,  arătînd  dragostea  de  a  ctitori  a  românilor;  vameşul 
Păun  din  Moldova,  în  1607  şi  mai  ales  ieromonahul -cărturar  Chezarie  Daponte.  Tot 
aici,  înainte,  Alexandru,  fiul  lud  Mircea  cel  Mare  îşi  asigura,  prin  danie,  pome¬ 
nire  veşnică.  însuşi  Mihai  Viteazul,  la  Simonpetra,  ca  şi  înaintaşul  său  Neagoe 
Basarab,  îşi  asiguraseră  aici  „sărindarele44  veşniciei.  Alte  mănăstiri  de  aici  erau 
rezervele  mănăstirilor  româneşti  închinate,  schituri,  sihăstrii  sau  chiar  lavre.  De 
aceea,  strălucirea  Athosului  este  candela  ctdtoricească  a  domnilor  români  {Contesa 
înviată  din  morţi,  p.  26 — 34). 

Dar  nu  numai  locaşurile  şi  împrejmuirea  lor,  ci  şi  grădinile  şi  izvoarele  con¬ 
stituie  curiozităţi  pentru  străini  şi  dau  atmosfera  propice  pentru  rugători  şi  nevoi¬ 
tori:  Prodromui,  Marea  Lavră.  Aici  s-au  unit  în  cuget  şi  simţiri,  în  rugăciune 
pentru  unitatea  de  credinţă,  români  împrăştiaţi  pretutindeni  şi  „deschiliniţi*4  de 
vitregia  timpului  şi  răutatea  oamenilor.  De  aici  au  venit  formaţi  întîii  „eremiţi4* 
care  au  ajuns  ierarhi  şi  învăţători  în  Ţările  române.  Aici  şi  aiurea  „duhul  curâ- 
ţiei  şi  al  dragostei44  a  inspirat  încredere  şi  vecinilor  noştri,  pentru  ei  —  la  Athos, 
Neamţ,  Govora,  Dealu  —  s-au  tipărit  cărţi  „pentru  toată  suflarea  creştinească4*. 

Muntele  Athos  a  fost  vizitat  de  valahi,  înainte  de  a  deveni  cetate  monahală 
bărbătească.  ,„Cîndva,  pe  la  885,  ca  să  nu  mai  tulbure  liniştea  primilor  monahi, 
împăratul  V asile  Macedoneanul  dădu  poruncă  să  nu-i  mai  lase  cu  turmele  şi  cu 
cirezile  lor  pe  acolo . . .  Dar  valahii  se  furişează  din  nou,  ba  îşi  mai  aduseră  cu 
ei  şi  muierile  şi  copiii.  Incît,  împăraţii  Constantin  Monomahul  şi  Alexie  Com- 
nenul  îi  izgoniră  cu  sila . . .  Numai  că  porunca  lor  se  lovi  de  împotrivirea  călu¬ 
gărilor,  carele,  cum  zic  cronicarii,  se  plînseră  că  nu  mai  pot  trăi  fără  valahi . . .“ 
(p.  44).  (Şi  primii  monahi  au  fost  tot  valahi,  n.  n.).  De  la  un  motiv  literar,  de  la  o 
preocupare  turistică,  autorul  redă  cititorului  o  istorie  captivantă  {Stîncile  eremi- 
ţilor,  (p.  35 — 44).  Şi  firele  acestei  istorii  sînt  astăzi  ca  nişte  unde  radio,  după  ce  un 
mileniu  şi  jumătate  au  funcţionat  numai  oa  unde  biomagnetice  şi  apoi  ca  file  de 
cronici  şi  hatişerif.  Dovadă,  mănăstirile:  Karacalu  rectitorită  de  Petru  Rareş,  Al. 
Lăpuşneanu  şi  alţi  donatori  şi  din  Ţara  Românească  şi  îţi  faci  cruce  în  gînd  cînd 
o  vizitezi,  fiindcă  „astăzi  este  un  ospiciu  de  nebuni4*  (p.  47);  Ivir,  rectitorită  de 
Mihnea  Vodă-Turcitul  şi,  întreţinută  de-a  lungul  veacurilor  de  români  prin  mănăs¬ 
tirile  închinate  (Bolintin,  Glavacioc);  Stavronichita,  îngrijită  de  Şerban-Vodă;  Pan¬ 
tocratorul  cu  noii  ctitori  Barbu  Craiovescu  din  Ţara  Românească  şi  Gavril  Logofătul 
din  Moldova  etc.  şi  mai  ales  Vatopedul  „micul  Paris44  unde  abundă  daniile  lui 
Ştefan  col  Mare  şi  Neagoe  Basarab  şi  susţinută  apoi  de  monahii  Goliei,  Coziei  şi 
Argeşului.  „Intr-adevăr  Muntele  este  un  candelabru  imens,  cu  mii  de  braţe  încleş¬ 
tate  de  toartele  cerului**  (p.  53). 

Aşa  arată  Muntele  Athos  descris  de  un  vizitator. 

Să  intrăm  acum  în  -lăcaşuri  şi  în  chilii.  Să  -lepădăm  grija  cea  lumească  şi 
să  putem  să  ne  apropiem  de  monahi  şi  preocupările  lor.  Unii  sînt  bucătari  şi 
grădinari,  alţii  cîntăreţi  şi  declamatori,  slujitori  şi  ostenitori,  croitori  şi  cizmari, 
frizeri  şi  spiţeri,  farmacişti  şi  terapeuţi,  scriitori  şi  copişti,  dar  mai  ales  pictori, 
sculptori,  restauratori  de  icoane,  argintari,  aurari.  îndeletniciri  de  milenii,  dar 
acestea  sînt  săvîrşite  cu  „frică  de  Dumnezeu,  cu  credinţă  şi  cu  dragoste4*  ceea  ce 
îi  scoate  din  obişnuit.  Ei  mănîncă  să  trăiască,  se  roagă  să  se  liniştească,  slujesc 
ca  să  se  mîntuiască,  priveghează  pentru  toţi  cei  ce  n-au  timp  de  rugă.  şi,  n-au  auzit 
de  aşa  ceva  {Croitorul  mincinos ,  p.  54 — 62).  Ispita  a  fost  înlăturată  şi  dreptatea 
restaurată,  acesta  este  crezul  unui  atonit  stabilit  {La  început  a  fost  ispita ,  p.  63 — 70). 
Acest  crez  trebuie  valorificat  pînă  devine  natură  a  monahului,  înţelepciune  proprie, 
iluminare  interioară,  o  filozofie  aparte  {Filozofule,  bietul  de  tine!,  p.  71 — 78). 

Şi  cum  -ajutoarele  nelipsite  în  Athos  -sînt  ca-tîrii,  de  acum  autorul  face  o  ade¬ 
vărată  apologie  acestora.  El  găseşte  un  leitmotiv  pentru  a  lăuda  „virtutea**  şi  ascul¬ 
tarea  acestor  animale  şi  necesitatea  lor  absolută  (p.  79 — 86). 

De  acum,  cunoscător  al  toponimiei,  al  daniilor  şi  ctitorilor,  al  chipurilor  dătă¬ 
toare  de  lumină,  al  icoanelor  taumaturge,  autorul  se  ocupă  de  preocupările  mona¬ 
hilor  români  şi  străini  in  afară  de  Sfinta  Liturghie  şi  a  celor  Şapte  laude.  El  sur¬ 
prinde  cu  abilitate  „minunile14  ascunse  în  chiliile  vechi  ale  generaţiilor  de  monahi 
( Chilia  scriitorului,  p.  87—91)),  diverse  preocupări  din  domeniul  răbdării  ( Paradisul 
orologiilor ,  p.  117 — 131),  îndeletniciri  de  veacuri,  dar  modernizate  {Cibcm ,  călugăr, 
tractorist,  p.  211 — 220),  talente  nebănuite  ( Singurătatea  copacilor ,  p.  184 — 194; 
Orbul  şi  testamentul  lui  Avram  lancu,  p.  170 — 183)  şi  multe  alte  surprize  şi  curio¬ 
zităţi  ( Marea  lavră  a  Ţării  Romaneşti,  p.  155 — 169;  Arhiereul,  p.  221 — 234;  Izvorul 
din  mijlocul  casei,  p.  195 — 210;  Clinii  viitorului,  p.  146 — 154;  Lingurarul  şi  turistul 
american,  p.  131 — 145). 

Şi  dacă  a  plecat  de  la  Aristotel,  autorul  se  opreşte  din  neobişnuita  sa  excursie 
la  Moartea  ultimului  catir  (p.  235 — 249)  şi  Telefonul  fatal  p.  250 — 262). 

* 


Cartea  este  unică  în  literatura  română.  Aşa  cum  am  mai  spus,  este  o  mică 
enciclopedie,  fiindcă  se  ocupă  şi  de  două  civilizaţii  suprapuse  (greacă  şi  latină),  de 
date  din  imperiile  bizantin  şi  otoman,  dar  nu  uită  pămîntul  sfint  românesc  care  a 
hrănit  din  bogăţiile  sale  trăitorii  Sf.  Munte  şi  a  luminat  „Sfetagora“  cu  luminile 
minţii  şi  bunătăţii  valahe. 

La  tot  pasul,  autorul  compară  minunăţiile  atonite  cu  locurile  strămoşilor  noş¬ 
tri  (p.  84),  călugărul  adevărat  sfîrşind  tot  în  duhul  alor  săi  (p.  191);  mai  mult, 
monahul  român  este  mingiiere  pentru  ceilalţi  de  alte  neamuri  (p.  93,  147)  şi  în 
România,  toţi  monahii  străini  se  simt  mai  bine  ca  acasă  (p.  107). 

Ion  Brad,  fiu  al  Transilvaniei,  zugrăveşte  o  nouă  icoană  a  Sf.  Munte;  Domnia 
Sa  urzeşte  lucrarea  la  picioarele  Panteonului.  Fiecare  frază  este  o  metopă  a  vieţii 
monahale  şi  in  această  metopă  introduce  şi  multe  lucruri  inedite.  Dovada,  lăudînd 
operele  de  artă,  descrie  o  Evanghelie  din  sec.  XII  scrisă  la  noi  şi  dăruită  Sf.  Munte 
(p.  163,  215  etc.).  Vorbind  filozoful  (autorul  insuşi)  cu  monahul  Tifoen  (fostul  mirean 
Teodor-Toader,  p.  160)  descoperă  „fluierul  fermecat’*,  adică  fluera  şi  testamentul 
lui  Avram  lancu,  de  o  copleşitoare  frumuseţe  (p.  183). 

Sincer  şi  interesant  ca  orice  român  de  valorile  noastre,  scriitorul  reuşeşte  să 
facă  din  cartea  sa  o  chemare  permanentă  la  menţinerea  tradiţiei  româneşti  aghiorite. 

Cartea  se  recomandă  de  la  sine  şi,  poate,  mulţi  văzînd  titlul  nu  ştiu  ce  comoară 
ascunde.  „Muntele  catîrilor**  este  lada  fetei  din  poveste  . . . 


Diac.  Conf.  P.  I.  Davi.i 


Treceri  la  cele  veşnice 


t  Preotul  NICOLAE  ŢEŢIU 


Părintele  Nicolae  Ţeţiu,  pensionar,  fost  preot-paroh  în  parohia  Corbi,  proto¬ 
popiatul  Făgăraş,  judeţul  Braşov,  a  adormit  în  Domnul  în  ziua  de  6  noiembrie 
1985,  după  o  lungă  stare  de  slăbiciune,  neputinţă  şi  în  cele  din  urmă  boală,  slujba 
înmormîntării  săvîrşindu-4-se  în  ziua  de  9  noiembrie  1985  de  către  un  sobor  impre¬ 
sionant  de  preoţi  în  frunte  cu  P.  C.  Păr.  Romul  Zaharie,  protopopul  Făgăraşului 
şi  în  prezenţa  unui  public  numeros  alcătuit  din  rudenii  şi  foştii  săi  enoriaşi,  ca  şi 
din  enoriaşii  parohiilor  vecine. 

Păr.  N.  Ţetiu  se  născuse  în  15  mai  1907,  la  Corbi,  fiind  unul  din  cei  trei  copii 
ai  părinţilor  săi  Vasile  şi  Sofia,  agricultori  şi  credincioşi  ortodocşi.  Şcoala  primară 
a  făcut-o  în  satul  natal.  Intre  1919 — 1923  a  fost  elev  la  Liceul  „Radu  Negru4*  din 
Făgăraş,  de  unde  a  trecut  la  „Şcoala  Normală  de  învăţători4*  din  Blaj,  pe  care  o 
absolvă  în  iunie  1926  obţimnd  diploma  de  învăţător.  în  anul  şcolar  1926/1927  func¬ 
ţionează  ca  învăţător  în  corn.  Prejmer,  jud.  Braşov.  Incepînd  cu  anul  şcolar  1927/1928 
trece  la  şcoala  primară  din  satul  său  natal,  Corbi,  unde  funcţionează  ca  învăţător 
pînă  la  1  septembrie  1950. 

în  4  noiembrie  1928  se  căsătoreşte  cu  tînăra  Maria  Cucu  din  Ucea  de  Jos, 
căsătorie  fericită  şi  binecu  vin  tată  de  Dumnezeu  cu  doi  copii:  Nicolae  şi  Magdalena. 

în  baza  „Testimoniului  de  cualificaţiune  preoţească  nr.  7445  din  10  iulie  1928“, 
eliberat  de  Arhiepiscopia  Sibiu,  în  care  se  arată  că  tînărul  învăţător  Nicolae  Ţeţiu 
„s-a  pregătit  pe  cale  particulară  din  studiile  teologice ...  şi  se  declară  calificat  de 
a  putea  fi  instituit ...  la  o  parohie44,  este  hirotonit  preot  pe  seama  parohiei  Corbi, 
'satul  său  natal.  Aici  îşi  începe  activitatea  de  preot-paroh  în  5  decembrie  1928  şi  o 
continuă  pînă  la  pensionarea  ce  are  loc  în  31  mai  1977,  cînd  este  distins  cu  titlul 
onorific  de  „iconom44.  După  pensionare,  în  anii  1979 — 1983,  slujeşte  ca  suplinitor 
în  filia  Luţa,  Prot.  Făgăraş.  Din  cei  55  de  ani  de  muncă,  deci,  2  ani  a  funcţionat 
ca  învăţător,  22  de  ani  a  activat  ca  învăţător  şi  preot  în  acelaşi  timp,  iar  31  de  ani 
a  slujit  ca  preot. 

Dar  nu  numai  că  anii  de  activitate  au  fost  mulţi,  ci  ei  au  fost  şi  încărcaţi  de 
sarcini  şi  rodnici.  Să  ne  gîndim  numai  la  faptul  că  în  cei  23  de  ani  cît  a  funcţio¬ 
nat  ca  învăfător  în  Corbi,  dînsul  a  fost  singurul  învăţător  pentru  toţi  copiii  din  sat, 
din  toate  cele  7  clase  primare  ale  şcolii  locale  de  atunci. 

Iată  de  ce  atîtea  promoţii  de  şcolari,  azi  oameni  maturi,  mulţi  din  ei  maiştri, 
ingineri,  doctori,  preoţi  etc.  se  simt  obligaţi  în  conştiinţă  ca  să-şi  plece  fruntea 
în  semn  de  recunoştinţă  cînd  se  vorbeşte  de  învăţătorul  lor,  preotul  Nicolae  Ţeţiu. 
Mai  mult,  părintele  şi  învăţătorul  N.  Ţeţiu  a  făcut  parte  din  acei  preoţi  şi  învăţă¬ 
tori  vechi  care  au  ţinut  şi  gospodărie  ţărănească,  muncind  la  cîmp  şi  la  pădure 
alături  de  enoriaşii  săi.  A  crescut  vite,  a  umblat  cu  carul  şi  cu  plugul,  a  tras  coasa, 
a  mînuit  sapa  etc.  Cu  alte  cuvinte  şi-a  cîştigat  pîinea  cea  de  toate  zilele  prin  sudoarea 
frunţii  proprii,  în  toate  şi  pentru  toate  fiind,  împreună  cu  preoteasa  sa,  pildă  vie 
şi  puternică  de  hărnicie  şi  seriozitate. 

După  oficierea  slujbei  de  înmormîntare,  au  predicat:  P.  C.  Prot.  R.  Zaharie,  al 
Făgăraşului,  Păr.  Lector  I.  Glăjar,  de  la  Institutul  Teologic  Universitar  din  Sibiu 
şi  P.  C.  Pr.  Nicolae  Albăceanu,  succesorul  celui  adormit  şi  actual  paroh  în  Corbi. 

Primul  vorbitor  a  conturat  chipul  blind,  cuminte  şi  demn  de  preot  «al  celui  adormit, 
i-a  elogiat  viaţa  şi  slujirea  preoţească,  a  arătat  prestigiul  de  care  se  bucura  în 
rîndul  celorlalţi  preoţi  din  cuprinsul  Protopopiatului  Făgăraş  şi  a  transmis  familiei 
îndoliate  condoleanţele  şi  binecuvântările  I.  P.  S.  Dr.  Antonie  Plămădeală,  Mitropo¬ 
litul  Ardealului;  al  doilea  vorbitor  a  evocat  şi  evidenţiat  vredniciile  de  învăţător 
ale  celui  trecut  la  cele  veşnice;  iar  al  treilea  a  prezentat  aspecte  din  activitatea 
pastorală,  realizările  pe  plan  administrativ-bisericesc  şi  raporturile  cu  enoriaşii,  ale 
înaintaşului  său. 

Fiecare  vorbitor  a  prezentat  membrilor  îndoliatei  familii  (din  care  fac  parte, 
pe  lingă  cei  amintiţi,  şi  ginerele  Sorin,  nora  Maria  şi  nepoţii  Corina  şi  Ciprian), 
toţi  oameni  de  frumos  prestigiu  în  societate,  condoleanţe,  compasiunea  lor  şi 
mîngîieri  potrivite  pentru  ceasul  despărţirii. 

Sicriul  cu  corpul  neînsufleţit  al  regretatului  părinte  N.  Ţeţiu  a  fost  depus  în 
cripta  familiei  din  curtea  bisericii  din  Corbi. 

Bunul  Dumnezeu  să-l  odihnească  cu  drepţii  în  lăcaşurile  Sale  veşnice! 


Pr.  lector  Ioan  Glăjar 

